
Ljudima je zazorna svaka razdioba duhovnosti, osobito same knji- 
ževnosti, na različite struje, smjerove, škole, pokrete i razdoblja. A 
malo im što smeta — jer su u dnu svoje naravi ipak miroljubivi — 
kao uhodane oznake predratna, ratna i poratna književnost. Pa ipak, 
unatoč tomu što je svaka klasifikacija pomalo brnjica živom organizmu 
duha i što čovječanstvo više voli mir i kad ratuje, ima dovoljno raz- 
loga zadržati upravo te nemile riječi. Naime: istinito je ma koliko bilo 
nepoželjno: ratovi bijahu, jesu (i pitanje je kad će prestati biti) pri- 
jelomne i odsudne točke našeg opstanka, razvitka, povijesti. 

Suvremenici rado govore o suvremenoj književnosti kao onoj što 
traje od početka drugog svjetskog rata pa sve do danas. Time se 
postizava barem dvoje: produžava se suvremenost u prošlost i zaobi- 
lazi sam rat, koji se utapa, rastvara u podnošljivoj tekućini sadašnjosti. 
Ali izbijaju i barem dvije poteškoće. Prvo, sve što je u jednoj knji- 
ževnosti živo može biti suvremeno. Drugo, suvremeno je samo ono 
što je naporedo našem vremenu. Prvoga se moramo odreći već zbog 
toga što bismo inače prenatrpali suvremenost dostignućima prošlosti. 
Drugo je upitno zbog očigledne sumnje da je našem vremenu napo- 
redo baš sve što se pisalo od 1941. godine do naših dana... 

Stoga je možda skromnija ali točnije vremenska razdioba na knji- 
ževnost prije i poslije rata, dok sve ono što se pisalo u samom ratu, 
bit će slučaj i pojava posve za sebe, kao i sam rat. Uz to, s pravom 
se može ustvrditi: završetak rata je bitna točka u svačijoj povijesti, 
pa i u našoj. Takva je on prijelomnica, da možemo — i sa suviškom 
razloga — razmatrati cijelo jedno razdoblje počevši upravo od nje. 
Godina 1945. nije samo svršetak još jednog rata i početak još jednog 
mira. Postavši — u našim povijesnim i životnim uvjetima — ozna- 
kom revolucionarnog paroksizma i epohalnog obrata, ona u najblažem 
smislu znači promjenu i političke i gospodarske i odgojne (a time i 
književne) strukture: slom jednog poretka i nastanak drugog sustava 
vrednota. 

Zato je bilo posve nepotrebno (jer je na takav način točno i dru- 
gačije i ne može biti): ustvrditi kako 1945. godina — u hrvatskoj 
književnosti — ne donosi nikakav prekid tradicije, niti pak s tradi- 
cijom. Sve dok ima književnosti, ona je tradicija. Ili: zbroj svih mo- 
gućih prekida, lomova, prevrata, zaokreta, padova i uspona — opet 
jest — tradicija. Jer diskontinuirani continuum još uvijek je continu- 
um. Zapravo, duhovni continuum i može biti samo takav. Drugačiji 

je ili nezamisliv ili bi se sam od sebe ugasio. Kratko rečeno, u takvim. 

se truizmima ne treba gubiti. Mnogo je važnije otkriti, odrediti za- 

jedničke značajke za djela, stvaraoce, smjerove i samo duhovno pod- 
lje. 

o. Za takav tableau poratne hrvatske književnosti čini mi se kako 

je najbitnije ucrtati prikladan raster, što će biti približan, ali ipak 

primjeren zbiljskom stanju. pas 

Kad i pristanemo na navedene oznake, problem nije riješen. Preko: 
prijelomne crte se olako prelazi. Označnice predratno i poratno ubrzo: 
postaju mehaničke. Puke naljepnice-natuknice, bez pravog sadržaja. 
pojma: prijelaza, preobrazbe ili zastoja na beskonačnoj vremenskoj 
vrpci. Ili se sadržaj pridjeva pretjerano sužava, te je posrijedi tek: 
nadnevak kao i bilo koji (što je tu više zbog baštinjene razdiobe: 
vremenskog tijeka nego radi čega drugog) — ili se pretjerano pro-- 
širuje, pripisujući mu svojstvo onog izuzetnog skoka u životu zajednice: 
i pojedinaca, pri kojem se čini kako sve što je bilo prije nas bijaše: 
pretpovijest, dok tek s nama počinje prava, jedina, nova povijest svijeta. 
i duha. Naravno: predavačima i odgojiteljima treba uputna razdioba,. 
pučkim vođama laska tvrdnja kako s njima i njihovim pothvatima. 
počinje ono nešto posve novo, pa i samim piscima godi da se pro-- 
glašavaju novatorima-snagatorima i u onome u čemu su još najmanje. 

Uostalom: periodizacija i klasifikacija same po sebi nisu nikakvo 
zlo. Ponos graditelja novog sustava isto je toliko shvatljiv koliko i 
naravan, upravo kao i književnička samodostatnost. Samo, ako već 
lako prelazimo preko puke vremenske naljepnice ili opraštamo smi. 
ješnu oholost uma, možda nećemo s jednakom lakoćom primiti za- 
bludu — da sav svijet ili samo književni počinje, ako već ne tek s 
nama, onda barem iznova tek s nama. 

Misleći neprestano na dotičnu ključnu godinu, uzimamo u obzir 
dvije-tri sfere (kojima se sama književnost rado ne bi niti bavila. 
kad se one ne bi toliko bavile njome) kao na primjer: političku, 
gospodarsku i pedagošku. Odmah opažamo kako je posrijedi čitava. 
jedna povijest. Posve je razložno onda potražiti u čemu je taj nagli 
prijelom/prijelaz u nova svojstva i drugačije odnošaje. Školski poučno, 
nastavnici kažu: ta godina je trenutak sloma starog građanskog dru- 
štva, početak novog zajedništva, sveopća prerazdioba dobara, uspo- 
stava drugačijeg poretka vrednota. To je sve točno ukoliko je do- 
statno. 


I 


Sve su češće prisiljeni — prodorom totaliteta današnjice u svaku: 
pojedinost našeg života — i zagovornici književnosti kao književnosti 
zadrijeti u izvanknjiževna područja. Pri samom pokušaju potpunije: 
odredbe nekog djela, stanovitog pisca ili određenog gibanja uviđamo 
kako se bit predloženog predmeta ne može zahvatiti bez oslonca na 
različite čimbenike što su prethodili, koji su uvjetovali ili prate pro- 
matrani sklop. Jedna je napomena odmah potrebna: prosudba samog 
djela kao jezične tvorevine ne dolazi zbog toga u pitanje. Oštrije: 
rečeno: tobože društvenom, a zapravo krumpir-estetikom ništa se ne 
određuje, dok se mnogo toga vulgarizira. 

Suglasili smo se da govoriti o određenom razdoblju jedne knji- 
ževnosti znači razlagati duhovnu povijest, pri čemu je preporučivo 
uzeti u obzir što više od cjeline životnih događaja, kako bi nam pro- 

maknulo što manje od općih odrednica. Zapravo: kad se prikazivač sta- 
novite književne pojave pozabavi i neknjiževnim elementima, ne znači 
da istovijeti ili brka jedno s drugim, pa čak ni to da jedno uzrokuje 
drugo. Pogotovo: neće takva metoda biti zamjena multikauzalnosti mo- 
nokauzalnim spojem. Riječ je o sveukupnosti zbilje, koje je dio i 
književnost; povijest književnosti je i povijest ljudi što je stvaraju, 
promiču i čitaju. O književnim djelima možemo govoriti (i valja da 
govorimo) kao o djelima, ali ćemo ih lakše razumjeti — kad je već 
posrijedi pregled dva-tri desetljeća — pozabavimo li se i izvanknji- 
ževnim uvjetima i uzrocima. Kad oni i ne bi izravno djelovali na 
književnost — kao na niz književnih djela — djelovali bi (a i djeluju) 
na sve ono od čega, na čemu i radi čega nastaje književnost. Postoji 
očito povezanost, ako ne i neposredna uzajamnost, između najšireg 
(političkog, lingvističkog i odgojnog) modela i njegove uže, posebnije 
primjene — umjetničke riječi. Kako se na ovaj aksiom ne bismo 
morali kasnije navraćati, postavit ćemo ga odmah: društvovna zajed- 
nica ili zajedničko društvo cjelina je koja nas određuje kao što i mi 


nju obnavljamo i opetujemo... Književna se umjetnina ostvaruje i 
prima preko riječi (a razumijeva se po njoj i prema vremenu u kojem 
nastaje). Bez onih najširih odrednica samog razdoblja — ne može se 


protumačiti, niti shvatiti, bilo dotična književnost, bilo njezini zastup- 
nici. 

A kakav je, napokon, taj najširi duhovni model? 

Najopćenitije uzeto, svi smo dio svega. Modernim rječnikom re- 
čeno — mi smo u globalnom procesu; domovina nam je (zbog neslu_ 
ćenog napretka uzajamnih veza i obavijesti) cijeli veliki svijet. Ali 
taj svemirski mjehur ponosa, što smo se toliko poopćili, odjednom 
žalosno splasne čim se prisjetimo jedne neugodne činjenice. Taj veliki 
svijet možda nije bio uvijek razdijeljen na velike sile, ali je danas 
u znaku velesila, nakostriješenih i suprotstavljenih, od kojih svaka na 
svojem nadzire sve, od zajedničke opskrbe do pojedinčevih misli. Oni 
preostali (manji, srednji i najmanji) opredjeljuju se za ove ili one 
veće, dok se treći — izloženi podjednako svima — nastoje sami uje- 
diniti kao treći, brinući tako uvišestručene brige: i svoje i tuđe, boreći 
se za opstanak između blokovskih žrvnjeva. 

Takav bi bio najgrublji snimak čitavog političkog podneblja: u 
cijelom svijetu, a između svjetova. Nešto izoštrenija slika bit će nešto 
drugačija. Dio smo socijalističkog svijeta, što se porađa — uza sve 
prevrate, mijene, preobrazbe — evo pola stoljeća. Taj svijet — kako 
suvremeni marxolozi kažu — u načelu (po zajedničkom ishodištu) teži 
jednome, ali danas nije jedno, kao što već nije istoznačno — iako 
se istodobno odvija — ono što se zbiva u Kini, SSSR-u, Kubi ili u 
SFRJ. On nije jedinstveno jedan (a zašto bi i bio, ako svatko ima 
pravo na svoj vlastiti put) u još jednom užem smislu, kad se uzme 
kao stvarnost europska tradicija i suvremenost, koje smo organski dio. 


Ali i ta je slika suviše uopćena i premalo reljefna. Da bismo u 
njoj vidjeli ono što tražimo, morat ćemo posuditi još nekoliko ključ- 
nih pojmova od naših politikologa... Kao sudionici jednog svjetskog 
procesa, mi već treće desetljeće prisustvujemo borbi dvaju temeljnih 
modela suvremenog socijalizma: centralističko-birokratskog i federa- 
lističko-humanističkog, uz velikodržavne pothvate velikih ili tek većih 
sila. Te posuđene krupne riječi imaju osobit sadržaj i ukus u našim 
povijesnim i današnjim koordinatama. U najnovije vrijeme nastale su 
prepirke oko samih imena. Kada bi posrijedi bila tek još jedna nomi- 

nalistička rasprava (bez dublje realne vrijednosti), ne bi sve to trebalo 
niti spominjati. Ali iza naziva se sve više naziru oprečni modeli cjelo- 
kupne duhovnosti — hegemonistički i samoupravni. Stručnjaci tu poj- 
movnu opreku tumače kao sukob etatističkog i socijalističkog načela; 
prvomu je cilj država iznad svega, drugomu društvo prije svega; prvi 
je za upravu jake ruke, drugi za slobodnu suradnju; prvomu je radno 
geslo integracija; drugomu — kooperacija. U etatističko-unitarističkoj 
varijanti i sam pojam internacionalizma shvaća se naopako: kao zbroj 
nacionalnih ništica (u iluziji o prevlasti najveće postojeće ili o jednoj 
umjetnoj, neutralnoj supernaciji kao višem razvojnom stupnju), dok 
se nacionalizam (normalan osjećaj pripadnosti stanovitom narodu i 
njegovoj kulturi) poistovjećuje sa šovinizmom, što je isto toliko jezična 
pogreška koliko i politička, uz providan cinizam kad to veći prišiva 
manjem ili jači slabijem. Određen sadržaj takvih pojmova, i njihova 
primjerena uporaba, od osobite su važnosti za višenarodnu i višeslojnu. 
zajednicu kao što je naša, a i za samo čovječanstvo, rascijepljeno na 
oprečne tabore. 

Dalje se kaže: centralistički je model monistički, a feđeralistički 
— pluralistički. I kao što je prvome državnost iznad svega, a dru- 
gome potvrda osobnih sloboda (uz odumiranje države), tako je jedan 
osuđen na tehnobirokraciju, dok se drugi oslanja na demokratske 
snage... Promatrano u povijesnom presjeku, načelno je u nas pobi- 
jedila zamisao koju su ispovijedali M. Krleža i A. Cesarec još 1919 — 
»južnoslavenska socijalistička federacija«: današnji slavenski i nesla- 
venski živalj u zajedničkoj državi. 

A upravo ta činjenica što su se u istoj društvovnoj i državnoj 
zajednici našli toliki narodi (srpski, hrvatski, makedonski, slovenski, 
albanski, madžarski i tako dalje) — sa samosvojnom poviješću, tra- 
dicijom, kulturom — zadire i te kako u narav i položaj današnje 
višečlane književnosti. Jer, osobito u takozvanom administrativnom 
razdoblju, zbiljsko se stanje sukobljavalo s poznatim »jugoslavenskim 
književnim mjerilom«, koje je bilo i čista utopija i nasilje nad pri- 
rodnim policentrizmom kulture, ukoliko ne tek posljedak neznanstvene, 
naopake koncepcije jugoslavenstva, koje se danas ustavno, iskustveno 
i znanstveno ne ostvaruje kao nastanak neke nove supernacije, niti 
kao uspostava jednog središta iz kojeg se svima određuje sve, nego 
kao zajedništvo samostalnih i samosvjesnih naroda i pojedinaca. Ko- 
liko god je teorija o tome jasna već odavno, u praksi se zastranjuje 
i dan-danas, pa i u duhu postilirske, romantičarske ideje o jugosla- 
venskom jeziku i jugoslavenskoj književnosti. Kad bi takva interlingua 
bila u nas moguća, morala bi biti mješavina svih postojećih književnih 
jezika narod4 SFRJ: jedan slovensko-makedonsko-srpsko-hrvatsko- 
-albansko-madžarski-i-tako-dalje-jezik... Stoga se posve ispravno 
kaže — takvog svedržavnog jezika nema, kao što nema ni takve knji- 
ževnosti, kao nasilne slitine radi jedinstvenosti po bilo koju cijenu. 
Postoje povezane, ali odjelite književnosti slavenskih i neslavenskih 
naroda naše višečlane zajednice, koje spajaju socijalistički interesi, a 


ne neka umjetna nadtvorevina. Dakle: ne jedan narod — nadnarod, 
ni jedan jezik — nadjezik, ni jedna književnost — nadknjiževnost, ni 
jedno središte — nadsredište; nego zajednica i naroda i jezika # knji- 


ževnosti i ravnopravnih književnih središta. Političko jedinstvo nije 
automatski — i jezično i književno, a upravo se tako zamišljalo i zlo- 
rabilo... Tako je nastajao poznati raskorak između ustavnih zasada 

4 birokratskih zahvata, u slučajevima kad se predratni aleksandrizam 
povampirio u novom, poratnom ruhu. 

Danas mi govorimo stoga o književnostima naroda SFRJ — kako 
bismo bili što precizniji i što pošteniji —, pa io hrvatskoj književnosti 
kao izrazitom specificumu. i 

Čitava je ova pregršt svakodnevnih pojmova (iz praktičkog rječ- 
nika politike i novinstva) na žalost potrebna i kad govorimo o knji- 
ževnosti. Kriva je provedba pravog nazora prevelika smetnja prirod. 
nom razvitku — kako bi biolozi rekli — »hranidbenog tla« pojedinih 
književnosti: onih jednakih i jedinstvenih, ali samosvojnih dijelova 
jedne cjeline. 

Očešali smo se ovdje zapravo — o mnoštvo temeljnih i operativnih 
pojmova suvremene ideologije. 

Zašto smo to učinili, i da li se uistinu mora tako? Uostalom: same 
te riječi ne moraju uvijek biti jasne, ni onomu tko ih izgovara, ni 
onomu tko ih čuje (a često i nisu), pa ipak su nesumnjive oznake 
našeg cjelokupnog stanja. Bez njih, kao i bez tolikih ostalih kojima 
bismo se poslužili, ne može se shvatiti šire duhovno podneblje u kojem 
smo se obreli. Takvo je nazivlje pogotovu važno ako je točno da je 
u osnovi svega sukob između nauka po kojem je pojedinac ništa (a 
zbroj tih ništica je sve jedne poravnane zajednice) i nazora po kojem 
je svaki pojedini čovjek neponovljiv i svet, dostojan slobode, ljubavi, 
sućuti... 

Ako je sve tako kao što je rečeno, nemoguće je zamisliti da ti 
izvanknjiževni momenti ne bi utjecali na duhovnost uopće i na knji- 
ževnost posebno. Dodaju li se tomu još i oni nezaobilazivi događaji — 
u našem sve tješnjem svijetu — što uzdrmaše cjelokupno poratno 
razdoblje (kao Informbiro, Koreja, Madžarska, Vijetnam, Biafra ili 
Čehoslovačka), jasno je da su se — iako na posredan način — morale 
stresti i književne strukture. Tko bi poslije svega toga mogao mirno 
spavati? Ali dok je sve to trajalo, kao što i traje, što bi mogao učiniti 
bilo koji književnik kao književnik? Najčešće umanjen do nenazoč- 
nosti, on — priručnom sličicom predočen — nastoji sačuvati slabašni 
plamičak svoje svjetiljke (dok zapuhuje odozgo i odozdo, s lijeva i 
s desna). Pri tome on ima ovakav izbor: ili tako dobro rukama zakriti 
svoj plamičak, te ga posve zaštititi, ali zbog toga više ne vidjeti u 
što upada; ili — kako bi vidio jamu pred sobom — izgubiti svjetlilo 
na vjetrometini... 


NI 


Narav je ovakvog pregleda takva, da smo osuđeni na zajedničke 
nazivnike, na opća imena koja kao prekratki pokrivači prekrivaju 
različite smjerove, pojave, osobe, djela. Unaprijed znamo kako ona ne 
odgovaraju cijelom sadržaju predmeta, ali nam drugo ne preostaje. 
Pošto smo dali oduška svojoj sumnji, ubrzo uviđamo da ta zajednička 
imena ipak pokažu na putu do cjelovitijeg zahvata. Postoji, tako, 
sretno pogođen izraz matoševci. Upotrebljavaju ga i za Krkleca i za 
Ujevića i za Majera i za Cesarića. Taj izraz ipak pogađa u srž odno- 
šaja učitelj-učenici, iako je gotovo istina da su svi pisci što su u 
nas pisali iza Matoša — »matoševci«... Ili ako kažemo, da su A. Ce- 
tineo, D. Ivanišević i N. Milićević romanski đaci. Znamo mi da je 
svaki od njih manje-više samosvojan stvaralac, ali isto tako znamo 
i to da im je zajedničko što su pjesnici naše maritimne sfere i što 

su sva trojica školovana na trima romanskim jezicima (talijanskom, 
španjolskom, francuskom), što ipak dopušta da ih podvedemo pod za- 
jednički pojam. Slično je i s našim Bošnjacima-pripovjedačima (N. 
Simić, J. Kušan, A. Nametak), kad svoju predratnu metodu prenose 
u poratno razdoblje. Pri svemu tome valja, naravno, biti oprezan. 

Određenih određenosti je ipak mnogo manje nego što bi nama 
trebalo. Kao što nema određenog pojmovnog pretinca za većinu pi- 
gaca, nema ni nekih strogo određenih škola. Ne može biti govora ni 
o jedinstvenim grupama. Ako se nekoć oko Krugova moglo okupiti 
nekoliko sumišljenika (analiza pokazuje kako su i oni sve više nego 
istomišljenici), danas se, na primjer, oko Razloga ili Kola okupljaju 
isto tako raznoliki pisci — što se tiče suradnje — kao i oko Foruma, 
Telegrama ili Republike. Može se reći da svi surađuju svugdje, da su 
svi izloženi svim utjecajima. 

Kad su već spomenuti posvemašnji utjecaji, nužno je osvrnuti se 
na dubinu i doseg uzajamnih veza i odnosa. Iako žive u istoj državnoj 
zajednici, razvijaju se unutar istog političkog, gospodarskog i odgoj- 
nog modela — današnja makedonska, slovenska, srpska i hrvatska 
književnost (da spomenem samo one slavenskih naroda) mnogo su 
manje uzajamno povezane i slabije utječu jedna na drugu nego što bi 
se očekivalo. Pomalo je i čudno, ali je istinito da je na suvremeni 
beogradski književni krug veći utjecaj Pariza nego Ljubljane i Za- 
greba i obratno... Jedan dio uzroka je vjerojatno u tome, što su dva 
posljednja desetljeća razdoblje učenja, te kao da se i makedonski i 
srpski i slovenski i hrvatski pisci žure naučiti što više od sretnijih, 
bogatijih književnosti, pa u toj žurbi počesto zaboravljaju jedni na 
druge, na svoje najbliže susjede i srodnike. Naime: međusobne veze 
postoje. Pisci se uzajamno posjećuju i čitaju; kulturne i školske usta- 
nove tomu ponegdje pomažu, kao i tjedni novinski osvrti. — Ali, — 
utjecaji su jači (jer su i uzori veći) — iz inozemstva. 

Prije bilo kakvog podrobnijeg prikaza utjecaja, valja napomenuti 
da se predratni koncept »socijalne literature« (S. Galogaža) prenio u 
zaoštrenom obliku u prve poratne godine, te smo već vidjeli kako 
su mnogi kasniji modernisti počinjali s krampaškim i traktorskim sa- 
stavcima. Samo to nije dugo potrajalo. Šegedinov načelni istup (1949) 
i Krležin Ljubljanski nastup (1952) — kao obnovljena potvrda njegova 
temeljnog stava iz Podravskih motiva... (1933) — i teoretski su pre- 
kid s takvim književnim smjerom. Slijedi stvaralački povratak širokoj 
matici moderne književnosti — reeuropeizacija. Nekoliko generacija 
pisaca se ponovo prisnije uključuju u suvremena književna strujanja. 
U svakoj književnosti, pa ma kako mala ona bila, uvijek je najpre- 
sudniji utjecaj unutar zavičajnog izričaja. Stoga je i kod naših su- 
vremenika nemoguće precijeniti utjecaj vlastite baštine (našinaca od 
Kranjčevića i Matoša do Krleže i Ujevića), jer svi su upravo na tome 
najprisnije odgajani. Isto je tako uvijek bio znatan utjecaj srodnih 


slavenskih književnosti (ruske, poljske ili češke) — osobito zamjetljiv 
u rasponu od kritičkih do socijalnih realista. Međutim, ono što je 
istaknuto svojstvo naše moderne književnosti jest — pojačan utjecaj 


neslavenskih književnih sfera. Talijanski i francuski utjecaj bio je 
odavno jak, a njemački se snažno obnavlja u trećoj fazi (preko filo- 
zofije zagrebačke škole). Uopćeno rečeno: stariji od poratnika unose 
naglašene njemačke, francuske, ruske i talijanske utjecaje, a mlađi 
*panjolske, nordijske i osobito angloameričke. Matoš se, na primjer, 
Svojedobno divio rijetkim znalcima engleskog jezika, a samo pedeset 

godina kasnije: gotovo da nema pisca (od dvadesetogodišnjaka do če- 
trdesetogodišnjaka) koji se ne služi engleskim i ne uči štogod od 
bogate književnosti toga jezika. 

Sa stanovitom se sigurnošću može govoriti o blagotvornom djelo_ 
vanju Krausove logomahije (Krleža, Šimić), Mannove kontemplativ- 
nosti (Desnica), Kafkinog egzistencijalnog mythosa (Novak, Šoljan). A 
nema dvojbe da su i Brechtova teorija kazališta i praksa ostavile 
dubljeg traga, kao i Brochova prozna metafizika i Dirrenmattovi sa- 
tirički eksperimenti. No njemački je utjecaj — kao što je već nazna- 
čeno — najjači na području filozofije, esejistike i jednog dijela knji- 
ževne kritike. Na krug pisaca oko časopisa Praxis i Razlog izrazito 
su djelovali marksistički filozofi (Lukacs, Horkheimer, Bloch, Adorno, 
Marcuse) uz nezaobilaznog Heideggera i Husserla. U književnoj kritici 
su udomaćena imena Steigera, Kaysera i Curtiusa, upravo kao i struk- 
turalista Jacobsona i L&vi-Straussa. Netko se jednom našalio, pa rekao: 
pitanje je na koga od suvremenika nisu ovako ili onako djelovali 
(jedino ukoliko nisu baš ništa niti čitali niti slušali da se čitalo) — 
Gide, Sartre, Camus, Malraux ili Anouilh. Sigurno je svaki od tih pet 
Francuza ostavio traga, pa makar i time što je izazvao oporbu. Mnogo 
je manji utjecaj Butora, N. Sarrante i Robbe-Grilleta, ali ima pouz- 
danih znakova da je novi roman zahvatio i prozne sastavke naših 
tridesetogodišnjaka. Croce, Papini, Ungaretti, Pirandello, Moravia_ i 
Quasimodo lako bi se mogli vezati i za tako oprečna imena kao što 
su Ivanišević, Desnica, Šegedin, Marinković, Novak ili Delorko, s manje 
ili više vjerojatnoće o vezama ako već ne o izravnim utjecajima. 

Budući da je angloamerički utjecaj najnoviji, on je i najuočljiviji. 
Prvo: sigurni smo da se radi o imenima kao što su Joyce, Eliot, Pound, 
Huxley, Faulkner, Hemingway, Mailer, Keroauc, Osborne i tako dalje. 
Drugo: znamo da su autori Šoljan, Slamnig, 1. Kušan, Špoljar, Majdak, 
Jirsak, Stopar i drugi mogli izravno ili neizravno učiti od tih ino- 
zemaca, a u nekih se od pobrojanih našinaca utjecaj dobrano osjeća. 

Ali, sa sigurnošću mi možemo tek ustvrditi da utjecaja ima. U 
nekim slučajevima možemo specificirati i nazočnost Prousta, Gidea ili 
Hemingwaya, no samo kao opću prisutnost u nečijem djelu uopće. 
Mi možemo i znati da je stanovit utjecaj po nekoga presudan, ali samo 
u globalu, bez potvrđenih pojedinosti. Utjecaji su, naime, uvijek više 
stvar šire atmosfere pojedinog djela, nego izravnih i određenih po- 
sudbi stanja, osoba, događaja, samog izraza. Sve što je u tome smjeru 
rečeno — vrijedi samo za zajedničke krivulje našeg panoramskog pri- 
kaza, kad želimo što jednostavnije i što zornije predočiti onima naj- 
manje upućenim najviše od svega, a s najmanje obveze i napora. 
Tada mi zapravo samo naznačujemo, a ne određujemo, izvlačeći po- 
moćne crte za duhovni tlocrt jednog književnog razdoblja. 

Navedeni smjerovi i pobrojana strana imena pripomogli su pro- 
mjeni književnog podneblja, a ono se uistinu stubokom izmijenilo, kao 
što se već moglo izmijeniti od pjesnika-ratnika do pjesnika-beatnika, 
iako su se i pri tome krajnosti znale dodirnuti: od poratne agitpro- 
povske pragmatike do književno-političke pragmatike uvezene nove 
ljevice. Uzeti sami za sebe, svi ti utjecaji ili poticaji nisu bili blago- 
tvorni ni štetni — barem što se tiče umjetnine kao umjetnine. Na- 
prosto su to oznake jednog kulturnog kompleksa. Ne zaboravimo, osim 
toga, da jedan utjecaj povlači za sobom drugi. I što je jednom autoru 
presudan utjecaj, drugomu može biti tek postranični poticaj. A kako 
postoje i odnosi među naraštajima, i kako književne posudbe ne do- 

laze uvijek iz prve ruke, nego i preko starijih suvremenika i prijevoda 
— i kako se pokatkad i stariji trude da ne zaostanu u suvremenosti 
za mlađima —, nastaje ona organska, želatinska mješavina odnošaja 
i srodnosti, što je toliko značajna po našu današnju književnu riječ. 
Ima li se sve to na umu, onda se (kako ex negativo, tako i ev 
positivo) može mirne duše reći: bilo u sadržajnom ili formalnom, ideo- 
logijskom ili filozofskom smislu, nema ni jedne riječi koja bi bolje 
označila temeljno svojstvo ovog razdoblja od tuđice — eklekticizam. 


IV 


Ptičjim okom gledano, što bi nam pokazala poratna hrvatska knji- 
ževnost, razastrta pred nama kao jasan zemljovid? Prije svega: iako 
je Zagreb bio i ostao duhovno središte, značajan je razvoj brojnih 
književnih rasadišta (Osijek, Varaždin, Rijeka, Zadar, Split, Dubrov- 
nik), koja neprestano osvježavaju metropolu kao što izgrađuju i svoj 
vlastiti profil. Možemo — u širem smislu — govoriti o književnom 
policentrizmu, imajući pri tome na umu i činjenicu kako je glavnina 
naših pisaca pritjecala i iz mjesta što se ucrtavaju tek u vojne karte. 
Malo je, uz to, vjerojatno na svijetu toliko malih a tako šarenolikih 
književnosti kao što je naša — po samome ambijentu iz kojeg njezini 
dijelovi potječu i kojim se bave: tu su i Panonci i Primorci i Zagorci 
i Dalmatinci i Bošnjaci i Hercegovci i tako dalje — raznoliki i razno- 
bojni kao panonska krčma, bosanska aščinica i dalmatinska oštarija. 
Na tu topografsku raznorodnost (što nas prati od srednjeg vijeka) do- 
lazi ona generacijska, svojstvena našoj poratnoj knjizi, u kojoj djeluju 
i pisci koji su pisali prije prvog svjetskoga rata i oni što su se rodili 
poslije drugoga svjetskoga rata. 

Bez imena se, jasno, malo što uvjerljivije dokazuje. Ali, čim ih 
navedemo, vraćamo se na uvodne tvrdnje. Na primjer: Nazor, Ujević, 
Krleža — sva trojica djeluju u poratnom razdoblju. Jedan je podri- 
jetlom otočanin, drugi brđanin, treći ravničar. Sva trojica eruditi i 
poligrafi. No Krleža je pandit srednjoeuropskog tipa (kao K. Kraus, 
R. Musil, H. Broch); Ujević je bohemski bard (u tradiciji postbaude- 
laireane i postmatošiane); Nazor je nacionalni budničar (s tonovima 
od ilirskih, preko d'annunzijevskih do partizanskih). Iako su se sva 
trojica zanimali gotovo svime — ipak je jedan pretežno francuski, 
drugi talijanski, treći njemački đak. Sve su to zacijelo bitne značajke. 
One bi se mogle raščlanjivati do osobnih pojedinosti, posebnih odlika 
svakog djela i naravi primjerenog jezičnog izričaja. A svime bismo 
samo još jače potvrdili temeljnu raznovrsnost u svakome smjeru, kao 
što je već natuknuto. 

Ako i običan brojidbeni uvid (u opus autora kao što su Nazor, 
Krleža, Ujević, Šimić, Krklec, Kolar, Cesarić, Tadijanović) pokazuje 
da su najdjelatniji pisci prvih poratnih godina djelovali i prije rata 
== a najistaknutiji od njih dadoše upravo tada i svoja najbolja djela 
— očito je kako ne možemo govoriti o nekom naglom skoku, oštrom 
lomu ili ulasku posve novih svojstava u poratnu duhovnost, iako je 
novi svjetonazor i odnošaj prema umjetnosti oštro i energično nagla- 
Šen: potpuna služba novom poretku i sustavu. Zapravo: u književnosti 
možda nema skokova, ali ima trzaja i prekida, naglih prevrata i skre- 
taja, što pokazuju i brojni poratni sastavci... 

Tu će — sudeći po svemu — najzanimljivije biti središnje ideje, 
začetni duhovni koncentrati što su se godine i godine pojavljivali 
u jačim ili blažim otopinama književnih oblika. Kad naši historici, 
kritici i predavači izjavljuju kako središnja struja naše poratne knji- 
ževnosti zastupa, oblikuje i promiče napredne ideje (što kao takve na- 
stajahu i bijahu opisivane već dvadesetih godina našeg stoljeća) — 
bilo bi dobro znati koje su to ideje. Kaže se ideje slobode, ljubavi, 
pravde, bratstva, pobjede. Kako je i u mnogo starijih pisaca teško 
naći valjana djela koja ne zagovaraju takve ili slične ideje, a pogo- 
tovu: rijetko tko zagovara neke koje bi tomu bile posve oprečne — 
bit će da se tim putem neće otkrititi bog-zna-što. Pa kad se značajne 
krilatice i specificiraju — borba za nacionalne, društvovne slobode 
i pravice, za socijalizam i humanizam, još je pred nama više opis 
poticaja i povoda nego sadržaja samih djela. To jest: iako su to ne- 
dvojbeno bila radna gesla i čitavog pokreta i mnogih pisaca, sve dok 
je riječ samo o njima, govorimo o izvanknjiževnim sastojcima, bez 
onog organskog spoja kojim nastaje sama umjetnina, 

Sve kad bismo i htjeli, ne bismo ih mogli zaobići, ali ih ne smi- 
jemo niti poistovjetiti s kvalitetama same umjetnine. A upravo se to 
dogodilo, ukoliko se još uvijek ne događa i u kritičkoj prosudbi i u 
školskoj nastavi. 

Budući da smo u potrazi za temeljnim odrednicama promatranog 
razdoblja, morat ćemo svratiti pozornost na još neke izvanknjiževne 
elemente bez kojih se naš književni total teško shvaća i razrješuje. 


Čovjek koji za cijelog svog života vidi kravu samo na limenki 
gulaša, magarca u zoološkom vrtu i pijetla na filmskoj reklami za juhu 
(a ako takvi u nas još ne umiru, neki se zacijelo već rađaju: jer dok 
je svega sve više, samo je prirode sve manje) — vjerojatno nešto 
drugačije gleda i drugo izrazuje. On sigurno drugačije vidi svijet od 
onoga što je stoku ne samo iz bliza motrio, nego i vlastitom rukom 
njegovao, na strpljivom četvoronošcu gonio žito u mlin i budio se 
izjutra zajedno s pernatim zborom. Hoće se naprosto reći ovo: kao 
što ima razlike po podrijetlu i odgoju, ima i po izrazu između homo 
rusticus-a i homo urbanus-a. Meni pak nije ni na kraj pameti ide- 
alizirati momke čija su bosa stopala izravno osjećala toplinu balege, 
dlanovi sivonjinu dlaku i nokti tvrdoću kokošje tekuti pri biskanju. 
Pogotovu ne bi imalo smisla veličati ovaj ili onaj pjesmičak samo zbog 
suglasja između njegova sadržaja i našeg genetičkog tereta. Mislim 
na ono što se s ljudima često događa kad pjesnik naturalac naprosto 
spomene riječ otava. Ako su slušači-čitači i sami odrastali na selu, 
ta im magična riječ govori strašno mnogo: pred očima im se prostru 
pašnjaci djetinjstva i zamuču im one tako prisne bikulje i perave... 
te će sam dotični pjesmotvor proglasiti i vrhunaravnim, ne sumnjajući 
ni malo u podrijetlo te vrhunaravnosti. Sve ovo navodim jer sam ni- 
sam nikad siguran, što se hoće reći kaže li se kako je naša najnovija 
književnost pretežno seoska. Ne znam je li posrijedi puki opis pojave 
ili i vrijednosni sud, sadržan u samoj izjavi. Živimo, napokon, u jedno 
neseosko, pa i protuseosko vrijeme. 

Kako je stara istina, da umjetnici najizvornije, najistinitije i 
najdojmljivije pišu o svojem zavičaju i o doživljavima svojeg djetinj- 
stva, jasno je zašto se — tematski promatrano — najviše piše o selu, 
a najmanje o gradu, pa se čak piše na seosku i kad se piše o gradu. 
Takvo je stanje u čestim jadikovkama naših mlađih prikazivača. Da 
smo svi mi većinom sa sela i od seljaštva (u prvom, drugom ili trećem 

koljenu) o tome nema dvojbe, niti je potrebno nabrajati tko je sve 
od nas više ili manje vezan za zavičajna stada ili oranice, vinograde 
ili ribarske mreže. Ako je jednom Kalebu ili Božiću, Raosu ili Laušiću 
bliži seoski ili malogradski okoliš, samo to ne uvjetuje ni veću ni 
manju vrijednost njihovih djela. Naprosto: tako jest. Besmisleno je 
stoga jadati se kako nema dovoljno gradske proze ili se opet jačkarski 
hvastati da smo dika i korjenika, jer smo divljaka i paprika. Nikomu 
ne bi trebalo smetati što je, na primjer, Marinkovićeva proza najbolja 
kad je posrijedi otočko podneblje (dok je s velegradskim ambijentom 
slabije sreće), ili što je slično i s Desnicom ili s bilo kojim drugim 
od pisaca s izrazitom vezanošću za zavičajne doživljaje. Oni kojima 
je prisutnost grada kao grada u književnosti toliko važna, nek uzmu 
u obzir urbanu tematiku M. Krleže i M. Matkovića ili autore kao 
Vidas, Belan, Šoljan, Slamnig, Špoljar, Fabrio, u kojih je očita reur- 
banizacija i po sadržaju i po tonu. Postepena prevlast gradskih ili 
velegradskih ugođaja nad seoskim i malogradskim svakako je ve- 
zana za široki proces derustifikacije i ubrzane urbanizacije uz skoko- 
vita i slojevita migraciona miješanja. Naravno, stanje koje jest ne 
treba ni malo uljepšavati. Nepopravljivi folklorofili, zaprisegnuti sla- 
vitelji rusticanae nisu ni danas rijetki. Izbili su i u najnovijoj knji- 
ževnosti. Jedino nam je jamstvo valjanost tvrdnje da valjana književna 
umjetnina može nastati u povodu svega, pa i u gradu — u povodu 
sela. Uz to, ako smo se nazubili na pretjerano književno seljačenje, 
nemamo razloga žmuriti ni pred onim što se u književnom gradu 
radi od grada. Među piscima gradskim građanima (za razliku od po- 
građanjenih seljaka) nastupaju preprodavači puke sexy robe, autori 
što misle da otkrivaju tko-zna-kako-veliku-novost, držeći se nepre- 
stano za tuđe spolovilo... 

Sve u svemu: nezgoda nastaje kada — nagnani zahtjevom suvre- 
menika/nadzornika — pisci (što u sebi nose smisao za seosko ili pro- 
vincijalno) stanu obrađivati ono velegradsko ugledajući se pri tome 
na znamenite tuđince. Budući da s tom problematikom nisu srasli, ne 
poznaju dostatno ono o čemu pišu, pa se ne mogu niti izraziti uvjerljivo. 

Morat će proći možda još jedna ili dvije književne generacije, pa 
da se malo smanji broj onih rascijepljenih intelektualaca, što su po 
nastanku ruralni, a po opstanku urbani: dušom na selu, s razumom u 
gradu; bića koja doživljavaju strojeve još uvijek primordijalno — 
kao životinje. Sve dok taj tip scriptora bude postojao, imat ćemo i 
njemu primjeren tip književnih tvorevina. Kad njega nestane (kad 
derustifikacija prijeđe u potpunu urbanizaciju) možda nećemo dobiti 
neku dublju i bolju osjećajnost, ali će ona svakako biti drugačija: 
vjerojatno s manje ushita i opisa, s više ironije i ekonomije riječi, 
što odgovara jednom modernijem ritmu i duhu života. 

Da bismo — prije prijelaza na estetske, lingvističke, informacione 
strukture — popunili zacrtani genetički model (izvlačeći najopćenitije 
Pozadinske uvjete), zadržat ćemo se na još jednom podatku. 

Raznoliki po krajevima iz kojih potječu, različiti po svojim osob- 
nim iskustvima i tako dalje, moderni hrvatski pisci nisu ljudi tako 
različitih zanimanja kako bi se moglo očekivati. Tipičan selfj-made 
Man prilično je rijedak. Od 1945. do 1968. djelovalo je — pribrojavši 
živima i mrtve pisce — oko 240 književnika. Od toga je nekih 140 
Profesora, nastavnika, učitelja. Uzmemo li u obzir da je većina od 
četrdesetak pisaca (što se vode kao profesionalci ili novinari) i onih 

pedesetak (što su različiti činovnici) — manje-više humanistički obra- 
zovana, znači da je 90% od ukupnog broja — u obrazovnom i staleš- 
kom smislu — pedagoški usmjerena, te onda neće ni biti čudo ako 
je naša prva poratna književnost naglašeno pedagoška. 


V 


Dok za raznovrsnost i šarenilo nalazimo potvrde na svakom ko- 
raku, zajedničke značajke nam se raspadaju pod prstima čak i u slu- 
čajevima gdje otkrijemo izrazito zajedništvo kao u nabrajanju pisač- 
kih zanimanja. Jer, u dotičnom razdoblju djeluju i duhovni sinovi 
devetnaestog stoljeća i zagovornici svemirske proze, ukoričeni velikani 
i početnici što se tek probijaju u pokrajinske časopise. Zajedničkom 
književnošću ovdje jesu vezani učenici Karla Krausa i pristaše pokreta 
flower power, ili sex power ili hair power. Mi uzimamo kao da su 
jedno najavitelji propasti Zapada i hormonima opsjednuti cvjetičari, 
dugovlasi musavci i električni treskavci u plastičnim vjetrovkama. 
Kako mi od prvog mentaliteta imamo još zastupnika, a od drugog 
ih imamo već — savršeno nam je jasno koliko je to dvoje — jedno. 

Književnost se sastoji od pojedinaca, a ne od naraštaja ili skupina. 
Ali ima smisla — osobito pri širim pregledima širih pojava — pro- 
matrati i grozdove imena, koja imaju nešto izvanosobno, a zajedničko. 
Barac, Kombol i Hergešić — ma koliko različite naravi i dometa — 
tipični su po tome što su djelovali i prije i poslije rata, što su sva 
trojica akademski pisci, više znanstvenici, povjesničari nego djelatni, 
polemički kritici kao, na primjer, Ujević, Krleža ili Šimić. Ili, recimo: 
Balota, Gervais, Franičević, Pavić — koji su također djelovali i prije 
rata, te dobrano u istom smjeru nastavili (kao dijalektalni pisci), za- 
stupnici jednog vitalnog regionalizma, što je ujedno i dio šireg, europ- 
skog neoprovincijalizma koji je zahvatio književnosti tridesetih do šez- 
desetih godina XX stoljeća — od Skandinavije do Grčke. Slično su, 
iako u posve drugom smislu, — povezani Novak, Slamnig, I. Kušan, 
Šoljan i Mihalić. Samo: tu već nastupaju teškoće. Osobnosti postaju 
isuviše upadne. Kaže se — dalje — kako su Popović, Jeličić, Božić 
i Kaštelan izrazito ratni pisci, a razlike su među njima — po značaju, 
dometu i izrazu — tako velike, da se zajednička oznaka sama od sebe 
rasplinjava. 

Uputnije je poslužiti se stanovitim shematizmom koji će zahvatiti 
barem temeljne smjerove i bitna svojstva, Uprošćena razdioba bila 
bi ovakova: prvih sedam godina (1945—1952) vladao je pragmatizam, 
drugih sedam godina (1952—1959) — modernizam, trećih sedam godina 
(1959-—1966) — hermetizam. 

Ta tri naziva, naravno, traže prvo objašnjenje, zatim potkrepu. 
Pragmatizam je prevlast ideje nad nadahnućem, korisnosti nad este- 
tikom, politike nad književnošću. To je od ranije poznat i primjenjivan 
socrealizam ili socromantizam ili mješavina i jednog i drugog. Mo- 
dernizam je naprosto odvajanje, otrgnuće od utilitarnosti, posegnuće 
za novim, raznolikijim sredstvima i oblicima izraza: od privatističkih 
tema do bizarnih metafora, ali u granicama prosječne komunikativ- 
nosti. Do hermetizma dolazi kad individualizam prethodnog pisačkog 
vala prijeđe u artistički solipsizam, kad komunikativnost kao da uopće 
nije važna, jer je važnija verbalna tvorevina kao tvorevina. 

U prvim godinama prve faze brojna su djela manje-više pragma- 
tički obojena. Lakše je to otkriti u prozaista (na primjer u djelima 

Dončevića, Kaleba, Jeličića, Horvata, Stipčevića), iako će toga biti i 
u pjesnika, pa i u onih mnogo kasnijih. Ako je o ratnim strahotama 
i mirnodopskoj obnovi u prvom poratnom valu nastala većina sasta- 
vaka što su više deklarativni i dokumentarni nego umjetnine (pa i u 


inače valjanih pisaca), onda je uzrok tomu — mislim — manje u 
osobnim slabostima autora, a više u kategoričnom zahtjevu nadređenih 
tijela, na koji pisci — već zbog naravi svojeg poziva — nisu niti 


mogli odgovoriti drugačije nego deklarativno. Ti su elementi do sada 
odveć pedagoški prosuđivani, a premalo estetski. Kriva je tomu i sama 
kritička metodologija. Više se pazilo na teme i ideje nego na umjet- 
nički oblik. A i danas će često akademski upućen kritik provoditi, s 
jedne strane, o istom piscu preciznu lingvostilističku raščlambu u stru- 
čnom glasilu, dok će pred širom publikom posegnuti za metodom so- 
ciologijske analize, opisa ideja i teme, te dati i konačnu ocjenu pre- 
težno na temelju toga. Ostaje da se s više strana i temeljitije prosudi 
stvaralaštvo pisaca prve faze. Izaći će možda na vidjelo do sada ne- 
zamijećene značajke njihovih djela; otpast će one predrasude što su 
posljedica čiste inercije jedne dogmatske kritičke prosudbe. Vrijeme 
je moralo biti teško. Ako je netko napisao nešto neuspjelo, nije ni- 
kakvo čudo, dok je pravo čudo ako jest napisao nešto dobro, što opet 
valja dokazati. Nije dovoljno reći — što čine kad je u pitanju poratna 
lirika — da je »rezultat stvarne pjesničke inspiracije« čak i kad je 
više program nego poezija. Sumnjivom tvrdnjom o naravi (bilo kojeg) 
nadahnuća mnogo se ne pokazuje. Slabi se stihovi ne daju pravdati 
jakim idejama. 

Istinu govoreći, gotovo da nema pisca nazočnog u književnosti 
tih godina, a da mu se u ovom ili onom djelu ne osjeća podvrgnuće 
umjetnosti pragmatičkom diktatu političke potrebe. Ako toga ima u 
radovima V. Jelića, M. Franičevića, J. Barkovića, Đ. Šnajdera ili J. 
F. Pločara, ima i u V. Parun, J. Kaštelana, G, Krkleca, M. Slavičeka 
ili 1. Slamniga. To znači: malo je i pjesnika (što će kasnije krenuti 
posve drugim stazama) koji u početku nisu pisali prigodnu, primije- 
njenu poeziju, punu naručenog ushita i traženog zanosa. Istodobno 
s time nastaju radovi Marinkovića, Šegedina, Desnice, Matkovića, što 
se odvajaju od općeg toka, ali time ne niječu bitnu boju toga raz- 
doblja. 

A Modernizam se već prvih godina uvlačio preko utjecaja Ujevića, 
prijevoda Whitmanove ili Lorcine lirike, a ponegdje mu je kao prije- 
lazni oblik poslužio i oslonac na ranog Majakovskog ili poznog Jese- 
njina. Osim toga, Krleža i njegov krug spasonosna su karika između 
predratne lijeve duhovnosti i poratnih smjerova i struja. Taj utjecaj 
nije dopustio da se književnost posve i za duže vrijeme podvrgne 
naredbi ideologijske svakodnevnice. V. Parun (uz brojne nedostatke) 
i J. Kaštelan (uz mnoge mijene) ukoliko nisu najistaknutiji, svakako 
su karakteristični modernisti, a u isto vrijeme su i spoj između prve, 
Pragmatičke i druge, artističke faze. U školskom smislu, drugu fazu 
nose krugovaši, zagovornici novog i kad to novo nije baš najnovije, 
ali je bilo strahovito mnogo: čitav prevrat u odnosu na staro, koje 
već tada bijaše prestaro. U svakom slučaju, autori kao A. Šoljan, V. 
Pavletić, 1. Slamnig, N. Milićević, J. Pupačić, V. Gotovac, V. Mađer, 
S. Mihalić, Z. Golob, M. Slaviček, Z. Tomičić, D. Ivančan ili K. Špo- 
ljar jesu modernisti, no s vrlo različitim utjecajima: i surrealizma i 
neoprimitivizma, i futurizma i neoromantizma i ontološke lirike, struk- 
turalizma i neoklasicizma. Neki su (Mihalić, Gotovac, Ivančan, Slam- 

nig, Šoljan) izraziti intelektualisti, više diskurzivni pisci, za razliku 
od brojnih emocionalaca. Svima im je zajedničko što interes s ideja 
prebacuju na oblik, od politike prelaze na jezik, koji im postaje nova 
i jedina politika. Jedan dio Mihalićeve i Gotovčeve lirike predstavlja 
uz to jasan prijelaz iz druge, modernističke faze u treću, hermetističku. 
Nju bi imali zastupati I. Zidić, M. Petrak, Ž. Sabol, A. Stamać, Z. 
Mrkonjić, J. Laušić, I. Mandić, D. Cvitan, D. Dragojević, D. Horvatić, 
M. Kljenak i drugi, — a tu već izbija poteškoća (koja bi bila još veća 
kad bih navodio i novija imena kao što su: T. Maroević, M. Šuško, 
G. Babić, I. Kordić, L. Paljetak, S. Manojlović). S jedne strane: treću 
jazu karakterizira naglašeno spajanje filozofije i književnosti, često 
na štetu ove druge, a bez neke koristi po prvu. U eseju, prikazu, 
kritici (a mjestimice i u romanu, priči, pjesmi) izbije pokoji nepro- 
bavljen komadić filozofske lektire, kao neočekivan dječji izbljuvak, 
slabo prikriven poznatim navodima i priznatim imenima umnika. S 
druge strane: priličan je broj pjesnika treće faze, koji ulijevaju nadu, 
jer i u jednoj načelno ezoteričkoj lirici pokazuju egzoterične težnje, 
koje su — u smislu komunikacije i kontinuiteta između pjesnika i 
publike — spasonosne i dragocjene. Uz to su i neki pjesnici srednje 
generacije prošli kroz sve tri faze: od prugaške stihotvorne pragma- 
tike, preko iznašašća novih izražaja do metaforske zatvorenosti da- 
našnjeg neomanirizma. Ako su, dakle, i, pisci uporedni hermetistima 
(kao Z. Majdak, A. Majetić, D. Horvatić) po izrazu komunikativni 
kao i pragmatisti prve poratne faze, — onda to samo pokazuje koliko 
je naša shema gruba i nepotpuna. Pa ipak, unatoč svemu — ona u 
glavnim smjernicama pokazuje kako stoje stvari. Ako je za najžešćeg 
poratnog etatizma sva duhovnost bila instrumentalizirana, poslije 
objave vlastitog puta (u smislu izbora vlastitog društvenog i državnog 
modela a protiv IB tabora) dolazi do preporoda modernih smjerova, 
od kojih su neki okušani još i prije rata (na primjer surrealizam ili 
egzistencijalizam). Osim toga, podređenost estetskog filozofskom — u 
takozvanoj filozofskoj prozi i poeziji pisaca šezdesetih godina, sa zah- 
tjevom za totalnim engagementom — paradoksalno podsjeća na tota- 
litarni engagement prvog vala poratnika. Stoga naša uvjetna trofazna 
razdioba pokriva i više nego što bismo htjeli, iako ne pokriva sve, 
što i ne može, jer to sve još itekako traje, te nemamo možda potrebne 
udaljenosti za potpunu odredbu. U svakom slučaju: ona pokazuje mnogo 
od one naizmjeničnosti koja karakterizira poratna strujanja i njihov 
energetski izvor: narav zbiljskog poretka u kojem se književnost obrela 
i sustav vrednota u kojem se ostvaruje. Naime: koliko god je u po- 
četku prve faze književnost bila suviše propedeutika, na kraju treće 
je suviše hermetika; prvo je znala biti toliko estradna, da bi prestajala 
biti književnost; kasnije bi bivala toliko rezervatska (i po vlastitom 
izboru), da postade posve privatna, prestavši bivati ono što bi morala 
biti: samosvojan ali organski dio duhovnog zajedništva. 

Sve tri faze, zatim, pokazuju kako se poratni književnički na- 
raštaji uklapaju u europski umjetnički continuum, upravo kao i one 
poslije prvog svjetskog rata. Pisci se najlakše uklapaju u ono čemu 
već pripadaju. Čak ni najoštriji pragmatički zahtjevi poratnih godina 
nisu izmijenili bit našeg književnog izraza, kako ne na zlo, tako — 
začudo — ne ni na dobro. I još nešto: u cjelokupnom sklopu prilika 
i hrvatska književnost se našla u krizi, kao i toliko toga oko nje (prije 
i poslije nje same), što je uvjetuje i na što ona uzvratno djeluje. 
Potrebno je stoga — u naznačeno šire crtovlje — unijeti još i one 

uhvatljive dijelove općeg stanja, što nisu manje važni sve ako se i 
čine sporednim. Posegnut ćemo za natuknicama koje su se istanjile i 
u samoj školskoj uporabi, a ipak označavaju zbiljske sadržaje i odnose 
Dotično razdoblje (od gotovo tri desetljeća) primjereno opisuju i veri- 
zam i esteticizam i nihilizam i formalizam, kao i tolike druge označ- 
nice pa i uzajamne kombinacije tog nazivlja: kako bi se izrazila slo- 
i vrtložna, i nejasna strujanja jednog vremena u kojem kao da svi. 
oće sve. 


VI 


Ma koliko suvremena književna tematika bila raznovrsna, gotovo 
do bezobličnosti, jedno se ipak izdvaja od svega i pokazuje kao sre- 
dišnji motiv — rat. Sama je ta pojava toliko golema i znamenita, da 
je još nitko nije primjereno zahvatio i vjerojatno još za dugo neće. 
Djelomice je tomu uzrok i pogrješan pristup (često ideologijski oprav- 
dljiv, ali ne i umjetnički): po kojem su crni crni i bijeli bijeli, bez 
uvjerljivijih psihoverbalnih odredaba. Dok se ne odlože pobjednička 
odličja i dok se poraženi i pobjednici ne nađu na istoj ljudskoj razini 
patnje — istinitije i dojmljivije »ratne« književnosti nema, pa ma 
koliko se pri tome primijenilo boje, figura. hiperbola i parabola ma 
koliko sami autori od povijesnih događaja iskusili, bili inteligentni i 
vični svojem pisačkom obrtu. Naravno: ako je takva tvrdnja uopćena 
ima smisla spomenuti izuzetke (uspjelija mjesta u djelima poratnika 
Kaleba, Desnice, Jeličića, Božića, Novaka ili drugih) — ali ono pano- 
ramsko djelo, koje svaki narod očekuje o velikim prijelomima svoje 
povijesti, Hrvati — što se tiče razdoblja drugog svjetskog rata — još 
nisu dobili. .. Dosta je vremena prošlo od poticajnih događaja, ako je 
u pitanju ona potrebna kristalizacija iskustava i nazora. i 

Kako su ratom opsjednuti i mlađi (Laušić, Slavica ili Babić), neki 
se pitaju dokle će pisce zaokupljati taj nesavladivi predmet. Ti do- 
daju kako se na Zapadu »rat« u književnosti davno ispucao, zabora- 
vljajući pri tome da se tamo nije ni tako ni toliko pucalo kao u nas 
Nama je rat još uvijek veliki događaj/doživljaj i razumljivo je što 
ga težimo književno svladati i prevladati. 

Nedostatak dubljeg i potpunijeg zahvata često se objašnjava ti- 
me, što sve do naših dana žive elementi romantizma. Oni nekako: 
izbijaju u svakoj generaciji, upravo kao što se uvijek iznova povam- 
piruje puko potrošno napisništvo: od maserskih sastavaka naših »pe- 
zn polupismenih apologeta frajerizma. Od povratne roman- 
.. mi ge proze o ratu, u kojima su protivnici tek zloćudno 
sas ne po retne mete, na kojima se uspješno vježbaju pobjednici 

činjeni od istog — drveta. Utilitarističkih, pragmatičkih tvorevina 
uvijek ima. Na književnosti se to izuzetno osjeća, jer je ona zavisna 
* jezika, posrednika koji sam po sebi nije na nultoj točki (kao gra- 
divo za slike ili kipove), nego je složen saobraćajni, životni, psihološki 
i kulturni entitet već i prije umjetničkog djela. ' ' 
. Govoreći još o temi rata, nastavit ćemo — kako bismo što jače 
ana tražene niti _vođilje — na započeti način. Bit će to i dalje via 
van Stoga možemo reći: pisci starijeg naraštaja, s obilnijim do- 
rr koji su toliko toga i najnovijega vidjeli, šute o onome o: 
m bi rebali pisati; mlađi, često bez ikakva valjanijeg iskustva, 
e aju se u ono što niti poznaju, niti osjećaju, te pišu priče i ro- 

ane koji se najčešće ne razumiju (o biti prošlog rata i o zbilji porat- 

nog doba). Uvjereni da opreke najbolje pokazuju o čemu je riječ, 
navest ćemo još jednu podvojenost iza koje proviruje istost. U jednom 
se smjeru pretjerivalo s idealiziranim ratnicima i radnicima, u drugom 
— s preuveličanim sladostrasnicima. Kao posljedak se pojavilo ono 
što je u početku bilo nezamislivo: nenazočnost suvremenosti u knji- 
ževnosti. To se predbacuje većini pisaca posljednjih dvaju desetljeća. 
Od stvarnosti su jednako daleko puke pobjedničke idile kao i prebo- 
jena privatna problematika (koja bi samo zbog umjetne pokorice tre- 
bala izraziti šire životne uvjete). Takvim književnim promašajima raz- 
lozi mogu biti i izvanknjiževni. Prvo, pretjeran zahtjev ustanovljene 
stvarnosti da bude uljepšavana, što škopi piščevu stvaralačku moć. 
Drugo, podređenost cjelokupne duhovne sfere ideološkoj. Zbog obojega 
— i još mnogo čega — književnost se zavlači u potpunu ezoteriku, 
opija se oponašanjem inozemnih uzora. Onesposobljeni da vide zavi- 
čajni okoliš, pojave, slučajeve, likove i odnose, — pisci naljepljuju 
naučeno na nedoživljeno: promatrajući i izrazivši tako kao domaće i 
izvorno ono što nikad nismo imali niti imamo — nategnute heming- 
wayevske lovne zgode ili beckettovsko veleništavilo. Spomenuti ka- 
stracioni kompleks često je tu i posljedica podmukle zamjene vanj- 
ske cenzure unutarnjom: onim uraslim uređajem samonadzora i zap- 
ta, koji više umrtvljuje nego bilo kako jaka vanjska ustanova. Jer dok 
ova djeluje mehanički, ona prva razara organski. 

Otuđenost, odalečenost od cjelokupnog (ili barem izravnog) život- 
nog konteksta ne može se — ako ćemo ići do kraja — opravdati ni 
potrebom za onom vremenskom kristalizacijom, a pogotovo ne nestaši- 
com zanimljiva gradiva (svakidašnjica pruža toga i suviše), i jedva se 
može razumjeti — no ne i opravdati — kao svojevrstan bijeg od 
stvarnosti, koja se ne podvrgava neodgovornoj obradbi, nego se opire 
i odbacuje bezveznike električnim udarcima kao divovska drhtulja. 

Via positiva — pristanemo li na ružičastiju optiku — vjerojatno 
bi pokazala, kako nikada nismo bili bliže najsuvremenijim umjetnič- 
kim pokretima Europe, iako nikad nismo manje za njima trčali. Uz- 
rok će tomu biti širi doseg komunikacija, bolje znanje svjetskih jezika, 
češći osobni dodiri s kulturnim inozemstvom i uopće ubrzana globa- 
lizacija suvremene inteligencije. No uporedo s težnjom da se naši što 
prije i što više uključe u današnju svjetsku književnost, tu su i na- 
pori da se što dublje i što stvaralačkije uključi u vlastitu tradiciju. 
Jer i velike modernističke književnosti, kao na primjer angloameri- 
čka, i kad su najmodernističkije, ne idu (niti mogu ići dalje) bez Joy- 
cea, Yeatsa, Eliota, Pounda — kao što se ni ovi ne mogu zamisliti 
bez oslonca na književnu baštinu od Chaucera ili Swifta, od meta- 
fizičara ili Whitmana. 

Posve je onda shvatljiv, u razdoblju 1955—1965, snažan zahvat 
u vlastitu tradiciju i kod onih najmodernijih. Uostalom: takav je 
stvaralački tradicionalizam očit i u Ujevića (veza s Marulićem) i u 
Krleže (starokajkavska podloga Baladama...). Zaobiđe li se on, knji- 
ževnost je osuđena ili na zrakoprazno novinarenje ili na potpunu krip- 
tografiju. 


VII 


U prisnoj vezi s izraženom književnom tradicijom je odnošaj pre- 
ma totalu književnog jezika. 

Nekoliko naraštaja pisaca koje je teško predratno i ratno vrije- 
me sililo na različite izvanknjiževne djelatnosti, prolažahu mimo je- 


242 


zik kao mimo staro groblje ili su ga u najboljem slučaju primali kao 
nešto samo po sebi shvatljivo i dato. S piscima šestog i sedmog deset- 
ljeća počinje korjenitiji odnos prema jeziku kao temelju zbilje i sa- 
me umjetnine. Taj je odnošaj jednim dijelom nastavak postilirske je- 
zične raspre, drugim dijelom duguje dosta čistunstvu braće Šimi- 
ć4, dok je trećim dijelom dobio snažan poticaj suvremenog europskog 
neoklasicizma (bilo germanskog bilo romanskog područja). Tako je on 
svojevrstan sažetak nauka i namjera jednog Kurelca, Pavlinovića ili 
Vebera, ali i borbene logofilije jednog Krausa ili bezobzirnog panlo- 
gizma jednog Pounda, kao i stanovitih tekovina lingvostilistike (tali- 
janske, njemačke ili angloameričke škole) uz zamjetan utjecaj slaven- 
skih strukturalista i formalista. Bilo je posve normalno da se pojavi 
upravo takav interes i stav. Shvatilo se kako stari lako ne zastarije- 
vaju (čak i kad se njima suvremena životna problematika i razriješi, 
a osobito ne ako se ona i dalje povlači), razumjelo se kako je jezik 
mnogo više nego sam jezik i zašto su najveći modernisti našeg stoljeća 
ujedno i tradicionalisti. 

Svijest o jeziku kao zadatku pojačala je tehničku stranu izra- 
za. Samo-po-sebi-razumljivo i ono pjesničko-ptičje-prirodno povlači se 
pred racionalnim nacrtom. Znatan je dio naše suvremene proze (bez 
obzira na samu intelektualnu moć nekih pisaca) intelektualistički, Pro- 
zni je sastavak često konstrukcija i montaža, collage i tekstovni hap- 
pening, pokatkad čak verbalni flux i psihedelička izvedba: više sve 
nego uhodani klasični, fabularni, zatvoreni i dotjerani oblik. Uobičaje- 
ne forme se rastaču, a sve je češći slobodan esej, monolog, uvjetni 
dnevnik, fiktivno pismo ili nevezan dojmovni niz. I u lirici raniji stro- 
gi, odmjereni oblik ustupa mjesto slobodnoj varijaciji; experimentum 
se pretpostavlja documentumu, proces poetizacije samoj poeziji, pa 
smo kod najnovijih (inače upućenih i zrelih) pisaca na granici anti- 
poezije i apoetike. 

Jezik se odvaja od takozvanog pjesničkog rječnika. Obogaćuje, 
proširuje pojmovima i sklopovima vanpjesničkog kruga oznaka: od 
znanstvenog nazivlja do poluzakonitih izričaja uličnog razgovora. U 
strukturnom smislu — književni je jezik sve višeslojniji. Uz monoto- 
nu parataksu i fiksnu stilistiku stereotipnog pjesničkog svijeta (s op- 
rekama, obratima i dosjetkama što su vezani za izdašno rastinje, za- 
hvalne životinje, priručne podnebaljske pojave i impozantna nebeska 
svjetlila) izbija skeptičnija hipotaksa (dijaloške i analitičke proze), uz 
mnoštvo asocijacija s područja dubinske psihologije, s navodima iz 
povijesti filozofije. Upada u oči i naglašeno žurnaliziranje u diskurziv- 
nim sastavcima (članak, podlistak, prikaz, ogled, rasprava). Sve je 
svakodnevniji onaj sinkretični govor načinjen od pojmovlja političke 
ekonomije, nauke o društvu, pučke propagande, stil čija sintaksa ima 
korijen u njemačkom novinskom jargonu prošlog stoljeća, a obilno 
je hranjen kovanicama novijeg, agitpropovskog podrijetla. Kao pro- 
tuteža tomu javlja se namjerna uporaba arhaizama, što su kao pluta- 
jući otočići u rečeničnom moru polunarječja i polugovora športa, uli- 
ce i svakovrsnih javnih zabavišta. U modernoj prozi i poeziji opažaju 
se i novosti ortoepske i ortografske naravi, neočekivani znakovni i 
grafičkostilski potezi, od vrste slova i sloga do neobičnog rasporeda 
jezičnog tvoriva. 

U cjelini uzeto, time se proširuje iskustvena sfera. Kako smo — 
što se suvremenog književnog jezika tiče — pomalo i u bezjezičnom 
stanju: bez potrebne moderne kodifikacije, bez opisne, normativne i 

povijesne gramatike i bez etimologijskog rječnika, — malo će koga 
čuditi bude li više nepodopština i stranputica nego zbiljskih rječničkih 
i stilskih novina. Tu je i sam kompleks hrvatskog književnog jezika, 
sa svoja dva landsmđl-a i jednim riksmđl-om: s čakavicom, kajkavi- 
com i štokavicom. Istina, svjedoci smo sve organskijeg urastanja otoč- 
koprimorskog i kontinentalnopanonskog kulturnolingvističkog blaga u 
standardni corpus suvremenog književnog izraza. I »dijalektalna« po- 
ezija organski je dio književne cjeline. Taj proces zahvaća i rječnik 
i sintaksu i stilistiku... 


VIII 


Već je rečeno: naša je današnja književnost u krizi. A istini za 
volju: nije u krizi književnost, nego funkcija književnosti u društvu. 
Zašto je tako, ili: što je dovelo do toga? 

Cjelokupna duhovna, intelektualna klima, a posebice sama knji- 
ževnost — ruku na srce — nema u očima najvećeg broja suvremeni- 
ka onu važnost i ozbiljnost što ju je imala, recimo, u doba hrvatskog 
preporoda ili između dva rata. Što se tiče samih književnika, njima je 
sve teže: 

»Svaka odluka je u odnošaju uzajamne ovisnosti prema svim 
ostalim odlukama koje određuju djelo od pojedinosti do cjeline. Pjes- 
nik mora sam sebi davati sva pravila, ograničenosti i slobode, svaki 
put nove. Nema više nikakvih pravila igre: stoga više nema ni igre, 
već samo ozbiljnost i odgovornost. Umjetnost je postala težom. (Ulrich 
Gaier, Sprache im technischen Zeitalter, p. 117, 26/1968) 

Vezana sa svime, ne bi trebala polagati računa nikomu, osim sa- 
ma sebi, što je još najteže, jer je to ostalima još najmanje važno. Zna- 
či: iako je književnost ozbiljna pojava, iako je književnik itekako od- 
govoran (jer je samoodgovoran) — njihova je uloga u cjelini zajed- 
nice sve nebitnija. 

Naravno, sami pisci nisu pri tome nedužni. Otkriće o modernosti 
tradicije bijaše vrlo plodonosno. Ono je legiju barbarogenija zamijeni- 
lo piscima-eruditima. Ali književno sveznanje lako odvodi u manda- 
rinizam i akademsku sklerotičnost, što već napada i mlađe književ- 
ničke organizme. I opažamo ono što je već tako upadno u nekih ve- 
ćih naroda: nastanak (među humanističkom inteligencijom, među lite- 
ratima) novih clerici vagantes, scribae acađemicae, pisaca koji mnogo 
više znaju nego što pišu, književnika što su mnogo više predavači i 
tumači negoli slobodni stvaraoci djela i rastvarači onih struktura sa- 
dašnjice što »zakonomjerno« naginju ovapnjenju duhovnog krvotoka 
i okošćenju živog tkiva zajednice. Nikad u hrvatskoj književnosti ni- 
je pisao veći broj pisaca (i možda ih istodobno nije bilo više nadare- 
nih na okupu u jednom kratkom razdoblju), — ali zato: možda nika- 
da ranije u nas nije manji broj čitalaca pratio veći broj pisaca. Ako 
se tako nastavi, jedini čitaoci domaćih djela bit će njihovi pisci i na- 
gnani đaci. 

Međutim, s našom već nekoliko puta spominjanom tradicijom i 


književnom baštinom nije baš sve kao što bi trebalo biti. Sve da su 


je naši pisci u potpunosti prihvatili (a vidjet ćemo kako nisu) — ne 
bi to bilo dostatno. 

Kulturni je aksiom: današnja se živa i djelatna književnost mora 
Protiviti društvu u kojem jest. Naime: njezina se moralka opire mo- 
ralci društva, s namjerom da je prisili na konačne uvjete umjetnosti: 

— slobodu umjetničke riječi, otvorenost njezine kritike. Da bi do toga 
došlo, književnost mora biti continuum et complexus zajednice, dru- 
štva, naroda, skupine; mora biti urasla ili uklopljena u cjelokupni 
društvovni organizam/mehanizam, u kojem ona uvijek djeluje kao 
uređaj za ravnovjesje, kao nužan ispravljač. 

Tradicija, klasika, baština nije samo posjed prošlosti, nego i za- 
log budućnosti. A osim toga: mi ni dan-danas nismo (kao velike europ- 
ske književnosti: engleska, francuska ili njemačka) ugroženi — ako to 
i one jesu? — vlastitom klasikom, tako da se od nje moramo spasavati 
ili njezinim nijekanjem ili uspostavom novih vrijednosnih mjerila. 
Naša klasika kao klasika i kao naša najčešće nije ni školski promica- 
nja, a kamoli javnijim sredstvima javnosti. Naša bi klasika morala prvo 
postati klasična, pa tek onda napadana i revalorizirana. U prazno sto- 
ga pucaju svi naši ultramodernisti i supereksperimentatori, kad se 
jadaju kako ih priječi ili koči naša klasika. A njihov je problem 
zapravo — što zbog vanknjiževnog, a nadasve nepotpunog obrazov- 
nog sustava — ona nije nazočna. Jer da jest, njihov bi posao bio olak- 
šan. Imali bi se o što oprijeti i podići. Imali bi pred sobom ustanov- 
ljenu kulturu i kulturnu ustanovu, protiv koje bi se borili i tako se 
potvrdili. Ovako se tuku s protivnikom kojeg nema i stječu pobjede 
do kojih nisu niti došli. Modernista nema bez klasika, Tek kada sva 
naša klasika bude klasično uklasičena — u odgojnom i uopće javnom 
smislu — osmislit će se i naši najekstremniji eksperimenti. Sve dotle: 
ni jedan naš književni eksperimentalist nije moderan dok nije pro- 
tradicionalan. 

(Nitko nikomu nema pravo propisivati i naređivati: književnik 
ima pravo na sve, čak i na ukinuće vlastite književnosti. Samo onda: 
neka i nekomu drugomu bude dopušteno nazvati taj književni hara- 
kiri pravim imenom. Ako se pojedini pisac tako koristi tim svojim 
neotuđivim pravom, da mu čitateljstvo uopće nije važno, neka mu 
bude. Ali književnost u cijelosti postoji i radi današnjih ili sutrašnjih, 
a osobito radi današnjih čitalaca. Ako je njih sve manje — krivicom 
izvanknjiževnih ili književnih činitelja — i književnosti je sve ma- 
nje čak ako i jest sve više samih knjiga, a pogotovo onda ako je i 
domaćih knjiga sve manje, jer i kad se napišu, nema ih tko — jer ih 
nema čime — objaviti...) 

U središtu nezgode sa sve većim brojem pisaca, uza sve manji 
broj čitalaca, jest — problem komunikacije. Komunikacija se ostva- 
ruje kad se ima što, umije kako i hoće komu reći. I prvo i drugo i 
treće ovisi od continuuma kulturnih informacija: spoja prošlog i bu- 
dućeg sa sadašnjim. Čim u tome trojstvu nedostaje jedan član, poni- 
štavaju se i ostala dva. Dokazano je već u bezbroj slučajeva, kako ni 
najrazvijenije suvremeno društvo (ne mogavši u književnosti bez iz- 
mjene i posudbe dobara) ne može ni bez neprestane obnove vlastite 
tradicije. Mi još nismo tehnički prerazvijeni. Još nismo zajednica vi- 
soko industrijaliziranih staleža i redova. Stoga mi imamo više razlo- 
ga da se više obazremo na zasade književne baštine. Nema smisla 
označavati kao »proživljeno« ono što još nije u cijelosti ni »doživlje- 
No«. 

Upitno je u nas i samo polazište. One ustanove — od pučkih uči- 
lišta do razglasnih uređaja i postaja — koje bi morale cjelinu dana- 
šnje književnosti uklopiti u cjelinu društva —, iznose ili nešto drugo 
(što ne postoji: neku nadknjiževnu književnost) ili ono suprotno (za- 
bavnu neknjiževnost umjesto ozbiljnih umjetničkih tvorevina). Tu su 

korijeni one krize što nedvojbeno traje i tko zna do čega će sve do- 
vesti. Isprike su često gospodarske, novčane i upravne naravi, dok je 
pravi uzrok u predodžbi o umjetnosti kao sporednom uresu namjesto 
umjetnosti što je bitan oblik opstanka. 

Pri tome bodu oči i sami podaci. Nakladničkim se izvještajima la- 
ko potvrđuje kako nam suvremena književnost prečesto trpi od ma- 
ćuhinskog odnosa nadknjiževnih tijela. Nju ne podupiru dovoljno ni 
školstvo, ni sredstva javnih obavijesti, kao ni sami izdavači. Uzroci 
su tome svakako u izvan-književnoj sferi. Posljedice pak pripadaju 
književnosti i kulturi uopće. Jedna je od posljedica i to što se mali 
broj suvremenih djela odnosi na suvremeno društvo, dok se još manji 
troši u tom istom suvremenom društvu. Ono se glasovito njihalo uisti- 
nu odnjihalo iz jedne krajnosti u drugu: od patriotske parade — u 
privatnu paradu, u nebitnosti koje proturaju kako oni pisci što pišu 
nedokučivo, tako i čitaoci (javno usmjerivani) koje ne zanima ni ono 
što bi mogli dokučiti od svojih manje zakukuljenih književnih isto- 
dobnika. 

Zbiljsko se stanje ne mijenja ni onda, kad sami nakladnički po- 
daci — o izvornim djelima — protuslove gornjim tvrdnjama. Čak i 
kad su domaći pisci objelodanjeni (kad uzmognu štogod sastaviti, te 
naći milosrdnog tiskara i knjižaru) oni se manje čitaju nego bilo što 
drugo: od novina, preko zabavnika do različitih prijevoda. Javni od- 


goj ukusa, za koji je odgovorna cjelokupna obrazovna mreža — obi- 
teljska i vanjska — hrvatskoj književnosti kao cjelini ne posvećuje 
potrebnu pozornost, a onoj suvremenoj — da i ne govorimo. Nije on- 


da ni čudo što je književnost od tako malog učinka i nedovoljno po- 
znata u svojoj vlastitoj kući... 

A i to je tek dio zbiljskog stanja. Zapravo: uopćena opaska. Da 
bismo rekli sve, morali bismo znati sve. Pa ipak: i bez podrobnijih 
brojidbenih navoda (o piscima, pisačkim posrednicima, pisačkim po- 
trošačima), istina je suviše očita: jer je toliko sveprisutna. I s uvi- 
dom u jedan dio, zahvaćamo cjelinu. Jedno za sobom povlači drugo. 
U konačnom ishodu, književnost i jest složena, sprega: književnik-knji- 
ga-knjižarstvo. Knjižare, knjižnice i čitaoci neophodan su dio cjeline. 
Mi naravno imamo tržište, ali kakvo... Proučeno, programirano, 
svrhovito usmjereno — nemamo. Na našem općem književnom trži- 
štu vlada kaotičan oblik ponude i potražbe. Ako je posrijedi nevrijed- 
na roba koja se traži, onda jedan nakladnik otima drugome iz usta 
nečasno zarađen komad. Ako se radi o valjanim, ali teško utrživim 
knjigama, svi ih se odriču (od izdavača do prodavača). Pa ako ih ne- 
ka viša sila i natjera da ih objave, nastoje ih se što prije riješiti. 
Uglavnom tako da one dospiju svakamo prije (pa i u otpadište) nego 
do potrebitih čitalaca... 

Posebno bi poglavlje zaslužila neknjiževnost, protuknjiževnost ili 
knjiški nadomjestak nadražajno-zabavne namjene (od beskrajnih Kri- 
mić-trakavica do proznih plahti spolnih dogodovština), kojima na ruku 
ide i gospodarstvo i sredstva općeg razglasa pa i same odgojne usta- 
nove, koje znaju ljudima za cijeli život onemiliti i ono najbolje što 
imamo. Kako uopće stanovita nacionalna književnost (a naročito jed- 
nog malog naroda) može biti važan, potreban, poželjan dio zajedničke 
svijesti, odgoja, ukusa — ako svaka sumnjiva tiskotina, od novinske 
efemerije do potrošne knjižice, lakše dolazi do najmlađih, srednjih, 
pa i obrazovanijih čitalaca (tobože radi razbibrige) nego i najvrednija 
djela suvremenika?! Postoji, dakle, i u nas: s jedne strane tiskovno kr- 

mivo za široke slojeve, a — s druge strane — izuzetni sastavci za 
uzak i sve uži krug knjigoljubnih odabranika. To je neprilično i po- 
gubno za svaku uljuđenu zajednicu. Za društvo koje je socijalističko, 
ne zna se je li takvo što više štetno ili neshvatljivo. 

Nemoguće je da takve odrednice ne budu bitne. Nije baš nevažno 
ako se od suvremenika (u naobrazbi ili u novinama) promiču samo oni 
što već postadoše živi spomenici ili su se programatski uvalili u škol- 
ske čitanke. Nije nebitno ako su pjevači-zabavljači ili nogometnici- 
-miljenici svugdje istaknutiji od bilo kojeg suvremenog književnika. 
Pitanje je onda koliko su se sami od sebe toliki pisci zavukli u svoj 
obrt kao puž u kućicu, ne pokazujući rogove ma koliko mu dovikiva- 
li »puž, puž, roge van, da ti kuću ne prodam«, jer su mu već toliko 
puta rogove stukli i kuću prodavali... Uređaj unutarnje cenzure (po- 
sljedak sprega sila dugogodišnjeg tlaka na piščevu osobnost) nije 
ostao bez učinka na neposrednu svakidašnjicu. S time je možda u vezi 
i gotovo potpuna depolitizacija pisca kao građanina; čast, naravno, 
rijetkim izuzetnicima i izuzetnim pothvatima. 

Sve što je rečeno (i toliko toga koje nam je izmaknulo) određuje 
i književnost kao umjetnost. Nije osobito utješno prihvatiti kao kraj- 
nju svrhu da pišemo bez obzira na to hoće li nas sada netko htjeti 
ili uzmoći čitati; jer će nas, eto, u dalekoj ili bližoj budućnosti izvući 
kakav revni sveučilištarac iz zaborava i na temelju neočekivana ot- 
krića načiniti nepristranu radnju te steći nezavidan znanstveni čin. 
Književnici oblikuju svoje čitaoce. Čitateljstvo uvjetuje — dobrano — 
književnost kao cjelinu. Tako se nekako odvija suvremena usmjere- 
nost u budućnost: protegnuće baštinjenog u ono što je za baštiniti. 

HRVATSKO GLUMIŠTE NA RUBU POTREBNOSTI 


Petar Selem 


U traganju za onim čimbenicima što su kroz dva posljednja deset- 
ljeća oblikovali izraz hrvatskog glumišta treba najprije posegnuti za 
razlozima dramske književnosti koja u stanovitom trenutku dominira, 
a zatim, često bez razlučivanja, prisjetiti se i velikih valova kazališne 
estetike što su se širili Europom, dopirući i do naših obala. Odmah 
valja reći da su čimbenici književnosti bili odlučni, dok su ideje i po- 
kreti na planu scenskog izraza dopirali i povlačili se bez znatnijeg 
traga. Ovo razdvajanje može izgledati proizvoljno, budući da jedan 
novi zahtjev dramske književnosti implicira i nalaženje novog scen- 
skog izraza. To je malo prije spomenuti prostor gdje razlučivanja ni- 
su potrebna. Ali kazališna zbivanja u Europi ovog našeg perioda ne 
pokazuju uvijek sukladnost nove književnosti i novog izraza. Izuzme- 
mo li Brechta gdje su staze zajedničke, svi veliki pokreti europskog 
kazališnog izraza odvijaju se mimo avangardnu književnost, iskuša- 
vajući se i ostvarujući radije na djelima klasike. Vilar će svoje veliko 
pročišćavanje pozornice obaviti ponajviše na Corneilleu i Moličreu, za 
Petera Brooka tragedije Shakespearea značit će školu teatra okrut- 
nosti. Konačno, u happeningu, i zatim, u living theateru, jednako onom 
europskog kao i američkog porijekla, književni fond postaje manje 
važan. Pretekst može biti i Sofoklova Antigona. 

Danas je sasvim očito da se prva poslijeratna bitka za moderno 
u hrvatskom glumištu vodila na planu književnosti. Odbaciti jednu 
literaturu i nametnuti, afirmirati drugu, probiti s tom drugom, zna- 
čilo je dobiti prvi okršaj za novi kazališni izraz. Trebalo je svršiti s 
onom odvratnom socrealističkom književnošću koja je implicirala nizak 
i jadan teatarski posao: koristiti formalni realizam, dakle iluziju, za 
plasiranje političke poruke, ali ne samo njom, ne samo ruskim im- 
portom i našim revnim sljedbenicima Simonova i Pogodina, već i 
čitavim jednim kazališnim krugom dopuštenih interesa kojeg je tako- 
va književnost, zbog svog pokoja i svog debljanja, ocrtavala policij- 
skom preciznošću. Razumljivo, svaki teatar antirealističke tendencije 
može se, kao zalog novog, suprotstaviti, i svako će razbijanje scenske 
iluzije, svako izvlačenje teatra iz kutije, djelovati blagotvorno. U pr- 
vom se planu pritiska na bastion socrealizma, koji se branio ne samo 
razlozima političkog već i estetskog komoditeta, našla francuska dra- 
maturgija poetskog smjera, ponajprije Jean Giraudoux koji još iz- 
među dva rata s Pirandellom određuje dominantnu  antirealističku 
tendenciju u europskoj dramaturgiji, i onda, Jean Anouilh koji će ne- 
ko vrijeme s podosta duha ići njegovim stopama. Ako je, u našim pro- 
storima, gdje se mijene obično vrše noću, oprezno i potiho, moguće 

govoriti o sasvim vidljivom prijelomu, onda je to svakako bila Ha- 
bunekova režija Trojanskog rata neće biti Giraudouxa na pozornici 
Hrvatskog narodnog kazališta. 

Jasno je da se Giraudouxa, u kojem grčki i trojanski ratnici upo- 
trebljavaju jezik sasvim suvremen, u kojem se tako često ekstempori- 
ra, nije moglo tretirati realistički. Nije to bilo ništa jako novo, razlika 
između Shakespeareovih Rimljana koji nose šešire i Giraudouxovih 
Trojanaca koji govore o međunarodnom pomorskom pravu, možda je 
samo u tome što veliki Englez vjerojatno zaista nije znao da u Ceza- 
rovo doba šešira nije bilo, ili ga se to jednostavno nije ticalo, dok je 
njegov francuski sljedbenik to namjerno radio. Ali, bilo kako bilo, 
Gorčakov se sa svojim predavanjima o režiji (jedina knjiga o reži- 
ji, usput rečeno, koja je do dana današnjega u nas tiskana) našao u 
škripcu. Što može uraditi režiser, kojem se tako toplo preporučalo da 
s najvećom pažnjom proučava povijesne i sve slične podatke o vreme- 
nu u kojem se djelo zbiva, s tekstom koji javno pokazuje da mu je 
povijesna vjernost zadnja briga i da okvir povijesti uzima zbog zgod- 
nijeg raspravljanja o suvremenim duhovnim situacijama? I tako se, 
pod zahtjevom Giraudouxa i pod rukom Habuneka, pozornica naše 
nacionalne kazališne kuće odjednom pročistila, nestalo je prašnjavih 
kartonskih dekora, nestalo je zidova, nestalo je mudrog izigravanja, 
jedan svijetli, slobodni prostor postao je poprištem igre u kojoj su 
glumci prvi put iskušavali radost inteligentne distansiranosti, stanovite 
duhovne stilizacije, u kojoj se sa što izravnijim, što čišćim sredstvima 
nastojalo provesti Giraudouxovo rezoniranje o ratnoj dilemi. 

Habunek se, tri ili četiri godine kasnije, još jednom poslužio 
francuskom literaturom za iskušavanje novog oblika scenskog izraza. 
Na ljetnim igrama u Splitu postavio je Anouilhovu Antigonu kao 
teatar u krugu. Dolaženje glumaca u središnji prostor Meštrovićeva 
kašteleta gdje su, okruženi publikom, govorom kreirali svoje likove, 
da se onda povuku i zadrže, vidljivi pod trijemom atrija, uspostavlja- 
lo je i novu dimenziju odnosa: glumac je bio tu da kazuje, jasno, i da 
to kazivanje podupre zalogom svog temperamenta, ali ne da izigra- 
va, ne da prikriva. Viđen sa svih strana, gledan i onda kada ne 
igra, kada je izvan situacije, on je morao tražiti (a interpretkinja 
naslovne uloge Božena Kolničar bila je to na čudesan način i prona- 
šla) način sasvim izravne komunikacije: i direktni stil. 

Gostovanje pariskog Thć4tre National Populaire koji je svibnja 
1955. prikazao u Zagrebu dvije Vilarove režije, Corneilleovog Le Ci- 
da sa Gerard Philippeom i Moličrova Don Juana, potvrdio je Habune- 
kovo estetsko usmjerenje prema vrsti ogoljela teatra, lišena svega 
suvišnog, teatra u kojem su, pored najsumarnije indiciranog dekora, 
suvereni junaci glumac, u raskošnom kostimu, njegov govor, njegova 
stilizirana gesta, njegov čisti, unutarnji napon. Ali to je gostovanje, 
toliko značajno, ipak na cjelinu interesa hrvatskog glumišta ostavilo 
tek neznatna traga. Jer, trag se mogao neko vrijeme slijediti u odba- 
Civanju dekora za neke klasične predstave, u stanovitim pročišćava- 
hjima, dok se matica interesa kretala ipak u drugom pravcu. Jedno 
je ipak postignuto: neki notorni anakronizmi, dotad mogući, nakon 
Vilara postaju neodrživi. 

Budući da je putem književnosti hrvatsko glumište tražilo svoje 
Putove obnavljanja, treba ponovno obratiti pažnju njenim prodorima. 
A prodori su bili vrlo intenzivni u prvim sezonama Zagrebačkog 
dramskog kazališta. 

Dva su najvažnija književna toka što u to vrijeme pritišću naše 
glumište: poetski teatar Federica Garcie Lorce i suvremena američka 
književnost Tennessee Williamsa, Arthura Millera i Johna Steinbecka. 
Pokušajmo zamijetiti posljedice. : 

Lorcin teatar je u naše glumište unio intenzitet poetske dimen- 
zije. Zidovi realizma su još jednom porazbijani, a glumac je mogao 
osjetiti da njegovo nije samo crtanje karaktera, da njegov prostor nije 
neophodno istovjetan s prostorom dramske radnje i njenih realiteta, 
već da on može, u jednom trenutku, postati prenosnikom nečeg što 
dolazi od prije i što se nastavlja poslije, fiksiranje poetskog drhtaja, 
hvatanje odbljeska ljepote, a i * da se sve ne može kazati, da uokolo 
rečenog počinje svojim širenje. . beskrajni prostor mogućeg. Bila je, ta 
Lorcina teatarska poezija, i velika prilika da se pronađe teatar otvo- 
renog tipa. Njenoj fascinaciji nismo znali odoljeti, i još danas nije 
moguće zaboraviti radosna uzbuđenja one uspavanke — spavaj ružin 
cvijete, hat ne pije vode, spavaj karanfile, hat će proplakati. Pa ipak, 
tri uzastopna Lorce — Krvava svadba, Donna Rosita i Ljubav don 
Perlinplina — nisu na stvaranje našeg scenskog izraza djelovali u 
onoj mjeri kako je to bilo poželjno. Nisu zato što je Lorca u nas u 
osnovi krivo interpretiran, što je viđena i iznošena ponajviše njegova 
lošija strana, onaj zakašnjeli romantizam, pa se tako Lorcu postavlja- 
lo u neki nimbus mjesečaste začaranosti, u neki patetični i bolni ton, 
u stanovito recitiranje ne samo teksta već i osjećanja. Previđen je 
Lorca divljeg ritma što razbija svaku očaranost tipa »noći u španjol- 
skim vrtovima«, Lorca pučkog teatra u kojem se poezija baca pregr- 
štima pred ljude i među ljude bez ikakvih iluzija, pa je tako, obavi- 
jen u plavičast veo, i smješten u ipak zatvoreni oblik scenskog izraza. 
Posljedice, i pored utjecaja na one hrvatske pjesnike koji su barem 
jedan svoj dan poklanjali teatru (Drago Ivanišević i Vesna Parun), 
nisu bile niti mogle biti ozbiljne i dugog daha. 

Mnogo je zamjetljiviji bio rezultat pritiska američke dramske knji- 
ževnosti na scenski izraz u nas. Režije Dina Radojevića — Mačke na 
vrućem limenom krovu Tennessee Williamsa i Millerovih Vještica iz 
Salema, uz Steinbeckove Miševe i ljuđe — značile su, sigurno, uno- 
šenje nekih novih kvaliteta, posebno u način glumljenja. Bilo je, vrlo 
brzo, evidentno da ova struja američke dramaturgije ne znači bilo ka- 
kvo istinsko prodiranje prema novom teatru, da je to zapravo stari 
europski psihološki teatar ibsenskog tipa osvježen psihoanalitičkim 
zasadama i žarom stanovita verizma. U bitnim shvaćanjima teatarskog 
prostora konvencije su ostajale sačuvane. Ali, ta dramaturgija sa svo- 
jom sklonošću za silovito, sa svojim shvaćanjem odnosa među ljudi- 
ma koji su uvijek označeni borbom, borbom za posjedovanje bilo 
seksualno bilo materijalno, sa svojom »voljom za moć« prema ame- 
ričkim shvaćanjima, sa svojim »krikom i bijesom«, otvorila je i mo- 
gućnost scenskog izraza koji bi se mogao nazvati pretečom teatra 
okrutnosti. Radojević je u tom našao i odjek vlastite žarke sklonosti, 
tako da se u dvije predstave koje maločas spomenuh, pod njegovom 
rukom, naš dramski govor, stil naše dramske glume odjednom ugrijao, 
uznemirio, postao oporijim ali i izravnijim, grubljim ali i istinitijim: 
bilo je to vrijeme bez milosti. Šok je bio snažan a odgovor potpun. 

Da je Radojević, pobuđen američkom dramaturgijom, osjetio i u 
naš scenski izraz unio nešto što se, u drugačijim ali ipak srodnim ob- 
licima, začinjalo u teatarskoj Europi, potvrdilo je gostovanje Royal 
Shakespeare Theatra iz Stratforda sa Shakespeareovim Titusom An- 

tronikusom u režiji Petera Brooka. Izbor Brookov nije bio slučajan: 
uzeti jedan izrazito grubi Shakespeareov tekst, pun divljih sakaćenja, 
pun krvi i rasječenog mesa koji izgleda mnogo bliži Johnu Fordu ne- 
go autoru Romea i Julije, jednog od onih Shakespearea, dakle, čije 
autorstvo akademski kritičari, poistovjetivši lijepo i uredno, znaju do- 
vesti u pitanje, značilo je svakako intuirati jedan smjer teatarskog raz- 
voja. Povratak Antonina Artauda i njegova teatra okrutnosti nije bio 
daleko: prizori kada Liviji iščupaju jezik ili kada Andronik sam sebi 
siječe ruku, obavijeni purpurnim crvenilom ili nekim sablasnim bjeli- 
lom, bili su puni takvog divnog nasilja nad mirnođušnošću gledaoca 
da bi zacijelo oduševili čovjeka koji je napisao: Sve ono što djeluje 
neka je okrutnost. I na toj ideji, dotjeranoj do kraja, do ekstrema, 
teatar se mora obnavljati. Vrijedi se usto prisjetiti da Brook, koji će 
za naših dana biti povezan sa svim najavangardnijim, najekstremnijim 
teatarskim traženjima, u to vrijeme, pa godinu i dvije kasnije, rado 
postavlja onu istu američku dramaturgiju koja je na našoj sceni, in- 
terpretirana po Radojeviću, navijestila okrutnost: veliki Brookov pa- 
riski uspjeh 1957. je ista Mačka na vrućem limenom krovu, a godinu 
poslije Pogled s mosta istog Arthura Millera čije su Vještice igrane u 
ZDK. 

Za narav reagiranja našeg glumišta na poticaje iz velikih centara 
svojstven je fenomen, zapažen u odnosu na brookovsku najavu okrut- 
nog teatra: prije nego se pojavio u Zagrebu Titus Andronikus, Rado- 
jević je, vidjesmo, spontano, pod pritiskom stanovite književnosti koja 
mu se u tom trenutku nametnula, otkrio neka htijenja koja su 
već lebdjela i koja provodi i razvija Brook. Pošto je vidio Brooka, 
Radojević radi Kralja Leara u kojem je očit njegov formalni utjecaj 
ali zaista samo na razini površnog estetizma, dok sadržajna prevalori- 
zacija u smislu zahtjeva okrutnog teatra, kakvu će sam Brook sa Pau- 
lom Scoofieldom na istom djelu izvršiti šest-sedam godina kasnije, 
sasvim nedostaje. 


Na ovom se mjestu ne može izbjeći pitanje zašto stanoviti impulsi, 
koje bismo radije mogli nazvati kretanjima u vremenu nego utjeca- 
jima u smislu doslovnog, neinteligentnog, mehaničkog oponašanja, nisu 
ostavljali širih tragova na našem kazališnom području, zašto se nisu 
dublje asimilirali sa zahtjevom hrvatskog glumišta, zašto su ostajali 
redovito ograničeni na domet sasvim pojedinačne intuicije? S druge 
strane, odgovarajući na ovo pitanje, doći ćemo ponovno do presudno- 
sti literarnog čimbenika. 


Generacija što od polovice pedesetih godina pa nadalje određuje 
estetski relevantni profil hrvatskog glumišta razvijala se pod odluč- 
nim utjecajem Branka Gavelle, ponajviše onog Gavelle što je sa pred- 
Stavama Logora i Golgote umjetnički utemeljio Zagrebačko dramsko 
kazalište. Veličinu tih predstava nije moguće zanijekati a za pisca ovih 
redaka predstava Logora ostaje jedno od njegovih najvećih kazališnih 
iskustava. Samo, tu jedno ne valja zaboraviti: da je taj Krleža, sa svo- 
Jim velikim oznakama ekspresionizma, ostao posljednji avangardni tea- 
tar hrvatske dramaturgije, da ga polovicom pedesetih godina u ZDK 
nismo primali kao već klasiku ili kao dramaturgiju u fazi kristaliza- 
Cije, već kao posljednju, na našoj književnosti osnovanu mogućnost 
modernog hrvatskog kazališnog izraza. I tako je krležijanska dramska 
književnost, genijalna, ali stara već trideset godina, sa svojim ekspre- 
sionističkim značajkama, određivala, kao njegov najviši smisao, reda- 
teljsko djelo Branka Gavelle a preko njega i onih mladih hrvatskih 

redatelja koji su se u Gavellinoj brazdi pedesetih godina pojavljivali. 
Odatle dugotrajna sklonost da se ostane u teatarskom obzoru koji ta- 
kvoj dramaturgiji pripada, da se ostane na razmeđima realizma i ek- 
spresionizma, iako su se u svijetu sasvim nove i drugačije stvari do- 
gađale. Da je u Hrvatskoj stvorena tada, potkraj pedesetih godina, 
istinski živa i nova dramska književnost, jaka kao što je bila Krležina 
u svoje vrijeme, možda bi i naš teatar lakše prebolio i stvaralački 
transformirao tradiciju Gavelle i Krleže umjesto da ostaje njen za- 
robljenik. I možda bi ga upravo postojanje takve književnosti osna- 
žilo da iziđe iz svog, sve opasnijeg i sve tužnijeg, izolacionizma, 

Zamijetivši da se stanovitog trenutka naš teatar počinje sve više 
izolirati, moramo vidjeti i njegov odnos prema suvremenoj avangard- 
noj književnosti, prema onom toku događanja koja već pedesetih go- 
dina izbacuju na površinu imena Becketta i Ionescoa. Već smo rekli da 
ta dramaturška avangarda nije nosila sobom i veliki pokret novog 
na planu scenskog izraza: igrati antiteatar značilo je ipak, u osnovi, 
igrati farsu, potenciranu grotesku ili možda granginjol, ništa drugo. 
Ali ipak, taj teatar apsurda, dovodeći do krajnje deformacije, do ruba 
posljedica, scenski svijet građanskog tipa pripremao je i mogućnost 
velike praznine: nakon Svršetka igre neke stvari više nisu bile moguće. 
Ne bi bila istinita tvrdnja da se u nas Beckett ili Ionesco nisu igrali: 
podsjećam na Habunekovu Ćelavu pjevačicu, na Spaićeve Stolice, na 
Škiljanov Svršetak igre i Divne dane. Ali su njihove pojave bile suvi- 
še sporadične, odviše ovisne o trenutnom nagnuću redatelja, da bi 
mogle ostaviti bitniji trag u izrazu hrvatskog glumišta, a to nas ovdje 
ponajprije zanima. Bile su to izvrsne predstave, ali nikada pravi, 
visoki izraz teatra u vremenu. Dino Radojević je onda svakako bio 
u pravu kada je rekao da bi čitava situacija i Zagrebačkog dramskog 
kazališta i hrvatskog glumišta bila možda drugačija da je taj teatar 
smio, kad je htio još 1956, igrati Godota. Tada su s političkih mjesta 
teatru zaprijetili da će poslati učenike u privredi da naprave skandal. 
I teatar se prepao skandala, potpisujući tako svoju tihu smrt. 

Jer, svakako je pažnje vrijedna činjenica da hrvatski teatar u 
ovih dvadesetak godina koje pokušavamo pratiti nije imao, nije izazvao 
ni jedan skandal. A bilo je to vrijeme kad su se svjetovi rušili, kad su 
u blato bacane sve postojeće estetike, bilo je to, konačno, doba u ko- 
jem smo, na planu drugih umjetnosti, npr. glazbe, u ovom istom Za- 
grebu, za Biennalla, osjećali žestinu krajnjih sukoba. A naš je teatar 
ostajao pristojan, druželjubiv, vrlo ozbiljan ili vrlo razigran, i kada bi 
htio biti smion, uvijek bi vlak za koji trenutak pobjegao, uvijek je to 
bila sasvim prihvatljiva smionost. Ne govorim o političkoj nego estet- 
skoj smionosti, iako su one čestoput istovjetne. Frapantno je kada se 
pogleda na koje je načine, kakvim sve sredstvima naš teatar u spome- 
nutom razdoblju htio biti smion na estetskom planu, na koji je način 
htio biti nekonvencionalan: bila su to obično sredstva nekog pseudo- 
renesansnog igranja, lupanje po stražnjici, kreštanje, aluzivne geste 
prema seksualnim organima. A nikome nije padalo na pamet da po- 
kuša srušiti čitavu zgradu ustaljene teatarske percepcije, da potraži 
neki novi izraz, stravičan u svojoj ogoljenosti, velik na ledenoj plohi 
svoje nepomičnosti, opsesivan u ravnodušnoj upornosti, okrutan možda 
u rasječenosti svojih zjenica. Pa ako se u ovim riječima mogu nazri- 
jeti usmjerenja velikih teatarskih pokreta posljednjih godina — happe- 
ninga ili teatra okrutnosti — one nipošto ne plediraju za njihovo do- 
slovno prenošenje, već za scensko istraživanje onih duhovnih, misao- 

nih i socijalnih situacija koje danas, u različnim oblicima, postoje po- 
svuda i koje nagone na novi teatarski izraz. 

Nit našeg razmatranja ponovno nalazimo: ako ni fizički teatar po- 
put onog living-tipa, ako ni happening sa prostorom svoje nepredvid- 
ljivosti, ako ni teatar okrutnosti, dakle ako nijedna od velikih teatar- 
skih struja posljednjih godina nije našla svog odjeka u hrvatskom 
glumištu, onda je to opet zato što se kod njih scenski čimbenik uka- 
zuje sasvim dominantnim a književni drugorazrednim. Ne postoji po- 
sebna living-teatarska literatura, niti happening; ako i postoje tek- 
stovi pisani za takve spektakle oni u stvari i nisu književnost. Naš 
teatar prima samo književne impulse, nalazi u njima trenutni prostor 
odaziva, on se književnosti drži čvrsto čak i onda kada je, a to je u 
posljednje vrijeme bivalo vrlo često, želi izokrenuti pa i poniziti. Ali 
je i onda opet ostajao s njom u odnosu primarnog interesa, vezan uz 
nju, makar i negativno. Predstavu bez prisutnosti književnog hrvatsko 
glumište još nije ostvarilo. 

Iz upravo rečenog ne treba shvatiti da zastupam eliminiranje lite- 


rature iz teatra, da tražim isključenje dijaloškog. Samo konstatiram 


da je naš teatar ostao sasvim imun na potrebu da se u jednom trenut- 
ku poruši sve ono što je kao teatarska konvencija na stanovitim lite- 
rarnim slojevima sagrađeno, da se to uradi upravo izvlačeći ispod nogu 
tih konvencija tepih književnog, da se potraži mogućnost nekog stvar- 
nog teatarskog izraza. Sigurno je da će se značenje književnog vratiti, 
ali ako se ono, u svojim konvencionalnim oblicima i svojim konven- 
cionalnim teatarskim posljedicama ne dovodi u pitanje, ako se samo 
izigrava koristeći istodobno kao oslonac, sigurno je da će se u ovom 
kazalištu još dugo perpetuirati šablone glumatanja koje potječu iz pro- 
šlog svijeta i prošlog vremena. Nova uspostava vrijednosti književnog 
u kazalištu ovisi upravo o snazi kojom će takve šablone biti odbačene, 
snazi koju je hrvatsko glumište do sada rijetko i na kratki dah nala- 
zilo. A upravo je i ta nespremnost da sebe dovodi u pitanje, da zau- 
zima svoj položaj prema duhovnim strujanjima vremena, da primi ri- 
zik skandala, pravi razlog njegove trenutačne nepotrebnosti. 

NAČELA TZV. ŠKOLE ZAGREBAČKE 
STILISTIČKE KRITIKE 


Branimir Donat 


Iako teorija književnosti! postoji kao samostalna, a istodobno i kao 
interdisciplinarna, djelatnost već više od dvije tisuće godine unutar na- 
še europocentrične vizije uljudbe i kulture, ono što bi se bez dvoum- 
ljenja moglo nazvati teorijom književnosti, u nas Hrvata jedva da po- 
stoji desetak godina. Naime bez obzira što prve pokušaje bavljenja teo- 
retsko-estetskim i povijesno-kritičkim pitanjima susrećemo još kod ne- 
kih naših latinista,* zatim bez obzira na vjerno služenje zahtjevima 
normativne poetike našeg prvog modernog estetičara Franje Marko- 
vića,“ bez obzira na sporadične digresije teoretske prirode s kojima 
se susrećemo u radovima profesora Branka Vodnika, Alberta Halera$* 
i Antuna Barca" koji su u toku svog bavljenja pitanjima nacionalne 
i komparativne povijesti književnosti bili primorani da se ponekad 
pozabave i pitanjima književne teorije, ipak, samo na temelju ovih 
ekskurza eminentnih književnih povijesnika teško je govoriti o ne- 
kom sustavnom zanimanju literarnom teorijom. Istovremeno, duboko 
smo svjesni značenja baštine što ih ovi utemeljitelji metodologije hr- 
vatske znanosti o književnosti ostaviše i čija vrijednost i značenje sve 
do danas nisu anulirani historicističkim pijetetom. 

Tek pedesetih godina u organizacionom okviru Hrvatskog filološ- 
kog društva utemeljena je sekcija za teoriju književnosti. Pojavom ča- 


1 Aristotelova Poetika, O uzvišenom nepoznatog pisca, Obrazova- 
nje govornika M. F. Quintiliana, Ars poetica Horacijeva. 

* Postojale su i ranije teorije književnosti ali one su bile isključivo temeljene 
na klasičnim poetikama i bijahu normativne prirode. 

3 Spomenimo samo aristotelovca Franju Petrića (1529—1597). Vidi Poetika hu- 
manizma i renesanse, uredio Miroslav Pantić, »Prosveta« Beograd, 1963. knj. 
II, str. 177—198. 

4“ Franjo Markovići Razvoj i sustav obćenite estetike, Zagreb 
1903. te npr. estetska analiza Smrti Smailage Čengij ića, gdje čitamo ove 
stavove: Tu Se signifikantna kratkoća i jedrina, mirna plastična stikovitost spaja i iz- 
mjenjuje s retoričnim bujnim patosom i uzvišenom (uvijek estetički odmjerenom) 
fjantastičnošću. Tu su običajni ukrasni pridavnici, jednostavne naravite prispodobe 
kao u pučkoj pjesmi, tu su opet onomatopeje i aliteracije (često u Homeru, još češće 
u Virgilu), metajore, personifikacije, metonimije, česa svega u pučkih pjesmah ili 
nimalo nema ili posve malo... Tu je mirni parataktički paralelizam i polisindeton 
pučke pjesme; tu opet govorničke inverzije, retorički provedene anafore, epistrofje, 
simploke, asindeti, naspori (klimaksi), silne čuvstvene apostroje, retorička pitanja, 
antiteze, duhovite ironije. Najpače naspori i asindeti (na pr. i u opisu rastuća bjesnila 
Smail-age uslijed Baukove pjesme) uzdižu pjesan posve iz prostonarodne dikcije. 
Predgovor knjizi Smrt Smailage Čengijića, Zagreb, 1876. cit. prema: A. 
Barac: Hrvatska književna kritika, Zagreb 1938. str. 50—51. 

* Branko Vodnik Drechsler_ u mnogim svojim književno-povijesnim radovima 
ostavio je svjedočanstva o svojim sklonostima teoretskim pitanjima proučavanja 
književnosti. Međutim, neka njegova predavanja o metodologiji povijesnog studija 
književnosti ostala su do sada neobjelodanjena. 

% Albert Haler — bez obzira što su mu mnogi spočitavali nekritičan stav prema 
estetskim teorijama Crocea — ostao je do dana današnjeg najkonzekventniji zastup- 
nik metodologije znanstvene kritike i opće znanosti o umjetnosti. Vidi naročito knjigu 
Doživljaj ljepote, Zagreb, 1944. Nazovimo autora hrvatskim Spingarnom. 

. 7 Iako kritički rad Antuna Barca stoji u sjeni psiholoških teorija, nekoliko nje- 
govih mladenačkih članaka, kao npr. Između filologije i estetike (1929), 
zatim pojedini odlomci iz monografije Vidrić (1940) pokazuju da je i ovaj po- 
vijesnik osjećao važnost književno-teoretskih pitanja. 

sopisa »Umjetnost riječi« (1957) koji je sustavno nastavio djelatnost 
započetu u almanahu »Pogledi 55« započelo se u okviru Filozofskog 
fakulteta Zagrebačkog sveučilišta ozbiljno raditi na pitanjima nauke 
o književnosti. Oko spomenutog časopisa okupili su se znanstvenici, 
mahom šefovi katedri za jezik i književnost. Danas kao plod ove za- 
jedničke djelatnosti stručnjaka različitih senzibiliteta i znanstvene ori- 
jentacije možemo navesti desetak godišta časopisa »Umjetnost riječi«, 
zatim kolektivni rad grupe autora Uvod u književnost, samostalne knji- 
ge Ive Frangeša? i Svete Petrovića," te dioskursko djelo Aleksandra 
Flakera i Zdenka Škreba!! — sve to na svoj način obogaćuje našu 
siromašnu literaturu s područja teorije književnosti i književne kri- 
tike. 

Ovo što smo nabrojili predstavlja pozitivnu podlogu o kojoj ćemo 
raspravljati u povodu djelatnosti tzv. »zagrebačke škole stilističke kri- 
tike« i njene uloge u suvremenoj hrvatskoj književnoj kritici. 

Znanstveno-teoretske premise spomenute hipotetičke škole nisu ne- 
poznate znalcima kretanja književno-teoretske misli posljednjih pede- 
set godina; one su djelomično analogne zbivanjima unutar tzv. »aka- 
demske kritike« koja obuhvaća tendencije i iskustva od ruskog forma- 
lizma, Spitzerove stilistike, fenomenologije, new criticisma, pa sve do 
ontološke i strukturalističke kritike. 


S dosta razloga možemo tvrditi da je do tzv. formiranja »zagre- 
bačke škole« došlo u prvom redu stvaranjem organizacione podloge 
koja je odgovarala čak i znanstvenicima različitih znanstvenih i knji- 
ževnih interesa, a tek onda istovjetnosti nazora na književnost i znan- 
stvenu metodologiju studija književnosti. Neće biti teško razlučiti što 
jeu djelovanju ove grupe i pojedinaca okupljenih u njoj plod prak- 
tičnog prožimanja različitih osobnih sklonosti i upućenosti u teoretsku 
problematku, a što je tijekom znanstveno-kritičke djelatnosti razra- 
đeno do općih teoretskih načela na kojima počiva sveukupni pristup 
pristalica ove škole problemima metodologije studija književnog djela 
ili određenog književnog fenomena. 


Do sada objavljene knjige spomenutih autora, kao i nekih suput- 
nika kojih je rad sadržan u nekoliko članaka (a koji ipak predstavljaju 
znanstveni temelj koji uvjetuje akciono jedinstvo) ni po čemu nisu 
identični. Štaviše, danas kada je očito da »škola« više ne funkcionira 
u značenju škole vrlo je teško odrediti čak i pojedinačne odnose pre- 
ma pitanjima funkcije i metode književne kritike i znanosti čiji je 
predmet istraživanja književno djelo. Vrlo je teško odrediti da li pri- 
stalicama »zagrebačke stilističke škole« čin kritike znači viziju ili opis, 
intuiciju ili operaciju činjenicama, hipotezu ili spekulativnu indukciju, 
poeziju na temu književnosti ili semiologiju čiji je predmet istraživanja 
književno djelo? Polivalentnost traganja pojedinih pripadnika ove knji- 
ževno-povijesno-kritičke orijentacije u tokovima suvremene hrvatske 
književne kritike za oblicima individualnog postojanja književnih 
djela, literarnih tendencija te društvenog života jezičnih umjetnina 
Posve je prirodno rezultirala stanovitim eklekticizmom, međutim, valja 
istaći, čitavu »školu« moramo u prvom redu prihvatiti kao rezultat 
Svjesne akcije usmjerene protiv tradicionalne akademske povijesne kri- 


šUvod u knjiže i j 
Zasteb. 1901. j vnost, urednici Fran Petrć i Zdenko Škreb, »Znanje« 

* Ivo Frangeš: Stilističke studije, Zagreb, 1959; Talij 

r janske teme 

Zagreb, 1967; Študije i eseji; Zagreb, 1997. (sve izdanje »Naprijed«). : 

.. Pia. kreno E rit za ž djelo, »Zora«, Zagreb, 1963. 

Aa aker_ — i i i j 

M outakae. Zagreb, 1984. enko Škreb, Stilovi i razdoblja, »Matica 

tike koju ćemo uvjetno, i to isključivo zbog metaforičkih razloga, na- 
zvati pikarovskom,3 

'Topografski položaj »zagrebačke stilističke škole« nije ni po čemu 
određen bilo kakvim radikalizmom.!? Govoreći rječnikom građanskog“ 
parlamentarizma, ona predstavlja lijevi centar. U toj pomalo mrtvoj 
sredini iz koje na lijevo i desno vuku sile paleokritike i neokritike na-- 
stala je većina značajnijih radova predstavnika ove škole koji nam da- 
nas više imponiraju svojom smirenom ozbiljnošću negoli inventivnošću. 
i smjelošću u otkrivanju novih perspektiva i značenja književnih djela. 
i mogućnostima ostvarivanja novih metodoloških načela proučavanja 
organizma književnosti. 

Polazeći od jedine zajedničke, a istodobno i diskutabilne platfor-- 
me da je književno djelo — jezična umjetnina, i da je književnost — 
umjetnost riječi, Zdenko Škreb piše: 

Književnost je prije svega umjetnost, pa kao umjetnost ima mno-- 
go srodnih crta s ostalim umjetnostima, npr. s likovnim umjetnostima 
i s muzikom. Naučni pojam stila, na primjer, s velikim se uspjehom. 
primjenjuje u proučavanju svake umjetnosti, jer je svaka umjetnost 
podvrgnuta estetskim zakonitostima. Ali je književnost umjetnost Ti- 
ječi, umjetnost kojoj je izražajno sredstvo ljudski govor, a to je opet 
dijeli od ostalih umjetnosti i pridaje joj vrlo karakteristične specifične“ 
crte. Ljudska riječ, opet, ne služi samo umjetničkim ciljevima, ona ima 
golemo praktično značenje pri sporazumijevanju ljudi u njihovu za- 
jedničkom životu i radu; bez nje se ljudski život i opstanak ljudskog: 
društva ne bi mogao ni zamisliti. Za praktične potrebe ljudskog dru-: 
štva razvili su se unutar zajedničkog jezika određene plemenske ili. 
narodne zajednice posebni oblici jezika: tako npr. osim intimnoga i 
afektivnoga jezika obiteljskoga ili prijateljskoga općenja postoji suhi. 
i škrti jezik zajedničkog rada ili zanimanja, birani jezik obrazovanih. 
slojeva i njihove društvenosti, onda jezik koji izrazito teži za rječi-- 
tošću, kako bi snagom svoga izražavanja postigao određeni praktički 
cilj, i napokon naučni jezik, intelektualizirani, u značenju svojih iz- 
raza tačno određeni jezik metodičke ljudske spoznaje. Između tih po- 
jedinih stupnjeva govornog izražavanja ima i drugih, prijelaznih ob- 
lika, ali se svi bitno razlikuju od pjesničkoga jezika, jezika kojemu je: 
jedina svrha da djeluje umjetnički, da stvara pjesničko djelo.“ 

Ostali predstavnici škole došli su do iskustava, koja ovu, kod Škreba. 
dominantnu, oznaku modificiraju, upotpunjuju, jasnije određuju i čine. 
je operativnijom, prikladnijom za analitiku konkretnih književnih dje- 
la, procesa i razdoblja. 

Škreb će i u ostalim mogućim pristupima književnom djelu u svo- 
jim metodološkim opaskama ostati isto tako dogmatičan, iako je već 
svojim tehničkim rječnikom blizak ostalim umjerenijim kritičarima 
koji pripadaju ovom krugu. Govoreći o interpretaciji, koju je u mno- 
gim prilikama živo branio, pa štaviše i sam ih nekoliko napisao, ovaj 
autor piše: 

Jedno pri tom nikako ne valja smetnuti s uma: sve ono što nam 
pjesnik želi reći, kazuje nam pjesničko djelo u prvom redu svojim. 
pjesničkim jezikom, stilski.!5 

i* Vidi knjigu Raymond Picard: Nouvelle critique ou nouvelle im- 
posture, Paris, 1965; Jean-Paul Weber, Nćo-critique et Palćocritique, 
Paris, 1966. i Roland Barthes, Critique et vćrite€, Paris, 1966. 

4 Usp. A. N. Sokolov: Teorija stilja, Moskva, 1968. 

“Z. Škreb, Poetika u knjizi Uvod u književnost, Zagreb, 1961.. 


str. 207—208. 
5 Z. Škreb, Metoda interpretacije, ibid. str. 598. 

Ivo Frangeš pak insistira na tvrdnji da određena polimorfnost 
djela implicira i polivalentnost kritičkog pristupa: 


Ma koliko se daleko nalazio na periferiji, kritičar se mirne duše 
može prepustiti gravitacionoj snazi centra. Stoga se kritičar, da bi u 
potpunosti izvršio svoj zadatak, ne smije ograničiti na samo jednu for- 
mu kritike, pa čak i onda, kad ona najbolje odgovara njegovu tempe- 
ramentu, kad je njegova forma mentis, nego se (i to istovremeno) mo- 
ra ogledati i u drugim oblicima i metodama, jer mu samo množina pri- 
stupa može dati cjelovit doživljaj poezije. Rutina i šablona vrlo će lako 
pokopati i najsnažniju poeziju. Upravo u dodiru s lingvističkom nau- 
kom, preuzimajući neke od njezinih prokušanih metoda i instrume- 
nata, književna će povijest znatno obogatiti svoju metodologiju. 

Stilistička kritika to najbolje svjedoči.i$ 


Slijedeći istraživanja spomenutih autora nije teško uočiti da nji- 
hove stilističke analize pristupaju pitanjima stila u dva osnovna as- 
pekta, i to: kao pojavi jezika, te kao pojavi umjetnosti. Zato njihov 
pristup književnom djelu ne možemo klasificirati ni kao ekskluzivnu 
privrženost stilistici kao znanosti o jezičnoj normi, ali isto tako ni kao 
nepokolebljivo istraživanje stila kao imanentnog dijela opće teorije 
umjetnosti. R 

Pristup Aleksandra Flakera fenomenu kritičkog istraživanja knji- 
ževnog djela temelji se najčešće na nekom biološkom evolucionizmu 
stilova kao hipotetskom plodu dezintegracije prethodnih stilskih for- 
macija: 

f Svaki novi stil nastaje i razvija se u sukobu sa starim stilom i s 
njegovim tradicijama. U evropskim je književnostima romantizam na- 
stao prije svega u sukobu s književnim normama klasicizma, premda 
je, kao što se najčešće događa, i unutar klasicizma i njegova razvitka 
imao svoje, »predromantičke«, preteče (isp. npr. Sturm und Drang u nje- 
mačkoj književnosti, pojavu Rousseaua u francuskoj književnosti i dr.). 
Taj — u odnosu prema stilski »čvrstoj« i »zatvorenoj« formaciji klasi- 
cizma dezintegracioni — karakter romantizma jedan je od uzroka te- 
škoćama koje nastaju kad se on pokuša definirati po svojim pozitiv- 
nim osobinama. U prvo je vrijeme taj novi stil, a posebno tamo gdje 
se sukob s klasicizmom jače očitovao, kao npr. u Rusiji, i definiran 
negativno — kao opreka klasicizmu.i? 


' Sveto Petrović u svojem kratkom ali vrlo sadržajnom prikazu ne- 
kih bitnih pitanja imanentnog proučavanja književnog djela — u pa- 
noramskom osvrtu na mnoge dominantne tendencije koje novoj kritici 
pružaju glavne argumente — obračunava s jalovim pozitivističkim re- 
lativizmom zamjenjujući ga nesputanim skepticizmom: 


Mi živimo u interesantnom vremenu. Stari kineski mandarin, ma- 
da nitko nije bio toliko pristojan i učtiv kao on, ponekad je osjetio 
Potrebu da opsuje, a jedna je od najtežih njegovih psovki — rezervi- 
Tana samo za krvnog neprijatelja — bila: »Želim ti da živiš u intere- 
Bi icom vremenu!« — Mi, dakle, živimo u interesantnom vremenu. 

vadeseto je stoljeće čulo i osjetilo poklike slobodi vjerojatno iskre- 
mje i temeljitije od ijednog u ranijoj povijesti čovjeka. Ono je, ipak, 
istovremeno svjedok tako sistematskog i tako nepodnosivog pritiska 


“Ivo Frangeš: Stilist iti ij 
knjizi Stilističke Sludlaso sh ho RE menja ma e 9 


"A. Flaker: ija i jizi 
i EAT nan ePIKe i stil, u knjizi A. Flaker — Z. Škreb: Stilovi 

crkvenih, državnih i političkih autoriteta na ljudsku slobodnu misao, 
kakvog je vjerojatno bilo rijetko kada u prošlosti. Živimo u vremenu 
kad se književnim djelima pripisuju sva moguća i nemoguća znače- 
nja, ako samo odgovaraju političkoj, vjerskoj ili državnoj potrebi neke 
grupe ili trenutka. 

U poricanju idejnog smisla ili društvene anga- 
žiranosti književnosti — u suvremenim školama 
istraživača literature — treba mislim vidjeti, vi- 
še nego išta drugo, svojevrstan protest čovjeka 
koji književnost voli i želi je sačuvati od prljav- 
štine dnevnog političkog i ideološkog razračuna- 
vanja. Taj protest može biti pošten, ali se teza o 
apsolutnoj autonomiji književnog djela kao na- 
čelan stav ne može, naravno, braniti. (Spacionirao B. D.) 

Petrović još na jednom mjestu ističe: 

... Književno je djelo kompleksna društvena činjenica.!9 


Nas zanimaju radovi pripadnika ove »škole« kao primjeri od tra- 
dicionalnih istraživača još nedovoljno uočene i prihvaćene prakse, a 
ne kao primjeri konzekventne znanstvene metodologije. Ovi istraživači 
svaki na svoj način govore o pragmatičkoj dosljednosti u opravdava- 
nju stava da kritika mora ostati negdje nasred puta između znanosti 
i poezije čija je inspiracija strasno čitanje. 

Međutim, iako i »zagrebačka škola stilističke kritike« očito pripa- 
da onoj danas tako golemoj obitelji imanentnih kritika književnosti, 
možemo decidirano tvrditi da se u praksi njenih pristalica nigdje ne 
susrećemo s pokušajima konstituiranja izrazito strukturalističke kriti- 
ke koja bi se zanimala modeliranjem procesa i odnosa što bi dovelo 
do konstituiranja jedne semiologije književnosti? u kojoj bismo našli 
potvrdu one izreke Svete Petrovića da je književno djelo kompleksna 
društvena činjenica. Naročito u povodu radova Flakera i Škreba va- 
ljalo bi govoriti o njihovu neprikrivenom nastojanju konstituiranja ap- 
solutno znanstvene analitičke kritike koja se u prvom redu ne 
bi zanimala značenjima, već isključivo postupcima. Upravo ovaj teh- 
nokratski formalizam kineski je zid njenih potencijalnih mogućnosti. 

Ivo Frangeš prirodom svog zanimanja (hrvatska novija književ- 
nost) najviše je među svojim drugovima zaokupljen istraživanjem od- 
nosa između znaka i značenja, i to u okvirima hrvatske nacionalne 
književnosti. 

Zdenko Škreb među njima najopsjednutiji je problemom znanst- 
vene točnosti. Njegova temeljna stvaralačka opsesija je terminološka 
preciznost do koje se, prema njegovu uvjerenju, može doći samo osla- 
njanjem na znanstvene metode. Kao što je u poeziji Paul Valćry tra- 
gao za točnom emocijom, isto tako Škreb insistira na terminološkoj 
preciznosti kao jedinom putu do svima pristupačnog načina da se o is- 
tim predmetima i problemima konačno započne govoriti istim jezikom 
i pojmovima. 

Djelo koje u realnom okviru zadatka i mogućnosti pokazuje prak- 
tične metodološke domete ove »škole« i njenih pristalica (iako među 
autorima nalazimo ličnosti koje ne pokazuju izrazite sklonosti pa čak 
ni razumijevanje za pitanja suvremene imanentne kritike) je Uvod u 

18 Sveto Petrović: Kritika i djelo, str. 46. 

19 Ibid. str. 99. 


% Vidi radove u francuskim časopisima »Communications« i »Tel Quel«, a posebice 
napise Rolanda Bartha i Julie Kristeve. 

književnost.“ Upravo pragmatičnost i pedagogičnost zadatka koji nije 
zahtijevao, a niti dopuštao velike i opasne izlete, uzlete i ushite za 
metodološke spekulacije naveo je autore da se mahom zadovolje su- 
stavnim izlaganjem teorija akceptiranih na različitim područjima teo- 
rije književnosti. Ipak ovo djelo ne predstavlja cjelovit prilog moder- 
nom imanentnom tumačenju književnosti, već je samo zbir heteroge- 
nih priloga koji raspravljaju mahom o žanrovskim problemima knji- 
ževnosti. Spominjane  tehnološko-tehnokratske oznake Flakerova i 
Škrebova rada govore o rudimentarno-suvremenoj kritici ali koja se 
ipak na kraju krajeva još uvijek nalazi u potpuno ovisnom položaju 
od kategorija i intencija tradicionalne pozitivističke filologije i norma- 
tivne stilistike koje barataju podacima, pojmovima, koje analiziraju, 
konstruiraju sustave ali istovremeno isključuju zanimanje za sve one 
probleme koji se ne mogu obuhvatiti pojmovima klasične poetike. Na 
kraju krajeva, klasifikacione ambicije ove kritike su normativne i ni 
u jednoj prilici do sada ova kritika, ni njeni glavni autori nisu bili 
potaknuti nekom unutrašnjom snagom buncanja, nekom energijom 
koja traga za svojim ergonom. 


Kritičar ne može reći »bilo što«. Njegovo izlaganje ne kontrolira 
samo moralna bojazan da ne zapadne u »buncanje«; prije svega zato 
što on ostavlja drugima nečasnu obavezu da samouvjereno povuku 
granice između razuma i bezumlja, i to u stoljeću u kojem je njihovo 
odvajanje dovedeno u pitanje; te zato što je književnost stekla pravo 
na »buncanje« još od Lautreamonta i što bi kritičar mogao upasti u 
takvo buncanje iz poetskih pobuda samo ako bi to on izjavio; i naj- 
zad, stoga što su današnja buncanja ponekad sutrašnje istine: zar Tai- 
ne ne bi Boilleauu izgledao kao da je u bunilu ili Georges Blin Brune- 
tičreu? Ne, ako je kritičar obavezan da kaže nešto (a ne bilo šta), to 
znači da on riječima (spisateljevim i svojim) pripisuje značajnu, funk- 
ciju i da je, prema tome, anamorjoza koju on vrši na djelu (i koju 
nitko na svijetu nema pravo izbjegavati) vođena formalnim ograniče- 


«njima smisla; smisao se ne stvara bilo kako (ako ne vjerujete pokušaj- 


te): sankcija kritičara ne obuhvaća smisao djela, već smisao onoga što 
on o njemu govori.?? 

Ovom pogledu koji je vrlo karakterističan za suvremenu poziciju 
proizvodne kritike u praksi »zagrebačke stilističke škole« suprotstavlja 
se pogled Svete Petrovića koji se tiče paradigmatskog smisla književ- 
no-kritičke djelatnosti: 

Nešto uže kriterij vrednovanja književnog djela određuju ruski 
Jormalisti. Šklovski i Tinjanov, na primjer, kažu da u umjetničkim 
postupcima uživamo zato što osjećamo u njima udaljavanje od norme 
(osjećamo njihov Diferenzqualit&t); pjesnički jezik se percipira na pod- 
lozi običnog jezika, pjesničko je u njemu ono po čemu se od običnog 
jezika razlikuje. S takvim smo se objašnjenjem već sreli — kod nekih 
stilističkih kritičara — a susrećemo se zapravo veoma često u književ- 
no-teoretskim raspravama i literarnim manifestima od romantizma 
naovamo. Bit je gledišta da nam kao kriterij za vrednovanje književ- 
nog djela može poslužiti njegova novina, kršenje tradicijom ustaljene 
norme koje se u njemu ostvaruje, osjećanje iznenađenja što nam ga 
pruža. 

% Suradnici kolektivnog rada Uvod u književnost: Zdenko Škreb, Maja 
Bošković-Stulli, Tvrtko Čubelić, Fran Petre, Svetozar Petrović, Nikola Milićević, Vla- 


dimir Vratović, Mate Zorić, Aleksandar Flaker, Frano Čale, Viktor Žmegač, Jože 
Toporišič. 


** Roland Barthes: Critique et vćritć, Paris 1966. str. 64—65. 

Mogli bismo lako omalovažiti tako obrazložene kriterije. Kaysero- 
va trijada veoma je skromna konstrukcija — njemački estetičari for- 
malisti imali su u XIX stoljeću mnogo više mašte; ona je ipak samo 
konstrukcija: nemoguće je zamisliti način na koji bi se mogla iskori- 
stiti u vrednovanju književnih djela jer je i odviše apstraktna a da 
bi ikakvu praktičnu primjenu mogla dopustiti. Kriterij Šklovskoga i 
Tinjanova jest prilično primjenljiv, ali imamo razloga da se plašimo 
rezultata primjene; njime posuđen Wyatt će vjerojatno ispasti veći 
pjesnik od Shakespearea, Breton od Valćryja, Hljebnikov od Jesenjina, 
Novatori u književnosti kao da su se zavjerili da pišu trećerazrednu 
poeziju.?? 


Jedna od središnjih ambicija predstavnika ove »škole« sadržana 
je u brojnim pokušajima interpretacija pojedinih književnih djela. Ona 
se realizirala na različite načine i u različitim prilikama. Ambicije su 
se kretale od tumačenja određenih djela do objašnjenja dominanata 
neke stilske formacije, od epizode u nekom djelu hrvatske književno- 
sti (npr. Buđenje Ivice Kičmanovića?* Ive Frangeša) pa sve do istra- 
živanja upotrebe jedne stilske figure (npr. rad Zdenka Škreba o igri 
riječima).5 

Iako se to izrijekom nigdje ne spominje, čini mi se da se jedno 
od bitnih zanimanja ovih kritičara krije u potajnom ali upornom tra- 
ganju za standardima. U njihovoj praksi to će se kriti iza kategoričnih, 
no u biti nejasnih zahtjeva da se povijesnim i to vulgarno-povijesnim 
determinizmom objasne umjetnička djela. Tako na primjer Škreb u 
interpretaciji pjesme Oblak Dobriše Cesarića argumente pjesnikova 
tragičnog svjetonazora pronalazi u razočaranosti obrazovanog hrvat- 
skog građanstva između dva rata, Flaker u svojoj interpretaciji Gogo- 
ljeva romana Mrtve duše isto tako brzopleto zaključuje da »drugi dio 
poeme« Gogolj nije mogao ostvariti, jer nije odgovarao njegovim rea- 
lističkim umjetničkim koncepcijama. Stvarnost mu nije mogla dati gra- 
đe za tu tvorevinu.27 Škreb pak, pomalo naivno, u povodu drame Slav- 
ka Kolara Svoga tela gospodar piše: 


Da je Kolar napisao svoju dramu između dva rata kao što je na- 
pisao svoju novelu, i drama bi vjerojatno završila kao i novela. Ali 
je drama pisana u doba kad se pred jugoslavenskim narodima otvorio 
pogled u bolju budućnost, ma kako težak bio put do nje. 


Ovo bismo mogli nazvati primitivnom  inficiranošću neshvaćene 
ideologične dimenzije književnog djela, mehaničkim postupkom prikri- 
vene teorije odraza protiv kojih se sve suvremene, pa prema tome i 
ova škola imanentne kritike, opiru. 

Stoga neće biti na odmet da radi primjera navedemo riječi en- 
gleskog kritičara K. D. Leavisa, također uvaženog predstavnika novih 
težnji u književnoj kritici: 

Mi ne možemo, ukoliko živimo u normalnom kulturnom društvu 
dopustiti da bi se proces formiranja građana tog društva kretao spon- 
tano, samo pod utjecajem sredine koja ih okružuje. Ukoliko mi želimo 
sačuvati u nekoj mjeri značajnu ideju života, dostojnu čovjeka, on 
treba biti izvježban da bi otklanjao netipično i borio se protiv toga... 

#2 Sveto Petrović: Kritika i djelo, str. 110—I11. 

% Vidi Stilističke studije str. 199—225, 

% Dr Zdenko Škreb: Značenje igre riječima, Rad JAZU, knjiga 278, 
Zagreb 1949. str. 77—193. 

“Uvod u književnost, str. 605—622. 


27 Ibid. str. 639. 
*% Ibid. str, 6638. 

No treniranje kritičkog shvaćanja kulturne sredine planiranim pute- 
vima — znači trenirati umješnost odbacivanja i primjenjivanja pozi- 
tivnih standarda.?? 


No nije teško zaključiti da pojam standarda ni u kojem slučaju. 
u ovim primjerima nije identičan, jer je za Leavisa: 


Jezik sa svojom ideomatikom koja se razvija to je ona osnova na 
kojoj se temelji ne izmijenjen, već uzvišen život, a bez njega iščeza- 
vaju ili zasjenjuju sve razlike u očitovanju duha. Upotrebu takvog je- 
zika ja i nazivam »kulturom«,59 


Možda neočekivano, no bitan pristup pitanjima standarda u suvre- 
menoj hrvatskoj književnoj kritici nalazimo tek u nekim esejima Iva- 
na Slamnigaš! i Antuna Šoljana,? kritičara koji nemaju neposredne: 
veze s metodologijom ove »škole«, otvorenost prema ovim pitanjima u 
novije vrijeme otkrivamo i u esejima i studijama Ive Frangeša,#3 

Uopće, slučaj Ive Frangeša naročito je ilustrativan i rječito govori 
o potencijalno vrlo značajnoj ulozi bavljenja teoretskim pitanjima u 
formiranju kritičkog postupka koji se gotovo isključivo hrani argu- 
mentima iz djela hrvatske književne baštine. 

Prihvativši isprva gotovo dogmatski obrazac stilističke kritike ka- 
rakteristične za mnoge romaniste, a s vremenom praktično prihvaća- 
jući i preporuku Lea Spitzera da se svaki istraživač književnosti mora 
kretati vlastitom stazom, Frangeš je krenuo sve odvažnije svojim pu- 
tem. Možda je približavanje ovog kritičara samom sebi povezano sa 
stanovitim udaljavanjem od »škole«. 

Poslije niza eksplikacija tuđih teorija i prikaza nekoliko svjetski 
značajnih djela s područja imanente kritike, Frangeš je pokušao, a u 
tome je svakako i uspio, stopiti iskustva teoretičara i praktičara. Tlu- ' 
strativna je interpretacija Buđenja Ivice Kičmanovića u kojoj poku- 
šava dati smireni fenomenološki opis odnosa pojedinih dijelova jedne: 
značajne epizode ne samo romana Ante Kovačića, nego i poetike hr- 
vatske proze uopće. Istodobno njegovu pažnju privukli su refleksi osta- 
lih tvorevina istog spisatelja baveći se tako, iako to izrijekom nigdje 
ne spominje, duhovnim etimonom jednog pisca, a možda čak i čitave 
stilske orijentacije ili formacije. 


I u posljednjoj rečenici, kojom se obraća sam sebi, u posljednjem. 
času, kad govori u prvom licu, Ivica daje čitav klimaks osjećaja, koji 
vitlaju njime: »Ah, kako mi duša trne od neke neopisive groze, zapu- 
štenosti, zlovolje, slasti, ognja nebeskoga, anđeoske i paklene raskoši; 
poleta, zanosa i ushićenja... Stid... stid me!l« Tu je i opet Laura, sa 
cijelom skalom suprotnih osjećaja i pobuda, od groze do slasti, od 
hladnoće do ognja nebeskoga, od raskoši anđeoske do paklene. Zato 
smo i rekli, kako ni sam Ivica ne zna, je li to izgon iz raja ili iz pa- 
kla; zato pisac i ponavlja: »Odvrni oči od svega, odvrni... sakrij 
se!...« No, kasno je, Laura je tu, spava kraj njega, pokrivena odu- 
ševljenjem i strahopočitanjem Ivičinim. Tu prestaje i njegova auto- 
biografija. Pred vratima na hodniku čuju se teški koraci, stvarnost se 


2% Cit. prema: Robert Vejman, »Novaja kritika« i razvitije buržo- 
aznovo literaturoveđdenija, Progres, Moskva, 1965. prijevod s njema- 
čkog. str. 101. 

% Tbid. str. 102. 

81 Vidi Ivan Slamnig: Disciplina maš 
(naročito esej Pjesma kao faktor ko 
eseja o versifikaciji). 

% Antun Šoljan: Standard i neke pojave u poslijeratnoj hr- 
Vatskoj poeziji, »Krugovi« 6/1957, str. 496—519. 

% Ivo Frangeš, Studije i eseji, »Naprijed«, Zagreb, 1967. 


te, »Matica hrvatska«, Zagreb, 1965. 
lektivne svijesti, te grupu 

vratila u punoj krutosti navedene metafore, svršilo je djetinjstvo nje- 
govo; svatko treba da snosi odgovornost za svoje čine, pred sobom, 
pred piscem, pred čitaocem... Sanjarija i čarolija prekidaju se, dje- 
čak je postao mladić, »ja« se pretvara u »on«, objektivnost je postig- 
nuta. »Ivica Kičmanović trgne se...«, a zajedno s njim i čitalac, koji 
je smjesta registrirao taj proces i shvatio ga. Odsad unaprijed pisac 
će glavnoga junaka zvati imenom; ovdje pak, u nastavku epizode, 
osam puta redom Ivica se spominje kao mladić, i kao mladić nastav- 
lja svoj put kroz roman. Uostalom, to i jest smisao epizode i buđenja 
Ivice Kičmanovića.3* 


Duhovna pokretljivost ovog autora, smisao da u književnosti osjeti 
poeziju univerzalija i poeziju nacionalne književne tradicije bitan je 
uvjet čitljivosti pisanja Ive Frangeša, koji u uvodnom dijelu interpreta- 
cije Antun Gustav Matoš: »Jesenje veče« inače varira jedan od temelj- 
nih stavova Lea Spitzera. Na Frangeša je upravo Spitzer presudno utje- 
cao, slično kao što su na Flakera presudno utjecali radovi ruskih for- 
malista, a na Škreba knjige Wolfganga Kaysera i Emila Steigera. Utje- 
caj nazora Lea Spitzera je evidentan, no nas zanima zrelost kojom 
ga je Frangeš asimilirao i transformirao: 

Književna interpretacija, o kojoj se sve više govori i piše,* ne bi 
— po mome mišljenju — bila interpretacija, kad bi svaki put, u sva- 
koj prilici, kretala od istih polaznih točaka, zanimala se za iste proble- 
me; osim, naravno, za konačni problem — a to je, ocjenjivanje umjet- 
ničkog djela. Istini za volju treba odmah reći, da su »iste« samo krajnje 
točke procesa interpretacije: tekst kao ishodište, i kritički sud, kao 
jedini, upravo završni kritičarova nastojanja. To je sve. No, kako su 
to zapravo krajnje točke jednog procesa, u kojemu je broj i značaj 
sondiranja određen prije svega tekstom, interpretator se mora pobri- 
nuti da se svaki njegov postupak nadahne upravo tekstom i da se na 
tekstu provjeri: tekst je, naime, poticaj i poprište interpretacije. 

Međutim, koliko god još uvijek zavisno od općih tendencija i teko- 
vina suvremene stilističke kritike, upravo pozivanje na vrednovanje ko- 
je ćemo također susresti i kod Svete Petrovića, a mnogo rjeđe kod Fla- 
kera i Škreba, otkriva bitnu dimenziju Frangešova bavljenja književ- 
nošću. Određena kriteristika koja se ne zadovoljava isključivim zanima- 
njem za jezičnu materiju akumuliranu u književnom djelu odvaja pisca 
Stilističkih studija od aestetičnosti Devottove stilistike: 

Što dakle preostaje stilistici? Ili da prizna još jednu drugu svoju, 
estetsku, književnu stilistiku, kao što smo već vidjeli; ili da, kad se 
radi o književnom djelu i o njegovu ocjenjivanju, prizna, da se toj 
delikatnoj operaciji može pristupiti s više polaznih točaka: od sadr- 
žaja, motiva, jezika, kompozicije, kulturne povijesti i povijesti uopće, 
ukratko od svega onoga, čime je djelo determinirano. Koji ćemo put 
odabrati, teško je kazati; kritika je ponekad nalik na arheologiju: što 
se najprije, najočitije pokaže, što se prvo otkopa, to je polazna točka: 
da treba otkopati »sve« — jasno je; da prvenstvo imaju elementi koji 
najkraćim putem dovode do suda, jasno je također; ali je jasno i to, 
da u ocjeni jezične umjetnine analiza jezika, stilistika predstavlja nuž- 
dan, nezaobilazan čin. Da bude prvi, nije bitno; ali da bude, neizostavno 
je. 

“Ivo Frangeš, Buđenje Ivice Kičmanovića, Stilističke stu- 
dije, Zagreb, 1959. str. 225. 

* Upozoravam ovdje samo na interpretacije, objavljene u časopisu »Umjetnost 


riječi« (Škreb, Flaker, Engelsfeld itd.) — Nap. I. F 
% Ibid. str. 241. 

Hladna, registratorska, aestetska Devottova stilistika — i pored 
mnogih novih rješenja, koja predlaže, — književnom je historičaru 
samo polazna točka. Uostalom, posljednja riječ još ni izdaleka nije 
izrečena: ne veli uzalud Marouzeau, da je stilistika »une science đ& 
crćer«,9 


Uopće valjalo bi se u povodu djelovanja »škole« malo više zadr- 
žati na interpretacijama jer upravo one predstavljahu središnji inte- 
res prvih godina njenog organiziranog djelovanja. Iako smo danas 
svjesni da interpretacija jedne pjesme, romana, pripovijetke ili dra- 
me ne daje uvid u totalitet sustava nacionalne književnosti, upravo 
interpretacija je onaj poligon gdje kritičar pokazuje svu svoju darovi- 
tost i kreativnu domišljatost. Poteškoće koje su se ispriječile na putu 
daljeg interpretiranja bijahu očito vrlo različite prirode, no ne gri- 
ješimo ako istaknemo da je »škola« ostala bez nužnih interdiscipli- 
narnih radova s različitih humanističkih područja, kao i bez funda- 
mentalnih radova s područja gramatike, stilistike, metrike. Bez mo- 
derne gramatike, bez ozbiljnih semioloških studija, pouzdanog rječni- 
ka književnog jezika, lišeni pomoći dobrog etimološkog rječnika hr- 
vatskog jezika itd. dalji rad na polju interpretiranja bio je nezamisliv 
i vodio je direktno u neznanstveni diletantizam. 

Izgubivši pouzdane oslonce stvaralačkog senzibiliteta Škreb će po- 
četi baratati općim mjestima normativne tropike, Flaker traži objaš- 
njenje u izvanknjiževnim razlozima, a njihovi epigoni završit će cijelu 
problematiku na prakticističkom pitanju kako interpretirati književno 
djelo učenicima osnovnih i srednjih škola." Uopće, uočljiv je pri tome 
spekulativni idealizam koji vrluda između pretencioznih globalnih kon- 
strukcija kojima se želi determinirati sustav nacionalne književnosti 
pojedine povijesne epohe i stilskog razdoblja. Sva je njegova (Cesari- 
ćeva, op. B. D.) simbolika jednostavna i prirodna, bliska narodnoj pje- 
smi itd.3 
m Na ispitu interpretiranja književnih djela eruditi i metodičari kao 
što su Flaker i Škreb padaju često pred najjetinostavnijim logističkim 
preprekama, dok Frangeš mnogo ležernije, doduše ponekad potpomog- 
nut laganom, dopadljivom i nepreciznom impresionističkom frazom kao 
jedinim »instrumentom«, preskače i zaobilazi opasne prepreke dvosmi- 
slenosti koje se uvijek kriju u jeziku umjetničkog djela i na kojima, 
uostalom, umjetnička djela i počivaju. Dok prva dva autora obično 
ostaju sputani faktografijom i konstrukcijom umjetničkog djela, Fran- 
geš ponekad uspijeva intendirati u djelo totalno značenje. 

Međutim, dok Frangeš pokazuje najveće snalaženje upravo onda 
kada je suočen s konkretnim djelima i upravo u toj sposobnosti ot- 
kriva svoj prirođeni kritički instinkt, Flaker je mnogo vještiji kada 
na temelju empirijskih iskustava pokušava modelirati idealiziranu pa- 
radigmu ponašanja neke književne forme. Kada modelira i konstruira 
teoretske zaključke, on kao i svaki empiričar sklon spekulaciji gospo- 
dari konstrukcijom tako dugo dok se ona nalazi unutar koordinata 
Njegova sustava, no čim se nađe suočen s djelom koje iskače iz općeg 
sustava određenog modela i tako postaje začetnik nove formacije koja 
se opire instrumentalističkom tumačenju (budući je kao umjetničko 
djelo sazdano od protuslovlja i dvosmislenosti) on biva nemoćan. 


m 


% Ibid. str. 66. 


"Vidi naročito ranija godišta »Umjetnosti riječi i i ički 
Začuđuju svojom ogtaničinakca. samjtonesu, Paget MDI O DJENI PENA 


sz % Z. Škreb, Dobriša Cesarić, Oblak, Uvod u književnost, str. 

Pa ipak, bez obzira koliko se složili s dometima pojedinih pred- 
stavnika ove, na kraju krajeva, ipak »neformalne grupe« kritičara mo- 
ramo priznati njen pozitivan i stvaralački utjecaj na razvitak suvre- 
mene hrvatske književne kritike. Svjesni smo činjenice da su poticaji 
dragocjeniji i plodonosniji od rezultata koji se nalaze sažeti u par 
knjiga i radova razbacanih po časopisima. Kriza u koju je zapala 
neofilologija poslije rušenja apsolutnog povjerenja u pozitivizam kao 
znanstvenu doktrinu, a s druge strane sve veća potreba da se takva 
heuristička disciplina kao što je dijelom teorija književnosti uzdigne 
do razine pozitivne znanosti koja će biti kadra da primora subesjed- 
nike da o istim stvarima i pojavama govore istim rječnikom, u mno- 
go čemu su odredili položaj i ambicije ove »škole«. Mi nismo pristalice 
one glasovite Brunetičreove krilatice s kraja prošlog stoljeća o »ban- 
krotu znanosti«, ali istodobno vjerujemo da u kritici svaki kritičar 
mora na kraju krajeva ipak birati ako ne svoj put (on je određen ne- 
kom školom, doktrinom itd.), a onda barem svoju stranputicu. 

Dakle i ovaj put mogao bi se razvezati disput o metodi, i ovaj put 
valja citirati Julesa Laforguea: Metodo, Metodo, što hoćeš od mene? Ti 
dobro znaš da sam ja okusio plod nesvjesnog." Da ova istraživanja 
pripadaju tradiciji koja trenutno u cijelom svijetu dominira na po- 
dručju istraživanja društvenih znanosti uvjerava nas upravo sankro- 
sanktni determinizam kojeg se svi od reda pridržavaju. Velika disku- 
sija druge polovice dvadesetog stoljeća o determinizmu i nedetermi- 
nizmu“ kao da je mimoišla zanimanje ne samo pripadnika »zagre- 
bačke stilističke škole«, nego suvremene hrvatske književne kritike 
uopće. 

Metode teoretičara donose sa sobom to da su njemu kao temelj po- 
trebne opće pretpostavke, takozvani opći principi, iz kojih on može 
dedukcijom izvoditi zaključke. Njegova djelatnost se, dakle, dijeli na 
dva dijela. On, prvo, treba da te principe potraži, a drugo da razvije za- 
ključke koji iz tih principa proističu. Za ispunjenje drugog zadatka do- 
biva on u školi izvjesnu spremu (pribor, oruđe). Ako je, dakle, prvi 
njegov zadatak na jednom području, odnosno za jedan kompleks od- 
nosa već riješen, neće mu, pri dovoljnoj marljivosti i pronicljivosti, 
nedostajati uspjeha. Prvi od spomenutih zadataka, naime onaj da po- 
stavlja načela koja služe dedukciji kao baza, potpuno je druge vrste. 
Ovdje nema naučive, sistematski primjenljive metode koja dovodi do 
cilja. Istraživač, naprotiv mora, osluškujući prirodu saznati istovreme- 
no opća načela, uočavajući na većim kompleksima činjenica iz isku= 
stva izvjesne opće crte koje se dadu oštro formulirati. 


Što se tiče oštrih formulacija, one kao da su izostale. Superiornost 
prema praktičnoj kritici pedesetih godina dovela je ovu školu u polo- 
žaj neopravdane samouvjerenosti koja nije dopuštala bilo kakovu ne- 
izvjesnost. Kritička načela zato nisu bila polemički intonirana, šta- 
više, ona su ponekad upravo kao načelo i nedostajala. Upravo zato, 
da pokažem što je bilo propušteno, ponovo ću citirati velikog fizičara: 


U fizici se mogu prepoznati teorije raznih vrsta. Većinom su to 
konstruktivne teorije. One nastoje da iz jednog relativno jednostavnog, 
osnovnog Jormalizma konstruiraju sliku kompleksnih pojava. Tako ki- 


ša ui prema Gaston Bachelard, Poetique de la rdverie, PUF, Paris, 
ko str: : 
4" Vidi npr. djela: Logique et connaissance scientifique, sous 
la direction de Jean Piaget, »Gallimard«, Paris, 1987. i Science et synthčse, 
Idćes, »Gallimard«, Paris, 1967. 

41 Albert Einstein, Načela teorijske fizike. 

metička teorija plinova nastoji da mehaničke, termičke i difuzne po- 
jave svede na kretanje molekula, tj. da ih konstruira iz hipoteze mo- 
lekularnog kretanja. Kada se kaže da je pošlo za rukom da se shvati 
jedna grupa prirodnih pojava, misli se da je nađena jedna konstruk- 
tivna teorija koja obuhvaća osnovne pojave. 


Ali pored ove najznačajnije vrste teorija postoji još jedna druga. 
Ja ću je nazvati vrstom teorija načela. One se ne služe sintetičkom, 
nego analitičkom metodom. Ishodnu točku i bazu ne čine hipotetički 
konstrukcioni elementi, već empirijski nađene opće osobine prirodnih 
pojava, načela, iz kojih onda slijede matematički formulirani krite- 
rijumi, koje pojedinačne pojave, odnosno njihove teorijske slike ima- 
ju zadovoljiti... Prednost konstruktivnih teorija je u njihovoj potpu- 
nosti, prilagodljivosti i očiglednosti. Prednost teorije načela je logičko 
savršenstvo i sigurnost osnove. 


Kao što je Croce negdje insistirao da dužnost kritike nije vredno- 
vanje već napor da se povijesno ispriča ono što se u umjetničkim in- 
tuicijama zbilo, isto tako čini mi se danas da je za utemeljitelje ove 
»škole«, kao i za adepte njenog učenja, u povijesti otkrivena perspek- 
tiva koja je do sada bila i suviše potcjenjivana, nerespektirana ili na- 
prosto zaboravljena. 

»Umjetnost riječi« br. 3. 1967. godine posvećena je pitanju izrade 
koncepcije povijesti hrvatske književnosti“? Frangeš u svom izlaganju 
govori o nekoliko mogućih metodoloških platformi pisanja buduće znan- 
stvene povijesti hrvatske književnosti. Njegov eklekticizam, naime mo- 
gućnost da se povijest hrvatske književnosti započne pisati otvara mo- 
gućnosti — doduše ne samoj »školi«, ali istovremeno ta otvorenost 
govori o novoj perspektivi koja se otvara čitavoj grupi; naime upravo 
ovo raslojavanje moglo bi omogućiti novim znanstvenim radnicima 
konstruiranje novih teorija, odnosno pruža im šansu da opet počnu 
stvarati vlastiti sustav vrijednosti i metodoloških načela. 


Dok Frangeš pokušava mobilizirati različite potencijale, Flaker na- 
protiv i dalje insistira na konstruktivnoj teoriji, koju u ovoj prilici 
ilustrira konkretnim materijalom i primjerima iz povijesti hrvatske 
književnosti. Ne preostaje nam ništa drugo nego da vjerujemo da 
različiti putovi vode jednom cilju. 


: Da Mažuranićevo djelo nije klasično u univerzalnom smislu riječi 
mislim da nije potrebno dokazivati. Obratno, potrebno ga je shvatiti kao 
objektivnu granicu tek preporođene moderne književnosti hrvatske ko- 
ja u taj čas nema nijedan od potrebnih preduvjeta univerzalnosti. U 
tom je smislu Mažuranićev prethodnik Gundulić, čak i ako prihvati- 
mo mišljenje da Mažuranićeva dva pjevanja više vrijede od Gundu- 
lićevih osamnaest, klasik univerzalniji od Mažuranića, uklapajući se 
idejno i formalno u artistički izraz protivreformacije i njezine speci- 
fične univerzalnosti. Mažuranićeva je klasičnost u činjenici da je pi- 
sac postao jedan momenat u razvitku svoga jezika, prizma kroz koju 


*“* Albert Einstein, Što je t j b i 

sa , jo je teorija relativnosti. 
Bsnje prom ana oja objavljeni su slijedeći prilozi: Miroslav Šicel, Dosa- 
: ZA ae drćer povijesti hrvatske književnosti; Ivo Fran- 
Siskeo motele ogiji povijesti hrvatske književnosti; Aleksandar 
Galina rljina = za periodizaciju novije hrvatske književnosti; 
dinje polkvnostio Uegege POifeskošt la gElogu povijstil hi 

+ s u s ij 

Vatske književnosti; Olinko Delorko, Pregled I e E anne 


Za izradu bibliografi j 

D b je narodne knjiže osti; i 
o aja vj a nga u studiju o E 
Bije H ozar Petrović, Problem književne terminolo- 


265 


se prelomio svjetlosni zrak naše jezične materije i u Smail-agi ras- 
cvao najpunijim spektrom...“ 

...Jer je Mažuranić tipičan pjesnik s takozvanom povijesnom di- 
menzijom, s izvanrednim smislom za sve trošno i sve trajno u prošlo- 
sti, s jedinstvenom sviješću da čitava književnost njegova naroda struji 
kroz njegove stihove.t5 

Karakteristično da do otvaranja prema tradiciji književne kritike 
dolazi upravo tamo gdje se teoretski interes transformira u po- 
vijesni. Možda u ovoj »transformaciji« nalazimo potkrepu skepti- 
cizmu koji zrači s mnogih stranica knjige Svete Petrovića: 

Književna kritika, zaključili smo, nije nauka, i neće to nikada po- 
stati. Doduše, ako se sami sebi činimo tako učeniji, možemo i nju, i 
njoj srodnu povijest književnosti — djelatnost građenja književnopovi- 
jesne vizije — smatrati dijelom nauke o književnosti. Tada, međutim, 
ne smijemo zaboraviti da smo riječi »nauka« pridali značenje koje nije 
uobičajeno. Kad tu riječ želimo upotrijebiti sasvim precizno, možemo 
njome označiti samo teoriju književnosti, proširenu — naravno — ta- 
ko da obuhvati i metodologiju proučavanja književnosti, i srodne po- 
moćne grane poput tekstologije i literarno orijentirane filologije, % 
brojne egzaktne postupke studija književnosti koji tek u naše vrijeme 
dobivaju puno značenje i pravu važnost. 

Ove polemičke riječi nisu bile zato citirane jer eventualno sum- 
njamo u djelotvornost pokušaja čiji je zajednički nazivnik, na kraju 
krajeva ipak, heterogenost iskustva i intencija. Upravo ovu neophod- 
nu slobodu odabiranja postupaka i putova svake individue moramo 
a priori poštivati, međutim, nama se čini da u ovoj heterogenosti inte- 
resa otkrivamo dva različita oblika inteligibilne djelatnosti od kojih 
kritika još uvijek pretpostavlja vrijednosti i senzibilitete, a teorija — 
cerebralne konstrukcije. Rad kojim se bave teoretičari ostaje vrlo često 
u krugu onog za što Einstein pretpostavlja da se može i mora naučiti 
u školi. Sustav koji oblikuje stanovita znanja, iskustva i spoznaje u 
opće prihvatljiva načela, ali koji u onom trenutku kada je formuliran 
isključuje daljnju aktivnost stvaralačke sumnje u rutinu kodificiranu 
teorijom. 

Dok su se ostali članovi »škole« malo bavili deskripcijom trendova 
u suvremenoj kritičkoj literaturi, Petrović je tom problemu posvetio 
mnogo pažnje. Opis situacije i tendencija pojedinih kritičkih škola što 
ga je dao ovaj autor vrlo je pouzdan i kritičan i donosi neka zapaža- 
nja važna za opću stratigratiju moderne kritike, pa tako i tzv. »zagre- 
bačke stilističke škole«. Tako na jednom mjestu čitamo: 

U suvremenoj metodologiji literarnog studija možemo, rekao bih, 
razlikovati uglavnom tri gledišta: gledište o komplementarnosti meto- 
da i gledište o ključnoj metodi.“ 

U tumačenju mogućih aspekata Petrović se ne priklanja nijednom 
u ime neke doktrine, u ovom slučaju polivalentne doktrine imanentne 
kritike. On piše: 

Kad ne bi bila poželjna kod nas danas, kao što — mislim — već 
jest, rehabilitacija autentične, tj. individualne i talentirane, sociološke 
i ideološke kritike i povijesti književnosti, baš u ime onoga do čega je 
imanentnim analitičarima i tvorcima totalnih metoda često najviše bi- 

“Ivo Frangeš, Mažuranić klasik u Studije i eseji str. 31—32. 

# Ibid, str. 835. 


“* Sveto Petrović, Kritika i djelo, str. 138—134. 
4 Ibid. str. 16. 

lo stalo: u ime afirmacija književnih vrijednosti u vremenu koje za 
njih kao da gubi sluh. Kad ne bi, najzad, kreativan karakter pristupa 
književne kritike i povijesti književnosti valjalo danas osobito nagla- 
siti i zato što postoji opasnost da bujanje metodološkog interesa po- 
stane prepreka slobodnom razvijanju talenata, da se talentirani kriti- 
čari i povjesničari uguše u strogosti isključivih metodoloških pozicija. 


Ideja o autonomiji književnog djela — to je temeljna ideja svake 
imanentne, pa tako i kritike »zagrebačke stilističke škole«. 

Vjerovanje da je predmet književnosti imanentan književnom dje- 
lu, da je djelo jedini nosilac svoje vlastite genealogije, biografije i ideo- 
logije dovelo je i ove znanstvenike na put kojim se kreće suvremena 
kritika u svijetu. Predmet većeg dijela kritika nastalih u ovom krugu 
ne zanima se toliko književnošću, koliko »specifičnostima svojstvenim 
književnosti«,/" kako bi to rekao Roman Jakobson; zanimanje kritiča- 
ra odnosi se samo na ono što »pjesnik radi isključivo kao pjesnik«," 
kako to ističe R. S. Crane. Na žalost moramo konstatirati da je »škola« 
u demonstrativnoj opoziciji prema tradicionalnoj kritici koja je kod 
nas podjednako cvjetala na katedrama kao i u novinskim podliscima; 
zaboravila je vrlo često da estetski predmet njenog zanimanja pred- 
stavlja samo poseban oblik odnosa ne samo jedne književne tradicije 
prema drugoj, već čovjeka prema čovjeku, i to pomoću »jedne svijesti 
koja strukturira«.5! 

Mnogi, kao npr. i Robert Weimann, u tome vide opasan eskapizam 
moderne kritike, njen bijeg od bitnih pitanja i obaveza: 


Poricanje stvarnosti kao kriterija nauke o književnosti neminov- 
no povlači za sobom gubitak znanstvene objektivnosti. Odmicanje od 
realnosti glavna je značajka razmotrenih tendencija (unutar tzv. »no- 
ve kritike« op. B. D.). Neokritički sustav pogleda na djela umjetnosti 
kao na okamenjeni fenomen koji isključuje bilo kakovu vezu između 
djela i stvarnosti. Ona osporava priznati kao ishodna tri elementa poe- 
žije: povijesnu stvarnost, javnost i na kraju samog umjetnika. Prema 
tome ona i borbu vodi na tri fronta: protiv aristotelovskog mimesisa 
horacijevskog aut prodesse aut delectare i na kraju protiv posljednjeg, 
sačuvanog, pa štaviše i razrađenog u romantici izvanestetskog načela 
biografske veze s autorom umjetničkog djela. Neokritika odbacuje i 
takve funkcije umjetnosti kao što su odraz i uopćavanje, odgojno-za- 
bavna i izražajna funkcija. Time ona odbacuje sve koncepcije umjet- 
nosti najvećih umjetnika prošlosti. Ona odbacuje načela antičke tra- 
gedije, proturječi shakespeareovskom stavu prema kojem je »svrha 
kazališta ža sva vremena bila i bit će: držati, da tako kažemo, zrcalo 
ispred prirode, pokazujući... svakom stoljeću njegov neuljepšan oblik«. 
Ona se sukobljava s estetskim koncepcijama Fieldinga, Lessinga i 
Goethea i usmjerena je protiv pjesničkih načela Blakea, Wordswortha 
1 Shelleya. Jednom riječju ona poriče uzajamnost umjetnosti sa stvar- 
nošću.52 

Iako su prividno argumenti na strani dogmatika pikarovskog, vaj- 
manovskog, pa čak i nekog novog tipa čiji species nije unijet u opću 


sa io str, 22. 
it. prema R. Vejman, »Novaja kriti i i j 
novo literaturovedenija str, 121. a Znamo neenag 
a Ibid. str. 121. 
J. Starobinski, Remarques sur le structuralisme, citirano prema 


Serge Doubr i i 
Ba, Tnn6, sur a Pourquoi la nouvelle critique, »Mercure de France«, 


5" Robert Vejman: »Novaj i ij 
o e e Te ka rd kritika« i razvitije buržoaznovo 

klasifikaciju humanističkih znanosti, ipak ovo dinamično kretanje od 
pojedinosti prema sustavima, od mehanike do dinamike umjetničkih 
djela uključuje u sebe mnoga pitanja koja upravo imanentna kritika 
mora riješiti ili ih barem logički postaviti. 

Znanstvena logika radova pripadnika »zagrebačke stilističke ško- 
le« usmjerena je prema stilistici, stilska oznaka to je koinć umjetnič- 
kih djela, to je mjesto provjeravanja identiteta književnih djela, lič- 
nosti i razdoblja. Pitanje da li se identifikacija može uvijek sigurno 
ostvariti upravo na taj način ostaje i dalje kao najdublji izvor sumnje 
u tu mogućnost, ali plodni poticaji kojima su stavovi ovih kritičara 
oplodili ne samo sveučilišni studij književnosti, nego isto tako djelo- 
vali i na orijentaciju ostalih suvremenih kritičara koji djeluju izvan 
škola i grupacija, više su nego očigledni. 

ogledi i rasprave 


SVIJETLA JEZGRA 


Grgo Gamulin 


Zbiljska dilema socijalizma 


Svijetla jezgra koju naziremo negdje u središtu ovog povijesnog 
trenutka trebala bi da bude kao neko sklonište našeg starog »utopij- 
skog sadržaja« u kome ćemo pokušati skloniti naše težnje i očekivanja; 
i ujedno kao zametak nove nade koju ćemo razviti iz jednostavne i 
čiste misli. , 

Ovita je starim i novim ljuskama mraka, ljudske ograničenosti i 
neljudske zloće, i kao da je beznadno utonula u dubinu prosječnosti i 
diletantizma (ovog koji upravo maršira), koji je zapravo okoštala poli- 
tička rutina, stvorena sustavom ideja i načinom mišljenja odavno pre- 
živjelim. Od čega ovisi naša »suvremena povijest« i naš život u njoj? 
Od glasanja na nekom plenumu? Od akumulacije jedva primjetnih po- 
maka u mentalitetu i mišljenju nekih pokrajinskih delegata iz Erdelja 
ili s Kavkaza? 

S ironijom što se javlja u ovim pitarijima kao da pokušavamo 
opravdati sami sebe: gle, i sada, uvijek nanovo, iz ponora ili iz pri- 
zemlja otužne (ili tužne) svakidašnjice pokušavamo podići našu nadu, 
usprkos beznađu i zluradosti, a oslanjamo je na znakove jedva vid- 
ljive, na društvene ili čak »psihološke« simptome, na neku izjavu An- 
drzejewskog, na šutnju ruskih pjesnika, na sveti očaj onih sedmero 
osamljenika na Crvenom trgu, na njegovu starom stratištu, zapravo.! 
A tu nadu nazivamo socijalizmom, samo što sada, poučeni iskustvom, 
za taj pojam tražimo spasonosne atribute: demokratski socijalizam, ili 
samoupravni, a zapravo pomišljamo na njegove »temelje«, odnosno na 
pretpostavke koje bi tek trebalo ispuniti. Tako se »utopijski ciljevi« 
pomalo pomiču u budućnost, ali ipak postaju sve stvarniji, i tu nji- 
hovu novu stvarnost pokušavamo pokazati i dokazati, sebi i drugima, 
unatoč beznadnosti i bezizlaznosti u koju nas uvijek nanovo baca kob- 
na prisutnost sile i nasilja. Iz takve prisutnosti nastala je i ona histo- 
rijska riječ M. Smrkovskog od 30. augusta poslije povratka u Prag, u 
kojoj je bila formulirana jedna konkretna istina (sposobna, na žalost, 
za fatalna »uopćenja«): U tim uvjetima našli smo se upleteni u dilemu 
bez izlaza? 


i»Mi smo sjedili mirno, ne pružajući nikakav otpor. Istrgli su nam parole iz 
Tuku. Viktoru Fajnbergu pretvorili su lice u krvavu masku i izbili zube. Pavel Lit- 
Vinov bio je opetovano udaran po licu nekom teškom tašnom. Mala čehoslovačka 
Zastavica koju sam držala u ruci bila mi je istrgnuta i pocijepana. Vikali su nam: 
oo otpaci ljudski, ali mi se nismo micali. Poslije nekoliko minuta stigla _ su 

ola...« (Iz pisma pjesnikinje Natalije Gorbanevskaje, objavljenog od »Jaca B0ook«). 
. * Ova riječ predsjednika čehoslovačkog parlamenta, govor kakav se odavna nije 
Pojavio unutar socijalističkog svijeta, naslovljena je neobično i toplo — Dragi građani 

Govorio je tada Smrkovsky, konkretno i romantično, o tragediji 
malih naroda koji smjeraju prema velikim i plemenitim ciljevima. Me- 
đutim, svima nama radi se danas o socijalizmu uopće. U kojoj se 
on sada dilemi nalazi? 

Znamo, mnogi su naprosto slegli ramenima; to je naša siva i pri- 
vatna svakidašnjica pokazala svoje ravnodušno lice čak u ovom kraj- 
njem pitanju teoretskog i političkog »izlaska« (a teško je i pomisliti 
— unatoč mnogim optimističkim predviđanjima — kakvo bi lice po- 
kazala u slučaju krvavog sudara). Rekli su nam, drugim riječima: ne- 
ma izlaza, socijalizam nužno vodi do staljinizma. Zato je za nas neo p- 
hodno potrebno postaviti pitanje: jesmo li stvarnu dilemu 
svjetskog socijalizma uopće sagledali, teoretski naravno, jer, nasuprot. 
ovoj preponderantnoj prisutnosti sile, barem nam mišljenje osta- 
je (ili bi barem trebalo da nam, unutar javnosti i javnog mnijenja, u 
punoj mjeri ostaje). I tješimo se da će se, možda, kad to pitanje o 
zbiljskoj dilemi socijalizma postavimo, utvrditi da se ni u svjetskoj real- 
nosti ta dilema još nije do kraja oblikovala, barem ne misaono i po- 
litički, u nekoj političkoj svijesti sustavno formuliranoj. 

O, da, fenomeni su već odavna vidljivi, krvavi kao što već povi- 
jest krvava jest, a sada su nas već i preplavili, ugrožavaju čak naše 
postojanje — a nikakve »lenjinske knjige« nema. Nema teoretske vi- 
zije povijesnog trenutka. Pitamo se, je li to slučajno? Je li to slučajno, 
unatoč našoj društvenoj i političkoj empiriji, našim velikim idejama: 
demokratizaciji i samoupravljanju, komunalnom sustavu i nezavisnoj 
vanjskoj politici? Naravno, i epifenomena (teoretskih) ima, mnogobroj- 
nih analiza i rasprava, i svijetlih izoliranih istina, koje bljesnu i u 
službenim izvještajima i govorima, u nas i u svijetu, a baš u vezi s 
tom našom slučajnom (ili neslučajnom) teoretskom nedovršenošću mo- 
gli smo nedavno zapaziti jednu takvu izoliranu istinu, i to u izvještaju 
jedne velike komunističke partije na Zapadu, prema kojoj ugled i 
snaga socijalizma mora se vezati uz dublje i potpunije rješavanje pro- 
blema slobode.3 


naše čehoslovačke domovine! — ali jedva da daje naslutiti dramu koja se odigravala 
u Moskvi: Prigibam glavu pred vama, pred našim narodom, pred njegovim žrtvama, 
hrabrošću i hladnokrvnošću ... Imam šezdeset godina i vidio sam mnogo događaja. 


Nikad nisam ni pomislio da me čeka nešto još mučnije i da ću se naći pred još 
težim odlukama. 

...To je tragedija male nacije čija je zemlja smještena na veoma neuralgičnoj 
točki kontinenta, ali je to također tragedija napora upravljenog društvenoj obnovi, 
trageđija onih koji nastoje ići naprijed, tragedija naroda koji smjeraju prema velikim 
i plemenitim ciljevima. 

Nekom neslučajnom podudarnošću te riječi kao da dodiruju i našu historijsku 
sudbinu, na Balkanu. Ali čini mi se da je, zbog složenosti naših nacionalnih odnosa, 
dodiruju i slijedeće riječi: Slovačkom narodu na današnju obljetnicu njegova nacio- 
nade. preporoda upravljam izraze zahvalnosti zbog držanja u obrani Čehoslovačke 
Republike... 

Tako opći politički problemi interferiraju s onim posebnim, nacionalnim, a ovi 
posljednji, kad su pozitivno riješeni (a u ovom su slučaju tek bili na putu rješavanja), 
postaju ne samo preduvjet nego i izvanredan stimulans za rješavanje onih općih, 
koji se tek tada javljaju neopterećeni i čisti, s imperativom koji se više ne da za- 
magliti nikakvim problemom prioriteta, i na kome sve nacije mogu participirati 
s jednakom odlučnošću i snagom. 

" Luigi Longo, »Izvještaj na zasjedanju CK KPI mjeseca rujna 1968«: Čehoslovačka 


kriza nužno postavlja na dnevi red i pitanje nove adaptacije socijalnog života i 
socijalističke demokracije u socijalističkim državama. Tu kritiku upućujemo socija- 
lističkim državama u ime internacionalizma, svjesni da se socijalistički lager ne 
može takmičiti s kapitalizmom samo na ekonomskom polju, već da ugled i snagu 
socijalizma mora vezati uz dublje i potpunije rješavanje problema slobode. Sva 
postojeća socijalistička društva, prema našem mišljenju, nalaze se, iako u različitoj 
mjeri, pred zadatkom da bez odgađanja do kraja izraze demokratsku pobjedu so- 
cijalizma, (»Vjesnik«, 7. rujna 1968) 

Tome bi trebalo dodati da je bez rješavanja tog problema nemoguće i natjecanje 
na ekonomskom polju — pedesetgodišnje iskustvo Sovjetskog Saveza to nam pokazuje; 
ali je nesumnjiva istina da upravo u sferi društvenih odnosa, na polju moralnih i 
kulturnih problema, postoji najveća i izravna mogućnost stvaranja (bolje je upotrije- 
biti taj pojam negoli onaj »natjecanja«). Tu je i naša zemlja pokazala najveće uspjehe, 
unatoč nepotrebnim i neshvatljivim samoograničenjima. Ta su ograničenja također 
bila motivirana jednim općim nazivnikom, onim o kojemu upravo raspravljamo. 

U nekom tradicionalnom kontekstu ta bi misao mogla zvučiti kao 
doktrinarna generalizacija (istina, poluistina ili neistina); u suvreme- 
nom čehoslovačkom kontekstu ona otvara odavna zatvoreni problem 
vlasti. Jer ako je već pojam slobode time, verbalno i službeno, istak- 
nut u prvi plan (a recentna ga je socijalistička historija već odavna 
ocrtala u čitavoj širini tužnih društvenih odnosa i teških ekonomskih 
neuspjeha), daleko smo, čini se, od psiholoških mogućnosti da ga unu- 
tar naše političke literature i naše političke svijesti preciziramo. Na 
ovaj ili onaj način zaobilazimo ga i prešućujemo. Zao- 
bilazi ga naša partijska teorija, i naša publicistika, uključivši časopis 
»Razlog«, zaobilazi ga i »filozofska sfera«, uključivši urednike i surad- 
nike »Praxisa«. Ali ga događaji ne zaobilaze. U onima oko Čehoslo- 
vačke pojam i problem slobode izrastao je kao žarišni problem koji je 
krizu i izazvao, i to već unutar siječanjskog kursa, njegovih razvojnih 
smjerova i njegovih oklijevanja, a kasnije u tragičnim oblicima za 
moskovskim stolom, On je izrastao na kontinentima starim i novim, 
dobio je svoju simboliku u Sierra Madri i u Kordiljerima, pa i naše 
ponešto već zamorene oči mogle su ga vidjeti unutar nekih naših »unu- 
trašnjih« malih prilika i neprilika. 


To je, drugim riječima, problem koji konstitui- 
ra stvarnu dilemu suvremenog socijalizma. 

A što je još zakopan u »tabuirane slojeve« političke svijesti, ima 
zacijelo svoju motivaciju u posve jednostavnoj činjenici: što izravno 
“ja s problemom vlasti; točnije: s problemom monopola 
vlasti. 


m Zato je, na ovom razvojnom stupnju, s ovim okruženjima i ogra- 
ničenjima, sa suprotnostima ovako duboko zaoštrenim, iluzorno očeki- 
vati »lenjinsku knjigu« koja bi taj problem do kraja rastvorila. Možda 
se može pretpostaviti da ona može biti supstituirana onim golemim 
mnoštvom rasprava, monografija itd., koje su nas gotovo preplavile. 
Ali ono od čega danas strahujemo upravo je gu- 
bitak vizije i cjelovitog pogleda. Kako se, na primjer 
skromno taj problem javlja u riječima jednog drugog člana Politbiroa 
KP Malije, G. C. Pajette, koji je jedva nekako »promucao« pojmove kao 
što su »političko raščlanjivanje«, »pluralizam«, ali ih je ipak povezao 
upravo sa pitanjem vitaliziranja političkog života.“ Na području već fik- 
siranih institucija problem je, naravno, dobio svoje najzrelije očitovanje 
u našim novim Tezama za izborni sistem za Saveznu skupštinu. U njima 


“Mi mislimo da nije pravilno poistovjetiti i ij i 
7 : ; jetiti svaku manifestaciju politi - 
Pivanja, atoma, dutonomizma, s pojavom Zastomnode, U Paki AR ja 
o o ko Pa pa je i ona dokazana društvena t politička vitalnost: sudjelovanje 
A lovina“ pa o: organiziranih i u nefiksiranim i privremenim oblicima u javnim 
rješenju Madašuja prize. (Q. 0 Passa dorada Paki moe dati pozitivni prinos 
1 j + (G. C. jetta, vo na vlastiti ija- 
oh Sd ek »Rinascita«. (»Vjesnik«, 7. rujna 1968). G. C. Pajetta a krizi 
RER ona nena (očito nije mislio samo na čehoslovačku krizu), ali pomišlja na 
očito . Zi privremene oblike«x Amendola je svojedobno nabacio i smionije ideje; 
POLIHGK de ae je suvremena povijest nametnula pitanje iz »posljednjih slojeva« 
a neo ka bismo ih formulirali do kraja, za to nam nedostaju i teoretska 
či a oja a uporišta, konkretna iskustva, drugim riječima. Možda bi se ipak 
oč revadi ei ER o nam u tom smislu nameću upravo uporišta iz našeg vlastitog 
Srupacija i U "= a predvidjeti kako se i unutar i donedavna veoma dogmatisiranih 
< Zevotonl oi eda posljednje vrijeme čuju glasovi (i to oficijelni ili »oficiozni« 
roda Bikdutdra grolelanijata | dikudtura ečine node mladjo vrši sa s aanobu a 
slojevima koji nisu eksploatatorski M hak soda nono 
U rski. Ona nema ni karakter osvete ni ik- 
Mori pretpostavlja čvrsto jedinstvo radnika i vrši se danak nikim sina, rje 
idea sp . mi želimo neće biti sužavanje nego proširenje demokracije na mase 
E intelektualnih radnika... Treba da mislimo na nove oblike odnosa 
ćen) na zi u socijalizmu i partije, u kojima komunistička partija želi da ima 
< dvr snovu ispravnosti njezinih postupaka, znanstvene teorije i discipline u 
je e (Uvodnik u »La Nouvelle Critique«. — »Vjesnik«, 24. listopada 1968). — 
SIE LP: ime nismo došli do dna problema, jer ostaje još uvijek bitno pitanje: 
kako treba da odluči jesu li ti postupci KP zaista ispravni ili nisu. : 

Socijalistički savez radnog naroda, organizator cjelokupne izborne ak- 
tivnosti, statutarno predviđa polikandidatski sistem. Unutar široko raz- 
vijenog samoupravljanja to bi mogao biti velik korak naprijed u po- 
litiškom konstituiranju društva i u oslobođenju društvene volje (barem 
u kritičnom času kad se ona determinantno očituje), kad te iste teze 
već u narednim paragrafima ne bi taj sistem temeljito ograničavale. 
Čini se kao da Socijalistički savez nema povjerenja u sebe sama. Ima 
li sigurnije indikacije za nedemokratske transformacije (a one se u 
ovakvoj društvenoj empiriji očituju na svakom koraku) negoli što je 
upravo pomanjkanje vjere u sama sebe, to jest u vlastite argumente 
i u njihovu uvjerljivost?? 


Problem slobode u žarištu socijalističke misli i akcije — što je to 
dakle? — To je sukladnost pozicije i metode; demokratskih slobodar- 
skih stavova sa vlastitom demokratskom »praksom«. Ne može se, 
drugim riječima, osuđivati sila primijenjena prema Čehoslovačkoj, a 
u isto vrijeme primijeniti je prema nekome tko je prema Čeho- 
slovačkoj odobrava; pod neminovnom pretpostavkom da se borba vodi 
argumentima i da »kritika oružjem« još nije zamijenila »oružje kri- 
tike«. To u normalnom pravnom poretku naprosto znači: dati našom 
akcijom pravo njegovu shvaćanju. Ne može se u štampi osu- 
đivati progon Galanskova i ostalih suradnika »Feniksa« (i Ginsburgove 
demonstracije na Puškinovu trgu 1967. i ove najnovije Larise Danie- 
love, Pavela Litvinova i drugova od 25. kolovoza 0. £.), a suditi i osuditi 
na iste kazne nekakvog nadobudnog sveučilišnog asistenta za sličan 
odnos prema stanovištu koje zastupaju predstavnici vlasti? 

Jesmo li tom ilustracijom isključili meritum problema? Isključili 
smo doista pojam i praksu »ragione di stato«, ali smo uspostavili 
nešto što upravo našem demokratskom i socijalističkom »meritumu« 
daje neodoljivu snagu: uspostavili smo sukladnost izme- 
đu političke pozicije i političke metode. 


Kriterij efikasnosti 


Čehoslovački događaji sile nas na radikalna razmišljanja. Oni, na- 
ravno, nisu slučajni. Oni su znak i posljedica mnogih proturječja koja 
socijalistički svijet nije bio kadar riješiti i s njima su ta proturječja 
očitovala svoje krajnje političke i moralne posljedice: uhapšenici koji 
pregovaraju za istim stolom sa svojim okupatorima, diktat kao nor- 
malan oblik političkog života, čak sa nametnutom teorijom »ograničene 
suverenosti«, kvalifikacija kontrarevolucije u situaciji kad se gotovo 
cijela zemlja našla iza svoje KP, okupacija koju okupirani treba da 
nazovu bratskom pomoći — to su situacije koje nam sada već izazivaju 
ne samo zgražanje nego sažalni osmijeh. A to je ipak naša realna 
politička suvremenost, koja svaki čas može da prijeđe, preko granice 
politike, u ono što iza nje i izvan nje slijedi. Najbudniji i najoštriji 

5 Unutar te antinomije argumenta i sile, odnosno, u dilemi između argumenta 
ili sile, izvanrednu smo lekciju dobili od »Akcionog programa« KP Čehoslovačke 
(Pravnim normama ... treba zajamčiti slobođu izražavanja nazora i interesa manjine), 
a još bolje od situacije koja je nastala: nasuprot golemom porastu ugleda i političke 


snage KEČ u poslijesiječanjskom razdoblju, narodnosocijalisticka i pučka stranka 
imale su porast praktično beznačajan. 

duhovi našeg časa toj su mračnoj »dilemi bez izlaza« već priložili 
svoje ocjene: Ne vidim, zapravo, nikakva svjetla na tom putu nasilja 
— pisao je nedavno Louis Aragon. 

Ne preostaje, dakle, nego tražiti drugi put. Može li to biti neka 
alternativa socijalizmu? Koja i kakva zapravo? Čak kad bi to 
bila alternativa veoma visokih materijalnih zadovoljenja (visokog 
standarda), ostala bi to samo kompenzacija mnogih izgubljenih vri- 
jednosti. Za te vrijednosti vojevale su najpozitivnije snage, na Istoku 
i Zapadu, suvremenog svijeta, za njih je naša zemlja prošla kroz teš- 
ka iskustva i iskušenja, prema njihovom su obzorju upravljena ova 
gotovo očajnička kretanja mladih pokoljenja. Možda je stari borac 
Luigi Longo imao pravo: možda pojam slobode kao društvene i mo- 
ralne vrijednosti i norme uključuje u sebi i one druge, ili ih barem 
implicite rješava, ili omogućuje, pa bi natjecanje s kapitalizmom u 
ostvarenju te vrijednosti dalo ideji socijalizma prodornost i sjaj koji 
bi privukao slobodne duhove i narode koji za slobodom teže. Rješe- 
nje problema slobode u političkoj sferi socijali- 
zma dalo bi okvir za mnoga rješenja i u ostalim 
sferama — to je, čini se, smisao misli Luigija Longa, a to je već 
godinama, s promjenljivom srećom i uspjehom, smjer razvoja odnosa 
u našoj zemlji: u proizvodnji kulturnih vrijednosti s golemom pred- 
nošću pred ostalim socijalističkim zemljama, u proizvodnji materijal- 
nih vrijednosti sa sve slobodnijim procesom stimulacije i odmjerava- 
nja na slobodnom tržištu (unatoč još prisutnim proturječjima između 
plana i reforme) a zatim i u ostvarenju i učvršćenju humanističkih 
normi u »društvenim službama« unatoč mnogim shematizmima i dog- 
matskom mentalitetu koji je zakočio ostvarenje načela »komunističke 
solidarnosti«. U svakom slučaju, bez dogmatske vjere u neko auto- 
matsko djelovanje tog načela (koje bi vjerovanje zacijelo sa svoje 
strane provelo novo dogmatsko zaleđenje) sloboda — ne kao parola 
nego kao pojam sve egzaktnije određen političkim definicijama — 
ulazi u tok naših misli i postaje stožer osnovne dileme so- 
cij alizma; stožer oko kojega gravitiraju izravno ili neizravno svi 
problemi (pa i onaj kardinalni: diktature proletarijata), i ujedno ža- 
rište koje osvjetljava situacije; ono, čini se, ipak određuje osnovni kri- 
terij prepoznavanja: efikasnost u upravljanju i proiz- 
vodnj i; a ne treba se dati zavarati »anarhijom« našeg samouprav- 
ljanja. Njegova eventualna i relativna neefikasnost samo je naličje 
njegove nedovršenosti, a sigurno i još nečega što smo »usput« zabo- 
ravili: da samoupravni sustav, sam za sebe i po sebi, ne može 
osigurati socijalističku demokraciju, a uslijed toga ni 
iole optimalnu selekciju koja je za svako stvaranje u materijalnoj 
Sferi, kao i u duhovnoj, neophodna. I 

Ali ovaj odnos načela slobode i kri ij i 
kasnosti, bitan odsada za svaku mogućnost modka ira 
M scije komunističkih partija na Zapadu je izravna i kobna poslje- 
a e o jn. tog odnosa), trebao bi biti predmet posebnih socio- 
skih, e onomskih i psiholoških proučavanja. Bez njih će svaka so- 
Cijalistička teorija, pa i teorija revolucije u prvom redu, značiti samo 
eskamotiranje problema. Ta eskamotiranja, uvjetovana neslobodom 
misli i izravnim birokratskim pritiscima, dovela su proces razvoja 
Svjetskog socijalizma u nebrojeno mnogo slijepih ulica, a često i do 


pe. >> 1. 


*L. Aragon, Prijatelji : 
ME biste, jednika, ir) HaobKdal SAT lsgabilensi Ppoma. rigo Sebona 

historijskih katastrofa. Čega da se prisjetimo: Indonezije, Kine, Bra- 
zila, afričkog neokolonijalizma, krvarenja na Kordiljerima, osamlje- 
nosti komunista u evropskim zemljama, čak i u Francuskoj i u Italiji? 

Međutim, u sadašnjem času, ovaj odlučujući i svakako korelati- 
van odnos slobode i efikasnosti zaokuplja nas među ostalim i radi 
problema, pojave zapravo koja zacijelo nije periferna u našoj današ- 
njici, radi pojave studentskih pokreta; onih u našoj zemlji u prvom 
redu, već i zbog njihove specifičnosti. Taj problem, naime, glasi: je li 
nazivnik ovih naših »domaćih« pojava zaista posve drugi i drugačiji 
od onog koji označava i motivira studentske pokrete na Zapadu? A 
zatim, osigurava li taj nazivnik ujedno i identičnost smjera kretanja, 
i političkih rezultata? 

Uvjeren sam, naime, da je u posljednjoj liniji nazivnik isti, i to 
upravo ovaj o kojemu raspravljamo, premda se on očituje preko dru- 
gačijih transmisija. 

Ne znam je li još jednom potrebno istraživati otkuda dolazi ova 
iznenađujuća provala omladinskog, no bolje je možda reći: intelek- 
tualnog revolta u zemljama Zapada? Iz idejne praznine, iz zatvorenih 
političkih perspektiva, očito. Devetnaesto i ovo naše dvadeseto stolje- 
će kao da su svojim društvenim i misaonim procesima ipak bili kre- 
nuli prema svijetlim obzorima. Nije naravno bilo lako, u časovima kri- 
ze kao ni izvan njih, ali velike utopije i gesla ovih stoljeća bila su 
sve bliža i konkretnija. Sada se čini kao da su te utopije ograđene 
neprobojnim zidovima: neuspjeh selekcije i stvaranja u Sovjetskom 
Savezu, rascjep unutar svjetskog socijalizma, birokratizirane partije 
Zapada s teorijom revolucije koja nema nikakva izgleda, a zatim 
bespomoćnost misaonih i osjećajnih duhova unutar društvenih struk- 
tura pod vlašću neokapitalizma. Iznad svega pak, iznad glava mladih 
generacija: hidrogenska bomba. Unutar tih ograda moglo se dugo vre- 
mena nekako živjeti sa različitim kvazikompenzacijama, igrama i su- 
rogatima, ali bilo je samo pitanje vremena kada će dozrijevanje ljud- 
ske misli unutar razvoja civilizacijskih vrijednosti dovesti do sudara 
te misli sa strašnim ogradama koje su je sputale. Eksplozije na sve- 
učilištima, često očajničke i redovno bez realne političke platforme, 
često »anarhističke« u strategiji, ali ispunjene nesumnjivom  revolu- 
cionarnom snagom, rezultat su tog sudara. One su prožete, začudo, i 
procesom naoko kontraindiciranim: reideologizacijom mladih duhova, 
čak u maoističkom smislu. Te eksplozije indiciraju u svakom slučaju 
potrebu stanovite revizije i »teorije revolucije«, kao i potrebu novih 
društvenih analiza. One su, upravo zato što tih socioloških i psihološ- 
kih analiza nije bilo, iznenadile i zapadne revolucionarne ili »revolu- 
cionarne« formacije. »Zakon praznine« još je jednom djelovao. Kao 
da historijska svijest našeg vremena još nije postala svjesna nesum- 
njive istine koju je Erich Fromm svojedobno formulirao kao »bijeg 
od slobode«. U praznini bez revolucionarnih ideja i bez utopije (u to- 
božnjoj slobodi) mogle su se ubaciti i drugačije snage (i to ne samo 
filokineske), a nismo sigurni neće li se uskoro ubaciti. Čini se napro- 
sto da nikakve »košulje«, ni crne ni smeđe, čvrstoj vlasti neokapitali- 
zma još nisu potrebne. Sigurno, misli studentske omladine nisu uprav- 
ljene protiv slobode. One su, u svakom slučaju, motivirane njenim 
pomanjkanjem, ako ne pomanjkanjem formalne slobodne na Zapadu, 
a ono zbiljske slobode. Ali difuzna i »izvanpolitička« i antibirokratska 
orijentacija uvjetovana je ipak nedostatkom  zbiljske revolucionarne 
slobode u socijalističkom svijetu na Istoku i u radničkim partijama na 

Zapadu. Netko je u nas već pisao da je ovo političko i duhovno sta- 
nje intelektualne omladine izravna posljedica nedostatka nove i su- 
vremene teorije revolucije; dodao bih i teorije vlasti.“ Treba, među- 
tim, još više naglasiti da je do tog teoretskog nedostatka došlo upravo 
uslijed pritiska birokratskih struktura, i to uz toliko »iskapčanje« slo- 
bode mišljenja i teoretiziranja, da o nekoj teoretskoj i revolucionar- 
noj primjeni revolucionarne teorije i strategije, izrasle u davno mi- 
nulim prilikama, na današnje evropske i univerzalne društvene struk- 
ture nije moglo biti ni govora. Politička praznina koja je zbog toga 
nastala, potpuni gubitak izgleda za uspjeh (nasuprot vojnoj organiza- 
ciji čak i osrednjih država) i izolacija ne samo malih nego i velikih ko- 
munističkih partija klasičnog tipa — to su fenomeni koji su prije ili 
kasnije nužno morali dovesti do ovih spontanih i afektivnih provala. 
Njihova rasprostranjenost i sinhroničnost kao da tu nužnost upravo 
dokazuje.? 

Ni akcidentalne, dakle, diskusije na Zapadu od 1954/55. do danas 
(osobito u Italiji — slučaj Amendole) ni strahovita kineska hereza 
zastrta gustom zavjesom oktobarske ortodoksije, a praćena ne samo 
slomom u Indoneziji nego i razdorom revolucionarnog pokreta u 
svjetskim razmjerima, ni strategija gerillerosa na Kordiljerima, ovita 
bez sumnje blistavim nimbusom, pa ni ova studentska romantika ni- 
su do sada pružili neku efikasniju korekturu ili nadopunu teoriji re- 
volucije. Analiza društvenih situacija bilo je, naravno, izvanrednih i 
mnogobrojnih, ali kad govorimo o teoriji revolucije, mislimo na poli- 
tičku i stratešku razradu problema rušenja kapitalističke i ostvarenja 
socijalističke vlasti.? 


7 U nedostatku teorije revolucije, kao reakcija na tu činjenicu, javljaju se oblici 
ljevice mimo organizirane ljevice (mimo socijaldemokratske ljevice i mimo komu- 
nističkih organizacija). To se naročito zaoštrava poslije rušenja staljinizma, poslije 
XX kongresa, poslije događaja u Mađarskoj, kad se evropska ljevica našla u potpunoj 
krizi, kad postojeći organizirani oblici više nisu odgovarali naraslim potrebama (V. 
Mikecin u diskusiji u Gradskom komitetu SK u Zagrebu, 22. srpnja. — »Vjesnik«, 
1. kolovoza 1968). 

8 Osim državnograđanskih prava nemaju studenti za ono što čine nikakvu drugu 
legitimaciju. Ono što ih distingvira od političkih masovnih grupa i ostale neorgani- 
Zžirane mase stanovništva samo je intenzivni zahtjev da se poštuju ta njihova prava. 
To se lako objašnjava trostrukom činjenicom: studenti posjeduju višu razinu infor- 
miranosti nego ostali dio stanovništva, studij u stanovitoj mjeri pogoduje uvijek 
buđenju motiva i interesa koji vode do političkog angažmana; i konačno, studenti 
se lakše i jače oslobađaju od sadašnjeg društvenog pritiska nego odrasti koji zauzi- 
maju već neki priznati društveni status, Dosljedno tome, studentski protesti imaju 
funkciju da dozovu u svijest ono što službeni forumi nenamjerno ili s namjerom žele 
potisnuti iz političke svijesti svojih građana. Teza prof. Habermasa je vrlo jasna: 
Studentski protesti imaju kompenzatorsku funkciju jer kontrolni mehanizmi, inače 
ugrađeni u jednoj demokraciji, ne funkcioniraju ili ne funkcioniraju dovoljno. (T. 
Zenko, Jedan revolucionarni eros bez konkretne utopije, »Ra- 
zlog«, 54—56, 1967, str. 446). 


Ali u samom meritumu osnovnog problema, tj. odnosa prema postojećoj vlasti 
i prema pojmu slobode, razlike su velike i označuju svu proturječnost situacije. 
T.J. M. Domenach je već u »Espritu« utvrdio kod studenata odsustvo svakog oz- 
biljnijeg shvaćanja problema vlasti: Kritika liberalizma preuzima marksis- 
tičke polazne pozicije bez nužnih distinkcija, ne predlažući nikakvo osiguranje bitnih 
Sloboda... S te točke gledišta. potrebno je da francuski studenti povedu Tačuna o 
iskustvu studenata u Cehoslovačkoj i Poljskoj. (J. M. Domenach, LDIdeologie 
du mouvement, »Esprit«, br. 8—9, 1968), U Srednjoj Evropi, poslije invazije u 
Čehoslovačkoj, taj se problem osobito zaoštrio. Na jednoj diskusiji 8. rujna u 
Gradskom kazalištu u Baselu (Čehoslovačka 1968) upitao se Giinter Grass: U kojoj 
smo mi mjeri sukrivci zbog privremenog sloma demokratskog socijalizma? i odgovara 
odmah: Ma koliko je jednaka brutalnost međunarodne politike moći, nova ljevica 
na Zapadu nije našla potrebnim da uzme u obzir novu ljevicu u Čehoslovačkoj, ili 
da je čak podrži. Njeni su ciljevi bili drugi, a često i suprotni. — Dok su Česi i 
Slovaci tražili liberalizaciju svog sistema i toleriranje drugačijeg mišljenja, u nas 
se tolerancija napadala, a liberalnost proglašavala smrtnom opasnošću za revoluciju 
(Die Pragen Lektion, »Die Zeit«, 4. X 1968). 

." Kako se blijedo i fragmentarno ovi bitni problemi javljaju unutar službenih 
teorija Mknenih Partija, vidjeli smo već iz navedenoga članka u »La Nouvelle Cri- 
tique« (Diktatura proletarijata ni osveta ni klasni revanš): Ne sugeriraju li rastuće 
karakteristike i kvalifikacije partije da se napusti pojam prijelaznog modela?... 

iktatura proletarijata i diktatura većine nad manjinom vrši se... demokratskim 

A za razdoblje poslije revolucije, naime, da bi se podigle tolike Ssru- 
šene nade, bile bi potrebne mnogo konkretnije razrade upravo same 
funkcije i funkcioniranja te nove vlasti; tu bi mnoge naše zamisli i 
iskustva bila potrebna. Samo, da bi bila dostupna i prihvatljiva, i ona 


su morala biti oblikovana teoretski i sistematski. Teško da u disper- 
ziji pažnje našeg vremena ovi raskidani fragmenti naših »uopćava- 
nja«, više ili manje oficijelni, mogu biti uspješan oblik komunicira- 
nja. To više što nismo uvijek kadri da im pružimo i uvjerljivu po- 
tvrdu iz naše »prakse«; a rezultate, na žalost, mogli smo pokazati u 
još manjoj mjeri. Jesmo li to i mogli, opterećeni, kako već jesmo na- 
šim siromaštvom, historijom, mentalitetom, i »radnim« navikama, a 
iznad svega našim proturječjima? 


Skrivena proturječja 


U toj situaciji došlo je do studentskih kretanja i u našoj zemlji. 
Jesu li ona bila motivirana istim uvjetima, i jesu li možda sagledala 
neka od ovih naših vlastitih proturječja? 


Da bismo dobili odgovor na ta pitanja, bila bi bez sumnje po- 
trebna pažljiva sociološka istraživanja s anketama i testovima sastav- 
ljenim na osnovi visokog političkog iskustva. Ali neke oznake možda 
su i na prvi pogled uočljive: (prvo) ta su kretanja iznenadila naša naj- 
viša upravna i politička tijela; a pored toga, naišla su na tako surov 
odgovor neposrednih »predstavnika vlasti«, da to pred nas postavlja 
težak problem njihovog specifičnog primitivnog odgoja, zacijelo na- 
mjernog; (drugo) ova su kretanja umjesto koherentnog političkog 
programa izbacila nekoliko parola (a one posve heterogene i kontra- 
diktorne iz prvih dana ostavljamo po strani), koje su u odnosu na re- 
formu i samoupravni sustav, dakle naš današnji razvojni smjer, peri- 
ferne, što naravno ne znači da su same po sebi i nepravilne; no mož- 
da je još važnije: studentski se pokret nije oslonio ni na misli-vodilje 
reforme ni na njene nosioce.!" Ali upravo u vezi s tim bilo je iznena- 


sredstvima. Demokracija koju mi želimo neće biti sužavanje nego proširenje demo- 
kracije na mase manuetnih i intelektualnih radnika. 

Treba, naravno, voditi računa da se u ovom slučaju radi o teoretskoj tribini 
KPF i da pažljivijim čitanjem, izbacivši konvencionalnu terminologiju, otkrivamo 
ipak posve novo određenje središnjih pojmova »prijelaznog modela«. Samo, trebalo bi 
raščistiti i termine same, jer kakva je to diktatura ako se radi o diktaturi većine 
nad manjinom i ako se, osim toga, vrši demokratskim sredstvima? (»Vjesnik«, 24. 
X 1968.) 

Francuska partija, očito, ili trpi od »terminološke nostalgije« ili se oportunistički 
odnosi prema navikama i nerealnim očekivanjima »baze«? 


A u metodi (strategiji) kojom se tom pitanju prilazi, nalaze se ključevi re- 
volucionarne uspješnosti. Slom političkih izgleda zapadnih partija ima svoje korijene 
upravo u ignoriranju tog problema i u perzistiranju na starim shemama. Što je 
preostalo? Preostalo je da se »stara ljevica« osloni na import revolucije. Nova ljevica, 
međutim, razapeta je između suprotnih rješenja: anarhističkih, maoističkih i geril- 
lerskih. A tek teorija socijalističke vlasti poslije revolucije? 

2 Prvi dokument u kojem »kompenzatorska funkcija« dolazi do izražaja je 
»Akciono-politički program« beogradskih studenata od 4. VI 1968, i io 
točke 1 (protiv socijalne nejednakosti), 2 (o pravu na rad svih radnih ljudi i o 
zapošljavanju svih mladih stručnjaka), itd.; pri čemu se sa zahtjevom dosljedne 
primjene načela raspodjele prema radu javlja ne samo prva velika nejasnoća 
nego i nedosljednost, jer je takav »privilegij neproduktivnih« u flagrantnoj suprotnosti 
sa načelom produktivnosti, a naravno i stvarne jednakosti. Zanimljivo 
je da se raspodjela prema radu, dakle jedan predreformski princip uravnilovke, 
javlja i dalje, pa i u zagrebačkim proglasima, dok se reformsko načelo raspodjele 
prema rezultatima rada javlja odlučno tek u Proglasu SK Zagrebač- 
kog sveučilišta. Uopće ovaj tekst predstavlja s privrednog stanovišta prvi 
koherentni i dosljedno progresivan program u vrijeme tih događaja (točke 1, 3, 4, 5, 
7, 10), ali zato u zahtjevu za političkim slobodama (točka 2) 
zaostaje za Proglasom revolucionarnih stuđenata soc. sve- 
učilišta »Sedam sekretara Skoja« od 5. VI (točke 7, 8). 

Sigurno, evolucije i raznolikost parola bile su još veće, i zaslužuju pažljivije 
razmatranje. 

đujuće što su (treće) ta kretanja ipak pokazala veliku žestinu i upra- 
vo revolucionarnu požrtvovnost i polet, a to dokazuje da su bila no- 
šena iskrenom i stvarnom emotivnom napetošću, što nikakvo miješa- 
nje ili ubacivanje »sa strane« ne može objasniti; i na kraju (četvrto),. 
ovi su studentski pokreti apstrahirali i zanemarili štetu koju su time: 
zemlji prouzrokovali u inozemstvu, unutar progresivnih socijalistič- 
kih i, uopće, intelektualnih sfera, i to upravo u času kad su nove re- 
formske ideje i rezultati samoupravnog sustava došli u žarište pažnje 
i na vagu međunarodne ocjene. Tom su bezobzirnošću studenti (tj. oni 
koji su ušli u akciju) manifestirali intransigentnost koja, očito, ipak 
nije nišanila samo na neke akcidentalne i perifer- 
ne pojave našeg sustava i naše vlasti 

Sa svojim geslima protiv socijalnih razlika i bogaćenja, protiv 
vlastite društvene i materijalne degradacije i neke opće moralne la- 
bilnosti koju u toku već dugog niza godina nije bilo teško u nas za- 
paziti, studenti su bez sumnje izvršili u stanovitom smislu onu kom- 
penzacijsku funkciju o kojoj govori i prof. Jirgen Habermas. Nije, 
međutim, moguće vjerovati da su bili samo njome motivirani u smi- 
slu već spomenutih gesla i poznatih moralnih insuficijencija. Kom- 
penzacija koja je u ovim događajima došla do izražaja mnogo je dub- 
lja. Ona dolazi iz nekih donjih slojeva našeg »društvenog bića«, koje 
tog transmisionog mehanizma jedva da je svjesno, pa ipak kao da ne 
cilja na neke žarišne probleme niti na neke efikasne i realne 
korekture.!! Vjerojatno je tome uzrok stanovita politička neoblikova- 
nost ovih kretanja. Za njih je karakteristično što su se zaustavljala 
uglavnom na moralnim ocjenama, ali i kod izričito političkih gesala 
nije bilo moguće naći iole dublju programatsku razradu, i tu su neki 
htjeli nazrijeti deformantne i kočeće utjecaje snaga što su »sa strane« 
ipak djelovale. Nije li iznenađujuće što je problem vlasti i njenog de- 
mokratskog funkcioniranja, i što su ove osnovne dileme socijalizma 
ostale izvan žarišta novih pokreta? Logičnom i intelektualnom razra- 
dom nekih svojih gesala studenti bi se, međutim, ipak morali frontal- 
no sudariti upravo s tim snagama. Za takvu razradu, čini se, nisu 
imali ni vremena ni daha. 


Studentski pokret mimoišao je pitanja našeg konkretnog povijes- 
nog trenutka, a u veoma konkretne otvorene dileme nije ni pokušao 
ući? Ali ne treba se zavaravati, on je ipak signalizirao, možda svojom 


14 Politički zahtjevi su veoma šturi i neprecizni u prvom dokumentu, tj. u 
Akciono-političkom programu beogradskih studenata od 4. VI. Tako je 
točka 4 (ubrzati proces demokratizacije...) veoma kratka, ali, naravno, točka 3 
energično zastupa razvoj samoupravnih odnosa, i traži čak da neposredni proizvođači 
samostalno odlučuju o višku rada. Demokratske slobode mnogo su jače naglašene 
u drugom i trećem zagrebačkom proglasu (točka 7 i 8), i tu treba tražiti najpozitivniji 
doprinos naše studentske omladine. Zbiljska politička korektura naših osnovnih 
»sistemskih« nedostataka nalazi se u tim zahtjevima. Ali do koherentnog programa 
Beode i tu smo još veoma daleko. Ne govori li to najbolje o našim »kočenjima« 

O razini do koje smo svi skupa došli? 


i 12 Možemo nasumce nabrojiti te dileme ili područja koja se u tom vidokrugu 
u mogla razabrati: to su dileme centralizma i decentralizacije, prvenstveno u vezi 
S upravnom službom, ali i sa pitanjem proširene reprodukcije; razlike, pa čak i 
Br inosti u funkciji samoupravljanja u privredi i u društvenim službama (sa sre- 
s njim problemom komunističke solidarnosti, koji su neki politički 
oooci reforme već bili formulirali), i to ne samo u oblasti prosvjete i kulture nego 
. nog zdravstvenog osiguranja koje već »bode oči« baš u vezi sa spomenutom 
ča arnošću; tu je zatim osnovna društveno-gospodarska alternativa koju je trebalo: 
i paziti: između raspodjele prema radu i raspodjele prema efektu rađa, između 
Bi slovke i stimulacije, odnosno, oštrije rečeno, između privilegija neradnika (te 
niskokvalificiranog rada, organizacione defektnosti itd.) i »privilegija« dpbrog visoko- 
S Deranog rada, a sve to u vezi sa problemom tzv. komunističke korek- 
k je koju su nosioci reforme također već formulirali; a iznad svih tih i sličnih 
ear problema (centralnih fondova, vanjskotrgovačkih monopola, uloge banaka, 

Sl.) koji se mogu svesti na jedinstvenu alternativu: reforma i antireforma, 
Postoje velike dileme našeg političkog razvoja: ne samo, dakle, kako ostvariti mate- 

nagonskom slutnjom, upravo neka sakrivena proturječja. Čini mi se 
da to nisu ona na koja obično pomišljamo, pa ni ona koja su bila iz- 
ričito formulirana. To su još jednom proturječja slobode i monopola, 
načelnih pozicija i političkih metoda. 

Time smo stigli do nekih analiza koje su se u nas već javile, a 

vjerojatno ih već i prelazimo. Na diskusiji o »novoj ljevici« u Grad- 
skom komitetu SK u Zagrebu već je rečeno da našem pokretu 
prijeti opasnost prakticizma i razvodnjenosti. 
a mladi čovjek hoće viziju koja anticipativno 
djeluje.3 Bez sumnje, tim je riječima pogođena jedna meta, odav- 
na zaboravljena; a čini mi se da se tu nazire stanovita sukladnost sa 
kordiljerskom vizijom zapadne omladine, točnije, s općom potrebom 
omladine za revolucionarnom romantikom. Rekao bih, međutim, da 
takva idealna motivacija teško da bi, u našim prilikama s kojim se 
ipak nalazimo u prvoj fronti socijalizma, mogla ovako radikal- 
no pokrenuti našu mladu intelektualnu generaciju čak i u ovim ogra- 
ničenim razmjerima. Bila bi to, uprošteno rečeno, kompenzaci- 
ja pomanjkanja vizije. Posve je prirodno što je ta kom- 
penzacija došla u spregu sa cijelim nizom negativnih moralnih ocjena 
(čak s tendencijom prema privredno  apsurdnoj uravnilovki), i 
ona se s njima logično kompletirala. Sigurno je da te dvije »kompen- 
zacije« stoje međusobno u komplementnom i kauzalnom odnosu, ali 
u njihovoj genezi nalazi se ipak čisto politička motivacija. Ona se mo- 
že veoma jednostavno sa Habermasom formulirati: zatajili su nam 
»kontrolni mehanizmi«, 


Zarđali mehanizmi 


Da će se tako, za europske i svjetske, kao i za ove naše domaće 
pojave, iščahuriti ipak jedan zajednički nazivnik — čini se da slijedi 
iz ovog misaonog toka koji, sudeći po svemu, smjera još jednom pre- 
ma neminovnoj dilemi: socijalistička sloboda ili mono- 
pol vlasti; prema proturječju, dakle, koje se moglo tek naslutiti 
unutar studentskih kretanja, ali koje u njihovoj pozadini ipak postoji. 
To se proturječje, međutim, može jasno pronaći, izričito i s mnogo 
različitih očitovanja reakcija, u napisima i u događajima, u cijelom 
toku našeg života, u mnogim diskusijama s područja kulture i privre- 


rijalnu i moralnu bazu samoupravljanja, nego kako sa samoupravnim sustavom dostići 
stvarne oblike slobodnog i demokratskog socijalizma, kako politički konstituirati 
našu javnost, i to ne samo u vezi i u momentu izbora (a novi izborni zakon i ustavne 
izmjene upravo su na dnevnom redu). Izvan pažnje i bilo kakvih formulacija ostala 
su mnoga otvorena nacionalna pitanja, često veoma očita i drastična, pa i vanjsko- 
politički problemi, koji svojim velikim značenjem (ta radi se o biti ili ne biti) ne 
mogu ostati izvan pažnje mladih pokoljenja. 

Ali čak ako i pretpostavimo da ove stihijne omladinske manifestacije nisu 
mogle ući u tu složenu problematiku, ostaje činjenica da se ona ipak polarizira u 
osnovne i direktivne alternative, i ostaje da se ispita: kako to da do te polarizacije 
u svijesti mladih ljudi nije došlo? Ii »polovi« još nisu bili dovoljno uočljivi u 
našoj stvarnosti i u teoriji, ili su postojale društvene i psihološke motivacije koje 
su pažnju sa te polarizacije skrenule na drugu stranu, na njene epifenomene i na 
pojedinosti — to su pitanja za koja nam možda još nedostaje dovoljno informacija. 

1 Zašto, na primjer, i u nas stanovite vrio realne procjene ne zadovoljavaju 
mladu generaciju? Socijalizam je u krizi kao nova ljudska šansa, kao novi koncept 
svijeta. Omladinu ipak ne zadovoljavaju parole raspodjele prema radu. Moramo ući u 
suptilne analize. Socijalizam treba da znači čitav jedan svijet, Omladina je odviše ne- 
strpljiva a da bi mogla ići postepeno. U ovom našem radu, u radu SK, morali bismo 
biti osjetljiviji i idejno mnogo mobilniji. Nije dovoljno reći: ako uspostavimo dobar 
sistem sve će biti dobro — omladina hoće mnogo više. Našem pokretu prijeti opasnost 
prakticizma i razvodnjenosti, što mlađeg čovjeka ne zadovoljava. Bez obzira na to što 
momentano ne može dobiti namještenje, mlađi čovjek hoće viziju koja anticipativno 
djeluje. (V. Mikecin, u diskusiji Nova ljevica, tko, zašto i s kakvim 
šansama, »Vjesnik«, 1. kolovoza 1968.) 

de, u čestom metežu privrednih odnosa u prvom redu, u sukobima 
oko srednjoročnog plana i reforme, u nemoći da se savlada prizem- 
nost i »anarhičnost« samoupravljanja, da se iz njega »izvuku« prema 
središnjim tijelima (žarištima najviše stručnosti i moći) vertikale is- 
kustava i vertikale selekcije. Drugim riječima, da se omo- 
guće: najbolja selekcija i brze korekture. Upravo zbog nedostatka tak- 
vih (demokratskih) transmisija moglo se u našoj sredini veoma često 
postaviti pitanje: je li za ove prilike i neprilike kriva reforma 
ili nedostatak reforme, tj. njeno zaostajanje? 


Ovaj podnaslov (Zarđali mehanizmi) trebalo bi da nas dovede do 
nekih osnovnih poluga; ne dakle do »službe društvenog knjigovod- 
stva« ili nekog foruma za društvenu kontrolu koji, tobože, postoji neg- 
dje u Saboru; a niti do manjih ili većih malverzacija, koje zacijelo 
također nisu slučajne, a pogotovo nisu kad se radi o pristranosti ili 
nepristrenosti, na primjer, Jugoslavenske investicione banke kojom 
se veoma efikasno »kanaliziraju« nacionalistička osjećanja. Takvih 
primjera zarđalosti ima mnogo; oni su samo svakidašnji rezultat si- 
tuacije u kojoj se nosioci vlasti ili bilo kako male moći osjećaju si- 
gurni. Ona ih štiti od javnog mnijenja i taj njihov osjećaj, više ili ma- 
nje opravdan, posljedica je monopola. On čuva ne samo njihove sit- 
ne, nego i velike nevjere, i što je još gore: njihovu nesposobnost, ne- 
stručnost i ravnodušnost. 

Pa ipak, osnovne poluge, svi to dobro znamo, nalaze se negdje u 
direktivnim planovima društvene djelatnosti, u političkoj sferi gdje 
se u nas odlučuje o reformi i o provođenju reforme, o tzv. »društve- 
nim službama« (a to su golema područja našeg života) i na kraju 
O Shvaćanju demokracije i o shvaćanju socijali- 
zma. I teško je priznati da su nam kontrolni mehanizmi zatajili čak 
na tim planovima. 


Na već spomenutoj diskusiji u Gradskom komitetu SK u Zagre- 
bu bila je formulirana misao koju doduše svi već odavno naslućujemo 
u nama i oko nas: Sve to govori o velikoj odgovornosti komunista Ju- 
goslavije koji su internacionalno do sada zakazali i svoj model nisu 
učinili dostupnim radničkoj klasi svijeta...4 Stavio bih uz tu misao 
samo jedno pitanje: je li to bilo slučajno? Radi li se, dakle, o tehnič- 
koj slabosti divulgacije, možda samo o nesposobnosti da se iz empi- 
rije prebacimo u teoriju, ili je naš »model«, oštećen i nepotpun u 
nečemu, izgubio svoju atraktivnu snagu i svoju psihološku, pa i poli- 
tičku primjenljivost? 

Ali na toj istoj diskusiji kao da je, implicitno, naslućen i odgo- 
vor na to pitanje: Radnički pokret razbio je sve ideale starog dru- 
Štva, ali je vrlo malo novih ideala uspio nametnuti. Čak i kod nas, 
koji razvijamo samoupravljanje, imali smo momente krize i treba 
vratiti vjeru u samoupravljanje.5 Pa kada takvu ocjenu povežemo s 
poznatim zahtjevima »omladinskog mentaliteta«, s gubitkom vizije, 
koja se možda mogla održati samo u moralnoj sferi i s moralnim »in- 
slrumentima«, naša umorna svakidašnjica, s historijskim teretom si- 
romaštva, zaostalosti i ravnodušnosti, dat će nam mnoga objašnjenja; 
ali Zajednički nazivnik nije u njoj. Možda je ta svaki- 
dašnjica u stanovitoj mjeri uzrok ovih zarđalih mehanizama, ali je u 

1968. V. Mimica, u diskusiji u Gradskom komitetu 22. srpnja. »Vjesnik«, 1. kolovoza 

1968. P. Pirker, u diskusiji u Gradskom komitetu 22. srpnja. »Vjesnik«, 1. kolovoza 

isto vrijeme i njihova posljedica. Ovaj začarani krug neefikasnosti i 
nerentabilnosti ne bi se mogao razbiti nikakvim postupnim korektu- 
rama ili reformnim akumulacijama, tj. i same te korekture 
postaju iluzorne u nedemokratskom podneblju u 
kojemu su onemogućene brze i efikasne projek- 
cije društvene volje. Dva izrazita primjera — pored mnogih 
privrednih, nacionalnih itd. — navest ćemo zato što su odavno postali 
povod nezadovoljstva i mete kritika, a nalazila su se i u podtekstu 
studentskih zahtjeva. Neugodno je, naime, što se u vrijeme parole o 
potrošnom društvu ti fenomeni dodiruju upravo s tom problematikom, 
i knjiže se na račun reforme i samoupravnog sustava. Sa spomenutim 
citatom o »povjerenju u samoupravljanje« koje treba vratiti, mislilo 
sse vjerojatno na njegovu »materijalnu« bazu. Treba, međutim, toj 
krizi samoupravljanja dodati i ono što su mnogi u cijelom nizu publi- 
cističkih osvrta pokušavali pokazati: vulgarnu, »abonomističku« pri- 
mjenu na prosvjetu, kulturu i zdravstvo, i zacijelo još neka područja 
»društvenih službi«. Sva su ta područja zbog toga osjetljivo oštećena, 
ali je oštećena i naša politička sfera: postala je na 
tim točkama osjetljiva i ranjiva, uzalud pokušavajući projicirati efi- 
kasnost reforme na tim područjima u bogatiju budućnost, ili u buduć- 
nost s višim stupnjem društvene svijesti. 

Dakle, prvi primjer je upravo taj, a neki nosioci reforme odavna 
su ga zapazili i pokušavali nešto učiniti. Dali su mu čak i ime: prin- 
cip komunističke solidarnosti! Nesocijalne, disperzivne efekte samo- 
upravnosti trebalo je njime kompenzirati. Ništa nisu do sada mogli 
učiniti. Možda tek nešto u pitanjima osiguranja i zdravstva, ali do- 
voljno je sjetiti se u kojoj su mjeri ti naši kontrolni mehanizmi zata- 
jili kad smo godinama mogli podnositi one tužne nepravde i razlike u 
penzijama. I još ih uvijek podnosimo. A drugi primjer je onaj komuni- 
stičke korekcije, također sagledan i formuliran, ali kojega ni sami pro- 
tagonisti reforme nisu mogli nametnuti7 Što sve to, drugim riječima, 
znači? 

'To znači da ne samo unutar cjeline našeg društva nego i unutar 
SK i njegovih najviših tijela »kompleks jedinstva« i zakon monolitno- 
sti ne dopušta slobodno ispoljavanje misli i ostvarenje djela — jer to 
dvoje je nerazdvojno povezano: kad bi se misao i riječ mogle u druš- 
tvenom smislu slobodno i efikasno očitovati, one bi prije ili kasnije 
prešle i u djelo, u stvarnost samu. A nije se tu radilo ni o kakvim 
perifernim problemima, nego o bitnim, onima zapravo koji zadiru u 
samu definiciju socijalizma i nije se radilo ni o kakvim partikularnim 
vrijednostima (recimo nacionalnim ili regionalnim) nego o izrazito op- 
| 


i Zg mene je evidentno da, na primjer, dječja zaštita ne može zavisiti od 
materijatnog položaja roditelja, da mogućnost osnovnog školovanja, kao i osnovna 
zdravstvena zaštita, makar i minimaina, ne bi smjela da od toga zavisi, kao što i na 
ekonomskom području ne smatramo da bi se kapital u Jugoslaviji mogao kretati 
samo na bazi čistih ekonomskih kriterija, nego bi njegovo kretanje moralo biti u 
okviru ekonomskih kriterija podsticano i sa ciljem ravnomjernijeg rasporeda proiz- 
vodnih snaga, što u stvari sankcionira mašu politiku bržeg razvoja medovoljno raz- 
wijenih područja itd. (M. Tripalo, Demokratskom diskusijom do je- 
dinstva u Savezu komunista »Vjesnik«, 2. XII 1967). 

17 Postavlja se pitanje da li i u uvjetima kada raspodjela dohotka prema radu 
«predstavlja jedno od osnovnih sredstava pomoću kojih potičemo razvitak proizvodnih 
snaga i samoupravljanja, možemo li se, čak i kad bismo izjednačili uvjete privre- 
đivanja, kad bi svačiji dohodak bio prema radu, i kad na to ne bi utjecali drugi 
jaktori (iako je tako idealno društvo vjerojatno teško zamisliti), ne bi ti i u takvim 
uvjetima u nuš društveno-politički € ekonomski sistem trebalo ugraditi neke mjere, 
neke instrumente koji će obavljati komunističku korekciju te raspodjele prema radu. 
«M. Tripalo, sp. djelo). 

ćim i socijalističkim.!" Načela komunističke korekcije zakona tržišta 
i načelo komunističke solidarnosti (u našoj sredini s tako niskom pro- 
izvodnošću) od kardinalnog su, a možda i od sudbonosnog značenja. 
Mnoge naše kulturne nedaće proizlaze iz njihove atrofije, pa i mo- 
ralna i socijalna nesigurnost pojedinaca i čitavih slojeva, a otuda i 
slabost društvene kohezije i labilnost samog društva. I ne samo to, 
nego su se zbog toga i nacionalni odnosi komplicirali, a u dodiru s in- 
telektualnim  nezadovoljnicima Zapada, koji su se upravo pobunili 
protiv »potrošačkog društva«, naš je model izgubio svoju udarnu oš- 
tricu, pa kad istražujemo kako to da je reforma ostala izvan vido- 
kruga mladih generacija i izvan pažnje naših studentskih pokreta, tre- 
ba ukazati upravo na tu insuficijentnost našeg »modela«; točnije, n j e- 
gove primjene. Je li ta insuficijentnost posljedica siromaštva? 
Nedovoljne stručnosti? Mentaliteta? Bez sumnje, i našeg siromaštva, i 
nestručnosti, i mentaliteta, ali u tom je slučaju trebalo stvar kompen- 
zirati u moralnoj sferi, makar i uz usporenu akumulaciju. »Privile- 
gijama neproduktivnih« trebalo je, izričito i u načelu, suprotstaviti 
moralnu veličinu i političku zrelost produktivnih. 


Stare posljedice ili: nova rješenja 


Na žalost, usporenjem reforme ionako je došlo do neke vrste »ko- 
rekcije«, ali ne na osnovi reforme nego tako reći protiv nje: korekcija 
je izvršena mimo osnovna reformska načela. Povlastica neproduktiv- 
nih tvornica i čitavih regija perzistira i dalje silom društvene i poli- 
tičke nužde, i upravo to nagriza reformu i kompromitira je. A ostale 
su uz reformu i neke popratne pojave »modela« (u nas relativno jav- 
nei neskrivene, dok su kod drugih više-manje legalizirane ili redovne 
ili pak kamuflirane općim siromaštvom) kao što je nezaposlenost i 
sl, i one su upravo postale ciljem napada. Kao slaba mjesta sustava 
poslužile su i kao povod kompenzacije, a često kao mete demagogije. 

A Samo, mi smo tu već usred razmatranja merituma, tj. rezultata 
našeg »modela«, a zanimalo nas je prije svega samo pitanje me- 
tode: kako to da drugačije nije moglo biti? Kako to da se optimalna 
rješenja nisu mogla potražiti u slobodnoj diskusiji? Kako to da je u 
privredi moglo doći do »komunikacija« putem »obustava rada«, a u 
politici putem studentskih demonstracija? Da je i ovo posljednje 
sredstvo komuniciranja bilo zaista i prihvaćeno, ne pokazuje li to ja- 
sno u brzini složena i očito improvizirana »Rezolucija«? Ako je bila 
potrebna sila (ulične demonstracije) da bi se kontrolni mehanizmi 
Pokrenuli ili ponovno uspostavili, ne znači li to da naš politički su- 
stav nije u stanju osigurati pozitivnu i pouzdanu selekciju ne samo 
M rova nego i velikih privrednih projekata i političkih direktivnih 
inija? 

A tome pridolazi i pitanje: kako to da se i najljepše zamisli, u 
najvišem stupnju antidogmatske, u nas često pretvaraju u dogmu, ili 


8% Činjenica što nosioci reforme ne samo št j i jeli ij 
: A u o te svoje teze nisu uspjeli na vrije 
popeti nego hi semi nisi boot sazna dii, imale je nebivjeno mhogo 
i ZK KG est u tome što ih je studentski pokret 
ignorirati. Ako se i može pretpostaviti da za te teze nisu znali Pederadsii studsnit, 

Tal asu ih zagrebački; a pogotovu su Za njih znali sastavljači prvih zagrebačkih 


To, naravno, ne lišava krivnj Šš ij 
: £ je naše »reformatore«, kao što nije mogu h i 
Ni njihovo olako prelaženje preko problema fonda ZA berasvIjena. aa e 


treba tražiti druge instrumente i putove pomaganja, ali preko tog pitanja nije moguće 


Prijeći s nekolik j 
iZ Fedsranije rečenica. Posljedice su se već pokazale na nekim »glasanjima« na 

bar u kruto pravilo, u parolu kojoj se veoma teško možemo racional- 
no suprotstaviti? Sve te naše insuficijentnosti mogu na prvi pogled, 
danas, u svjetskim razmjerima, izgledati nevažne i male; ali za uspjeh 
socijalizma u Jugoslaviji one su bitne, a budući da znamo što je taj 
naš socijalizam značio u svijetu, odgovornost koju smo preuzeli čini 
se golema. Nije li u najvećoj mjeri indikativno što, osim ideje o sa- 
moupravljanju (a i to u veoma općenitoj formi) naše zamisli i jugo- 
slavenski model nisu ušli ni u vidokrug svjetskog studentskog pokre- 
ta. Za socijalističku teoriju, međutim, od najveće je važnosti utvrditi 
da su korijeni naših neuspjeha u samoj strukturi političkog sustava 
koji ih dopušta i omogućava, tj. koji ih sistemski ne one- 
mogućava. Radi se o žarišnoj točki u kojoj se faktor slobode i 
faktor efikasnosti dodiruju i uvjetuju. Ostvariti slobodnu kritiku i se- 
lekciju (postići, dakle, uvjet koji je za efikasnost neophodan) mo- 
že se međutim samo u društvu u kojemu politički mehani- 
zam tu slobodu ne samo dopušta, nego i traži; koji, drugim riječima, 
onemogućenje kritike i slobodne selekcije i stvarno i formalno one- 
mogućava. Takav demokratski »formalizam« unutar socijalizma 
teoretski, a možda i psihološki, već je odavna potencijalno moguć. Bez 
toga izolacija komunističkih partija na Zapadu neminovna je, a za 
svaku od njih predstoji prije ili poslije ona ista čehoslovačka »dilema 
bez izlaza«. Ili će, recimo, francuska i talijanska partija pronaći teo- 
riju i strategiju koja će proletarijatu otvoriti izglede za ostvarenje so- 
cijalističke vlasti u vlastitoj zemlji, ili će se osloniti na import revo- 
lucije putem rata ili invazije; a u tom slučaju »dileme bez izlaza« 
postaju pravilo bez izuzetka. 

Pod svjetlom te dileme počinje da se u ovim događajima i poja- 
vama nazire ona svijetla jezgra koja je bila polazište ovih razmatra- 
nja, i koja ih je zapravo iznudila. Ona i nisu nego traženje i ispiti- 
vanje mogućnosti koje su svakome od nas, i svima skupa, još pre- 
ostale, a svi smo s olakšanjem pratili znakove i s njima tražili smjer 
izlaza: reagiranje zapadnih partija, i sve što su govorili književnici, 
čekali smo riječ Andrzjewskog i Jevtušenka, i ove provale gnjeva mla- 
dih ljudi, a iznad svega pojavu što je, u nekom visokom sloju moral- 
nih vrijednosti, u najtežem času podržavala našu nadu: nemoćan i bo- 
lan, ali velik otpor Čeha i Slovaka, i ono fenomenalno jedinstvo naroda 
i organizirane socijalističke misli koje smo čak s čuđenjem promaira- 
li. Jesu li to obrisi jezgre oko koje će početi da se raspreda i raste ne 
samo naša nova nada nego i njeni stvarni politički izgledi? Ili su to 
možda samo ostaci jedne razbijene utopije koja se istrošila u realno- 
sti? 

Povijest se očito ne može zaustaviti. Ona, međutim, može zastati 
i zabluditi u slijepe ulice koje se (lijevo i desno) otvaraju. Od njih nas 
neće spasiti ni zluradi smijeh ni »unutrašnja emigracija«. Neće nam 
mnogo pomoći ni ironija, ona »romantična« kao ni ona nihilistička, a 
ni velike riječi velikih ljudi našeg historijskog časa. Nešto bi trebalo 
da se dogodi, to svi osjećamo, i to negdje u području misli, u nekoj 
društvenoj svijesti, nešto što bi postalo kristalizaciono žarište snaga 
koje su svugdje oko nas latentno prisutne. Poslije svibanjskih doga- 
đaja u Francuskoj prisutnost tih snaga još je očitija; kao što su nam 
jasne i njihove mogućnosti. Nije li u najvećoj mjeri indikativno kad 
beogradski studenti u svom »Političko-akcionom programu« sve što 
mogu reći o bitnom pitanju demokratske slobode i novih političkih 
pozicija socijalizma uspijevaju napisati u četiri retka 4. točke, a i to 

samo u obliku stereotipne fraze: ubrzati proces demokratizacije? Ali 
i mnogo radikalnije misli, u ustima Dutschkea ili Cohn-Bendita, ostale 
su, u svojoj društvenoj i »besklasnoj« izolaciji, bez unutrašnje politi- 
čke koherencije; drugim riječima, ostale su bez stvarne efikasnosti. A 
mi očekujemo misli i riječi koje će ubrzati historiju. 

U jednoj te istoj knjizi, na svom radnom stolu, našao sam na 

dva mjesta dva aforizma koja parabolično tumače našu situaciju i dile- 
mu. Non si volta chi a stella &e fisso — citirao je Ernest Bloch u svom 
tiibingenškom uvodu u filozofiju, tu staru lozinku evropske (faustov- 
ske) civilizacije; i to je naš hod za zvijezdom, do kraja, naša opsesija 
utopijom, koja nas je toliko puta znala spriječiti da se osvrćemo, ili da 
oko sebe potražimo rezultate; da provjerimo vlastitu misao. — A ne- 
koliko stranica dalje, Bloch je potražio novozavjetnu parabolu: Samo 
zvijezda koja još nikada nije sjala pokazala je mudracima put prema 
događaju koji se još nikada nije dogodio. I to je ta istina koju oče- 
kujemo, novo saznanje (revizionističko, rekli bi oni koji na put ne 
kreću), a koje tek treba otkriti, i koje bi našoj povijesti dalo novo 
ubrzanje. 
I tako mi se čini a sve što razmatramo i pišemo ionako je samo 
istraživanje mogućnosti —— da će se svijetli obrisi jezgre pokazati u 
nešto većoj jasnoći tek onda ako pojave što ih zapažamo (studentski 
pokreti, otpor Čeha i Slovaka, nove ideje demokratskog socijalizma) 
budu zaista došle u žarište otvorene dileme: slobode i monopola, i ako 
rješenjem te dileme budu osvijetljene i pojave negativne i mračne. 
Ako se upitamo, i na pitanje do posljednjeg uzroka odgovorimo: ka- 
ko to da se u ime poljskog naroda (i mađarskog itd.) provodi okupaci- 
ja jedne bratske zemlje, a poljski narod to odobrava i šuti; a ako on 
to — što je očito — ne odobrava, kako to da svejedno šuti? 

Odgovori na to i na bezbroj drugih pitanja koja nam je, na Is- 
toku i na Zapadu, postavio i nametnuo kriterij političke, privredne i 
kulturne efikasnosti, reći će nam da je misao socijalizma zrela za for- 
malno osiguranje principa slobode (između socijalističkih zemalja i 
unutar njih), za slobodan izbor puta i slobodnu, demokratsku borbu 
za taj izbor, ali — ponovno — ne samo između zemalja nego i unu- 
tar njih. Novo, tobože, načelo »ograničenog suvereniteta« samo je 
vanjskopolitička projekcija unutrašnjeg monopola što ga socijalisti- 
čka teorija i empirija, začudo, još nisu prerasle. Češki su događaji sa- 
da to bjelodano, u strašnoj očiglednosti, pokazali. Je li u tome, možda 
njihova povijesna uloga? ' : 

J Jer daljnje posljedice tog »načela« jesu: izolacija zapadnih partija, 
a često i njihovo gašenje, pad ugleda našeg vlastitog »modela« socija- 
lizma i oružani eksport jednog njegovog preživjelog povijesnog obli- 
ka. A zatim: komunistička vlast kao »viši oblik« nacionalizma, hladni 
1 vrući rat, porazi na čitavim kontinentima. 

Ako nam je, nasuprot ovoj današnjici (i budućnosti), potreban 
»događaj koji se još nikada nije dogodio«, nema drugog puta ni iz- 
a nego: pronaći rješenje kojega u socijalizmu i u povijesti još nije 

prosudbe i raščlambe 


FILOZOFIJA KRIZE I TRAŽENJE PUTA U OBRAT 


U POVODU KNJIGE VANJE SUTLIĆA »BIT I SUVREMENOST«, 
SARAJEVO 1967. 


Zlatko Posavac 


I 


U nevelikoj domaćoj produkciji filozofski relevantnih tekstova 
knjiga* Vanje Sutlića vrijednosno pripada najužem izboru. Respektira 
li se uz to vlastito joj eksplicitno pribrajanje onoj filozofiji, koja sebe 
želi orijentirati iz Marxove misli, dakle marksizma, i to nedogmatski, 
moguće je prognozirati da će njena relevancija preći okvire područja 
jezika kojim je pisana. Utoliko više, ukoliko svojim sadržajem nasto- 
ji prokrčiti put i kao jedna od malobrojnih utemeljiti mogućnost da se 
iz marksizma — neodvojeno od bitnih tokova svjetske misli uopće — 
uistinu filozofira. Deklarirana kao marksistička, za marksizam znači 
dobitak. Kao malo koja od takvih knjiga, posebno u nas, ona sadrži 
ono što druge »preskaču«: pokušaj relevantno razrađenih  pretpo- 
stavki. 

Nema ništa čudno u tome što je knjiga objavljena u izdanju sara- 
jevske biblioteke »Logos«, zna li se da je to jedna od najboljih filo- 
zofskih biblioteka-edicija u Jugoslaviji. Relativno mlada, ni puni de- 
cenij, postigla je i zadržala primjernu serioznost, pri čemu (i unatoč 
nekih tehničkih nedostataka)? valja odati priznanje još i tuzlanskom 
tiskarskom naporu. Začuđuje međutim exodus (dobrovoljan ili neka- 
ko drugačije?) istaknutog predstavnika suvremene hrvatske filozofi- 
je i jednog od prvaka izv. »zagrebačke škole«, čime kao da je obzna- 
nio kako u Zagrebu, gradu matičnog mu sveučilišta, po studiju i na- 
stavnoj djelatnosti, nije bilo izdavača koji bi mu objelodanio knjigu. 
Stoga sve pohvale inicijativi editora sarajevske »Logos-biblioteke«, a 
nama u Zagrebu, na stupu sramote, neugodno pitanje: kako to da Za- 
greb, već tradicionalno najjači filozofski centar Hrvatske, pa i Jugo- 
slavije, publicira upravo bijedno malo filozofskih djela, svjetskih i 
domaćih autora, prijevoda i originalnih spisa!? Kako to da je »negosto- 
ljubiv« ne samo za one filozdfijske radnike koji mu sa širih područja 
zemlje teže kao svom prirodnom suvremenom središtu, nego je takav 
čak i prema nekima od onih, koji u njemu žive i neposredno aktivno 
djeluju? 

Ova »uzgredna« pitanja dijelom su »nefilozofska«, pa bi se pri- 
likom razmatranja filozofijske knjige možda mogla i mimoići. No 


1 »Veselin Masleša«, Sarajevo, 19867, str. 426. 

* Ne samo tiskarskih, nego i redaktorskih: knjiga bi bezuvjetno morala imati 
kazalo imena i predmetno kazalo (index, registar), te bibliografiju ostalih (bar 
važnijih) tekstova piščevih, koji nisu knjigom obuhvaćeni. (Ista primjedba I. Babić, 
»Kulturni radnik«, Zagreb, XXI/1968, br. 1—2, str. 227.) 


možda i ne, ako su indeks određenog vremena i stanja jedne neprih- 
vatljive situacije. Riječ je o »utjecajima« koji prikrivaju sliku pravog 
stanja filozofskog života u nas. O tome će ponešto progovoriti — kako 
god se činilo čudno i nevjerojatno — i problemi u knjizi Vanje Sut- 
lića. Dakako ne direktno. 

Nakon ovog nefilozofično usmjerenog uvoda neobaviješteni bi mo- 
gli pomisliti da se u Sutlićevoj knjizi nalaze filozofski obrađeni suvre- 
meni problemi našeg svakodnevnog života koji bi se mogli prepoznati 
poimence: od sječe stabala u Draškovićevoj ulici i neizgrađene pod- 
zemne željeznice u Zagrebu do apsurdnog »spora« nafta—ugljen i pro- 
padanja naših kulturnih ustanova i još veće propasti kulturno-po- 
vijesnih ambijenata i spomenika; od fatalne ekonomske (e)migracije 
do planske privrede; od ljuvenih jada do onog »kuda naši novci teče- 
ju«. O tome tako, naravno, nije riječ, premda je tema cijele Sutlićeve 
knjige čovjek, njegova »egzistencija«, »sudbina« njegova tj. čovjekova 
svijeta i života unutar povijesnog mu danog-zadanog prostora i vre- 
mena, pripadne mu epohe u »povijesnom sklopu«. Stoga smo svi mi, 
i naša zbilja, ukoliko pripadamo tom svijetu i kad knjiga pogađa nje- 
gove teme, sa svim našim »sada i ovdje«, tangirani sadržajem knjige. 
Pročitano će značenjem tada pasti čak i na »svakodnevicu«, te, ako 
se pažljivo čita, moguće je zapaziti da je ekstenzivno »pokriva« inten- 
zivno je razotkrivši. Ne bez tjeskobnog učinka, usprkos zauzimanju 
za »novo« i »obrat«: ostaje utisak neke vrsti tjeskoba iz (ideologijskog?!) 
»optimizma« koji nije bez svijesti o podjednakoj prilici »domašaja« i 
»promašaja«. 

Bez okolišanja: Sutlićeva je knjiga zbir _ eminentno filozofskih 
tekstova i u njoj izrečeno suvereno se kreće na području filozofije. 
U doba hiperprodukcije riječi, pretencioznih naklapanja, fingirane fi- 
lozofije i kamuflaže filozofijom, u nas ta rijetka suverenost već zna- 
či odliku. Moderna svakodnevica o njoj ni da čuje, ili šuti, da bi za- 
držala privid mudrosti. Jer jezik i govor filozofije — stara stvar! — 
nije kolokvijalni, žurnalistički; nije uvijek ni lak ni neposredno pri- 
stupačan; nije »konkretan« kako uporno prepričavaju tzv. ljubitelji 
životnog realizma. »Apstraktan« je... a takav mora biti ako želi po- 
segnuti dublje i obuhvatnije od kavanske kozerije, sindikalnog zano- 
vijetanja, popodnevnog časkanja, protokolirane ili čak »intelektualne« 
konverzacije. U tome primarno treba vidjeti »poznatu« (razglašenu) 
Sutlićevu »maglovitost«. Njegova knjiga naime — mada u mnogome 
samo početak bez dovršetka — ipak nije »uvod« u filozofiju... 

; . Tekstovno »nerazumljivog« relativno je malo u Sutlićevoj knjizi 
i nije ga nemoguće odijeliti od misaono nejasnog, nedomišljenog. Va- 
lja stoga uzeti u obzir način filozofiranja: Sutlić je izrazito dijalektič- 
ko-analitičan, da, spekulativan duh, u nas doista ne tako čest. 
Strog i ekonomičan u izrazu, sažet, Sutlić nije eliptičan (da bi bio 
nejasan u nedorečenosti), a najvećma ne ni suh (da bi se smjelo prigo- 
varati kako je »dosadan«). Što je pokrenuo velik dio uopće raspolo- 
živog pojmovno-kategorijalnog filozofijskog arsenala, biva shvatljivo 
iz širine dijapazona kojim, reflektirajući, drži u misaonom obzoru naj- 
veći dio relevantne zapadnoevropske filozofije sve do suvremenih nam 
njenih dometa, raščlanjenih prizmom Marxovih postulata. Formulacije 
i riječi birane su čak i kad zvuče oporo. Nema baroknih ukrasa. Te- 
žina je, pa i »dojmljivost« odmjerena zahtjevima smisaonosti, ali ne 


5 Time nije izrečen sud o metodi, ništa od kvalifikacije dijalekti 
spekulativnost ovdje nije mišljena s negativnim dnima aa 

bez aspiracija na efekt. Premda knjiga nije ni zamišljena ni pisana 
kao cjelina (sastavljena je od samostalnih tekstova, nastalih kroz ne- 
puno desetljeće, s raznim intencijama i u različitim zgodama, sada 
tek priređenih i raspoređenih za tisak u obliku knjige), jedva da je 
moguće primijetiti terminološku neujednačenost — što bi se moglo oče- 
kivati s obzirom na razvojne »pomake« u nekim stavovima. Unutarnja 
misaona struktura pokazuje koherenciju i jedinstvo tematske zaoku- 
pljenosti u naporu napredovanja.“ 

Ipak — sastavljena od »članaka« — plaća i ova knjiga danak si- 
tuaciji u kakvoj nastaje: česta ponavljanja. Dok su to »varijacije na 
istu temu«, nastojanje oko produbljenja, različitih osvjetljenja i kutova 
pristupa, to je normalno, moguće, tolerantno; u nekim aspektima čak 
poželjno. Ali kad se ponavljaju doslovno čitavi odlomci, od riječi do 
riječi, u istoj knjizi s razmakom od svega nekoliko stranica (npr. str. 
179 i 186), kad autor dakle samodopadno prepisuje samog sebe, onda 
to nije pohvalno ni za pisca, koji je ujedno urednik biblioteke, ni za 
stručne recenzente izdanja, pa ni za lektore i korektore, a kamo li za 
one koji su o knjizi pisali odnosno govorili javno, ne spominjući takve 
»detalje«. 

Terminološke nejasnoće, pa stoga i smisaono sporna mjesta na- 
laze se u Sutlićevoj knjizi tamo, gdje se izlaganja kreću rubom pro- 
mišljenog i domišljenog (što zato ne znači odmah ujedno i uopće do- 
mišljivog). Zateći je, umjesto konceptualnih egzaktnosti, skok (bijeg?) 
u — metaforu. Nije vjerojatno da pisac te granice nije svjestan. I nije 
neprilika ukoliko je riječ o pretežno deskriptivnim izrazima (»punoća«, 
»izvor« i sl). Teškoće su na pomolu — i tu se otvara teren kritičkih 
primjedbi na sam tekst — kad su to centralni pojmovi: bilo da su 
import i prijevod kao u slučaju obilno eksploatiranog »zavičaja«, bilo 
da su filozofijski više domaći, kao što je vanredno potencijalno bo- 
gata, sadržajno još neizdiferencirana, još neiscrpljena riječ(pojam)- 
-šansa: »iskon«. Slično »život«, koji uz to još ima svoja veća povijesno- 
filozofijska opterećenja. Međutim nije bez teškoća, usprkos davnim 
i ekstenzivnim pokušajima autorovih objašnjenja, kad se klasnični poj- 
movi-kategorije »bitak« i »bit« upotrijebe u sintagmi, neke vrsti sin- 
tetičkog jedinstva; dakako, »iskonskog«: »bitak(bit)« ili »bit(bitak)«. Tad 
jedino pomaže (ako pomaže i ako može pomoći?) samo misaoni tj. 
smisaoni kontekst svih tekstova, tj. knjiga kao cjelina. Napokon, lije- 
po je rečeno, ali već odavno i samo pjesnički, da svaki veliki pjesnik 
ili mislilac ono temeljno, najdublje, ostavlja neimenovano, neizraženo. 
Što takav stav znači filozofijski? U takvim slučajevima ne može više 
biti riječ o kategorijalno-terminologijskim teškoćama, 

Sporna mjesta i napomene o njima (ukoliko su, ukoliko će biti, 
no i ukoliko ne budu spomenuta) u Sutlićevu slučaju nisu što spore- 
dna. Kao malo koji filozofski pisac u nas Vanja Sutlić je brižljiv u 
strogoj upotrebi kategorijalne aparature. Stoga osjetljivost, ranjivost 
»tanjih« mjesta nije samo terminologijskog karaktera: ona ujedno uka- 
zuje na misaono-smisaone strukture i granice. Dešava se to najlakše 
(najčešće) — što nije začudno —: uglavnom kod »apstraktnijih« pojmo- 
va, onih koji preuzimaju funkciju metafizičkih (ontologijskih) kate- 

. “Isto Branka Brujić, »Kulturni radnik«, Zagreb, XX11968, br. 1—>2, str. 211. Ona 
o je knjiga »izvanredna organska cjelina« koja »prezentira veoma konzistentnu 
Općenito je zanimljivo konzultirati mišljenja o Sutlićevoj knjizi, koju u obliku 


diskusije objavljuje »Kulturni radnik«: osim B. Brujić još V. Mikecin, R. Supek, 
B. Hudoletnjak, E. Kale, I. Babić, V. Gotovac, A. Marušić i Zvonko Posavec, 

gorija. Ne međutim tako da bi značilo prekoračenje u »metafizičke 
magle« (dakle u metafiziku s vulgarnim značenjem riječi), kako to 
mnoge u nas hvata panika čim bude spomenut »bitak« ili se zađe u 
ontološke analize, odnosno, nadiđu li se granice (čitaj: ograničenosti!) 
tzv. običnog zdravog (čitaj: sirovog!) razuma, ili još više kad se od- 
stupi od konvencionalne »znanstvene egzaktnosti« u slikovitiji, slo- 
bodniji, pregnantniji metaforički jezik. 

Smatramo li, da u Sutlićevim izvodima ima »tanjih» mjesta, ni u 
kom slučaju to ne može biti izrečeno s pozicija netom navedenih »po- 
pularnih« prigovora. Jer koliko god doživjesmo pravu pošast metafo- 
ričkog trabunjanja, valja imati na umu da je »metaforika« modernog 
filozofijskog jezika normalna, logična pojava. Ona znači primjerenije, 
gipkije, šire i dublje prianjanje sadržajima svog bavljenja, izmak (ne 
uzmak) pred najezdom prividne znanstvenosti. Zloupotreba pak, epi- 
gonska profanacija pa i akademizacija, ne mogu rastočiti pravi smi- 
sao tog nastojanja. S obzirom na Sutlićeve tekstove, mirno se može re- 
ći da njihov autor ne pretjeruje s metaforikom; ona mu se stoga ne 
može predbaciti; osim kad joj — »pribjegava«. 

Što se pak »metafizike« tiče naivnost je misliti kako je moguća 
bilo kakva filozofija bez metafizičkih (ontoloških) premisa ili konze- 
kvenca; sporedno je, da li su bjelodano izvedene ili su implicitne, bilo 
svjesno ili nesvjesno, kritički ili nekritički, položene (zadržane) za te- 
melj filozofiranja; prisutne, uvijek ih se može vidjeti, pokazati ili 
»napipati«; ma kako brižljivo bile prikrivene, često čak samo prešu- 
ćivane. Sutlić o tome »polaže račun« pa je i opet načelni prigovor 
neosnovan. Kako pak s tim problemom inače stoji s obzirom na mo- 
derni »antimetafizički«, ponajviše plitki scijentizam, »znanstveni po- 
Zitivizam« (onaj angloameričkog no i dijamatskog tipa), filozofija je 
odavna odgovorila, pa i Sutlić u nekoliko navrata analitički objaš- 
njava korijene tih antifilozofijskih ataka. Izgleda li, međutim, da naše 
doba nema za sebe neku dominantnu, općepoznatu i općepriznatu me- 
tafiziku (da li je doista nema?) to ne stoji samo do krize u filozofiji. 
I taj »problem« jedna je od tema Sutlićevih razmatranja. Baš zato se 
tekstovi sabrani u knjizi »Bit i suvremenost«, filozofsko-spekulativni 
po karakteru, većim dijelom kreću domenama metafizike (ontologije), 
ili su dedukcije iz njih, pa samo laiku ili zlonamjernome može izgle- 
dati kao da su »situirani« van horizonta zbilje; »izvan« ili možda »iz- 
nad« »stvarnosti«. Sutlić nastoji oko izvedbe i sabiranja — neka bude 
dozvoljena formulacija — marksističke metafizike. 


Zanimljivo je posebno inventarizirati Sutlićevu metodologiju. On 
poseže podjednako za fenomenološkim, ontološkim analizama, prema 
Potrebi one su strukturalne i egzistencijalne, no predominantne su i 
presudne tzv. »epohalne« analize. Prisutna je, naravno, u svemu di- 
Jalektika, koja mu, uostalom, svagda i nije samo metoda. Strogo raz- 
likuje »konstruktivnu« od »destruktivne« dijalektike, s izrazitim, do- 
sljednim insistiranjem na »destruktivnoj«. 


u 


. Misaona usmjerenost: »S Marxom na putu k povijesnom mišlje- 
Nju«. Sutlić se dakle orijentira iz marksizma, No ne iz katehetičnog, 
Ere Prakticističko-dogmatički simplificiranog, nego iz jedinog mogućeg 
bitnog smisla marksizma, trudeći se oko pravog razumijevanja povijesti, 

shvaćanja jezgre Marxove misli. Stoga zna da je neprimjerena fanatična 
isključivost, izoliranost i zatvorenost smjera, paranoidna ortodoksija, 
te se iz oslonca na temeljne zasade otvara prema glavnim plodotvor- 
nim dometima cjelokupne svjetske filozofije, dakle i tzv. »građanske« 
filozofije; točnije filozofije Zapada (jasno, ne geografskog, geopolitič- 
kog ili samo političkog, nego povijesno-kulturnog Zapada). Nije teško: 
uočiti kojim će se misliocima najviše obraćati. Ponajprije Hegelu, čiju 
filozofiju shvaća najvišim vrhom jedne dovršene filozofijske povije- 
sti, kao granicu i relaciju prema Marxu; a od modernih Lukacsu, Blo- 
chu, Heideggeru i Marcuseu. Jasno, i drugima! Refleksije, poticaji, su-- 
protstavljanja: Adorno, čak i Sartre, no i dr. Očito je najsnažniji utje- 
caj s nemarksističke linije — Heidegger, spram kojeg se odnosi kri-- 
tički, no od kojeg mu dolazi mnoga inspiracija. 

Neposrednije Sutlićevo bavljenje modernom tj. posthegelovskom. 
filozofijom (19. i 20. stoljeća) rezultiralo je značajnim kritičkim anali- 
zama pojedinih filozofija (filozofa), te »tipologijom«, »periodizacijom« 
odnosno »etapiziranjem« cjelokupnog razvoja filozofije toga razdoblja. 
Nekoliko »monografskih« prikaza i krokija (Fichte, Feuerbach, Stirner, 
Bloch, Heidegger i dakako Marx) ukomponirano je u knjigu shodno: 
izvršenoj »periodizaciji«, koja nije primarno kronološka, a koja je 
utemeljena fenomenologijom »specifično ideologijskog karaktera« obu- 
hvaćenih filozofema i njihovih »bitnih mogućnosti«: šest etapa u si- 
laznoj fazi građanske (zapadnoevropske) filozofije i korespondentno to- 
me isto toliko orijentacija marksističke. 

Povijesti filozofije, a još manje povijesti uopće ne pristupa Sutlić 
s preokupacijama povjesničara, kronologa i historiografa »jer povijesno 
— kako sam kaže — nije ništa historijsko u smislu onoga što se već 
dogodilo ni onoga što historiografija kao svoj ,dani predmet nak- 
nadno uočava« (p. 386) nego je »istoznačno s iskonskom, jednokrat- 
nom, nenadomjestivom puninom zbivanja« (ibidem). Sutlićev interes 
za povijest i povijesno interes je filozofa, već time što mu je povijest 
»prebivalište filozofije«, ali još više stoga što mu povijest, kao »po- 
vijesni sklop«, »nije drugo do zbivanje odnosa biti čovjeka, bića 
i bitka« (p. 363). Ima li filozofičnije tematike? Kako pak »povijest 
kao odnos tek uspostavlja bit čovjeka u njenu posredovanju 
između bitka koji se odjelovljuje u svijetu i bića koja po nje- 
mu jesu tj. nastupaju u svijetu« (L c.), očigledno je da »bit čovjeka 
kao praksa ili proizvođenje« (p. 365) čini tematski lajtmotiv Sutlićevih 
razmišljanja. Stoga je Sutlić kao filozof prakse (praksa mišljena u kon- 
zenkvencijama iz Marxovih filozofskih premisa, ne iz puke dvojnosti 
para »teorija-praksa« kao »teorijske zamisli« spram »praktične pri- 
mjene«)/5 tako i filozof povijesti. Bilo bi međutim pogrešno Sutlićeva 
nastojanja označiti kao »filozofiju povijesti« u klasičnom smislu te no- 
minacije, jer ono oko čega se Sutlić trudi nije izvedba filozofije nego 
misaono iznalaženje puta za njeno nadmašivanje, za »skok«, za »revo- 
lucionarni obrat«: ozbiljenje filozofije; da filozofijom, iz uvida u »bit- 
nu neistinu« starog svijeta, kojoj ona i sama pripada, promišljanjem 
povijesti priđe povijesnom mišljenju, što je determinanta »izmjene svi- 
jeta« u »novo«. 


5 Kad jednom u nas bude sastavljena bibliografija filozofijskih, posebno mark- 
sistički orijentiranih tekstova, a oni sami budu prikladno priručno u cjelini lakše 
dostupni (dakle ne više s osloncem samo na nepouzdanu memoriju ili slučajne bi- 
lješke) bit će zanimljivo komparativno pratiti kako se u nas javljao i razvijao pojam 
prakse (praxis-a), tko ga je, kada i kako prihvaćao, shvaćao, tumačio i primjenjivao: 
Sutlić naime nije jedini koji se oslanja na taj filozofijski artikuliran pojam, no 
svakako jedan od prvih. 

Tako je polazište i cilj svih Sutlićevih filozofijskih nastojanja smi- 
sao jedanaeste Marxove teze o Feuerbachu: »prevladavanje« filozofije 
njenom realizacijom, ozbiljenjem, tj. dokidanjem otuđenja na zbiljskim 
pretpostavkama — da više ne teži samo misao svom ozbiljenju, nego 
da i »stvarnost«, zbilja, teži k misli. Transfilozofijska je dakle svrha 
filozofije — pomirenje ideje i zbilje. 


HI 


Naznačena je uglavnom okosnica, »ervena nit« uz koju se kreću mi- 
saoni radovi Vanje Sutlića u knjizi »Bit i suvremenosi«. Opis početno 
ponešto »prosvjetiteljski« a u digresijama možda čak i »prosvjetarski« 
nije ni imao većih pretenzija do li naznake: ne da bude »strog izvod« 
i »deđukcija« teza (jer za to postoji netom izišla knjiga u kojoj je ka- 
tegorijalna shema originalno prisutna), ne da »objašnjava« »nejasna« 
mjesta (jer je za to pozvan prije svega autor koji će to vjerojatno uči- 
niti daljnjim radovima), a niti da bude recenzija i prikaz (jer je to već 
učinjeno u nekoliko navrata: Vjesnik, Praxis, Kulturni radnik i dr.) 
Nedostaje stoga ovoj naznaci fiksiranje konkretno šireg tematskog pro- 
blemskog dijapazona Sutlićeve knjige, posebno ako je riječ o umjetno- 
sti, otuđenju, tehnici, nihilizmu. Zato si u naknadu dozvoljavamo dodati 
još subjektivnu ocjenu po kojoj su nam tekstovi pod naslovima »Kako 
i zašto čitati veliku književnost« te »Filozofija i pjesništvo« — naj- 
draži, ma u njima bila očita Heideggerova nazočnost, onaj, »Misaono 
povijesne pretpostavke čiste umjetnosti« — briljantan, a završni tekst 
»Bit i suvremenost« — najbogatiji sažetak svega u knjizi izloženog; 
(s pripomenom, da taj tekst, koji s pravom knjizi daje ime, sadrži nadj= 
više od onog što autor od svog stava izgleda inače ne namjerava, bar 
zasad, eksplicitno saopćiti, a što dakako ne potpada pod izjavu da u 
knjizi »objavljeno nije više svagda autorovo«).5 Smatramo pri tome da 
je šteta što u ovu zbirku rasprava nije dospjelo bar nešto iz razma- 
tranja s varijacijama na temu »kulturni sektor i duhovni bitak« (ako 
su za vrijeme pripremanja knjige već bila skicirana), jer nam se čini 
da prema sadašnjoj artikulaciji zapravo pripadaju njenoj cjelini, a 
značajno bi komplementirala tekstovima »O apstraktnoj umjetnosti« 
o »humanističkom obrazovanju« i »Naša filozofijska situacija«. 


4 Ostaje još formulirati nekoliko kritičkih primjedaba u obliku apo- 
rija. Tu je požaliti što — koliko znamo — usmeno izlaganje Anđelka 
Habazina s naslovom »Ne stojimo li danas pred jednom marksističkom 
skolastikom«, nije tiskom objelodanjeno; činilo bi naime solidnu plat- 
formu, jer je uglavnom orijentirano Sutlićevim tezama. 


IV 


<A okviru misaonog zadatka središnje teme »ozbiljenja filozofije« 
a “X neumjesnim pitanje »koje filozofije?«. Ako i nije riječ o 
oj ili onoj pojedinačnoj filozofiji, neprilika je, čak i »grijeh« filozo- 

i Ek e o .u onih nekoliko rečenica »Umjesto predgovora« prilično je 

do E naraj, i a i bi više odgovaralo da je autor određenije pokazao na što se 

Katie a roje sa na mami se samo pojedinostima u fusnotama, određenijim 

što znači Pon mola: Pr. problem rada i proizvodnje, ocjenu Blocha. I uostalom, 

redavanje je održano u Hrvat i š š 

1968. a u Ž ž vatskom filozofskom društvu, Z j 

Budući da Sutlić nije prisustvovao predavanju izostao je he djaci ja 


pp1 svakako bio neobično zanimljiv. 

fije, što su poneke od njih, na njenu sramotu, bile već ostvarivane. 
No ako se i ne uzmu pojedinačno, u svojoj relativnosti, nego »epohal- 
no«, ostaje pitanje u čemu je novost »puta u obrat«, zna li se da je 
filozofija »epohalno« bila ozbiljena već i prije Marxova postulata. He- 
gelova npr. u građanskoj epohi, ili jedna druga, gotovo bez autorstva, 
u prethegelovskoj epohi, uključujući i Hegela zajedno s njegovom 
filozofijom. Na žalost, čak i živimo u svijetu koji neprestano »ostva- 
ruje« nekakve »filozofije«. Zna to i Sutlić govoreći: »Filozofija se 'ostva- 
rila" — ne u dijalektičkom Marxovom smislu koji hoće iskonsko po- 
mirenje ideje i zbilje, biti i vremena u povijesti i time prevladava- 
nje filozofije — nego kao totalna mobilizacija za održavanje stabilnog 
u promjenjivom« (p. 417). Ironični navodnici kod »ostvarila« nisu do- 
voljna ograda, ako je potrebno posebno isticati kako se to dosad nije 
dogodilo u »dijalektičkom Marxovom smislu«: odmah postaju i te kako 
presudna precizna određenja pojmova »iskonsko«, »ideja i zbilja«, 
»bit i vrijeme«, ukratko, čitava jedna određena filozofija ili filozofijska 
pozicija. 

»Povijest« je u tom kontekstu odlučujući pojam. No nije li on, 
kako jednom reče Sutlić za »spašavanje« filozofije, »Munchausenov 
perčin«? Ne postoji li opasnost da se Sutliću dogodi ono, što je u mno- 
gim filozofijama podvrgao kritici: hipostaza jednog entiteta; ovdje hi- 
postaza povijesti? Jer ako »povijest kao odnos tek uspostavlja bit čo- 
vjeka«, što ili tko i kako uspostavlja povijest koja »nije drugo do 
zbivanje odnosa biti čovjeka, bića i bitka«? Neće li tako povijest iz- 
gubiti bitni odnos prema biti čovjeka, prestavši biti ono što jest po 
vijesti o njoj, prestavši biti ljudska povijest, postavši, kako su je na- 
zivali kadgod naši stari — puka »dogodovština« (»zgodovina« kažu 
Slovenci, Nijemci »Geschichte« prema geschehen: dogoditi se, zbiti se); 
dakle puko događanje, zbivanje, pa zašto ne onda i klasično bivanje? 
Ne konstituira li se bit čovjeka po vijesti o tome što se s njim kao 
bićem među bićima zbilo i zbiva, te što je sam u-činio i uvijek čini, 
eventualno orijentiran prema onom što će biti, povijest će se jedino 
kao povijest otuđenja moći »spasiti«, slutimo, tek fataliziranjem rada, 
koji ionako kao »akt« »ne pripada biti čovjeka« te će naprosto čitav 
svijet biti shvaćen kao »radni pogon«; pa ne samo svijet, nego i bit 
bitka svega što jest. Jer je samo tada održiva teza »rad je stvorio 
čovjeka«. Međutim nije li to tad i opet samo još jedna hipostaza više, 
uostalom, ontologijski projicirana »unazad«, iz naše povijesne epohe? 
Otud odmah slijedi posve jednostavno pitanje: zašto bi ono što vrijedi 
za naš suvremeni, sadašnji svijet kao naše, nama dosuđeno »ozbiljenje 
filozofije«, važilo za »sve epohe« i njihove svjetove, za svijet uopće? 
S druge strane, čak i ne pođe li se skiciranim smjerom, ostaje otvo- 
reno kako u zacrtanim odnosima filozofijski stoji s »vanpovijesnim 
bićima« (17), što su i kako su unutar Sutlićeva koncepta uopće moguća. 
Posebne pak spoticaje uzrokuje sumnja da je Sutliću povijest unatoč 
individuacija »povijesnih svjetova« unutar »epoha« ipak u temelju 
ostala strukturirana — augustinski. 


Dalje, budući da se »povijesno vrijeme« kao »bitno« upotrebljava 
u kategorijalno-apstraktnom obliku, nije uvijek jasno što je »vremen- 
ski« a što »logički« prije, što poslije. Tako je to i s toliko puta disku- 
tiranim pojmom »otuđenja«, koji ugrađen u najbitnije izvode čas iz- 
gleda kao rezultat genetičke i historijske (historicističke) čas transcen- 
dentalne analize, čas djeluje kao i u slučaju »rada« (nije li to kon- 
zekvencija?) poput projekcije unazad, a ponekad — neće biti prvi put 

rečeno — kao sekularizirani modus »izgona iz raja«? Otud onda nerije- 
tko i »revolucionarni obrat«, »razotuđenje«, »novo« (ne samo kod Sut- 
lića, a kod njega još najmanje, no ipak) ima karakter soteriologije 
i eshatologije, pri čemu previše toga ostaje prepušteno milosti vremena 
(»biti vremena«); ostaje nejasno kako je uopće moguće da »samo ula- 
ganjem vlastite biti dospijevamo u povijesnu mjeru« (p. 202); ta i kod 
umjetnosti ne ovisi ono glavno o faktičkim talentima, kao što ni u 
filozofiji ne zavisi od spekulativne snage mislilaca (p. 113) pa bi se 
stoga možda moglo zaključiti da kao »ulaganje vlastite biti« čovjeku 
preostaje samo pathos, trpnja. Uvid u bit, koliko god bio dijalektički 
postuliran, jer nije, neće i ne smije biti »spoznata nužnost« i jer želi 
biti transnoetičan, ostavlja katkada jedva više elemenata shvatljivosti 
od onog da bude — unio mystica. S drugog aspekta, za ono povijesno 
»prekoračenja factuma u smjeru njegovog fieri« (u smjeru »novuma« 
— futurum esse — ako je »o revolucionarnom obratu« riječ), go- 
tovo se čini da je nužno proletarijat ontologizirati, odnosno, filozo- 
fijski razraditi jednu »ontologiju proletarijata«, njegovu metafiziku. 
Određena polazišta naime imaju nezaobilazne konzekvencije, pa se i 
Sutliću dešava ono isto, što inače drugima prigovara. Epohalna pak »hi- 
postaza« proletarijata filozofijski nije nimalo bolja od bilo koje druge. 


Ovako otvorenim pitanjima stoje pred autorom ne male teškoće, ili 
zadaci, koji, zasad bar, izgledaju ponešto čudni. Da li je autor svje- 
stan kako bi se napokon moglo (a dijelom mu se zaista i događa, kao 
u mnogim sličnim aspiracijama), da i usprkos njegova koncepta, čak 
i unutar njega, čovjeku i dalje samo »carstvo milosti« — zasad — ot- 
vara »carstvo slobode«. 

U jednom tekstu, koji se ne nalazi u knjizi, Sutlić piše: »Ne može 
se ukinuti ekonomija, a ostaviti politika i filozofija, ne može se ukinuti 
politika, a ostaviti ekonomija i filozofija; ne može se ukinuti filozofi- 
ja, a ostaviti ekonomija i politika.«* U duhu transfilozofijskih postu- 
lata Sutlićeva filozofiranja smisao citiranog mjesta je jasan, ali upr- 
kos te i drugih sličnih formulacija, mnoge stvari s obzirom na filozofiju, 
ostaju nejasne. Što je npr. s tzv. »filozofskim disciplinama«? Ovdje 
posebno mišljeno na etiku i estetiku. Podjela na discipline ne može se 
proglasiti školskom, ali teme i problemi ostaju pa je otvoreno pita- 
nje što se s njima zbiva unutar koncepta »ozbiljenja filozofije«! Lako je 
eliminirati estetiku definira li se njeno područje istraživanja: »umjet- 
ničko djelo kao sredstvo doživljavanja i saopćavanja čuvstva« (p. 216), 
kao što nije nimalo teško pokazati koliko su puta i u kojoj mjeri, če- 
sto i kako fatalne bile »ozbiljene« mnoge od estetika, gdje se, na estet- 
skom planu, tako dražesno zbivalo »pomirenje misli i zbilje«. Može li 
se ukinuti umjetnost, a da ostane bar estetika, makar kao arheolo- 
gija ili povijest umjetnosti ili što slično? Povijesni eksperimenti su 
već nekoliko puta uspjeli, i odgovor je poznat: može! Može li se me- 
đutim »ukinuti« estetika, a da ostane umjetnost? Pitanje je čudnova- 
to, ali ga nije moguće apsolvirati navodom fakata, da se estetika već 
bila utapala (kao što sad koji put čezne) u »pozitivnu znanost«, izbje- 
Egavajući »metafiziku«; ništa nije riješeno ni deskripcijom faktične po- 
vijesne zbilje moderne umjetnosti: masovnog njenog samoukidanja, 
uništenja i ne-postojanja, njenog pražnjenja. Problematika (tematika) 
»ukidanja-ozbiljenja«  korelata  »filozofija(estetika)-umjetnost« traži 
dalekosežnija osvjetljavanja u »povijesnom sklopu«, od onih jedva 


. š Vanja Sutlić, O biti rada, »Kulturni radnik«, Zagreb, X1X/1966, broj 8—10, 
str. 80. 

skiciranih. Jedno od rješenja — »umjetnički živjeti« — ponudio je, na 
istim premisama u nas, još prije drugog svjetskog rata Miroslav Kr- 
leža, (razumljivo, ne u strogoj filozofijskoj dedukciji), i ostade vox cla- 
mantis in deserto. Sutlićeva pak razmatranja eksplicite pokazuju kako 
nam ne preostaje drugo do li opservacija o umjetnosti u njenoj »isto- 
vetnosti s tehnikama« (p. 245) i precizan, porazan, jer moguć, no tek 
kontemplativan zaključak kako »s pretpostavaka starog svijeta ništa 
više ne može zadržati proces pretvaranja umjetnosti u tehniku« (p. 
236). Nije li stoga ideja »ukidanja« odnosno »ozbiljenja« jedne (već de- 
gradirane) filozofije umjetnosti samo suvremeno ideologizirani oblik 
estetičke misli, deskripcija zapravo, »odraz« factuma, zbivanja zbilje 
kao jednog iščezavanja, ništenja umjetnosti, u totalnom nihilizmu su- 
vremenog svijeta? 

Za etičko je područje situacija još drastičnija. Nije nimalo teško 
»ukinuti«, iz njene nedovoljne utemeljenosti, svaku, pa naročito nor- 
mativnu etiku, kao i pokazati kako izgledaju već mnogo puta »ozbilje- 
ne« (odnosno »ukinute«!) etike. Međutim, nije li suvremenom filozo- 
fijskom »tematiziranju« etike sa ciljem filozofijske utemeljenosti uki- 
danja svake, a posebno normativne etike, (koja ne može dalje od ša- 
bloniziranih moralki), ostala zapravo klasično skrivena ideologijska 
forma jednog fakticiteta suvremene zbilje, a u epohalnom smislu — 
bit zbilje suvremenog doba? Riječ je o vlastitoj ideološkoj uslužnosti 
same tematizacije. Određenije: u svijetu bez etičkih vrijednosti, u svi- 
jetu njihove apsolutne relativizacije (»funkcionalizacije« kao »kalku- 
lacije« — što je samo drugi izraz etičkog pa i svakog drugog aksiološ- 
kog nihilizma) »ukidanje etike« tek je refleks onog što se u zbilji već 
zbilo. I obratno, svijet bez etike svijet je bez vrednota. Nije li de-etiza- 
cija, osim što je ideologijska po strukturi, u našem svijetu već i vrlo 
»praktično« svjesno kalkuliranje s teorijom? Naravno da je onda sva- 
ko, pa i katedarsko, profesorsko aksiološko »rangiranje«, uzaludan, ste- 
rilan posao. Još više: potpuno isprazan. Zar nikoga ne čudi što taj teo- 
rijski etički obrat prolazi glatko, u »praksi« objeručke prihvaćen? Tako 
filozofijska nastojanja oko »ukidanja« i »ozbiljenja« filozofije mogu 
poprimiti karakter aksiološkog nihilizma, te, dakako, više nisu »Um- 
wertung«, nego, obazrivo rečeno, (da se izbjegnu aluzije o ideologij- 
skom danku) barem klasično utilitaran — »Perwertung aller_ Werte«. 

Pojednostavnjene ovako, konzekvencije se ove Sutliću mogu čini- 
ti naivnima (jer, istini za volju, on u knjizi eksplicite ne respektira 
njihove izvode), ali su ipak moguće; i (naročito iz pokoje simplifici- 
rane sljedbe njegovih teza, koju su neki već pokušali). Imaju one svo- 
je ozbiljne filozofijske (teorijsko-spekulativne) teškoće: kako Sutlić fi- 
lozofijski, — postuliranjem »obrata« u »novo«, ukidanjem filozofije 
njenim ozbiljenjem, a na osnovu skiciranog shvaćanja povijesti, po- 
vijesnog sklopa i čovjeka — može iz »starog svijeta«, iz »uvida u bit- 
nu neistinu« govoriti o »dostojanstvu čovjeka«, o »izmjeni postojećeg 
stanja u ime humano-smislenog«, u ime »smisla« uopće, a da to nije 
neke vrsti aksiološka, dakle vrijednosna projekcija iz »starog« u »no- 
vo«, etička, estetička etc. Povijest po-vijesti, a ne objavi? Kako je i da 
li je uopće moguće govoriti o »ljudskom dostojanstvu« mimo projek- 
cija iz povijesnih pretpostavaka humanizma? Uvijek je naime moguć 
onaj najporazniji oblik kritike: »Car je gol«. 

Naznačeno ukazuje na neka spoticanja o zagonetku tradicije, hu- 
manizma, kulture. Odlične su analize Sutlićeve, kojima pokazuje ka- 
ko i »kultura« i »tradicija« u najplemenitijem smislu, te »humanisti- 

čko obrazovanje« kao i humanizam sam, ulaze u inventar svijeta da 
bi podjednako poslužili totalitetu svjetskog stroja, uključili se, čas na- 
ivno čas lukavo, u pogon funkcionalnog manipuliranja. Svega što jest. 
Analize međutim ostaju pored svih apela za »obrat« i »novo« tek —: 
deskripcije; filozofijski baš za taj obrat i to novo — nedostatne. Ako 
se i tradicija i kultura i humanizam, a naročito humanističko obrazo-- 
vanje mogu instrumentalizirati, ako se i jesu instrumentalizirali, sli-- 
jedi li iz toga da donkihotsko čak ustrajanje na tim »sektorima« (uz 
pretpostavku »uvida u bitnu neistinu«, no i bez nje) valja napustiti? 
Iz sličnih su premisa kadgod za zbilju socijalizma povučene fatalne: 
konzekvence. To zna i Sutlić, kao što ne misli da je baš tako jedno-- 
stavna emigracija »duhovnog bitka« iz »duhovnog sektora«, ma kako: 
on bio instrumentaliziran. Kuda to iščezava »duhovni bitak«, ne skriva 
li se bar djelimice, potisnut, i u »kulturnom sektoru«? Gdje ga je ina- 
če uopće još moguće sačuvati, tko su njegovi mogući čuvari? 

Staviti pojam »kulture« pod navodnike, tvrdeći da je kultura »sa- 
mo specifična građanska preformiranost duhovnog područja nastala u 
općim klasnim uvjetima podjele rada na manuelni i intelektualni rad, 
dakle sama sobom indeks otuđenja« (p. 194) nije netočno, a da ipak: 
obuhvaća samo dio teme. Ostajanje u parcijalnosti opasno je u kon- 
zekvencijama, posebno ako su produžene u sferu zbilje, jer puko ne- 
gativno može izgledati kao ispunjen zadatak, Postulat za »vraćanje 
ozbiljnosti toj sferi« (p. 195) preslaba je ograda, jer je u formulaciji 
»samo ako ,kulturni', ,viš duhovni problemi postanu životni 
problemi ljudi u iskonu novog povijesnog svijeta, možemo se nadati 
da će površnost i nesuvremenost u žkulturi' biti u nas prevladana« 
(p. 195) očito izmiješan logički i vremenski slijed, pa stav balansira 
između ideologijske teorije za praksu i bitnog uvida, ne zadovoljava- 
jući ni jedno od toga. I voles-nolens, ostaje samo — apel. 


V 


Izložena razmatranja, čini se, plastično pokazuju one teške temat- 
ske zadatke, čvorne točke svih Sutlićevih filozofijskih napora, što se svi 
okupljaju oko istog žarišta: put u obrat. Pokazujući aporije istodobno: 
pokazuju nedorađena mjesta i sustajanje. Ne i odustajanje, mada se te- 
žak zadatak otima presudnim raščlambama sukobljavajući se s masivno 
šću totaliteta, s masivnim zidom trome zbilje, u koji se upornom do- 
sljednošću donkihotski uvijek iznova zalijeće još uvijek (možda baš: 
zbog suptilnosti) krhka misao. Zna to dakako i sam Sutlić u plauzibil- 
noj dilemi; zna da nema drugog puta kad piše: »Sama svagda u služ- 
bi totaliteta stabilnosti i promjene, biti i prolaznosti, spremna je filozo- 
fija danas radije na samokritiku do uništenja nego da ugrozi totali- 
tet. A ipak samo ona u svojoj slutnji moćnog povijesnog ,ništa' 
uopće može sačuvati smisao za prevladavanje ovog totaliteta. Ako 
išta što je u njemu i po njemu, samo ona može, možda uz suradnju 
pjesništva i zakonodavno-političke brige za pravu ljudsku zajednicu, 
nadovezujući na tendenciju ništenja u svjetovnosti svijeta i sabirući 
snage destrukcije na zadatku svjetovnog obrata... misaono se probi- 


ti... do novog svitanja svijeta« (p. 418). Dakle iz totaliteta onoga 
što jest, iz onoga »što je u njemu i po njemu«... makar samo kao 
»slutnja«... 

Mnogo je mjesta, koja na netom citirani, a i na mnoge druge na- 
čine govore o posljednoj karakterizaciji Sutlićeva filozofiranja: ako je 
rečeno da je »filozof prakse« i »filozof povijesti«, valja dodati još 
jednu karakterizaciju: Sutlić je filozof krize... bilo da je mišljeno iz 
aspekta tematiziranja krize filozofije, bilo iz onog drugog, još presud- 
nijeg, čega je prvi samo »odraz«, krize ljudske povijesne zbilje, krize 
svijeta, dakle u smislu filozofije krize; u pokušaju da se nadmaši njen 
ideologijski karakter — ostajući u njemu. Uviđajući nihilizam totali- 
teta suvremenog svijeta zbilje on se ne usteže da ga projicira na »po- 
zadinu« svega što jest (ono nihil), i tako možda vrši posljednju mo- 
guću hipostazu, jer nije više riječ o pukom »etičkom«, aksiološkom 
nihilizmu, nego o ontologijskom. Nasuprot totalitetu zbilje (»pozadina« 
je ista!?). Stav je ustremljen u »novo«, gdje ne može — za ono što će 
ili što bi trebalo biti, što se može ili mora zbiti — bez destrukcije 
onog što jest, kako jest, što se zbilo i zbiva. Stoga kriza, svijest o 
krizi, individualno-tragična slomljenost između »nihilizma« i »huma- 
nizma«, dvaju polova, koje će Sutlić možda s pravom željeti podjed- 
nako odbiti kao neprimjernu karakterizaciju svojih napora, no čija 
polarnost (ambivaletnost), ipak ostaje neporecivim obilježjem. 

Čime je to izraženo? Ne samo time što je svjesno prisutna lijepa 
prastara mudrost, po kojoj »samo onaj koji bi doista da živi, može u 
pravom smislu promašiti svoj život« (p. 420—421), nego izravno po 
svijesti o tome da »moramo živjeti u dvojstvu« (p. 358). Sve je objaš- 
njeno ako i za taj stav ostaje na snazi tvrdnja »svijest krize pokazuje 
razmjer krize« (p. 123). Otud osciliranje između onog što jest i onog 
što treba ili može biti, između logičkog i vremenskog slijeda, nihili- 
zma i humanizma, ideologijskog i bitnog, s naporima nadmašivanja. 

Asocijacije neodoljivo sugeriraju neka davna poglavlja iz povije- 
sti filozofije: nauk o dvostrukoj istini, o dvije istine. Ne, ta konstata- 
cija nije ni humorna dosjetka ni maliciozna podvala, nego analogija, 
kakve je i Sutlić dopuštao, recimo, ako je riječ o modelima manufak- 
ture, umjetnosti, grčkog polisa i sl. Ova je obratna; nije optimistična, 
nego tužno indikativna; jer smjera u srž mnogočega neizrečenog. Ona- 
ko, kako reče Windelband za spomenuti nauk: »adekvatni izraz duhov- 
nog stanja, koji je bio nužno prouzrokovan« ... »Liber scriptus« i »li- 
ber vivus«, ne u poistovjećivanju epoha nego u domeni modela iz 
arsenala mogućih povijesnih analogija. Koliko je u tom dvojstvu di- 
jalektike, koliko »destruktivne« a koliko »konstruktivne«, koliko filo- 
zofijskog a koliko transfilozofijskog, interes je drugačijeg karaktera i 
ovdje može ostati otvorenim. 


VI 


U ovim nam razmatranjima nije bilo do raspre nego do filozofij- 
ske diskusije, koja u nas — uprkos »burnom našem filozofijskom raz- 
voju« — drijema spokojno u hladovini, zasjenjena (ne)filozofskim vi- 
šebojima i prebrojnim solilokvijima, solo-točkama, no ponajviše »filo- 
zofstvujuščim« »zbornim recitacijama«; s pretenzijama dakako na dig- 
nitet filozofije. Zaključne ove primjedbe ne mogu se prešutjeti u na- 
šoj sredini baš zbog izloženih kritičkih primjedbi. Ne bi naime bilo ne- 
očekivano da netko u nas kaže kako je ovdje ipak riječ o negativnoj 
ocjeni knjige Vanje Sutlića, uprkos, početno, tobože samo formalno 


2 W. Windelband, Povijest filozofije, Zagreb, 1956, sv. I, p. 370. 

izrečenoj visokoj ocjeni, koja je tu tek iz »taktičkih«, »kurtoaznih« 
razloga. A o posve nečem drugome je riječ: o pokušaju da se iznađe 
upravo filozofijski vrijednosno »prava mjera« između onog pljeska, od 
kojega, kako reče Kant, »filozof pocrveni« i »bespoštedne kritike«, ko- 
ja, kad i nije arogantna, ostaje besmislena, ako želi samo samu sebe 
čuti. Riječ je o pokušaju da se na još jedan mogući način kaže kako je 
knjiga Vanje Sutlića ozbiljna filozofijska knjiga, koja zahtijeva misao- 
ni napor, koji za uzvrat otvara plodno polje filozofijske meditacije i 
dijaloga, bilo da smo suglasni, bilo da se ne slažemo s premisama, iz- 
vodima i zaključcima u knjizi sadržanim. Kako je riječ o autoru, vrs- 
nom poznavaocu moderne filozofije uopće, a marksizma posebno, za 
oba stava ona u nas znači plodotvorno, seriozno i moderno produbljiva- 
nje tematike i proširivanje filozofijskih obzora. I, dakako, nije samo 
»teorijski« važna, jer i nije bilo riječi tek o teorijskom njenom znače- 
nju: premda u biti ponajprije dijagnostika zbilje našeg svijeta — 
upirući se na meritum svjetskog dometa filozofije, privodeći ga u na- 
še strane — više je nego dijagnostika. 


raspre 


U SJENI OCVALE POLITIČKE ARHEOLOGIJE ILI ŠTA 
SE KRIJE ISPOD »JUGOSLAVENSTVA« 
VIKTORA NOVAKA? 


(NEKE, SUSTAVNO IZVEDENE, TEME DJELA VUK I HRVATI OD 
VIKTORA NOVAKA, U VARIJACIJAMA) 


Srećko Lipovčan 


Pobliže oznake 

Viktor Novak: VUK I HRVATI 

Srpska akademija nauka i umetnosti, posebna izdanja, knji- 
ga CDXVII 

Primljeno na VII skupu Odeljenja društvenih nauka, 27. IX 
1966, po riječima samoga autora 

Urednik: Jorjo TADIĆ 

Izdavačka ustanova NAUČNO DELO, Beograd 1967, 


Neophodan uvod 


Razlog za ovaj spis je jednostavan: u jednom radu, kao što je 
djelo VUK I HRVATI koje po svemu nastoji biti izuzetno znanstveno 
ostvarenje, moguće je naći — vrlo sustavno izvedene — »zaključke« 
i tvrdnje pisane s pozicija nekritičkih, metodički neprimjerenih i ne- 
prihvatljivih, koji su »protkani« stavovima danas, 1968. godine, znan- 
stveno i politički preživjelim. Posve svjestan težine ovih riječi, dužan 
sam naglasiti da ti i takvi stavovi, tvrdnje i zaključci Viktora Nova- 
ka u mnogome obezvređuju niz vrlo zanimljivih, temeljitih i korisnih 
rezultata koje u knjizi nalazimo. Čitav ovaj napis, sve što slijedi da- 
kle, ponajviše je proisteklo iz ČUĐENJA kako je to uopće moguće, i 
to danas, u Socijalističkoj Federativnoj Republici Jugoslaviji. 


Razlozi ovog napisa 


Da bi se napisala knjiga od točno 600 stranica, i to ne neko bele- 
trističko djelo, potrebno je uložiti mnogo napora, mnogo vremena i 
mnogo znanja. U pravilu, dakako. Da bi se to djelo što pomnije pro- 
čitalo, potrebno je znatno manje vremena, manje napora i možda sa- 
mo, uz poznavanje nekih osnovnih značajki historijskoga procesa — 
nešto želje za većim znanjem. 

Da, dakle, ne bi bilo zabune, odmah na početku valja istaći gla- 
vni razlog ovoga napisa: da upozori javnost, a i znanstvenike, one 

koji posjeduju taj autoritet, na neke značajke djela VUK I HRVATI, 
na ono što se kosi s općepoznatim i znanstveno nimalo diskutabilnim 
pitanjima.' Teme koje slijede bit će dakle »operacija« s »čistim« činje- 
nicama, općepoznatim, postavljanje nekih pitanja koja iz stava Vik- 
tora Novaka nužno proizlaze i zatim — molba za javni odgovor, upuće- 
na autoru i izdavaču. Evidentnost spornih stavova Viktora Novaka daje 
autoru ovoga napisa snage da ih pribilježi, suoči sa znanstvenom isti- 
nom (iza koje stoje, i to već dosta dugo, znanstveni autoriteti), te da- 
kako sa samim POVIJESNIM ČINJENICAMA i njihovim ZNAČE- 
NJEM; ne mislim da ovaj razgovor na neravnopravnoj nozi i treba 
imati drugoga smisli no da bude poticajem za razgovor na »ravno- 
pravnoj« nozi. Uostalom, neka čitalac to, iz teksta koji slijedi, sam za- 
ključi. Naposljetku, što smatram nužnim pripomenuti, držeći se isti- 
nitosti i relevantnosti staroga pravila da pogreške ili zablude nikad 
nisu isključene, no da mogu biti štetne ako se na njih ne upozori — 
smatram ovaj napis tek uvodom za temeljitiju i dalekosežniju raspra- 
vu. 


Kome postaviti pitanja? 


Kao što i jasan naslov pokazuje, djelo Viktora Novaka raspra- 
vlja i želi pobliže osvijetliti jedno od ključnih razdoblja novije kul- 
turne i političke povijesti u Srba i Hrvata (posebice ovih potonjih). 
Rekoh ključno, jer doista bez pravog saznanja o tom XIX stoljeću 
nema nikakva do — toliko se iz škola sjećam — kriva ili loša ključa 
za ono što se zbivalo nakon toga, sve do danas. Posebno stoga što au- 
tor govori i o najnovijem vremenu, u posljednjim odlomcima djela. 

No, saznanja mogu biti prava i kriva, znanstvena i neznanstvena. 
Upravo stoga što je neophodno doista imati znanstvenu sliku tog 
»ključnog« razdoblja, i obratih se prije par mjeseci ovoj knjizi, jer je 
iz pera jednog sveučilišnog radnika i jer nosi zaglavlje jedne ugledne 
znanstvene kuće. Komu dakle uputiti pitanja koja su mi se čitanjem 
knjige postavila? Dakako, u prvom redu samom autoru, Viktoru No- 
vaku. Nadalje, kako ju je »primilo« Odeljenje društvenih nauka Srp- 
ske akademije nauka i umetnosti, a kao urednik je potpisan akademik 
JORJO TADIĆ, to mi je, ako ni zbog čega drugog, a ono zbog uobiča- 
jene pristojnosti, dužnost ista pitanja uputiti i njima. Naposljetku, ka- 
ko je recenzent knjige »Vuk i Hrvati« univerzitetskog profesora Vik- 
tora Novaka bio univerzitetski profesor Viktor Novak, pitanja su 
upravljena i prikazivaču, već spomenutom Viktoru Novaku, iako mož- 
da nije najpristojnije isto pitanje po dva puta postavljati istoj osobi. 


Romantično o romantici... 


' Kao što mnogi uvjeravaju, devetnaesto stoljeće bijaše i romantičan 
Vijek i vijek romantizma. Koliko je to doista točno, koliko nepreciz- 
Nost ovakvog naziva može dovesti u zabludu, drugo je pitanje. Spo- 
menusmo to, tek uzgred. No, odlika je povijesne znanosti — koliko mi 
je poznato — i ta, da i ono što u prošlosti bijaše »romantično« ili »ro- 


ži “ Tiskanje djela »Vuk i Hrvati« dovršeno je prosinca 1967. godine, knjiga se u 
agrebačkim izlozima pojavila mjesec-dva kasnije. Do danas (rukopis ovog napisa 
Predan je uredništvu »Kritike« u listopadu 1968.) na žalost nisam mogao naići ni na 
panu temeljitu i znanstveno autoritativnu recenziju te knjige. Tek važnost pitanja, 
jE šutnja oko nekih suštinskih | stavova koje V. Novak implicira i eksplicira, navela 
€ autora ovog napisa da svojim skromnim poznavanjem građe — napokon dovrši 

sredi bilješke koje je u proteklim mjesecima ispisao na marginama ove knjige. 

mantičarsko« (a to, primjerice, može biti uvjerenje nekih temeljeno na 
ne baš naravnoj i stvarnoj osnovi, ili u krivo vrijeme) — kritički za- 
gleda i bez trunka »romantike«, otkrivajući pravi smisao davno izreče- 
nih riječi, historijski smisao i sadržaj nazivlja koje se proučava: pravi 
sadržaj koji se iza toga krije, napokon. Tako se, naravski, i u mnogim 
govorenjima o Ilirskome preporodu u Hrvata nazrijevalo tek roman- 
tično pripovijedanje o tim manje ili više romantičnim sanjama. Raz- 
log ove »intervencije« oko riječi romantičan nije literarne naravi, i 
sasvim je u toku stvari u koju nastojimo ući: po mnogo čemu, djelo 
VUK I HRVATI nalikuje govoru iz prošlosti, služi se takvim rečenič- 
nim sklopom i sintagmama u bitnom sadržaju, smislu riječi i rečenice 
(ne u formalnoj izrijeci, naravno) kao da se u 100 godina ništa nije 
promijenilo. Bit će to vidljivo već iz prve, »baladne« teme o Novako- 
voj knjizi, a i iz mnogo toga drugog što slijedi. 

Ideja slavenske (ili, uže, južnoslavenske) političke, kulturne itd. 
uzajamnosti i jedinstva jedno je od onih historijskih pitanja koja još 
i danas imaju svu težinu povijesnog smisla onog što je bilo i što jest. 
Razlozi rečenica koje će u nastavku biti citirane — ponajmanje su i 
opet književne naravi — a upućuju, ukratko i pristupačno, na neke pro- 
bleme u ideji i realizaciji toga zajedništva. Evo što o tome piše M. 
Krleža u eseju o Jurju Križaniću: 


Sa svojom ličnom tragedijom Križanić je meteor, što 
je obasjao fosfornim sjajem ovu doista jalovu tminu svih 
hrvatskih romantičnih napora od Tobolska do ilirizma i 
do svih poilirskih obrata jugoslavenske romantike. Ilirci su 
se odrekli svog narodnog imena kao i Križanić: za ljubav 
integracije u masama etnički identičnim, i kao što se sve- 
ukupna ilirska lingvistička romantika rasplinula u četrde- 
setosmaškoj stvarnosti, tako je Križanić otputovao sterilno 
u Tobolsk i tako je Strossmayerovo idejno jugoslavenstvo 
doživjelo svoj brodolom u stvarnosti posljednjeg decenija. 
Križanić proglasio je sebe Moskovitom isto tako, kao što 
su se Ilirci nazvali Ilirima, i kao što su se Rački i Stross- 
mayer prozvali Jugoslavenima, samo da pomognu krvavoj 
Hrvatskoj (...) Ta linija lingvističke romantike 1828—1848. 
konkretizirala se u političkim borbama pod Supilom do 
terorističke akcije (atentati do Sarajeva) i do umjetničke 
propagande (Meštrović i drugovi), i koliko god te kulturno- 
historijske faze bile jedna od druge udaljene na vremenske 
distanse, svima je romantična podloga jedna te ista: svi 
su se odrekli svog konkretnog subjekta za volju jedne 
apstraktne cjeline, svi su se udaljili od svoje akcione baze 
i ne procijenivši stvarnost izgubili se pod pritiskom fakata. 
Svi su gradili temelje u zraku? 


Zašto nije neophodno čitati »Antologiju« iz 1930. godine 


Krleža, dakako, nije povijesnik, pa ni u ovome eseju, napisanom i 
objavljenom u »Književniku« godine 1929, no ova dva fragmenta o 
Križaniću nisu tek puko »vučenje paralela«, veliko mnoštvo riječi koje, 
sročene »krležijanski«, zapljuskuju i nadahnjuju, zapanjuju toliko da 
ne bi bilo moguće dokučiti smisao i onu pravu bit njihova porijekla. 
Čak i nema velikog mnoštva riječi, ali ima nečeg drugog: to je svje- 


*M. Krleža, O patru dominikancu Jurju Križaniću, »Eseji« III, 
str. 66—7, ZORA, Zagreb, 1963. 

dočanstvo, prvorazredno, svjedočanstvo jedne duhovne oporbe. U točno 
određenom vremenu, dakako. 

Viktor Novak je povijesnik, to jest znanstvenik, i bar nam je duž- 
nost to ne samo pretpostaviti, nego i u svu »težinu« toga određenja, dok 
je moguće, vjerovati. Što dakle s Krležom i njegovim Križanićem? 

Evo što: u isto, spomenuto vrijeme, tek godinu dana kasnije, da- 
kle 1930. godine, Viktor Novak objavljuje svoju ANTOLOGIJU JUGO- 
SLOVENSKE MISLI I NARODNOG JEDINSTVA 1390—1930; da i ne 
znamo za nju otprije, nalazimo je spomenutu u knjizi Vuk i Hrvati, 
o kojoj govorimo, a koja je, kao što je poznato, izdana 1967. godine. 
Možda bismo mogli pomisliti da je ta Antologija, rođena na svijet u 
samom početku najbrutalnijeg negiranja bilo kakve istinske južnosla- 
venske zajednice — šestosiječanjska diktatura — bila sročena kao UPO- 
ZORENJE nosiocima jugoaleksandrovskoga integralizma (na riječi i 
djelu), kao upozorenje da se njihova rabota od toliko mnogo citata o 
zamišljanoj rajskoj zajednici na Slavenskome jugu — razlikuje koliko 
i nebo od zemlje. No, odustat ćemo polako ali sigurno od takvog »po- 
mišljanja«, jer djelo VUK I HRVATI, pisano i izdano u času kad je 
i sam Aleksandar već odavno pokojnik, a i njegovi konkretni i idejni 
nasljednici jugorojalističke varijante uglavnom također, to nas djelo 
mora uvjeriti da o oporbenom smislu Antologije 1390—1930. ne može 
biti ni govora. Tako, na žalost, sudeći po načinu mnogih izrijeka u 
spisu VUK I HRVATI — moramo vjerovati da je i spomenuta An- 
tologija iz 1930. godine — toj 1930. godini vrlo dobro došla. Govoriti 
zvučne fraze o »narodnom jedinstvu« godine 1930. — u najmanju je 
ruku netaktično, no nije mnogo više taktično tako govoriti ni 1967. 
godine. No, ovaj puta o samoj ANTOLOGIJI neće biti riječi. Dostaje 
spis VUK I HRVATI. S još jednog razloga: 


Kako doista nisam od onih koji bi bili kadri na ovakav kompara- 
tivan način jednom umirovljenom univerzitetskom profesoru u visokim 
godinama spočitavati ono što je radio u vrijeme kad se nisam ni rodio 
(a to mi i pristojnost nalaže), ostajem samo kod onog što Viktor Novak 
piše i tiska DANAS, u djelu VUK I HRVATI. Ljudi, a to je posve na- 
ravno, u ovom burnom vremenu imaju prava da stubokom mijenjaju 
mišljenja i uvjerenja, i to nije neljudski i ne bi bilo čudno. Koliko, 
međutim, neke značajke djela o kom govorimo to doista i dokazuju 
— bit će izričito pokazano citatima iz same knjige — već u prvoj 
»temi«. 


Balada o »integralnom jugoslovenstvu« 


Spomenuo sam na jednom prethodnom mjestu da se knjiga često 
doima kao da je pisana davno, vrlo davno, kao da je to možda kronika 
nekog Vukovog suvremenika, ili Strossmayerova, ili Hrvatskog sabora 
iz 1861. godine. Kao što će citirana mjesta pokazati, u upotrebi su 
sintagme korištene prije stotinjak ili više godina, kada se u Hrvata 
doista smatralo da je nužno govoriti o jednom narodu (s upozorenjem, 
doduše, da se radi o dvije česti s različitim kulturno-povijesnim raz- 
vitkom u prošlosti itd., itd.), a zašto se to ne samo smatralo, nego i 
bilo važno u političkome životu Trojedne kraljevine, na ovome mjestu 
nije nužno posebno objašnjavati. O tom će, silom prilika, na drugom 
mjestu u ovom napisu još morati biti govora. DANAS, međutim, te 
integralističke sintagme imaju posve drugi smisao: trebala se, doduše, 

proigrati mnoga historijska šansa pa da to bude jasno, a da o žrtvama 
toga političkog pokera i ne govorimo. DANAS je upotreba tih sintagmi 
ne vraćanje na »staro« u smislu govora Iliraca, nego povratak »prak- 
tičnome značaju« tih riječi: kako su ostvarene, nakon 1918. godine. A 
u tome i jest problem! 

Već u Predgovoru, na strani 4, stoji: »Godine 1947. jugoslovenski 
narod (ovaj fette, kao i svi slijedeći u citatima iz knjige o kojoj je 
riječ — moji, op. p.) je o sto šezdesetoj godišnjici rođenja Vukova ta- 
kođe imao prilike da oda puno priznanje velikom kulturnom delu 
Vuka Karadžića.« Dakle, uvjerili smo se naposljetku da se o kroni- 
čaru iz onoga doba ipak ne radi, iako je rođen 1889. godine (u Donjoj 
Stubici, Hrvatsko zagorje). Dakle, 1967. godine čitamo da postoji »ju- 
goslovenski narod« kao sintagma ne samo u spisima od prije stotinu 
godina. Kako onda shvatiti i ono o »narodnom jedinstvu« u punom 
naslovu Antologije iz 1930. godine? 

No, ovo nije jedini oblik jednog te istog mišljenja: Viktor Novak 
nas upoznaje i upućuje (da ne bismo zaboravili) na čitav spektar mo- 
gućnosti. Evo, na stranici 70. čitamo: »Štaviše, Kačić je prodro i u 
oficirske redove hrvatskih i srpskih graničara... bez obzira kome su 
južnoslovenskom plemenu pripadali«. Doista, to je pleme odnegdje 
poznato: pa, naravno, 1918. je stvoreno Kraljevstvo SHS, te se od ta- 
da i službeno govori o tri plemena jednog naroda. Ovo s jednim na- 
rodom Novak također neće zaboraviti: na 86. strani o autoru Kalendara, 
Adamu Filipoviću, ističe: »Trpeljivost toliko potrebna (koju je Fili- 
pović pokazivao, op. p.), naročito u mešanim verskim mestima sla- 
vonskih sela, bila je spasilački posrednik skladnog i dobrog života 
jednog te istog naroda.« 

Pišući na drugom mjestu o »slavonskim književnicima« (o Nova- 
kovoj upotrebi REGIONALNIH IMENA — vidi slijedeću temu), ovdje 
konkretno o fra Kaji Ađiću, Novak kaže da su oni u Vuku gledali »gra- 
ditelja srpskohrvatske narodnosti koju je nosio zajednički jezik« (na 
str. 107). 

Konačno, još jedna konkretizacija (str. 115): 

»Tek 1834 godine Vuk je mogao da delimično počima ostvarivati 
svoje naširoko zamišljene planove studija naroda i zemalja, za kojima 
je taj jedinstven narod pod raznim regionalnim imenima živeo, i više 
manje stradao boreći se za goli život, ali još više da očuva svoju na- 
rodnost.« 

Dakle: JUGOSLOVENSKI NAROD, JUŽNOSLOVENSKA PLEME- 
NA, JEDAN TE ISTI NAROD, SRPSKOHRVATSKA NARODNOST, 
JEDINSTVEN NAROD POD RAZNIM REGIONALNIM IMENIMA. 


Dosta obilno, posve sustavno! No, posljednji citat upućuje na nove 
putove u Novakovu upotrebu nazivlja: 


Koji je pravi smisao stalnog inzistiranja na tzv. »regionalnim imenima«? 


Stradao je taj narod, borio se za goli život, doista, a ponajviše da 
očuva NARODNOST. Koju? JUGOSLOVENSKU, naravno, jer — su- 
gerira Viktor Novak — sve su ostalo, ukoliko se dakako radi o terito- 
riju Trojedne kraljevine — REGIONALNA IMENA. U načelu, ovo re- 
gionaliziranje i može zvučati bezazleno, no samo ako ne uzmemo u ob- 
zir što se dešavalo od 1918. godine pa nadalje: 

što mi god mislili ili znali o državnopravnom kontinuitetu Hrvat- 
ske od 1102. godine pa nadalje, o papirnatom ili faktičnom položaju 
hrvatskih zemalja — formalno (a i ne samo formalno) nesumnjivo je 
da je taj kontinuitet postojao do 1. prosinca 1918. godine: sabor, ban 
koji mora imati podršku većine poslanika itd., itd. Tko je — nakon što 
je 29. listopada prekinuta svaka veza s Dvojnom monarhijom — sank- 
cionirao »akt ujedinjenja« od 1. prosinca? Narodno vijeće? Hrvatski 
sabor? Nitko ih nije ni pitao, jer ga zasigurno ne bi odobrili, pogotovu 
ne Sabor. 

S druge strane, od početaka hrvaiske države, još tamo negdje u 
srednjem vijeku — upravo su svi mogući i nemogući »tuđinski zavo- 
jevači« (kako se to u školi obično naziva) INZISTIRALI na regio- 
nalnim imenima. Treba li objašnjavati zašto? Vjerojatno ne. A 
1918. godine ne samo da hrvatske zemlje nisu napokon iujedinje- 
ne kao povijesno područje (iako ne i etnički jedinstveno, 
dakako, to vjerojatno ne treba posebno naglašavati), nego su stvori- 
telji ESHAEZIJE pošli i korak dalje: i tri imena Trojednoga kraljev- 
stva nestala su s političke karte Kraljevine SHS. Diktatura napokon 
donosi rješenje: 9 banovina koje su podijeljene upravo po REGIONAL- 
NOM principu. Treba li i opet pitati zašto, ili objašnjavati? To je V. 
Novaku zacijelo dobro poznato, jer je tada i živio. 

Na žalost, Novak o ovome neće voditi nikakva računa. Evo par 
primjera: 
Citirajući jedno pismo Ignjata Brlića Vuku, gdje ovaj naglašava 
istovetnost svoga i Vukova jezika, Novak toplo govori o tom Brliće- 
vom stavu: »Iz ovih nekoliko izvanredno toplih reči... struji sazna- 
nje i osećanje učenog čoveka... da im je materinski jezik osnova za 
budući književni jezik, kojim će pisati i Srbi i Crnogorci, kao i ostali, 
Slavonci, Hrvati, Dalmatinci ...« (strana 79). 

Nešto kasnije (na str. 179), Novak već o prije spomenutom Kaji 
Ađiću piše da je on »na terenu video sve zlo koje se sprema Slavon- 
cima, Hrvatima... .« 

Na stranici 195. Novak nas upućuje kako »slavonski običaji, mada 
veoma bliski hrvatskima.. .« 

Nikom ne bi koristilo nabrajanje i ostalih primjera kojih je u 
izobilju, svakom na uvid. Mnogo ih je, no svi jedno impliciraju: 

imena HRVAT i npr. SLAVONAC (pa tako i pridjevi iz njih izve- 
deni), pojmovi su koji ne dopuštaju nikakve subordinacije, koordini- 
rani dakle, pa je npr. »hrvatski« književnik jedan, a »slavonski« neki 
drugi (po tomu je hrvatski, čini se, po Novaku, samo onaj oko centra 
Banske Hrvatske, Zagreba, dakle kajkavac). Ovaj, jedini moguć i iz- 
vediv zaključak, što prvo treba utvrditi, nigdje nije, naravski, ekspli- 
Ciran, no poznato je da su implikacije nečeg tek impliciranog — uvi- 
jek mnogo djelotvornije. Podrazumijeva se, zar ne? Ne treba uvijek 
reći NE a da i DA ne bi bilo u velikom pitanju. 

Postupnost ovakvih regionalizama, postupnost koju u Viktora No- 
vaka, iako punog protuslovlja, stalno osjećamo, neće nas doduše navo- 
diti da mu zbog metode kojom se služi okačimo o vrat i NAKANE svi- 
ju onih manipulanata iz tuđine koji su manipulirali stoljećima regio- 
nalizmom. No, što bi danas ovakva metoda mogla značiti — pitanje je 
koje upravljamo uglednom naučnom društvu spomenutom u početku 
Ovoga napisa. I čitaocima također. 


Osnovne značajke jedne povijesne metode (s podnaslovom: Viktor Novak. 
između ilirizma, Vuka, hrvatstva, srpstva, starojugoslavenstva i 
velikohrvatstva) 


Jedna uvodna napomena (kao da ih nikad nije dosta!): ne treba ni 
jednog časa izgubiti iz vida kako znanstvena metoda ne poznaje SIM- 
PATIČNE ili NESIMPATIČNE junake, događaje, ideje, — nego tek 
onakve kakve su doista BILE, KAO POVIJESNI ČINIOCI svoga vre- 
mena; naredni će reci pokazati koliko je Viktor Novak na tragu, a 
koliko daleko od ove jednostavne premise. 

Sve se činilo da će Viktor Novak u prvom poglavlju (NA SMENI 
DVA STOLEĆA) najaviti, onim što o hrvatskoj knjizi i leksikografiji 
piše (posebice o onoj u XVII i XVIII, te u početku XIX stoljeća) — 
uglavnom RAZLOŽAN govor o tomu kako narodni preporod u Hrvata 
nije »nastao odjednom« ili sa nekim predominantnim utjecajem »iz- 
vana«, dakle bez ikakve baze (govori o Vitezoviću, Grabovcu, 
Kačiću, Stulliju, nizu drugih), nego da je postojala jaka i obimna tra- 
diciji hrvatske književnosti i jezikoslovlja, u raz- 
ličitim dijelovima tada politički razjedinjene Trojednice. Naravno, sva- 
kom je jasno da je NEMOGUĆE da se jedan takav pokret »dogodi« 
bez ikakva osnova, prethodnih uvjeta, u sukobu s nekom tradicijom 
napokon. Koji je, međutim, razlog da Novak — iako u prvom poglav- 
lju tu tradiciju sugerira — kasnije to ZABORAVLJA, i izrazito je ne- 
sklon prema svemu što s Vukovim djelovanjem NIJE u neposrednoj 
vezi, pa ga to navodi da brani stavove koji su neobranjivi; (time uje- 
dno stvara odličnu osnovu za sve svoje krive poteze)? Odatle i izvire, 
napokon, Novakov često posve nekritički odnos prema Vukovom djelu 
i shvaćanjima, neki katolicizam veći od papinog. Navodi ga to nadalje 
i na potpuno nerazumijevanje (znanstvenika, naravski) i neshvaćanje 
uzroka svakog hrvatskog pokreta ili pokušaja ili ideja koje s nekom 
integralističkom formulom nemaju veza, a koji (pokreti), historijski 
nužno i znanstveno posve shvatljivo, nastaju uvijek onda kad se o 
hridinu zbilje razbije ili neka romantična sanja ili neka praksa koja. 
se doduše imenovala lijepom idejom, ali je samu tu ideju posve de- 
zavuirala. 


Počnimo od početka: 


Quod licet Iovi... ili kako je Viktor Novak uložio svoje znanstveno 
shvaćanje povijesti u to da postane odvjetnikom biskupa Vrhovca i 
filologa Kopitara 


Mislili smo da će nas obradovati cijelo Prvo poglavlje knjige VUK 
I HRVATI. No već s početka nalazimo kako Novak, govoreći o hrvat- 
skoj knjizi prije XIX stoljeća, utvrđuje i ovo: 

»Tako su se u rasponu istorijski nepovoljnih zbivanja regionalne 
književnosti još više udaljavale i otuđivale, ne poznajući jedna dru- 
gu. . .« (str. 9) 

Novak zaboravlja da je, usprkos političkoj razjedinjenosti, posto- 
jala (u većem i manjem opsegu, sa značajnijim i manje značajnim 
rezultatima, kako u koje vrijeme i gdje) — ne »regionalna književ- 
nost« nego hrvatska književnost i stvaranje u hrvatskim zemljama, ne 
sa sviješću o književnosti neke REGIJE, nego sa sviješću o pripadnosti 
prvo hrvatskoj knjizi, a onda dakako i južnoslavenskoj i slaven- 

skoj uopće. Drugo, tvrdnja da se »nisu poznavale« lako će, velikim di- 
jelom, pasti u vodu nabrajanjem primjera koje ne navodim jer su opće- 
poznati. 

Tome služi još nešto: Novak dakako govori o Filipu Grabovcu i 
posebno A. Kačiću-Miošiću, ali uopće ne spominje jednu već utvrđe- 
nu, a ne baš nevažnu činjenicu: Grabovac je mletačkim vlastima PO- 
SEBNO bio trn u oku jer je inzistirao na hrvatskom ime- 
nu (u naslovu njegova djela stoji: »CVIT RAZGOVORA NARODA I 
JEZIKA ILIRIČKOGA ALITI ARVACKOGA«, Mleci, 1747.), koje je 
pak Mlečanima, dakako iz posve poznatih razloga, bilo politički mno- 
go opasnije od imena slovinski, ilirski itd., jer im »slovinstvo« nije ni- 
kad bila tolika politička opasnost (konkretno održavljena!), ali 
bi im to neka hrvatska država s druge strane Jadrana svakako bila, 
ne prvi puta. Tragična Grabovčeva sudbina ukazala je KAČIĆU na 
ovu nimalo nevažnu distinkciju, i on će uzeti i iz tog razloga 
— SLOVINSKO ime u svom »Razgovoru«. 

No, u Novakovu se tekstu često opaža težnja da što češće upotri- 
jebi pridjev NARODNI (za jezik, poslovice, pjesme), iako bi hrvatski 
posve razložno stajao. 

Čudno je, nadalje, što Novak, spominjući P. R. Vitezovića, neće u 
ovom prvom poglavlju (gdje daje više-manje glavne značajke osoba 
koje spominje) »spomenuti« ni ono što je za njega neobično važno: da 
je svojim shvaćanjem o hrvatskoj povijesti i rasprostranjenosti, etničke 
1 državne, toga imena — posebice u djelu CROATIA REDIVIVA — 
bio direktni predšasnik, inspirator (i u nizu zabluda) onoga koga No- 
vak u svom djelu POSEBNO i temeljito napada: ANTUNA STARČE- 
VIĆA u kojega je pronašao toliko velikohrvatskog šovinizma i »srbo- 
žderstva«, da ispada da je Starčević zasigurno najmračnija osoba u 
hrvatskoj povijesti od početaka do kraja XIX stoljeća." No, na sreću 
»obračun« živoga Novaka s mrtvim Starčevićem mnogo toga otkriva 
o znanstvenoj fundiranosti nekih postavki u ovom djelu. O tome u 
posebnoj temi. Za sada tek toliko, da će Novak na drugom mjestu 
(str. 274, kad »brani« Vukov spis »Srbi svi i svuda« i »Kovčežić« uop- 
će) — utvrditi da je »Vuk bio na poziciji Pavla Ritera Vitezovića«. Pa, 
eto prilike za jednu malu logičku igru: po Novaku, Vuk je bio na Vi- 
tezovićevim pozicijama. Također po Novaku, Starčević je prototip hr- 
vatskih šovinista i zakleti neprijatelj Srba i srpskoga imena. Kako je 
pak Starčević nasljedovao mnogo od Vitezovića — bio je, dakle, auto- 
matski — i na pozicijama Vukovim. S razlikom, naravski, u upotrebi 
hrvatskog odnosno srpskog imena. Kako je povijest jednostavna! Je- 
dnostavnija od logike. No, Novak će o Starčeviću, dakako, ispričati 
posve drugu priču nego o Vuku. 

Krenimo k Novakovoj »nesimpatiji« kao jednom od bitnih poti- 
caja »saznanjima« u ovoj knjizi. Novak priča — govoreći o Vrhovče- 
vu značajnom pretpreporodnom preporoditeljskom radu — kako je taj 
biskup, 1818. godine, u čast careve posjete Zagrebu, priredio svečanost 
na kojoj su hrvatski plemići i plemkinje izveli jedno hrvatsko narodno 
kolo s pjevanjem pjesme kojoj je (najvjerojatnije) riječi Vrhovac sam 
napisao.“ 

4 Novak tako piše kako se za tu zgodu zainteresirao i urednik »Serb- 
Skih Novina« u Beču, neki Davidović, i »doneo belešku o tome doga- 


" Vidjet ćemo malo kasnije kako N: ij istorij : 
Pronalazi SAMO u Starčevićevoj MADENJI.. || BBPNsma sbovelsko-evaki spore 


"No jez j > BAČ i& 4 i i : 
opširno PIKAG nemenita PLESZOPISZEN; sačuvan je i napjev o kom je svojevremeno 

đaju, dakako na svoj način srbizirajući Zagreb i Zagrepčane« (str. 42) 
s naslovom »Pametnodostojni dani Srblima Zagrepcima«; Davidović 
dodaje kako su »srpsko kolo igrali«. Novak tada lijepo objašnjava ka- 
ko je došlo do ovog »srpskog kola«: 

»Zacelo sam Davidović nije bio upoznat sa raširenošću ove južno- 
slovenske plesne igre, pa je poznavajući kolo iz srpskih krajeva, sma- 
trao i ovo zagrebačko kao srpsko« (str. 42). 


Novak zatim zaključuje: 


»Ovo je samo jedna potvrda više koliko zajedničkih elemenata po- . 


seduju Srbi i Hrvati, u svojim melosima.« 

O tome, dakako, nema sumnje, no Novak nam ne objašnjava ka- 
ko su kod istog Davidovića Zagrepčani postali »Srbli«. To vjerojatno 
nije bilo zbog »zajedničkih elemenata u melosu«. 

Novak to naprosto — ne želi komentirati. Ne bismo ni mi, da 
dvije-tri strane kasnije ne nailazimo na Novakovo »tumačenje« slučaja 
»Šporer«, gdje nam se autor VUKA I HRVATA prikazuje mnogo am- 
bicioznijim i savjesnijim u svojim »historijskim analizama«, posveću- 
jući tome »slučaju« čitave četiri stranice knjige, kao da je u najmanju 
ruku od Vrhovca i Kopitara — koji se nisu oduševili idejom mladoga 
studenta medicine da u Beču osnuje jednu hrvatsku novinu (OGLAS- 
NIK ILIRSKI) — najmljen, iako kao historičar, za odvjetnika, kako 
bi ih pred historijom »obranio« što su tu ideju smatrali — neumjes- 
nom. I to zato jer ju takvom i on drži. 

Evo kako će Novak »znanstvenički« obračunati sa ovom nedozre- 
lom idejom: Šporer je Jerneju Kopitaru (od kojega je također tražio 
podršku) rekao da bi list izdavao na latinici. Novak piše: 


»Šporer je perhorescirao (! — to jest gadio se, užasavao, pr. Pp.) 
ćirilicu, a hvalio latinicu, kojom se Hrvati razlikuju od Srba« (str. 
45), i kako Novak dalje navodi — Šporer je predviđao takmenje (u 


budućnosti!) između ta dva pisma na Slavenskome jugu i u Slavenstvu 
uopće. Kopitar se — kaže dalje Novak — »na te mudrolije Šporerove 
malo i naljutio« i rekao, između ostalog i ovo: 

»Ne dirajte u tu štovanu narodnost. Pismo srpsko i rusko, uzeto 
iz glagolice, je svetinja koja se ne smije nikako zabaciti. U Slavjana 
dosta zameću raspre razne vlade i razni vjerozakoni; a takova zavada 
bi ih posve raskolila.« (Str. 45—46.) Komentira nadalje Novak da se Ko- 
pitar uznemirio »...da bi mladom sagovorniku bilo jasnije sa kakvim 
ubeđenjem njemu govori naučnik koji se tome pitanju posvećuje već 
decenijama« (str. 46).5 

No, ako to Novak nije htio vidjeti, mi možemo: Kopitar odgovara 
na pitanja koja uopće nisu postavljena! Šporer je jednostavno želio 
izdavati hrvatsku novinu (1818!) na hrvatskom jeziku i na latinici. Ni- 
je nipošto time »dirao« u ćirilicu, kako je mislio Kopitar a kako misli 
i Novak, jer nikom nije predlagao, ni Srbima ni Rusima, da se okane 
ćirilice i uzmu latinicu, a još je manje dirao u tu »štovanu narodnost«. 
No, jednostavna i vjerojatno žarka želja mlada studenta da izdaje hr- 
vatsku novinu i to na latinici — Kopitaru je, a i Novaku, dakako, 
MAGNUM CRIMEN. Čak i više od toga: poziv na neslogu, svađu! No- 
vak NIGDJE ne citira Šporerove riječi koje su izazvale Kopitara da 
ga ovako savjetuje: ...ne mislite samo na Hrvate, nego na sve jugo- 


5 Možda je Novak, ako već tako »široko« zasniva svoju metodologiju, mogao 
štogod progovpriti i o tomu kako danas stoje pitanja o raširenosti ćirilskog i 
latinskog pisma. : 

slovenske narode, jer niti Dalmatinac, niti Slovenac, niti Istrijanin, pa: 
baš ni Slavonac, kamo li ini Jugoslaveni, ne bi pristali na isključivu. 
narodnost hrvatsku. 

Evo i za Novaka temeljnog citata, pa i sam ga je dao tiskati 
KURZIVOM. S Kopitarovim često posve krutim i pogrešnim shvaća- 
njima i u povijesti i u filologiji, te s njegovim velikim utjecajem na Vu- 
ka, još ćemo se sresti, za sada spomenimo samo to da je NOVAKU 
ovaj stav autoritativnog naučnika Kopitara — posve blizak. 

Novak se posve slaže s Kopitarom da bi velika »narodna« nesreća 
bila da nekom padne na pamet da pod hrvatsko ime svrsta i Istrane, 
i Dalmatince i Slavonce (za Slovence, dakako, Kopitar je u pravu) — 
jer ovi na to »ne bi pristali«. 

Evo sad i Novakova »znanstvena« komentara Kopitarevu postup- 
ku: »...jasno je bilo obojici (tj. i Kopitaru i Vrhovcu, op. p.) da bi 
takav dnevnik, rukovođen koncepcijama Šporerovim o latinici kao o. 
hrvatstvu, koje bi imalo da bude dominantno i u imenu za sve Jugo- 
slovene, kao i o njegovom političko-književnom shvatanju tadašnjih. 
prilika — bio više na štetu nego na korist opštoj, narodnoj stvari« 
(str. 46). 

Taj je »nedozreli« Šporer, »uobraženko«, »zlopamtilo«, autor »mla- 
denački i poletarski zamišljene akcije« koji je šezdeset godina kasnije 
to shvatio kao »svoju tešku boljku i — gotovo maltene, narodnu« (ka- 
ko to Novak »znanstveno« karakterizira Šporera) — taj je dakle mla- 
di student u najmanju ruku ispao preuranjeni stjegonoša samohrvat- 
stva, »međunacionalnih obračuna« (kako bismo to mi danas rekli), — 
a nije htio drugo do li za Hrvate u sva tri dijela razdvojene Trojed- 
nice — tiskati novinu na latinici, kojom dakako njegov narod piše već 
nekoliko stoljeća. 

' No, Novak očito ima mnogo razloga da na ovaj način, i tako op- 
sežno, »znanstveno analizira«. To i sam priznaje: 


A 1878. je prepuna (tada je Šporer objavio detalje ovog pokušaja,. 

pr. p.) starčevićijanstva, kad su takve reminiscencije staraca iz ilirskog: 
i preilirskog doba, mogle da uzbude političke istomišljenike koji su se 
odricali ilirizma i njegovih značajnih uspeha. Tadašnjim velikohrvati- 
ma je godilo, barem je tako Šporer mogao da zaključuje, da je on že- 
leo da bude hrvatski oponent Davidoviću i njegovim "Novinama Serb- 
skim još 1818! (str. 47). 
Ka. Opravdano je upitati što sam se toliko »zaustavio« na ovom »slu- 
čaju Šporer«. Evo razloga: Novakov stav, jasan stav u ovom »slučaju« 
s PARADIGMA JE i u isto vrijeme ODGONETKA za generalnu 
linij u u »znanstvenoj metodologiji« i »historijskoj analizi« u bitnim 
dijelovima knjige VUK I HRVATI. »Kriv« je pred historijom, po Vik- 
toru Novaku, svatko kome i na pamet padne da o nekom svom hrvat-: 
skom nacionalnom osjećaju MISLI IZVAN OKVIRA koje je zadala 
BILO KAKVA I BILO KAKO ZAMIŠLJENA ILI OSTVARENA JUŽ- 
NOSLAVENSKA ZAJEDNICA — uključujući tu i farsu »integralnog: 
Jugoslovenstva« provjerenog u praksi od 1918—1941. godine. 


' S kakvim to dakle vjetrenjačama i kojim mrtvacima boj bije sta-: 
rina Novak ljeta gospodnjega 1968? Bilo bi možda uputnije upitati u 
ime čega, i kako, i zašto se takav boj uopće i bije, jer bi se teško mo- 
glo zaključiti da takav »boj« spada u znanstvenu sliku povijesti. Na- 
pokon, bezrezervna je i znanstveno slijepa podrška Viktora Novaka sva- 

koj mogućoj varijanti, samo ako je u smislu njegovoga smisla »naro- 
dne zajednice« — i s druge strane — gotovo je jasna mržnja na 
ono što je različito od toga, te isto tako stav da se mora biti NIŠTA 
da bi se moglo biti Jugoslaven. 


O korijenima ilirizma, Novakovu ushitu, te Vuku i ilirskom imenu 


Iako, kao što smo vidjeli, Novak još u prvom poglavlju utvrđuje 
što je to sve prethodilo Preporodu u Hrvata (pogotovu od djela, jeziko- 
slovnih, koja su Vuku neposredno prethodila — npr. Stullijev rječnik) 
— njegova ga središnja tema, tj. Vukovi odnosi s Hrvatima, sve više 
zavodi u nešto drugačiji ushit, pa čak i na to da na istoj stranici objav- 
ljuje načelni stav i svoj tekst koji taj isti stav temeljito pobija, i po- 
sve mu se protivi. 

Tako domoljubni ushit u jednom političkom govoru, kao što ćemo 
odmah vidjeti, počinje bivati ne samo prvoklasnim historijskim svje- 
dočanstvom (dakle izvorom), nego postaje osnova za ZAKLJUČAK O 
SMISLU CIJELE PREPORODNE EPOHE da bi, dva-tri reda nakon 
toga, Novak posve mirno (ali beskompromisno!) zamjerio historičarima 
da se nisu dovinuli do »svetla istine«. 

O čemu je riječ? 

Ono što je bilo manje ili više izravnim poticajem ilirizmu — po- 
staje u Novakovoj interpretaciji HISTORIJSKIM UVJETOM bez koga, 
misli Novak, preporod ne bi mogao ni uspjeti, a ni začeti se. Drugim 
riječima — historija počinje od poticaja i »pomoći sa strane« (to su 
Novakove riječi). U ovom slučaju, to je dakako i velika uloga Vukova 
rada na jeziku — a sve ono što je bilo prije, gotovo sva tradicija hr- 
vatskog, tj. narodnog a ne nekog stranog ili prosto »izmišljenog« 
jezika kojim nitko ne govori — i dakako pismenosti i književnosti na 
njemu, do Ilirizma — pretvorilo bi se u jednu jadikovku nalik Štoo- 
sovoj! Ili bi, vjerojatno, iščezlo. 

Posebno pitanje, koje u ovom napisu tek želim naznačiti kao vrlo 
važno, pitanje je koliko je stvarno bio velik UTJECAJ književnih, po- 
gotovu jezikoslovnih radova u Hrvatskoj na samoga Vuka. Uzgredne 
Novakove napomene o tomu upućuju na važnost tog pitanja (kao što 
ćemo ubrzo vidjeti), a o njemu u nekoliko studija o Vuku Karadžiću 
(koje sam imao pri ruci) — nema gotovo ni spomena.5 

Evo sad ovog političkog govora i Novakove operacije zvane histo- 
rijska analiza. Novak citira govor Ivana Kukuljevića u Saboru, 1884. 
godine, o pedesetoj obljetnici Ilirskog preporoda. Kukuljević je, iz- 
među ostaloga, rekao i ovo: 

»Srbi su to bili, gospodo, koji su me naučili ljubiti svoj narod, što- 
vati plemena srodna i cijeniti slavensku ideju... To im neću nikada 
zaboraviti što su ova gospoda Srbi mene podučili što je patriotizam, 
kako se je jedan malen narod srbski borio kroz tri stotine godina i 
oslobodio od Turaka svojom hrabrošću« (str. 166). 

Prvo, Kukuljevića bi trebalo upozoriti (a to Novak nije učinio) na 
to da nakon propasti srpske države na Kosovu i pogotovu nakon pada 
Despotovine — u vrijeme najjače turske moći te, nadalje, u vrijeme 

5 Ni u ovom Novakovom radu, ni u knjizi ije Keemanovića Vuk Karadžić 
i izbor Vukovih istorijskih spisa (SKD »Prosvjeta«, ZEb. 1951.), ni 
u napomenama Vojislava Đurića u njegovu izboru Vukovih tekstova (Vukovi 


zapisi, SKZ, 1967). Isto tako ni u temeljitoj Vukovoj biografiji iz pera Miodraga 
Popovića (Vuk Stefanović Karadžić, Nolit, Bgd, 1964.) To pomalo čudi. 

kad ta moć postepeno ali sigurno opada (aproksimativno, to traje od 
sred. XV stoljeća do poč. XVII st) — u Srbiji i većem dijelu Bosne i 
Hercegovine vlada, (osim hajdučkoga ratovanja) — priličan mir, Bitka 
se, u kojoj Hrvati i svježe doseljeni Srbi na svojim leđima zaustavlja- 
ju tursku najezdu u zenitu njene moći — bije u Lici, na Uni i Savi, u 
Slavoniji. Tek tad su turski zulumi — u času kad se do tada prilično 
solidno ustrojstvo Osmanlijskog imperija počelo razjedati i razjelo se 
— doveli i do I srpskog ustanka (ne samo oni, nego i drugi činioci). 
A prvi je ustanak, kao i drugi, bez sumnje, imao golem utjecaj na 
duhovnu klimu u svim zemljama Slavenskoga juga. 

Novak bi, kao povjesničar, morao intervenirati na ovakav ili sli- 
čan način u taj Kukuljevićev ushit, no očito je s tim citatom imao sa- 
svim druge nakane. To zaključujemo po tome, što odmah slijedi lek- 
cija iz osnova znanstvenog pogleda na povijest, i to »ponekim hrvat- 
skim historičarima« koji sto i više godina kasnije ubacuju u prošlost 
svoja zamračena gledanja, neobavešteni i politički jednostrano orijen- 
tisani, kao da su oni bili prisutni svemu tome zbivanju, a ne živi ilir- 
ci, koji su i te kako bili pozvani da kažu kako je došlo do narodnog 
preporoda i kako se on sproveo (str. 166). 

Napokon, eto opet načelnog stava, paradigme, optužbe — a sve dok 
se, eto, već na ne znam koliko tipkanih stranica ovog napisa kolebamo 
izreći sud o tomu što zapravo predstavlja Novakova vizija povijesti, 
Novakova nomenklatura. 

Hrvatskih povjesničara, onih »sto i više godina kasnije«, na ža- 
lost ima tako malo, da neimenovani »poneki« od njih ne bi mogao biti 
broj i suviše značajan. No, Novak neće reći na koga misli, a pogotovu 
što taj na koga on misli — misli, koga dakle optužuje da je od povi- 
jesti napravio političku kuhinju. 

No, kad neće ti »poneki« povući zdrave zaključke iz Kukuljevićeva 
(posve opravdana, naravno) ushita — onda će se već sam Novak po- 
brinuti da taj ushit protumači na — sebi svojstven način. 

Nakon još jednog napada: 

Štaviše, ni akademske učene titule takvim istoričarima' ne mogu 
dozvoliti da oni znaju više i bolje o onome što se zbivalo pre sto i više 
godina od samih stvaralaca tog preporoda, podređujući njihova znanja 
svojim, više-manje politički usmerenim domišljanjima i fjantazmago- 
rijama (ista str.). ' 

Evo i Novakove vizije istine: 


Jasno i svetlo rečeno: ko je sve bio u preporađanju mlade Hrvat- 
ske. Toliki sjajni broj Srba, a među njima i Vuk Karadžić! (...) Bez 
pomoći sa strane, izvan Zagreba, bez obzira da li je ona dolazila nepo- 
sredno utičući na pokretača, od Srba ili Slovaka, od onih koji su slo- 
vensku uzajamnost uzdigli do vrealističkih potreba saradnje protiv za- 
jedničkih opasnosti, mađarizacije i germanizacije. Bez svega toga je- 
dva se može da zamisli da bi bilo uspeha na svim linijama kojima se 
kretala ideologija ilirizma, ma koliko ona imala zdravih korena u dru- 
goj polovini XVIII i prvim decenijama XIX stoleća, u kome je klija- 
nje i zrenje i ispod snega i mraza, počelo da se javlja. Ostalo bi na 
jadikovkama, kao što je bila Štosova pesma, u njegovim i sličnih pes- 
Nika, prekorima, jer od staleža i redova u Hrvatskom saboru, kako se 
to jasno odrazilo 1830, nije bilo mogućnosti da se oni krenu u neki 
Posebni hrvatski preporod, na uskoj samohrvatskoj osnovi. Feudalnoj! 
Ni Pešta, bolje Požun, ni Beč nisu bili sentimentalni, i samo su pode- 

šavali svoje namere i delanja ciljevima usmerenim protiv Hrvata, a 
to će reći, uvek i protiv Srba (str. 166—7). 

Posvetivši toliki prostor ovom Novakovu ushitu o uzajamnosti, že- 
ljeli smo jače ukazati na DRUGU paradigmu njegove znanstvene me- 
tode. Iz svjedočanstva o »učešću« (on sam kaže, »pomoć sa strane«) 
koje — budući da uopće kao takvo i ne dolazi u pitanje, jer je od 
onoga što se u povijesti zove vidljiva činjenica i nitko je i ne želi 
komentirati, pa ni ja — Novak gradi svoju historijsku babilonsku ku- 
lu od karata — dovodeći, bez »pomoći sa strane« i samu mogućnost 
preporoda u pitanje. Da nije te »pomoći sa strane« — cijela bi hrvat- 
ska historija od Napoleona na ovamo bila tek lirska jadikovka! 
O stvarnoj historijskoj osnovi preporoda, o njegovoj pretpostavci, pa 
onda o njegovoj povijesnoj neumitnosti (kao i u drugih naroda, narav- 
ski!) — ni riječce. Višestoljetnu hrvatsku pismenost i lijepu književ- 
nost na narodnom, hrvatskom jeziku -— bezrezervno bi progutala au- 
stromađarska tama — da nije bilo te »pomoći sa strane«. 


Tko je uostalom ikada pisao o tome što bi Hrvatski staleški sa- 
bor mogao »preporoditi«, tko je spominjao »feudalnu« osnovu da No- 
vak o tome piše — ne služe li gomile riječi tek zamućivanju jasnih 
pojmova?" 

Smisao posljednje rečenice — jer ona je doista povijesno istinita, 
zbiljska — sačuvajmo za kasnije: kad se već stari Starčević obraćao 
onim srpskim (prečanskim) političarima koji su (uz »režimske« Hrva- 
te, dakako) i prije 1883. g. i 20 godina za vrijeme Khuena, i nakon 
njega — vjerujući da su nešto »izigrali« u toj partiji »šnapsla«, pa će 
nešto i dobiti — vjerno služili doista protunarodnim režimima, kad 
se tada Starčević (početkom devetoga desetljeća XIX st.) obraćao SLO- 
ZI, i to SVIH građana koji u Hrvatskoj žive, bez obzira na to ŠTO su, 
kako se nacionalno osjećaju, kakvo narodno ime žele nositi i koje su 
vjere — onda to mnogi, a dakako i Novak — potpuno prešućuju. No, 
o tomu u slijedećoj temi, potanko. 


Znanost kao odvjetništvo ili Novakov pad »naglavačke« u terminološke 
zbrke i historijske zablude 


Vidjeli smo da se V. Novak (u daljnjem tekstu V. N.) ne libi upotri- 
jebiti naziva koji danas, nakon praktičnog debakla u najbližoj južno- 
slavenskoj povijesti, te u vrijeme (opet praktične, stvarne) borbe za 
novu viziju našega društva (svakako ne centralističkog — ni duhov- 
ni ni gospodarski ni kulturno) — mogu značiti sve drugo samo ne 
probitak, progres. No, u Novakovu susretu s ljudima preporodnog vre- 
mena — po onome kako on to razumije, tvrdi, interpretira i dakako 
zaključuje — to bi možda mogla biti neka »privatgeschichte« NEKE 
daleke prošlosti, no nikako znanstveni rad o POVIJESTI, o ZBILJI 
preporodnoga vremena. 

Novakova se generalna »obrana« (kao da povijesna znanost treba 
»braniti« nešto od nekog, osim ako to nisu grubi falsifikati) Vukovih. 
zabluda temelji na načelnome stavu: Vuk je, jer to stoji i u spisima, 
doista cijeloga života ostao na pozicijama da na prostoru koji nasta- 
vaju jugoslavenski narodi postoji, uz slovenski narod, SAMO narod 

7 Novak očito polemizira s duhovima. U kakvom je to znanstvenom radu bilo 
ikada govora o nekom »feudalnom« i to još »samohrvatskom« preporodu? Kako 
autore takvih »teza« Novak ne navodi, a piše o nekim hrvatskim povjesničarima 


(ne imenujući ih) koji su »jednostrano usmereni« — i ovo je valjda na njihovu 
adresu. Drugo ne možemo zaključiti. 


308 


SRPSKOG imena (osim »čakavaca« koji su reliquiae reliquiarum Por- 
firogenetovih Hrvata i »kajkavaca« koji su zapravo Slovenci), ali mi 
ipak nikad ne smijemo taj Vukov zahtjev, u postojećoj zbilji i histo- 
riji, vezati ni uz koji kasniji velikosrpski ili unitaristički politički pro- 
gram, pogotovu ne za tomu primjerenu praksu tzv. »posrbljivanja« 
nesrpskih područja. 

Dakako, ne bismo se uopće protivili ovom načelnom stavu — da 
Vuka proglasimo IDEJNIM ZAČETNIKOM kasnije prakse u već gore 
navedenom smislu — da Novak, u istoj knjizi i na istim stranicama, 
pogotovu u »slučaju Starčević« — ne postupa posve obrnuto od tog 
temeljnog načela »ne-krivnje«. Načelo vrijedi za jednog, za Vuka, za 
drugog, za Starčevića ne. 

Vuk Karadžić je (i V. N. za to daje obilje dokaza) — cijeloga ži- 
vota od pučanstva i odličnika u Hrvatskoj, sjevernoj i južnoj, doče- 
kivan s veseljem, ljubaznošću i poštovanjem. No, Vuku neke stvari u 
ilirskome pokretu nisu bile jasne, a neke ni simpatične. On je dakako 
imao prava da mu se ne sviđa Gajev rad na praktičnim jezičnim pro- 
blemima (ortografija!). Nije imao naročite simpatije — često — i stoga 
što svi koji u Hrvatskoj toga vremena o jeziku nešto misle ili pišu, 
ne misle i ne pišu baš točno onako kao što je Vuk naučavao. No, evo 
jednog »čudnog« pisma koje Vuk piše J. Kopitaru. Stoji u njemu i 
ovo: »U Zagrebu je među ilirima revnost vrlo velika, mnogo veća. 
nego razum«. Novak se tomu »čudi«, to ga malo »iznenađuje«, pa, 
komentira dalje — »ne bi nikako mogli s njime da (se) složimo. Ali, 
kad znamo da o tomu piše Kopitaru, mi mu opraštamo« (str. 197). 

Zašto Novak tako bogouljudno i vjernički Vuku sve »oprašta«? Mi 
bismo morali danas ZNATI ZAŠTO to Vuk tako misli i piše Kopi- 
taru. Jer, Kopitar je ilircima i njihovu pokretu bio NAČELNIM PRO- 
TIVNIKOM, a Vuku pak JEDINIM I NAJVEĆIM ZNANSTVENIM AU- 
TORITETOM (od kojeg je, dakako, znanja o lingvistici i povijesti i 
svemu drugome — primao posve nekritički).? 

Vuk je, međutim, imao dovoljno razloga da s »ilirskim« imenom ne 
bude zadovoljan. Evo što on rasuđuje o nekoj mogućoj južnoslaven- 
skoj zajednici (u pismu J. Mihajloviću, 1836. godine, što ga citira No- 
vak, na str. 167): 

Ime je jedno od velikih smetnji: njih je teško nagovoriti ...da 
priznadu da su Srbi, a mi bismo ludi bili, kad bismo pristali da osta- 
vimo naše slavno ime, a da primimo drugo mrtvo ime Iliri, koje da- 
nas u sebi ništa ne znači. 

Novak, sa svoje strane (samo zbog usporedbe) na jednom mjestu 
(str. 168) ilirski pokret zove »doista romantičarski branjenom utopijom 
o jedinstvu s imenom ilirskim«. 


5 Ne treba se tomu čuditi ako znamo da mu je J. Kopitar u Beču bio PRVIM 
informatorom iz lingvistike, i da je to školovanje kod Kopitara u stvari bila jedina 
Vukova prava »izobrazba« u jezičnim pitanjima. Tako je Vuk u Kopitaru otkrio »ono 
to je njemu nedostajalo: naučnika velike stručne spreme« (već spomenuti Kecma- 
Nović, u knjizi citirano u bilješci 6, na str. IX). Uostalom, evo nekih naznaka o 
stvarnom Vukovom stručnom obrazovanju; isti Kecmanović piše: 


»Već u siječnju 1814. objavljuje MALU PROSTONARODNU SLAVENO-SERBSKU 
PESNARICU, a u kolovozu i PISMENICU SERBSKOG JEZIKA — po govoru prostog 
naroda napisanu. I tako je Vuk, onako neuk, i samouk, uspio već poslije nepune 
Bodine dana od svoga dolaska u Beč da objavi dvije značajne knjige i da postane 
književnikom« (isto, str. X). Evo i jednog mišljenja istog autora, sa str. XVIII: »Vuk 
je došao u Beč sa onoliko znanja koliko ga je mogao da stekne samouk sa svojih 
26 godina u jednoj sredini u kojoj su školovani ljudi i knjige predstavljali rijetkost. 
Docniji 'filološki genije! nije imao ni pojma o filologiji kada je, 1813. godine, došao 
U Beč... kad je Kopitar predložio Vuku đa on napiše gramatiku srpskog narodnog 
SOvora, Vuk za taj posao nije imao nikakve stručne spreme.« 

" Treba samo detaljnije proučiti njegova kasnija neslaganja npr. sa B. Sulekom, 
no u ovom napisu o tome neće biti riječi. 

No, i tu jest problem, Novak će na rijetko kojem mjestu pokušati 
tu svoju tvrdnju o ilirskoj koncepciji zajedništva (tvrdnja je, da- 
kako, ispravna) SITUIRATI U ZBILJU o kojoj želi pisati, jer sve one 
koji su tu »utopiju« Gaja i drugova ONDA smatrali ili nedovoljno 
preciznom ili. neprimjerenom trenutku, osjećajući NUŽNOST forsiranja 
i narodnog imena (HRVATSKOG), uz želju za jugoslavenskom zajedni- 
com (a ne načelno protivu nje!) — sve te i takve, V. N, će jednostavno 
proglasiti začetnicima RAZDORA na Slavenskome jugu (slučaj Špo- 
rer, posebice slučaj Starčević). 

Povucimo jedino moguć, logički, zaključak: Slovenci i Srbi su te- 
ško mogli (a tako se i zbilo, doista) prihvatiti ideje Iliraca, a ni ideja 
o zajedništvu, sa središtem u Zagrebu, ne bi možda bila naročito sim- 
patična iz bojazni pred hegemonijom, u času kad nacionalna svijest 
(posebice u Slovenaca) još nije bila prevladala. No, to, gledajući da- 
nas, ne bi bilo mnogo vjerojatno. 

Dakle, ilirsko ime nije bilo povijesno konstitutivno, jer je forsi- 
ralo zajednicu nacija a da nacije još nisu bile konstituirane do kraja. 

No, znanstveni nas postupak Novakov upućuje na nešto drugo: on 
ne želi »priznati« (iako to za povijest, to priznanje mislim, nije baš naj- 
važnije) TAKVU zbilju — ako se radi o hrvatskome imenu 
BEZ. ilirštine, jugoslavenštine itd. Vidimo to ponajbolje iz onog dijela 
knjige u kojem objašnjava pravo značenje Vukova »Kovčežića za isto- 
riju, jezik i običaje Srba sva tri zakona« (iz god. 1849). 

Novak o tom djelu i posebno o spisu Srbi svi i svuda ovako sudi: 

(Taj je spis onaj) ...koji će mnogo kasnije (spis je napisan 1836. 
godine, pr. S. L.) izazvati dugotrajne komentare i ocene koje su po- 
gađale Vuka kao čoveka šovinistu srpskog i otimača hrvatskih jezič- 
nih područja. Nerazumevanje i zablude su često bile povod za srpsko- 
-hrvatske nesporazume, prepirke i oštre prekore koji su padali s obeju 
strana. U ovom slučaju savršeno sprovedena decenijama, do naših da- 
na. Dakako, najčešće neopravdano, a ponekad i nenamerno od strane 
pokretača polemike (neka V. N. oprosti što ga prekidam u pola reče- 
nice, no upozoravam da se ta kvalifikacija ne odnosi na najveći broj 
»polemičara« na strani, kako Novak tu »čeljad« zove — hrvatskih »an- 
tivukovaca«, a pogotovu ne na A. Starčevića, što je vidljivo iz kasni- 
jih redaka), koja je kasnije ili u isto doba bila izvitopereno i una- 
kaženo prikazana, kao da je upravo tako, kako je to u glavi neupu- 
ćenog izgledalo. I nikako drukčije. 

No, metodologija ne zakazuje: treba potvrditi Vukovu »nevinost« 
(jer se sam V. N. grčevito bori upravo da svoj posao utemelji kao 
borbu za nekakvu »nevinost«, upotrebljavam ovu posve neprikladnu 
riječ — pr. p.): nije slučajno što V. N. citira »jedan broj« odličnih 
Hrvata (petnaestoricu) koji su bili — u slučaju KOVČEŽIĆA — »pre- 
numeranti«. ' 

Pretplatnicima dakle — sugerira prividno vješto V. N. — nije bilo 
ni na kraj pameti da »krivo« tumače Vuka. No, ako uz taj smiješan 
»pretplatnički argument« dodamo i ovo Novakovo uvjeravanje: 

...koliki je bio broj onih koji su nabavili knjigu kad se pojavi- 
la u knjižarama i kod Vukovih prijatelja koji su njegove knjige rastu- 
rali više nego knjižari, ne zna se broja. Gotovo sve ilirske čitaonice, 
zapravo njihove biblioteke, takođe su nabavile taj Vukov KOVČE- 
ŽIĆ (sa str. 272) 


% Npr. Kukuljevićev program iz 1848. godine, koji zapravo teži federativnom 
ustrojstvu slavenskih zemalja pod! Austrijom! 

onda je posve jasno Novakovo čuđenje 

šta je to Vuk tako izazovno u toj svojoj knjizi objavio kao napadaj 
na hrvatske jezične i kulturne tekovine, njihove vlastitosti, otimajući ih 
posve zločinački i prisvajajući ih. Daleko su bile misli Vukove od tak- 
vih insinuacija, podozrenja koja mu nikad nisu na um padala, a naj- 
manje da njima vređa, da otima što nije srpsko (272—3). 

Ovo bi bilo nevjerojatno da se V. N. ne usuđuje — odmah na- 
kon toga — tvrditi da su isti stavovi zapravo — povijesne zablude 
i obično Vukovo neznanje. I ne-htijenje da se sazna ono što JEST, 
pridometnuli bismo. 

Kako je to Vuk bio daleko od pomisli o zlu — kako bi to V. N. 
stilizirao? I zašto je vjerovao da su svi štokavci Srbi, čakavci Hrva- 
ti a kajkavci Slovenci? Novak jednostavno zaključuje da: 

»(Vuk) nije imao tada dovoljno jasne predstave niti je poznavao to 
državno rasezanje Hrvata« (str. 273), no dodaje, sa svoje strane, da 
za takvu tvrdnju nije bilo »stvarne naučne podloge«. Što mu to znači 
da »nije imao TADA...« jasne predodžbe, kad znamo — Novak to 
piše nakon par stranica — da je sve do smrti u to čvrsto vjerovao? 

No, Vuk vjerojatno nije baš sve isisao iz Kopitareva malog prsta 
— valjda je i sam nešto provjeravao. Novak nas, dakako, obavještava o 
tomu i tvrdi: 

Vuk je na svojim istraživanjima došao do ubeđenja da hriščani 
oba zakona, istočnog i zapadnog, grčkog i rimskog, smatraju da 
su jedan narod. 

Zaključiti nam je da je Vuk negdje pribilježio izjave tih »hriš- 
čana« kako znaju sve o tom jednom narodu. No, jesu li to rekli? 
Kako? Kada? Novak — po staroj navadi — ne bi mogao a da čitaocu 
i ovog puta ne pruži priliku da ga utvrdimo kao MAJSTORA PRO- 
TUSLOVLJA. On, na drugom mjestu (iste knjige, dakako), navodi onu 
poznatu anegdotu koju je zabilježio JAGIĆ.H 

U što se dakle na svojim putovanjima po Sjevernoj i Južnoj Hr- 
vatskoj Vuk uvjerio? Po Novaku, na str. 273, da ti »hriščani smatra- 
ju da su jedan narod«! No, svaki mogući zaključak, ne više o znan- 
stvenoj, metodi, nego o REDIGIRANJU rukopisa prije tiska — pre- 
puštamo čitaocima. 


Evo nas — da ne duljimo, jer smo i tako oduljili, a »još nije sve 
gotovo« — kod tog spornog Vukovog spisa. Evo što je Novak utvrdio: 

... pametni ljudi od Grčkijeh ili Rimskijeg Srba priznaju da su 
jedan narod i trude se da bi mrzost zbog zakona ili sasvijem iskorje- 
nili ili barem umalili što se više može, samo je onima Rimskoga za- 
kona još teško Srbima se nazvati, ali će to po svoj prilici i tome malo 
PO malo naviknuti; jer ako neće da su Srbi, oni nemaju nikakvoga 
narodnog imena. Da reku da su jedni Slavonci, drugi Dalmatinci, treći 
Dubrovčani, to su sve imena od mjesta u kojima žive, i ne pokazuju 
Nikakva naroda. 


'* Navodimo je u cijelosti, kako je objavljuje Novak na str. 248: 
a »Putujući g. 1841. Mažuranić i Vuk etc. Gaj po Crnoj Gori čuli su svuda jim 
ae ogovaralo, da govore jezikom hrvatskim — kad je Vuk budući nezadovoljan 
I ao, da će se niže Cetinja Srbi naći, dođu brodom na Korčulu, i opet jim se 
PdEovorilo da se ondje hrvatski govori. Tada će se prevesti na kopno u mjesto Orebić 
m ovdje su se pred njimi bake skrivale, istom čovjeka sastanu, gdje puši na ulici 
i se upopreči i čeka, gdie mu ususret dolaze, — kađ ga upitaju tko je, odgovori, 
da je Dalmatinac i govori naški: kasnije protumačio mu po primjeru talijanskom, 
ž sjeti .se napokon te kaza 'slovinski' — onda će Vuk k njemu dohramati i pita ga, 
na li još za jezik SRBSKI — on kaže da ne zna — onda Vuk: razumiješ li kako ja 
Sovorim. Razumijem — e to je srbski — razumiješ li dakle? — razumijem. — Jeste 
Ra. Pr ib og im Fo da prijatelju čuli što o hrvatskom jeziku? 
? > O MI NE PAD UM 
SMO HRVATI I GOVORIMO HRVATSKI.« A PENA ME Koma 

Neka Vuk oprosti što ga prekidamo: posljednja mu je rečenica 
doista ispravna (iako V. N. u cijelom svom djelu, kao što smo već 
vidjeli, nema volje da se u tomu ugleda u njega). Vuk piše dalje: 

Da reku da su Slaveni, to su i Rusi, i Poljaci i Česi i svi ostali 
slavenski narodi. Da reku da su Hrvati, ja bih rekao da ovo ime po 
pravdi pripada najprije samo Čakavcima, koji su po svoj prilici ostaci 
Porfirogenetovih Hrvata... (str. 273). 

Vuk tada navodi da bi se moglo reći i za »današnje« Hrvate u tri 
županije tadašnje Banske Hrvatske »kojijeh se domovina prozvala HR- 
VATSKOM, poslije Muhačkog boja, koji je bio 1526. (a dotle se zva- 
Ja GORNJA SLAVONIJA), i kojijeh je jezik kao prijelaz iz Kranjsko- 
ga u Srpski; ali ne znamo kako bi se tijem imenom mogla nazvati ona 
braća naša zakona Rimskoga koja žive n. p. u Banatu, ili u Bačkoj, 
ili u Srijemu, u Slavoniji, ili u Bosni i Hercegovini, i govore onakijem 
istijem jezikom kao i Srbi...« (274) 

Novak komentira kako Vuk nije ni izdaleka bio upoznat ni s 
hrvatskom književnošću prije XIX st., i da je o tome »već bilo nešto 
govora u prvom poglavlju ove knjige« (ista str.). 

Već smo u bilješci 8 pribilježili neke misli o stvarnom stanju Vu- 
kova znanja; dodajmo samo i misao Vukova biografa Lj. Stojanovića, 
koju na strani 74. citira Novak: 

Koliko je bio vrstan u lingvistici -—— kaže Stojanović — on je bio 
vrlo slab u svakoj drugoj nauci, on upravo NIJE BIO OBRAZOVAN 
(istakao V. N., pr. p.) čovek... Sem toga, koliko je bio revoluciona- 
ran u pitanjima o. jeziku, on je bio vrlo konzervativan u socijalnim 
pitanjima. 

Već poznati nam I. Kecmanović u već navedenom djelu, zaključit 
će, nakon svojih vlastitih zaključaka (vidi u bilješci 9.) o Vuku-histo- 
ričaru, a da i ne trepne okom, slijedeće: 

On je o ljudima i događajima uvijek govorio golu istinu i davao 
dh s lica i s naličja... (str. XXX). 

No, Novak ni mnogi drugi iz činjenica koje sami ob- 
javljuju, neće i ne žele izvući zaključak ČIME je mogla dakle po- 
sljedovati ta Vukova »upućenost« u bitna pitanja povijesti i kulture 
onoga podneblja na kom je on tako suvereno, autoritativno stvarao 
lingvističke zakone. No, zato se Novak žuri, i čitaocu priopćava pravi 
smisao Vukovih zabluda. Podsjetimo se: 

U dubini svojih ispitivanja i traženja izlaza, Vuk je bio na pozici- 
jama Pavla Ritera Vitezovića, koji je sva ta narečja jednog i istog je- 
zika nazvao hrvatskima, pa tako i srpski deo srpskohrvatskog jezika 
(str. 274). 

A onda, na str. 275, ako se sve dobro uoči što u tim spisima piše, 
kaže nam Novak: 

onda će Vuk svojim opozicionim stavom prema imenu ilirskom, 
Viti u stvari uskrsnitelj imena hrvatskoga, koje neće ni zamene za 
ilirsko, jugoslovensko ime, moći da zamrači. 

Međutim, već smo vidjeli da je jedno od temeljnih načela Nova- 
kove metodologije sve po izrijeci »Quod licet Iovi, non licet bovi« (gdje 
je Jupitrom postao Vuk, a volom postao — Starčević). Tako Novak, 
da ne bi srušio kuću od karata koju o tom »zloduhu« Starčeviću stva- 
ra, postupno i metodski, iako s fatalnim »pogreškama« — mora Star- 
čevićevo SVEHRVATSTVO odmah i bez ikakve rezerve okvalificirati 
kao ISKLJUČIVI ŠOVINIZAM. Danas nam je ne samo moguće, nego 
i dužnost — uzeti ono što se zbilo TAKVIM KAKVO JEST, a nakon 

toga, TAKVIM KAKVIM SE U POVIJESNOM RAZVOJU ISKAZALO 
KAO ČINILAC (to se zove inače IDEJNA inspiratorika). No, imati 
»različite aršine« — NEDOPUSTIVO JE U OVAKVOM DJELU. Pod- 
sjećam na sažet zaključak iz Enciklopedije Leksikografskog zavoda, 
tom III, str. 401—2: 

U stvari, Karadžićevo svesrpstvo i Starčevićevo svehrvatstvo doka- 
zuju kako su i jedan i drugi tada vjerovali da su Hrvati i Srbi jedan 
narod, pa su nastojali da ga obuhvate i jednim istim imenom, 

Novak će nastojati pokazati kako su se zbog tih Vukovih mišlje- 
nja neki pojedinci uzbudili tek KASNIJE (kad je odjednom Starčevi- 
ću palo na pamet da se od Ilirca prometne u velikohrvatskog šovini- 
stu, i to — po Novaku — iz zaista smiješnog razloga!)!? 

Novak će tako za poznate nam Vukove misli reći da su bila »ne- 
potpuna i jednostrana gledanja« i da onda (1849) »nikoga od Iliraca 
nisu uznemirila... barem to nam nije nigdje ni u kakvom saopštenju 
tadašnjih suvremenika zabeleženo« (275). 

Kako će V. N. u »slučaju Starčević« premnogo i za opći dojam 
knjige VUK I HRVATI — spekulirati, pa tako POVOD (evenutalni!) 
proglasiti jednostavno UZROKOM, RAZLOGOM (to ni u srednjoj ško- 
li ne bi smjeli đaci glasno reći, zar ne?) morao je od-špekulirati i to 
da je Starčević 1849. godine zacelo bio upoznat sa 'Kovčežićem' (str. 276) 
iako ni po čemu to ni on ni mi ne znamo. No, to je i tako svejedno, 
što se sve moglo dogoditi tih dana? Pa, vrijeme je to doista revolucio- 
narnih događaja ne samo u Evropi, nego i u Hrvatskoj — to doduše 
za V. N. uopće ne postoji: povijest Hrvatske nastavlja se tek — pobje- 
dom kontrarevolucije! 

Moramo postaviti i pitanje, kakve je FAKTIČNE posljedice imala 
Vukova posve filološka težnja o svesrpstvu na Balkanu? Kako smo u 
ovom napisu na tragu Viktora Novaka a ne Vuka Karadžića, na to 
ćemo upozoriti samo jednom činjenicom. 

Vuk, primjerice, i 1834. godine poduzima jedno od svojih brojnih 
i plodnih putovanja. Već navedeni I. Keemanović (u istom djelu) piše 
na str. XIV: 

Vuk je silno obogatio svoje poznavanje narodnog jezika, on je 
u Dubrovniku, u Boki Kotorskoj i po Crnoj Gori upoznao život i obi- 
čaje ondašnjeg naroda i zabilježio dosta narodnih umotvorina. 

To je, dakako, točno; slično bijaše i na drugim putovanjima po 
Hrvatskoj (sjevernoj, posebice južnoj), po Bosni i Hercegovini itd., itd. 
Evo rezultata: 

Vuk je skupio i delimično objavio ili spremio za objavljivanje delo 
Srpskog naroda stvarano u toku vekova: SRPSKE NARODNE PJESME 
(1814—5, 1823, 1833, 1841, 45, 46, 62, 65, 66 — to su dakako godine iz- 
danja), SRPSKE NARODNE PRIPOVIJETKE (1821, 53), SRPSKE NA- 
RODNE POSLOVICE (1836, 49) (Đurić, str. 10). 


) .. Tako u predgovoru knjige VUKOVI ZAPISI (izdanje SKZ 1967) 
ističe priređivač djela, Vojislav Đurić, koji isto tako zaključuje i ovo: 
Bez Vuka ne bi bilo... čitavog potonjeg razvitka naše kulture, 
koji još traje i koji će uvek, dok bude bilo našeg jezika i naše krvi — 
Počivati na Vukovim temeljima (isto, str. 8). 
Dakle: 


ako vjerujemo u to da nije bilo nikakvih »zadnjih« namjera u 
Vukovu svesrpstvu, nego tek nešto malo kriva nazora zbog običnog 


12 Vidjet ćemo kasnije k j ij i 
o PA ije odvila. je kako »mržnja« postaje historijskom argumentacijom i za 

neznanja, ako nije »otimao« što je tuđe (što je besmisleno i postaviti 
kao mogućnost, jer on osim Srba drugih štokavaca i ne poznaje!) — 
nije li ta njegova naivnost u neznanju i neznanje u naivnosti (?) po- 
sljedovalo IMENOVANJEM koje traje koliko traju i ponovljena izda- 
nja njegovih (kod Đurića) navedenih djela? Ili bi možda to pitanje bilo 
»nezgodno« postaviti? Mislim da ne, jer u pristupu koji nastoji oko 
znanstvene istine — nema nikakvih »nezgoda«. 

Nehotice (možda) — zbilo se ono što ni Vuk ni veliki broj Hrvata 
toga doba NISU pretpostavljali: u posljednjih stotinu godina, kao što 
znamo, narodna se bića Srba i Hrvata NISU stopila u JEDNO biće, 
pa tako Vukovo ime SRPSKI (za zajedničko blago) ne može biti, uz- 
mimo, sinonim za JUGOSLAVENSKI. Itd., itd, 

Još samo nešto o Vuku, jer je to put do Novaka: 

Vuk se NIKADA za života nije — jer nije promijenio svog znan- 
stvenog stava — ODREKAO svojih nazora. Međutim — odgovarajući na 
rezultate desetgodišnje polemike (1851—1861) — Vuk je, napokon, 1861. 
godine, u »Vidovdanu«, objasnio članak »Srbi svi i svuda«. Ali, kazuje 
nam Novak s&m, »u stvari ostajući na starim pozicijama« (str. 376). 
Vuk sad Srbe i Hrvate — ukoliko već Hrvati nikako ne žele pristati na 
to da su Srbi — dijeli po VJERI. Novak zaključuje: 

Svoja filološka gledanja ipak pomalo ublažava sa dosta duha po- 
mirljivosti i političke saosećajnosti... (ista str.). 

Dakle, prvi i jedini lingvistički autoritet tog doba (sa svim, teme- 
ljitim nepoznavanjem historijskih činjenica) je »pomirljiv« i »politički 
saosećajan« kad ponovo pokazuje to svoje temeljito i tvrdoglavo ne- 
znanje (dosljedno, možda bolje reći): jer, kako ga Novak prepričava: 

Po Vuku su ikavci takođe čakavci, koji su se posrbili kad su Srbi 
iz Bosne i Hercegovine pred Turcima napuštali svoja ognjišta i prešli 
u nove krajeve (str. 376). 

Vuk kaže: 

Po ovome se upravo može reći da oni naši ljudi Rimskoga zakona 
koji u pomenutijem slogovima .mjesto JAT ne govore I nego JE ii E, 
nijesu postali od Hrvata nego su njihovi stari bili pravi Srbi, pak su 
ili u stara vremena u Rimskome zakonu ostali svojevoljno (kao npr. 
Dubrovčani, Konavljani, Prčanjani i Barani), ili im je u novija vreme- 
na zakon ovaj na silu nametnut (kao n. pr. u Hrvatskoj u Žumberku, 
i po drugim mjestima)... 

Zaključimo Novakovim »zaključkom« o ovom »lingvističkom« pi- 
tanju o čakavcima — no, u bilješci.'3 


Kako živi Novak zamišlja sebi pokojnog Antuna Starčevića 


Dvije su središnjice (čudno, ali je tako) Novakove knjige: prva je 
o odnosima Vuka i »hrvatskih vukovaca« (kako to lijepo kaže Novak), 
a druga o tome kako su i Vuka i te hrvatske vukovce napadali ne 
(samo) zbog potpunog (povijesno-kulturno-lingvističkog) neznanja i 
bludnji, nego ponajviše zbog ukorijenjene (u što?) naciona 1l- 


45 Str. 377: »Sve do pred svoju smrt Vuk se nije odvajao od problema o čakav- 
cima. S njima je on, a to će reći s Hrvatima i jednom njihovom osobitom jezičkom 
osobinom, bio gotovo čitavog svog naučnog života. Drugim rečima, Vuk se sasvim 
saživeo s Hrvatima, proučavajući deo njihovog bića, odražavanog u jednom hrvatskom 
narečju, koje je toliko osvojilo duh i srce velikog slaviste. Sasvim tako! Vuk je 
neprestano s Hrvatima, kao što je i sa Srbima, u svim svojim najsloženijim sagle- 
davanjima dubina pitanja, koja su ga stalno razapinjala, kao što je svaki veliki 
naučnik od početka razapet na krstu traženja konačne istine. U ovome je i veličina 
Vukova genija...« Itd. 

ne mržnje tih nekih Hrvata i prema Vuku osobno, i prema srp- 
skome narodu, kulturi, postignućima, imenu itd. I to, bez IKAKVIH 
uvjeta, nego iz OSOBNIH, PRIVATNIH PORIVA, dakle ne-historijski, 
dakle slučajno, dakle iz puke opakosti. Tako se — jer se o povijesnome 
zbivanju radi, i iz svih gore navedenih uvjeta — i povijest sama može 
zbivati. 

No, ovakav APRIORNI stav V. N.-a toliko ga zamućuje — njega 
osobno i njegovo VIĐENJE činjenica i njegovo ZNANJE o toliko toga 
što jednostavno PREŠUĆUJE (jer to što prešućuje zasigurno zna i do- 
bro zna zašto prešućuje!) — da ga vodi čak i falsifikatima činjenica! 
Ako pak ni Vuka u njegovu neznanju ne može »opravdati« ništa osim 
našeg uvjerenja da doista PRAKTIČNU, dakle POLITIČKI POSTO- 
JEĆU, DJELATNU majorizaciju nije u svojim zabludama imao 
kao zadnju misao, onda tek na slučaj V. N. moramo primijeniti onu 
staru (iz prava, doduše) izrijeku da nepoznavanje (zakona) ne osloba- 
đa krivnje onog koji ga ne zna. Novaka tako ne može ispričati »nepo- 
znavanje« temeljnih zakonitosti povijesnog procesa i nekih temeljnih 
povijesnih činjenica. 

No, hajd'mo, s Viktorom Novakom, na putešestvije zvano »slu- 
čaj Starčević«, gdje ćemo Novakovu »obradu« pokušati »dopuniti« ne- 
kim i suviše poznatim POVIJESNIM ČINJENICAMA. 

Starčević je »antivukovski« nastupio »kritikantskim nezadovoljst- 
vima«. Starčević je protiv Vuka poveo »hrvatsko jato antivukovaca« 
(str. 94) iako će se, po Novaku »tek poslije smrti javiti protivnici (Vuka, 
dakako, pr. S. L.)« (str. 75) Starčević polemiku počinje 1851. godi- 
ne, Vuk umire, kao što je općepoznato — 1864. godine. Njega, nadalje, 
u prostakluku, pamfletizmu, mržnji, zavisti itd., itd. — nadmašuje tek 
JOAKIM VUJIĆ. 

Oko Starčevićeve osobe razvio se »isfantazirani aureol idolatrije« 
(297) — tvrdi Novak, a zatim piše nešto što je ne samo puno NEISTI- 
NA, nego je — i to nije uopće slučajno — gramatički posvemašnja 
besmislica, jer o PRVOJ riječi u rečenici (koja je subjekt!) — ne do- 
znajemo, sve do tačke — NIŠTA: 

Koreni iz kojih je nicalo njegovo životno stvaralaštvo, njegovo vi- 
še političko nego književno delanje, sve njegove inicijative u raznim 
vidovima nesumnjive borbenosti, ali i pune strasti i nekontrolisane 
mržnje, na sva suprotna gledišta protivnika, koja je decenijama napa- 
dao, s upornošću dogmatičara, uobraženom nepogrešivošću, koju su nje- 
gove pristalice gotovo religijski obožavale, i pokoravali se njegovim 
sudovima bez razmišljanja, sa pravim strahopoštovanjem (str. 297). 

Koji su KORIJENI — nismo saznali. Novak će kasnije uputiti: 
sve se mogućnosti, svi korijeni, utemeljuju u mržnji, prepotentnosti i 
bezobzirnosti. No, o »nekontrolisanoj mržnji« na sve suprotno — i te 
kako treba govoriti. NOVAK, naime, pretpostavivši OSOBNO DUŠEV- 
NO STANJE Starčevićevo kao UVJET, RAZLOG I POVOD njegovu 
velikohrvatstvu — NE ŽELI ZNATI DA JE ON KASNIJE — Mi- 
jenjao stavove, oslobodivši se BITNIH zabluda iz »prve«, polemičke 


."* Novak je bezgranično ljut na Starčevića, ali i za Vujića i za pamflet Vujićev 
protiv Vuka kaže da je to »uistinu samo neki avangardistički teatroman mogao tada 
da izmisli«. Evo dijela tog pamfleta: 

k »... Najbezobrazniji i najzlobniji Vuk Stefanović Karadžić, Drobnjak iz Petnice, 
tiflozovije doktur, kalikutičeski kokošiju kralj; od bundeva, jurgeta i tikava bez 
semena kavaljer; arkadičeska marva s dugačkim ušima i lavskom kožom dulosas; 
zeleno-zlobna, zavistljiva, pakosna, hegava i krompava maškara; slepaca i slepica 
buljuk-baša; s lepih šarenih tuđih ptica perci nakićeni crni gavran; nad kornjačama 
i žabama đordeli-baša;... slepačkih pesama prepisatelj, od gusala Kapelmajstor, 
slavni zeleni žabac« itd., itd 

faze. I E. Kvaternik je dakle »pristaša« koji ga je »religiozno oboža- 
vao«! Kakva je uloga Stranke prava pod idejnim vodstvom Antuna 
Starčevića sedamdesetih i osamdesetih godina — kad je bila napredna 
hrvatska građanska stranka — NOVAK ŠUTI KAO ZALIVEN. I mo- 
ra, jer bi inače pala u vodu njegova verzija »velikohrvatstva od nekad 
do danas«. 

Utvrdivši biografske podatke i to da je bio oduševljeni Ilirac do 
1848. godine, Novak nam dopušta radost da pročitamo jednu briljantnu 
povijesnu analizu: 

Starčevićev preobražaj iz ilirske faze nastupio je tako reći u jed- 
nom prelomnom udaru, bez nekih dužih i dubljih priprava. Uvreda i 
poniženje su nadvladali u razbuktalom temperamentu za ceo daljnji 
život sve što je do tada voleo i poštovao da sve to napusti i da se 
krene u posve suprotnom pravcu (str. 300). 

U »prvom krugu« polemika (jesen 1851 — sredina 1852. godine) 
Starčević se u Gajevim novinama deklarira kao »antivukovac«. Za- 
mjera npr. Vuku što je narodne pjesme (prevedene na njemački kao 
»Gusle serbische Nationallieder«, jer o toj knjizi A. Starčević piše) 
»serbskim piesmami kerstio« što Novak odmah kvalificira kao »pako- 
sno Starčevićevo zanovetanje« (sve na str. 315). Zatim zastupa etimo- 
loško stajalište. 

Prije no što (preskočivši dosta toga) krenemo na drugi krug po- 
lemika — izazvan napadom novosadskih novina na hrvatstvo — jedan 
mali biser iz stvaralaštva Viktora Novaka. On navodi kako se: 

Kurelac inače nije slagao s Vukovom tezom o čakavštini kao jedi- 
noj jezičnoj oznaci hrvatstva, ali zato nikada nije to filološko mišljenje 
prenio na političku scenu, kao što je to uredio A. Starčević (335). 

Kurelčevo dakle MIŠLJENJE (kakva nezgrapna riječ za tu prili- 
ku) o tome TKO su i GDJE žive Hrvati — za Novaka je FILOLOGIJA, 
i Kurelac se, dakako »filološki«, nije s tom »filološkom« Vukovom te- 
zom »složio«.! 


Tako se A. Starčević iznenada prometnuo u šovinistu. A kako je 
počela druga polemika? Novak piše: 

Ante Starčević čekao je svaku i najmanju priliku da je iskoristi 
i da zametne kavgu ili produži staru sa srpskim novinarima ili književ- 
nicima, čiji se šovenski žar baš tih vremena takođe razbuktao i pla- 
meno raspirivao svađe (str. 337). 

Desilo se da je u novosadskom »Serbskom dnevniku« (u 12. broju 
1852. godine) objavljen jedan »nerazuman« (kako kasnije to kvalificira 
Novak) napad na hrvatstvo. Što se desilo sa Starčevićem? Novak na- 
stavlja: 

Ove, same po sebi izazovne misli novosadskog novinara, neosno- 
vano i lakomisleno izbačene i štampane, razbuktale su negodovanje i 
ljutnju ne prema tom čoveku (tj. autoru teksta, pr. p.), prema redakciji 
novina, nego prema Srbima uopšte, naročito Starčevića, koji je već 
nekoliko meseci bio veoma izazovno raspoložen. Nerazumnostima *Srp- 
skog dnevniku sledele su one strastvene Anta Starčevića... Svakako, 
na krajnosti "Srpskog dnevnika' usledele su bezumne krajnosti *Na- 
rodnih novina? tj. Starčevića, kojima su se sumo razbuktale šovenske 
strasti s obeju strana. 


15 Vjeran običaju da opširno citira premnoga slaganja hrvatskih vukovaca 
s Vukom — ovdje Novak »štedi« prostor i »prepričava« Kurelca u stvari neobično 
važnoj! Kako se to Kurelac filološki »nije slagao« s ovim Vukovim uvjerenjem ne 
znam, jer u rukama nisam imao Vukovu PREPISKU. Može se provjeriti, no tomu 
ovdje nije prilika. 

Svakako je povijesnoj znanosti danas posve jasno ŠTO su značile 
i KOLIKO štetile ovakve polemike, to je općepoznato, no Novaku je 
+o JEDINA dimenzija koja ga zanima. Dakako, s dubokim razlogom: 
on mora zaključiti da su Starčević i njegovi sugovornici (su-polemičari 
možda) iz Novoga Sada i Beograda — STVORILI JEDAN HISTORIJ- 
SKI PROBLEM koji se, doista krvavo, materijalizirao tijekom II svjet- 
skog rata, a problema NIKAKO ne bi bilo da se nije i s jedne i s 
druge strane našlo megalomana, nerazumnika i bezobzirnika.s 

No, Novak također radi po principu POPU POP, BOBU BOB, pa 
kad je u Novome Sadu nešto »nerazumnost«, u Starčevića je »stra- 
stvena nerazumnost«, kad je kod prvih »krajnost«, u njega je to »be- 
zumna krajnost« itd., itd. — već je dosadno nabrajati. 

Dakako, Vuk »iznad« postojeće stvarnosti na svom znanstvenom 
Olimpu (jer tako iz Novakove riječi proizlazi), tek je »neupućen«, pa 
tko je kriv Starčeviću da JAVNO govori ono što misli (pogotovu ako 
je to temeljita zabluda) i da stoga — stvorivši s nekim isto tako raspo- 
loženim pojedincima taj nesretni međunacionalni problem za 100 go- 
dina unaprijed — tvrdi »bez sumnje najbezumnije i isto tako naju- 
vredljivije da Srbi uopšte nemaju svog jezika« (Novak, str. 338), iako 
bi trebalo konačno uvidjeti da u Starčevićevoj hipertrofiranoj upotrebi 
hrvatskog imena ima isto toliko pogrešne unitarističke koncepcije ko- 
liko i u Vukovoj upotrebi srpskoga imena. No, Novak posve odriče 
mogućnost »zadnje namjere« kod Vuka koji se nikad nije odrekao 
svojih ideja, a za Starčevića ZABORAVLJA istaći da je — na primjer 
— nekoliko puta u svojim spisima s oduševljenjem govorio o slavnim 
djelima dinastije Nemanjića, dakako držeći je za hrvatsku, budući 
da srpsko ime nije tada priznavao uopće, i smatrao ga izmišljotinom 
neprijatelja onog cijelog naroda kojeg je zvao hrvatskim. No — ne 
cijeloga života. A i u vrijeme ovih besmislenih polemika — da je 
Starčević onakav kakvim ga Novak vidi — on bi, po Novaku, morao 
tražiti bar decimiranje »njemu mrskih Srba«. Dosljedno njegovu shva- 
ćanju — tada bi morao decimirati dio onoga naroda kog je zvao 
hrvatskim. No, takva, čak priručna analiza, Novaku ne da je strana, 
nego se on u nju uopće ne upušta. 

Starčević tako u jednoj od tih polemika kaže ovo: 


»Pod imenom Ilirskim radili su Hervati kao i vazda više za dru- 
ge, nego li za se, zamučali su mnogo što zamučati ne bi imali« (na str. 
339), no Novak to naziva ovako: »sve odreda bezumno i uvredljivo« 
(ista str.). 

Starčević, na drugom mjestu, grmeći protiv imena srpskog, pita 
»Gde su pisci... toga naroda srbskoga?« Nehotice, on možda ponaj- 
više od sviju ljeporječivih fraza u stilu XIX stoljeća — određuje TE- 
MELJNU Vukovu zaslugu za srpsku kulturu, uvođenjem narodnog 
jezika u srpsku knjigu, na što mu, doista, njegov narod do 
vijeka mora biti zahvalan: on je doista začetnik, a ne samo preporo- 
ditelj ili obnovitelj srpske knjige. No, Novak bi htio da Vuk to bude 
i hrvatskoj knjizi: vidjeli smo već, a zna se, dakako, da je hrvatska 


1* Novak svakako dobro zna za jedan manji članak pokojnog dra Vase Bogdanova 
iz predratnog PEČATA, gdje je ukazao upravo na povijesne začetke »srpsko-hrvatskog 
Spora«, a kom je glavna teza upravo to da UZROKE ne valja tražiti u toj polemici, 


da je ona samo jedan — doduše nimalo slavan ni koristan — IZRAZ mnogo kom- 
Kleksnijeg problema. No, Novak, kad i Bogdanova stavlja u društvo Skerlića i K. 
egvića koji su — kako kaže — »fantazirali« o Starčeviću, — nikoga od njih ne 


Citira niti se bilo kakvim argumentima obara na to »fantaziranje«. Sva trojica su 
danas već mrtva, i Novak je sretan što od njih neće moći dobiti odgovora. No, 
Novak ili polemizira s nekim tko je već pokojni — možda je to znanstvena metoda? 


Lin s nekim kog ne imenuje, ili citira EKSCERPTE iz nekog životnog puta, pre- 
šućuje itd. 

književnost na hrvatskoj štokavici postojala i prije Vuka, u povijes- 
nom tijeku od npr. dubrovačke renesanse nadalje.!7 

Primjer kako Novak »znanstveno« zapaža ono što se zbivalo, vidi 
se i u opširnoj kvalifikaciji — s jedne strane napisa dra Jovana Su- 
botića, a s druge Antuna Starčevića. Npr., Subotić je tek »neupućen«, 
on eventualno »luta«, »zastranjuje« kad isto tako »posrbljuje« hrvat- 
sku književnu prošlost kao što Starčević tvrdi da srpskog naroda ne- 
ma. No, Starčević je, u tom slučaju — onaj koji »antisrpski mahnita« 
i »sramno napada« (str. 342 i dalje). 

Čitaoci imaju prilike da na str. 307, 308 i 346 provjere kako je 
Starčević »iznenadno« postao šovinist, kako mu je »srpsivo do kraja 
života mrsko«, kako je »ljubav nosila mladog Starčevića, mržnja rodi- 
la neprijatelja jugoslavenstva i slovenstva, rušitelja bratstva i jedinstva 
Srba i Hrvata«. Nadalje, on je i poslije smrti ostao opterećen kao hi- 
storijska ličnost unatoč tome što »njegova idolatrija u frankovluku 
dovodi do monstruoznosti kakva se jedino mogla naći u strahovitom pa- 
roksizmu tumačenja Starčevićeve ideologije« — od strane ustaša. Star- 
čević se »nikada nije oslobodio« svojih zabluda iz »polemičkog raz- 
doblja« — tvrdi često Novak. Čim vrijeme dalje teče, on je »sve gori 
i gori, monstruozniji od sviju«, njega su »inferiornije mase prihvatale« 
— sljedbenici su mu bili sve sami bijednici. I tako dalje, i tako dalje. 
On će, napokon, svojim protusrpstvom (opet cijeloga života) — »za obe 
polovice Habsburgovog carstva učiniti više nego ma koji njihoy fana- 
tični pobornik« (str. 346). 

Koji puta ponestane snage. No, Novak je ima, pa i onda kad ne 
želi, ni slučajno, priznati da u Starčevićevu životu (kao i političkim 
nazorima) — dolazi kasnije — a to je pretkhuenovsko i khuenovsko 
doba, do nekih važnih promjena. Evo dijelova jednoga Starčevićevog 
teksta koji najbolje može pokazati kako je Starčević, tada kao stvarni 
šef Stranke prava — djelovao »protusrpski« i protiv sloge. 


U članku s naslovom SLOVENCI I SRBI, pisanom na Sušaku 23. 
III 1883. godine — odgovara jednom čitaocu stranačkog lista na pita- 
nje »kakovo smo stajalište zauzeli naprama pučanstvu, koje se u Hr- 
vatskoj izdaje za srbsko«. 

On piše: 

Mi smo naprama njemu zauzeli sasvim isto stajalište, koje i na- 
prama bilo kojemu drugomu pučanstvu. U svakoj zemlji ima pučan- 
stva različitih jezikom, vjerom, pasminom itd. ... Mi ne uviđamo da 
ti nazivi obćenitosti stanovništva ili domovini škode. Dok je tako, naše 
je načelo: te nazive ne otimati ni narivavati; neka ih svatko rabi i 
mienja kako hoće. 


Piše zatim o raznim »zlim zakonima« itd., o onomu što škodi SVI- 
MA, pa kaže: 


te i takove stvari ne tište samo n. pr. katolike, nego i Srbe i Lu- 
terovce, i Kalvinovce, i Židove: sve stanovnike Hrvatske, zvali se oni 
kako im drago. Držeć se toga načela, mi iskreno ljubimo i za brata dr- 


..27 O tomu kako Novak »vidi« (odnosno uopće ne želi vidjeti) stogodišnju tradiciju 
(književnu) u Srba i Hrvata — malo kasnije. Što se baš Dubrovnika tiče, Starčević 
ga je, dakako, uključio u hrvatsku književnu baštinu, a Novak komentira da se on 
tom prilikom »razgoropadio«, »osobito uznemirio«, te zaključuje mudro da će to 
pitanje o dubrovačkoj književnosti »biti kamen spoticanja još dugo i dugo. Još i po 
smrti Starčevića« (str. 339). Novak se dakako nije izjasnio što ON misli o tom 
posve izmišljenom »znanstvenom problemu«, možda i zato što je Starčević bio u 
pravu, a možda i zato jer je urednik njegove knjige — akademik JORJO TADIC 
koji se zasigurno sa Starčevićem ne bi danas slagao. Tek toliko. 

žimo i Srba, i Niemca, i Talijana, i Žida, i Ciganina, i Luterovca, itd., 
svakoga tko radi za obćenito dobro svega naroda i ciele domovine; a 
plašimo se jednako i Hrvata i Srba itd. ... Mi ne vjerujemo da je gla- 
dnu i na studeni n. pr. Srbu drugačije nego n. pr. Hrvatu. Mi pazimo 
samo na stvari obćenite slobode i sreće, i na ljude koji su za nje ili 
proti njima, a za pojedina imena, makar kakova, ne marimo., Zato, ma- 
kar se svi proglasiti za Hotentote ili nas se svaki zvao posebnim ime- 
nom, samo da budemo svi slobodni i srećni! 

Tako Starčević 1883. godine! 

Još bismo samo pridometnuli V. Novaku — da se sjeti — kako je 
svojom tvrdnjom da su Starčevića nasljedovali ili slijedili samo doista 
minorni ljudi u Hrvatskoj spomenuo tek neke od hrvatskih knji- 
ževnika koji bijahu članovi Stranke prava, i to ili dok je ona za- 
stupala doista Starčevićev program osamdesetih godina, ili one frak- 
cije koja (nakon njegove smrti) nije bila pod Josipom Frankom: A. 
Kovačić, A. Harambašić, E. Kumičić, Stj. Miletić, J. Hranilović, A. 
Tresić-Pavičić, S. S. Kranjčević, A. G. Matoš, M. Ogrizović, F. Galo- 
vić... I mnogi drugi — »minorni ljudi«! 


Zaključak 


Možda su riječi »reakcionaran« ili »protuustavan« doista velike da 
njima zaključimo ovaj osvrt? Ili je osoba kojoj bismo to nadjenuli 
premala? U svakom slučaju, šteta je velika učinjena, a popraviti je 
više ne može ni sam ugledni izdavač čak ako se ispriča što je takvu 
knjigu objavio. 

Kako je, zaista, Srpska akademija nauka mogla objaviti ovu ne- 
naučnu, falsifikatorsku, mistifikatorsku i za Hrvate uvredljivu knjigu, 
djelo koje se suprotstavlja svim temeljnim, pisanim načelima našeg 
samoupravnog socijalizma i federalizma?! 

GLAZBENA KRITIKA — KUDA I KAKO? 


Kritičar je onaj koji zna kako da svoj dojam o lijepome prenese 
u neki drugi oblik ill u neki drugi materijal. 


OSCAR WILDE 


Nikša Gligo 


Kritika u svom najužem etimološkom smislu (lučiti, birati, očito- 
vati, suditi) pruža vrlo malo praktične koristi. Ako je sama sebi svr- 
. ha, odnosno ako se »stvara« samo zato da izriče sud, njezina je uloga 

.promašena. S druge strane, sva proučavanja umjetnosti, u najširem 
smislu, besmislena su ako kao svoj konačni sud ne uključuju vrijed- 
nosni sud, tj. ukoliko nisu kritička ili ukoliko barem nisu kritički 
usmjerena. 

Glazbena je kritika najkreativnije područje od mnogobrojnih (vrlo 
slabo kreativnih) područja najšire glazbene teorije. U jednom paradok- 
salnom sustavu odnosa teorije i prakse, kao što je glazbeni gdje se teo- 
rija kreće od naučne egzaktnosti jedne akustike do empirijske siste- 
matizacije metodike glazbene nastave, praksa ipak slijedi teoriju koja 
sustave tvori tek na osnovi praktičnog iskustva. Zaneseni obiljem mo- 
gućnosti egzaktnog proučavanja glazbe posredstvom svih oblika glaz- 
bene teorije (izuzev nekih koji su suvremeniji) zaboravljamo zapravo 
koliko je važan odnos između teorije i prakse, odnosno hod teorije za 
praksom. Zaboravljamo da je to donekle poništenje čitave naučne eg- 
zaktnosti i da se tek u praktičnom obliku glazbene aktivnosti krije: 
prava građa glazbenog proučavanja, materijal koji zahtijeva razmiš- 
ljanje o bitnosti a ne raspršavanja na posebna (manje bitna) područja. 

Kritičar (jer, kako ćemo vidjeti, tu je posao kritičara) bi se, kada 
je riječ o glazbi, morao kretati u području koje ćemo kasnije skicirati, 
ali bi morao nadograđivati stapanjem sav nedostatak kreativnosti osta- 
lih mnogobrojnih, dobro mu poznatih područja najšire glazbene teo- 
rije. 


NN 


Život glazbe odvija se na tri međusobno ovisna plana, sasvim pra- 
volinijski. Insistiram upravo na terminu »pravolinijski« zbog inače 
pogrešnog ali čestog svođenja života glazbe na trokut, gdje se nesvje- 
sno uvodi anarhija važnosti a ne stavljaju se sva tri sudionika glaz- 
benog trenutka u ravnopravan položaj kao što ću ja sada pokušati 
učiniti. 

Tri ključne točke glazbenog doživljaja (skladatelj, interpret, slu- 
šalac) tvore neprekinuti lanac kreativnosti u životu glazbenog djela. 
Dok je skladateljev poticaj interpretu, skladba na papiru, samo odre- 

đenje u najgrubljim crtama, kreativnost interpreta u suglasju s po- 
ticajem skladatelja uzdiže djelo na razinu estetskog doživljaja, koji 
onda u kreativnom angažmanu slušaoca doseže onu složenost koju 
je u tragovima krio njen parametarski oblik. Dok je suradnja skla- 
datelja i interpreta nešto što se samo po sebi razumije,' suradnja slu- 
šaoca i interpreta nešto je što se u romantičarskom prilaženju glazbi 
teško može nazrijeti. Ako postavimo pitanje o smislu i intenzitetu glaz- 
benog doživljaja slušaoca samom slušaocu, vidjet ćemo u većini slu- 
čajeva da ono što on prima kao smisao interpretacije nije nipošto na- 
stavak linije kreativnosti od skladatelja, odnosno interpreta. Njemu 
kreativnost interpreta služi samo kao opravdanje za (milo)zvučnost 
skladbe i cijele glazbe i samo je kao takvu doživljava. Njegov se na- 
por u stvari svodi na rekreaciju stvaralačkog procesa koji je objek- 
tivno nepoznat a sasvim bespredmetan kada se radi o usmjeravanju 
slušalačkog angažmana.* Slušalačka imaginacija (koja s imaginacijom 
skladatelja nema, dakako, nikakve veze), pokrenuta spontanim osnov- 
nim doživljajem slušaoca, angažira (ili bi morala angažirati) njegovu 
kompletnu kreativnost i tek tada on doživljava množinu smislova glaz-' 
benog trenutka a ne svodi ih na najuprošćenije i najudaljenije obras- 
ce. Nakon takvog kreativnog angažmana bez kojega bi bilo besmisleno 
o glazbi — tradicionalnoj ali i suvremenoj pogotovu — raspravljati, 
ne može se ostati indiferentan ili čak tupavo blažen, bez obzira na 
»objektivne« estetske vrijednosti skladbe ili izvedbe. Linija kreativno- 
sti u svojoj posljednjoj, trećoj stepenici bazira se na slušaočevom ot- 
krivanju u interpretativnoj kreaciji prikritih problemskih čvorova. Ta 
identifikacija, apstrakinija a time i neusporedivo bogatija od identi- 
ficiranja u ostalim umjetničkim doživljajima, opravdava slušalačku ak- 
tivnost i njena je zapravo logična posljedica. Podudarnost problemskih 
čvorova slušaoca i izvođača ostvarenje je glazbenog življenja u nje- 
govoj istinskoj punoći. 

Stupanj kreativnog angažiranja slušaoca ovisi o stavu interpreta, 
o interpretaciji. Ukoliko je interpretacija suvremena, dakle, temeljena 
na mogućnosti problemskih traženja, onda imperativno zahtijeva krea- 
tivni angažman slušaoca. Ona postaje u neku ruku neponovljiva, od- 
nosno svakim ponovnim izvođenjem dobija novu dimenziju i slušalac 
je prisiljen — da bi ostvario taj novi doživljaj u punoći — maksimalno 
se angažirati u njegovu pronicanju. Ukoliko zauzme pasivistički, kon- 
formistički stav koji je potenciran navikom da se (zahvaljujući gra- 
mofonskoj ploči!) izvanredna izvedba ponavlja po želji, za njega je 
glazbeni trenutak u potpunosti izgubljen. 


NI 


Kreativna glazbena kritika trebalo bi da predstavlja četvrtu ka- 
riku u tom lancu raznorodnih kreativnosti. Ona zapravo zaključuje 
kompleksni glazbeni trenutak obraćajući se slušaocu, polemizirajući, 


.. * Premda često sasvim pogrešno, onda kada se smatra da je interpret samo 
slijepi izvršilac autorovih zamisli. Autorove zamisli u takvim detaljima u kojima bi 
mogle koristiti interpretu nisu se u stanju ni sačuvati ni zabilježiti. Na sreću, jer 
bi onda čitava glazbena umjetnost bila svedena na skladateljski praobrazac i bila 
bi besmislena. Ono što nazivamo autorovom zamisli to je naša vlastita predodžba 
O skladbi, što također dokazuje da je potrebno preciznije određenje onoga što je 
zabilježeno na papiru. 

* S tom fatalnom slušalačkom zabludom kao i s mogućnošću njenog odstranjenja 
detaljnije sam se bavio u napisu: »Kako slušati glazbu?«, »Telegram«. 15. XI 1968. str. 7. 
* No, u mnogo je težem položaju kreativni slušalac koji nabasa na šablonsku 
interpretaciju. Ne možemo mu zavidjeti na dosadi koja ga može spopasti. 

raspravljajući s njim, omogućujući mu da zaključi i sistematizira zbr- 
kanu kompleksnost koju stvara identificiranje problemskih čvorova 
otkrivenih njegovom kreativnom suradnjom s izvođačem. Kritičar je 
zapravo onaj u kojem se sažimaju i formiraju svi kreativni tipovi 
glazbenog trenutka: skladba, interpret, slušalac. Tek u njegovu zaklju- 
čivanju skladba doživljava punoću svoje slojevitosti. Objektivnost kri- 
tičarskog suda sastoji se upravo u mogućnosti sagledanja svih mogu« 
ćih kompleksnosti posebnih kreativnih angažmana. Njegov je sud objek- 
tivniji što više problemskih čvorova sažima. Svaki (par excellence) 
slušalac mora biti u stanju odgovoriti na kritičareva zapažanja, na 
kritičareva sažimanja, svaki slušalac mora biti u stanju smjestiti se 
unutar kritičarevog sažimanja. Ali ni jedan slušalac ne smije biti u 
stanju samo prihvaćati kritičarevo mišljenje i svojatati ga. Onaj koji 
s takvom namjerom čita kritiku neće je ni shvatiti. To su uglavnom 
oni (na žalost, u većini) koji nisu ni ostvarili identifikaciju problem- 
skih čvorova. Ako pak uspijevaju svojatati kritičarev stav i sud, kri- 
tika je promašena, jer kompleksnu proceduru vrednovanja svodi na 
uprošćene šablone, što je u suštoj suprotnosti sa slojevitim značenjem 
i najbezveznijeg umjetničkog djela. 


ITV 


Već spomenutih par premisa koje uvjetuju postojanje kreativne 
kritike kao nužne nadopune kreativnosti skladatelja, interpreta i sluša- 
oca predstavljaju dakako odrednice (novog) suvremenog pristupa glazbi 
u cjelini. Vrlo kratak pogled na naše konkretno stanje odmah će nas 
razuvjeriti u mogućnost postojanja tih premisa. Ne namjeravam istra- 
Živati uzroke, zadovoljit ću se time da pokušam negativnosti takvog 
stanja proširiti i na traženje korijena pasivnosti glazbene kritike; sma- 
tram da je bitnije promjene moguće započinjati jedino posredstvom 
kritike jer je niz karika u lancu našeg glazbenog života tako čvrsto 
povezan da ih je nemoguće razbiti i najjačim argumentima, a kritika 
bi morala biti donekle nezavisna od tog čvrstog saveza. 


Što je kod nas glazbeni kritičar? Odgovora na žalost nema, po 
čemu bi se vrlo lako moglo zaključiti da on nije ništa. Ta profesija 
ne postoji, najprije zato što sustavi našeg glazbenog obrazovanja (da 
li i obrazovanja uopće, kada se u obzir uzmu i ostali umjetnički kri- 
tičari?) nisu ni izdaleka prikladni za formiranje tako složene ličnosti 
kakva bi trebalo da bude ličnost glazbenog kritičara. Osim toga, ni- 
kome i ne pada na pamet, vjerojatno zahvaljujući općoj atmosferi, da 
bi bilo potrebnije stvarati kritičare nego omalovažavati one koji se 
tim poslom bave silom prilika. Najveća poteškoća glazbenog obrazo- 
vanja općenito leži u usklađenju mehaničke, formalne, zanatske kom- 
ponente (vrlo važne!) s estetsko-kreativnom i na tom području se kod 
nas vrlo malo učinilo, počevši od mediokritetne pažnje koja se u sred- 
njim glazbenim školama posvećuje općem obrazovanju pa do zastar- 
jelih gledanja na glazbu koja se provode na glazbenim akademijama. 
Ta kreativna komponenta prepuštena je nekako samim glazbenicima 
a ukoliko je oni uspiju razviti samostalno, onda se novi način njihovog 
glazbenog mišljenja izražava u skladateljskom ili interpretativnom ra- 
du. Oni, s punim pravom, i ne pomišljaju da se prebace na drugo 
područje djelatnosti (kritiku, npr.), čini mi se najviše ipak zbog ne- 
dostatka širine svog mišljenja koje je kod kritičara nužno. Glazbena 

kritika prepuštena je zato »nekakvim amaterima«, odnosno neproduk- 
tivnim glazbenicima u užem smislu te riječi, što a priori nipošto ne 
mora značiti da oni za to nisu sposobni nego samo može potvrditi da 
glazbeni kritičari kao profesionalci ne postoje.“ 


V 


Kreativna glazbena kritika koja nije u suglasju s publikom opet 
ne opravdava svoju namjeru. Ona mora biti sastavni dio svakodnevnih 
potreba obrazovanih slušalaca i mora im se na neki način nametati 
upravo svojom kreativnošću. 

Dnevna štampa, dakako, najprimjerenija je takvoj svrsi. Doduše 
kritika se tada nalazi pred mnogo složenijim zadacima, jer mora sačuvati 
svoju kreativnu i problemsku angažiranost a u isto vrijeme poštivati 
žurnalističke norme konciznosti i jasnoće radi racionalnog raspolaga- 
nja skupocjenim novinskim prostorom. Kada mislim na konciznost i 
jasnoću, onda tu prvenstveno mislim o načinu izlaganja problema, ni- 
kako o simplifikaciji koja bi potjecala iz primjerenosti nekakvoj navod- 
noj razini široke publike. Svaka simplifikacija je zapravo zamagljiva- 
nje problema i ona mora dovesti u sumnju kreativnost kritike, isto kao 
i mistifikacija značenja zbog koje postoje vjerojatno i zahtjevi o sim- 
plifikaciji. Problemske čvorove koje kritičar uoči treba poredati po op- 
ćoj važnosti i pisati o njima tako da ih produbljuje, nikako kao da ih 
poopćuje. 


VI 


Međutim, uzaludni su uvjeti koje sam postavio ukoliko »kritičar« 
nema što da kaže. A to je na žalost najčešće slučaj. 

Ukoliko je koncert zaista takav da ne nameće problemske čvoro- 
ve o njemu se ne može pisati. Ali takvi su koncerti zaista rijetki, jer 
glazba ne podnosi »objektivni akademizam« kojega možemo naći u 
drugim umjetnostima. Individualizam interpreta uvijek mora stvarati 
dovoljno interpretativnih »nasilja« unutar kojih senzibilni i prođuhov- 
ljeni kritičar može uvijek naći prostora za razmišljanje. Dapače, nje- 
gova je funkcija u takvom slučaju još neophodnija. On otkriva pro- 
blemske čvorove a ne postavlja ih samo u formu primjerenu sluša- 
lačkoj identifikaciji. Veličina i važnost njegovog kreativnog otkrića 
teško se može potcijeniti. 

Ali uzaludne su sve teoretske pretpostavke kad ne postoji njihova 
praktička realizacija. Naši kritičari jednostavno nemaju što da kažu“? 
Makar njihove kritike zauzimale dovoljno novinskog prostora u ko- 
jemu bi mogle pokazati svoju kreativnost, one jednostavno po svojem 


4 Zanimljivo je da u eventualnim polemikama akademski obrazovani glazbenici 
uopće ne odgovaraju na argumente svojih sugovornika nego se poe mu 
njihovim formalnim obrazovanjem. O Petru Selemu direkcija Opere HNK-a: »Ka 1 
je moguće da jedan čovjek, doduše načitan (sic! — vrlo zanimljiva koncesija), 
ipak profesor arheologije, čije muzičko obrazovanje ostaje samo omneono, si S 
muzičkom praksom (sic!, kritika nije muzička praksa) nije imao nikada nikakvog 
kontakta«, itd... — »Telegram«, 26. IL/68, str. 2. ; ž ; 
ž * Da li mi smijemo osuđivati jednog kritičara koji je uspješno započeo Svoj 
kritičarski rad i uvjerio nas tako da posjeduje lijep senzibilitet i duhovno bogatstvo, 
uočavajući u glazbi upravo ono o čemu nam ima što reći, ali se nakon par godina 
nađe u šabloniziranom ponavljanju davno uočenih problemskih čvorova? To je prije 
pokazatelj monotone amorfnosti glazbenog života nego dokaz njegove nesposobnosti. 

funkcionalnom dometu ne idu dalje od kronike, što znači da su sa- 
svim neprisutne u našem glazbenom životu.“ Ako se pomirimo s kon- 
statacijom da takav glazbeni život i ne zaslužuje bolje kritike, onda 

se ne možemo pomiriti s činjenicom da takva glazbena publika ne 

zaslužuje bolje kritičare jer su kritičari upravo oni koji bi mogli, u 
savezu s publikom, retroaktivno djelovati na glazbeni život. 


VII 


Upravo zato i ove bilješke! Ne ulazeći u složenost odnosa između 
organizatora i publike i njihovog obostranog konformizma (problem 
zavređuje poseban napis) čini se da bi pošteno kritičarsko usmjerenje 


# Prisiljen sam primjerima to pokazati: 


»U »Vjesniku« od 20. V/68. pod naslovom »Bach — stilski korektan«, A. T. (An- 
drija Tomašek, kritičar koji se potpisuje inicijalima; ne svjedoči li to kako je i 
on sam nekako svjestan svoje beznačajnosti?) daje »agencijsku vijest«, vjerojatno 
s namjerom da to bude kritika: 


Posjetioci VI društvenog koncerta Hrvatskog glazbenog zavoda (dvorana je bila 
dupkom puna) imali su rijetku priliku da jedne večeri (16. svibnja) čuju četiri 
koncerta Johanna Sebastiana Bacha za gudački orkestar — u d-mollu između onih 
za jedan klavir, u C-duru između onih za dva, u d-molu za tri klavira i onaj za 
četiri klavira (preradba Vivaldijevog koncerta za četiri violine). 


Uz društveni orkestar Hrvatskog glazbenog zavoda u izvođenju programa bilo 
je angažirano pet pijanista — uz već poznate i renomirane Pavicu Gvozdić i Branka 
Sepčića uspješno su sudjelovali Ljerka Pleslić-Bjelinski, Mira Baće i Damir Sekošan. 
Dirigirao je Igor Gjadrov. Izvedba je bila stilski korektna, a muziciranje solista # 
ansambla poletno i efektno. A. T. 

RA Ali pogledajmo još na kakve se terminološke kategorije svode Tomašekove 
kritike: : 

Kvalitete kvarteta Dimov sadržane su u prvom redu u odličnoj ro na 
i homogenosti zvuka, prvoklasnoj disciplini, kvalitetnoj ujednačenosti članova i s 
time povezanoj uravnoteženosti dionica (»Vjesnik«, 29. IL/68), na koncertu Bartok kvar- 
teta »đdemonstrirana je u prvom redu visoko razvijena izvođačka tehnika i uravno- 
teženost izvođača iz čega je rezultirala savršena koncentriranost muziciranja ansambla, 
profinjen ton i veliki raspon tonske izražajnosti« (»Vjesnik«, 30. III/68); kvalitete 
Ranka Filjka su »sigurna tehnika, odnjegovana kultura tona, izvođački nerv i smisao 
za karakteristično, odnosno sposobnost da se saživi s autorom i da to saživljavanje 
neposredno prenese slušaocima« (»Vjesnik«, 23. IL'68); pjevanje zbora »Vatroslav Li- 
sinski« bilo je dokaz ozbiljnog rada i demonstracije kvaliteta (ujednačenost dionica, 
dobra dikcija, Korektno fraziranje, disciplina i sl.) (»Vjesnik«, 6. V/68). 


Svrhu tih fraza najbolje nam može posvjedočiti ono »i sl« na kraju o čemu 
uopće ne treba raspravljati. 


Igor Mandić pišući o koncertu Zygmunta Krauzea na kojemu je izvođena avan- 
gardna glasovirska glazba (Mandić se, nota bene, usudio pogrešno ustvrditi kako 
»glazbena kritika mora shvatiti da je nova glazba jedina šansa u kojoj se ona može 
stvaralački potvrditi« — »Polet«, br. 3 od prosinca 1966, str. 39) rasipa dragocjeni 
prostor duhovito opisujući izvođenje suvremene glasovirske glazbe a da o mnoštvu 
problemskih čvorova koje je nametao koncert nije progovorio ni riječi: 


Glasovirači tapšu svoje glazbalo po bokovima, udaraju ga pod bradu, neki ga 
čak kao magarca mlate nogom u trbuh, ima ih koji ga i grizu. Osim prstima, što 
je starinski način, po dirkama se još svira punim dlanovima, nadlanicom, laktovima, 
čitavom duljinom ruke, a neki to izvode nogama i glavom (u doslovnom smislu). 
(»Vjesnik«, 9. IIL/68.) 

Na drugom mjestu, pišući o glasovirskoj glazbi Dubravka Detonija, pokazuje 
nedostatak senzibiliteta pa uočava problemske čvorove koji uopće ne postoje. 


Očito, glasovir je Detonijevo omiljelo glazbalo: na tom koncertu čuli smo skladbe 
još u strogoj dvanaesttonskoj tehnici kao + »fonomorfije«, skladbe koje potpuno 
zabacuju tradicionalnu strukturu glasovirskog sloga. Ali ma koliko Detonijeve ideje 
o »prepariranju« glasovira ponekad zvuče efektno, ma koliko da su »clustersi« znalački 
upotrebljeni, ipak se kroz sve to probija jedan neprevlađani nazor o glasoviru. Na 
primjer: triler: taj se ukras vrlo često javlja u svim Detonijevim skladbama, ma 
koliko one bile radikalne. Ne bi se smjelo zaboraviti da je triler zapravo glazbena 
metafora, dakle, racionalno, programatsko, romantično opisivanje kojemu nije mjesto 
u novoj glazbi. Q»Vjesnik«, 27. 111/68). 

Mandićevo shvaćanje trilera nema veze s onim što on stvarno jest. Triler je 
za mene u glasovirskoj tehnici jedno vrlo lijepo i duhovito sredstvo pomoću kojeg 
se umjetno održava trajanje određene tonske visine. To je potrebno, kako nam je 
poznato, zbog prirode samog glazbala. Dakle, on nije nikakvo »opisivanje«, a najmanje 
»programatsko« i »romantično«. No, prava je stvar u tome da ono što Mandiću kođ 
Detonija smeta nije uopće triler nego tremolando, vrsta razlomljenog clustersa koji 
se od klasičnog trilera razlikuje time što uopće ne produžuje neku određenu tonsku 
visinu nego je intonativno apsolutan, dakle neodrediv. Tako to više nije »ravno- 
mjerno izmjenjivanje dvaju tonova« nego vrlo originalno »treperenje zvukova«. 

Primjere na žalost nisam odabirao nego sam ih pobrao nasumce. Tražeći one 
vrijedne nisam uspio naći ni jednog. 

moglo biti poticaj za reformu naših ustaljenih i izopačenih glazbenih 
pogleda. Za to je, uostalom, krajnje vrijeme, jer ukoliko se sadašnja 
ravnoteža učvrsti (a vjerojatno hoće jer Biennale kao manifestacija gu- 
bi intenzitet svog djelovanja na publiku a Muzička omladina stvara no- 
vu publiku po starim receptima) kritičar će biti nepotreban. To bi već 
bio katastrofalan pokazatelj naše glazbene atmosfere. 

ljetopis 


O JEDNOJ KUTIJICI »VIM«-a 


S lijeve strane člančića što nas upozorava da je »Pronađen krivo- 
tvoritelj Generalića« (koji je, krivotvoritelj slika Josipa mlađeg Ge- 
neralića, sam »zarađivao 300 dinara po slici, prodavači falsifikata... 
400 do 3000 dinara«), s desne strane »Narudžbenice bez datuma« (po- 
moću koje je bivši direktor Stručne službe fonda za ceste u Zagrebu 
Slavko Seđak, čak i nakon što je isključen iz CK SK Hrvatske i na- 
kon što je protiv njega otvoren krivični postupak zbog zloupotrebe 
službenog položaja i zbog pljačke — u ime svoga poduzeća i nje- 
govim parama, ali za svoj račun i stan, naručio od poduzeća INA 
plinski aparat za zagrijavanje stana, vrijedan 6.694,05 nd), a iznad 
jednog »naručenog ubojstva«, dakle u tom košmaru našeg vremena 
sadašnjeg, na devetoj stranci »Večernjeg lista« od 16. studenog, svatko 
tko voli pažljivo čitati dnevnu štampu mogao je pročitati jednu »BI- 
LJEŠKU«. 

Iz nje se saznaje, da je čistačica Veterinarskog instituta u Zagre- 
bu, DRAGICA HANICH, isključena iz radne organizacije, zato što je 
odgovarajuća »komisija« utvrdila, da je (čistačica, dakako) nepobitno 
kriva za pljačku društvene imovine i zloupotrebu službenog položaja 
(ili kako se to već kaže). Naime, prilikom pretresa (!?), u njenoj je 
torbi pronađena jedna kutija »VIM«-a, praška za pranje, vrijedna 0,50 
dinara, kutija za koju je nepobitno utvrđeno da pripada institutu, tj. 
njegovoj radnoj organizaciji, jer je (kutija, dakako) bila »tajno obilje- 
žena«. »Komisija za izricanje mjera — u kojoj sjede pretežno ljudi vi- 
sokog obrazovanja« — obranila je time svoje principe, principe našeg 
socijalizma, pokazala je da u njemu (tj. socijalizmu) nitko ne može 
niti smije nekažnjeno haračiti (pa bio on ne znamo na kako visoku 
položaju, dakako), obznanila je svima da je zakon za sve jednak i 
iznad sviju. »Radnica sa dvoje djece i bolesnim mužem« dobila je, 
tako, ono što je ide, povela je, zatim, kod suda radni spor protiv 
Veterinarskog instituta... i tako dalje. 

I tako dalje? A kamo? Čistačicu »pretresaju« (što bi to ona mogla 
iznijeti iz instituta, nije poznato), kutije »VIM«-a »tajno obilježavaju« 
(vrijede, te kutije, 0,50 dinara), a »komisija« od »visoko obrazovanih« 
ljudi vjeruje da postupa — ispravno. Dakako, znamo: krađa je u prin- 
cipu i po zakonu čin za osudu; Institut, o kojemu je riječ, vjerojatno 
nema sredstava za razbacivanje (zato se netko tamo i bavi »tajnim 
obilježavanjem« bijednih kutija »VIM«-a) — ali zar sve skupa mora 
završiti tako neljudskom, tako bezobzirnom, tako gavanskom presu- 
dom? Ako je Dragica Hanich osoba koja je s više ili manje marljivo- 

sti i vještine obavljala svoj posao, ako kao radnica ima na leđima obi- 
telj, ako je k tome i njen prekršaj, u biti, tako beznačajan (0,50 di- 
nara), gdje je taj zakon što neće pokazati trunke razumijevanja, gdje 
su ti ljudi koji će joj prezirno, nadmeno, okrutno i s visine okrenuti 
leđa? Tko je toj »komisiji« dao pravo da tako neljudski tumači slovo 
zakona, da tako gazi i najsitnije obzire, dakle da ne pokaže ni mrvu 
samilosti, ako već hoćemo? Tko je tu »komisiju« poučio takvoj pra- 
vrednosti, tko joj je dao ovlaštenja da se tako prepotentno uzdiže nad 
ljudske slabosti, da ne razumije sitne propuste? Ako je već ustrojstvo 
na tom Institutu toliko policijsko, da se »tajno obilježavaju« kutijice 
praška za pranje i ako se na izlazu (gdje inače?) »pretresaju« čista- 
čice (da li se to radi i s drugim članovima te radne organizacije?), 
zar baš nitko nije došao na ideju da tu radnicu ukori (ako je njen pre- 
stup nepobitan), da joj, recimo, priprijeti strožom kaznom ako se ta- 
kav slučaj ponovi, da je upozori na disciplinu i poštenje, konačno, 
da je kao mačku ne izbaci na ulicu ne brinući se za nju, za njenu 
obitelj, za neke principe što su viši od zakona? 

Čemu ovakva pitanja? Jedna kutijica praška za pranje ne bi po- 
tresla zgradu našeg morala kada, na drugoj strani, ovo naše današnje 
vrijeme ne bi bilo svjedokom stravično velikih financijskih malver- 
zacija i makinacija, lopovluka svake vrste, milijunskih prevara, tvor- 
ničkih slomova i velikih probitaka na račun zajednice... Kada bi po- 
stojala stroga skala ocjenjivanja moralnih i zakonskih prekršaja, tj. 
kada bi isti aršin vrijedio za sve i svakoga — tada zaista ne bi tre- 
balo braniti ni onoga iko posegne za kutijicom praška za pranje. 
Ali, nevjerojatne krađe, s čijim bi probitkom pojedinci mogli sagra- 
diti barem jednu čitavu tvornicu za pravljenje prašaka za pranje 
(i njima oprati sve osim vlastite prljavosti), svakodnevno se događaju 
u našoj sredini, dolaze na stranice naših novina — no, u mnogo slu- 
čajeva, nitko ne izvlači kraći kraj. Profućkati uludo neku golemu do- 
taciju, pa onda uznapredovati na ljestvici društvena važenja, to je 
prirodno i nekažnjivo, a posegnuti za jednom kutijicom praška za 
pranje, e, to je već cijena zaposlenja. 

Ne treba govoriti uludo. Oči i duše hrane nam se senzacijama ta- 
kve prirode, a živci naše savjesti ni da zatitraju kada jednu čistačicu 
zbog 0,50 dinara izbacuju iz radna odnosa. Evo, uporedo s ovom bi- 
lješkom, jedne druge novine (»VUS«) donose u nekoliko nastavaka 
opširno dokumentiranu reportažu o čovjeku koji je profućkao, tj. svo- 
me poduzeću na grbaču natovario DESETAK MILIJARDI dinara gu- 
bitka, a niti mu vlas nije pala s glave. Dapače, kao svojevrsnu »na- 
gradu«, njemu je zatim omogućeno da prijeđe na drugi posao u Ita- ' 
liju (1), s mjesečnom plaćom od oko 500.000 talijanskih lira!!?? Riječ 
je, dakako, o Ratku Draževiću, bivšem direktoru »Avala-filma«, te spr- 
dačine od organizacije što je proizvodila uglavnom deficit. A rasni 
Dražević, ljudina koja je milijune dolara sipala kao iz rukava, koja je 
Ugovarala poslove bez i najmanjeg pojma i smisla za njihovo provo- 
đenje, biznismen koji je letio s kraja na kraj naše planete, častio i 
gostio poslovne prijatelje tuđim novcem, tj. novcem zajednice — taj 
je uvijek imao prilike da se izvlači iz ruku društvene kontrole, da 
zaobilazi sve prepreke, da gazi zakone, da rasipa milijarde, da nas 
sramoti svojim neuspjesima, Njegove milijarde, dakako, nisu kutijica 
Praška za pranje: o njegovoj nesposobnosti i naprosto uvredljivoj ra- 
sipnosti postoje čitava brda dokumenata, ali za njega nema »komisije« 
što bi mu uspjela dati nogu. Nakon svega, nakon divljanja na brdima 


327 


državnih para, taj megaloman i raspikuća ima priliku da mjesečno 
zarađuje najmanje milijun starih dinara i to u devizama. 

Nije Dražević jedini, ali to je jedan od svježijih primjera. I razni 
Mičkovići i Seđaci (tko bi im i ime zapamtio), k6 miševi grickaju ovu 
našu društvenu vrećicu, a iz mnogih primjera (kao što je baš ovaj 
Draževićev) dobro nam je znano — da ih zakon ne umije dohvatiti. 
Eto, to je sudar besmislica u ovom našem vremenu sadašnjem, su- 
dar iz kojeg frcaju iskre nelagodnosti, sumnjičavosti, nepovjerenja u 
socijalističke principe, podozrenja prema humanim kriterijima. Jer, 
da netko zbog kutijice »VIM«-a gubi sve, a da netko ne odgovara zbog 
milijardi dinara, to je iskrica na koju moramo paziti. Treba stegnuti 
kaiš tolerancije, ali ravnomjerno, kao poresku stopu: tko više griješi, 
neka više i plati. Pravnici će, dakako, na ovo dreknuti, ali zar se nji- 
ma i ikome u ovom društvu danas čini prirodnim, da se jednoj rad- 
nici uništava život zbog pišljivih 0,50 dinara??7?? 


M. I. 

JESENJE NESANICE 


Mihail Bulgakov: 
MAJSTOR I MARGARITA 


| 1 ee se pojavio Bulga- 
1“ I|kov! Umro je prije dvadeset i 
osam godina i najviše što se o nje- 
mu moglo znati jest — da bijaše pi- 
sac »u nemilosti«. Četvrt stoljeća i 
više bilo je potrebno pa da se sazna 
kako je njegov roman Majstor i Mar- 
garita dobar roman, izvrstan roman, 
pravo malo remek-djelo. »Predsjed- 
nik komisije (kako to službeno-sve- 
čano zvuči!) za literarno nasljeđe 
Mihaila Bulgakova« napisao je, ka- 
ko nas uvjerava prevodilac Milan 
Čolić ne navodeći izvora, da će »... 
kod svih koji pročitaju delo Mihaila 
Bulgakova postojati jedno zajednič- 
ko osećanje: smrću Bulgakova iz na- 
še literature je pre četvrt stoleća 
nestao jedan od njenih najblistavi- 
jih i najneobičnijih talenata.« Pred- 
sjednik komisije jedan je od odlični- 
ka među suvremenim sovjetskim pis- 
Cima — Konstatin Simonov i valja- 
lo bi ga upitati: pa što ste, zaboga, 
Tadili tih dvadeset i pet i još koju 
godinu s  »literarnim  nasljeđem« 
Bulgakovljevim, zašto ste taj naj- 
blistaviji i najneobičniji talent tako 
dugo, tako uporno i tako ljubomor- 
no čuvali? 

Zaista: a zašto roman nije objav- 
ljen za života autorova? Da li zato 
što ga nitko nije htio (ili nije smio) 
objaviti? Ili, a to bi bilo još straš- 
Nije, zato što je autor bio uvjeren ka- 
ko je besmisleno da ga i ponudi ne- 
kom izdavaču? Kako mu drago, tek 
Toman se nije pojavio dok autor bi- 


jaše živ, nije se pojavljivao dugo, du- 
go poslije njegove smrti i sad je od- 
jednom tu, pred nama. Literarno ot- 
kriće. Zaista, da li literarno? Bit će 
bolje da se kaže: otkriće literature. 
A čimbenici su, bit će, politički. 

Pitanje je, dakako, koji su to »po- 
litički« razlozi da se jedno djelo 
onemogući, smiju li oni postojati i 
nisu li u krajnjem pojednostavnjenju 
to ipak samo politikantski razlozi. I 
kao i uvijek: tko je kriv? Tko je 
kriv da se djelo zametne, zaturi me- 
đu nevažnim papirima, da se obe- 
smisli jedini pravi razlog njegova po- 
stojanja, kratko da ga se odstrani 
iz života? I: kako se tako nešto uop- 
će može dogoditi? 


| 9 eee seasd i Margarita — to je 
|“ | čudesna proza, sasvim neuobi- 
čajena, pogotovo u sovjetskoj pro- 
dukciji. Realnost svakidašnjice, fan- 
tastika i simboli tako su ispreplete- 
ni u tom djelu da u prvom susretu 
djeluju šokantno: majstorstvo auto- 
rovo razotkriva se pred nama postup-: 
no, kad »uđemo u igru«, i tada nam 
fantastika odjednom prestaje biti 
fantastična, a rješenja što ih je iz- 
našao autor pričinit će nam se je- 
dino ispravnima. Teško je ukratko 
opisati zbivanja u tom romanu u 
kojem književnik, i milicioner, i 
vrag, i mačak koji govori, i upravi- 
telj varietea, i mnogi drugi, nespo- 
menuti, među kojima je vrlo važan i 
profesor — psihijatar Stravinski, i 
Gela, gola žena s ružnom brazgoti- 
nom na vratu, govore, djeluju i po- 
kreću se, doduše kako autor hoće, ali 
i u nekom savršeno normalnom po- 
retku i ponašaju se »normalno«: tre- 
ba samo usvojiti mogućnost da po- 
stoji sotona i da je u njegovoj moći 
da čini nemoguće. Čitka je to pro- 
za u kojoj kao da je ipak najmanje 
važno hoće li se červonci pretvoriti 
u naljepnice za kiselu vodu i kako se 
to moglo dogoditi da komsomolka — 

vozač tramvaja odrubi glavu knji- 
ževniku Berliozu zato što je Anuška 
prosula ulje. Jer i ti červonci i to 
ulje... ma tko o ulju govori. O so- 
cijalističkom realizmu, možda. Iako 
sam uvjeren da ni to nije kamen ku- 
šnje. To što proza nije pisana u soc- 
realističkoj maniri možda je uznemi- 
rilo komisiju i njenoga predsjedni- 
ka, ali barutno punjenje skriveno je 
na drugom mjestu. 


| 3 | Bulgakov nas upoznaje s du- 

'| bokoumnom  diskusijom dvoji- 
ce književnika o nemogućnosti fi- 
zičkog postojanja građanina Isusa 
Krista, koju prekida sotona glavom. 
I od toga trenutka — a opisana sce- 
na je uvodna u romanu — stvari 
kreću neuobičajenim tokovima. Na 
nama je da biramo: zbivanja može- 
mo pratiti kao neku smušenu fanta- 
stičnu priču u kojoj se događaju ko- 
jekakva čudesa i poslije više-manje 
vratolomnih zapleta sve se ipak ne- 
kako rješava, ali možemo u njoj pro- 
nalaziti i tragove obračuna pisca s 
vremenom u kojem živi, sa susta- 
vom vlasti i tiranije, i s bespomoćno- 
šću pisca da bilo što izmijeni. Za- 
ista — tko je tako moćan da može 
bez ikakva razloga, iz hira, poslati 
čovjeka na Jaltu, natjerati uredsko 
osoblje da pjeva neku besmislenu 
pjesmu ili darivati ljude novcem i 
inim darovima koji se preivaraju u 
bezvrijedni papir ili, što je još gore, 
poput darivanih haljina, nestaju i 
ostavljanju ljude razgolićene i izlože- 
ne podsmijehu? 

Tako pojednostavljena pripovijest 
asocira jedino moguće rješenje, ali 
valja biti iskren i priznati Bulgako- 
vu kako je njegovo htijenje bilo ple- 
menitije, a protest nije bio tako jed- 
noplošan. U nemogućnosti da govori 
kako bi htio, Bulgakov se služi ezo- 
povštinom koju je sam kreirao: nje- 
gova rekonstrukcija legende o Kristu 
i Ponciju Pilatu samo je potka na 
kojoj se u ostalom dijelu romana na- 
dovezuje šara izatkana od njegovih 
komentara. Na taj način dobili smo 
»gustu« prozu u kojoj autor ipak ja- 
sno progovara o nekim bitnim pita- 
njima modernog vremena, prije sve- 
ga o vlasti i o mjestu i ulozi kreativ- 
nog htijenja u mehanizmu što ga 
vlast stvara. Tako MAJSTOR prera- 
sta svoju ulogu u romanu i pretvara 
se u ukletog nesretnika koji tuma- 
či zbivanja. Naravno, zbog toga je su- 
višan i otuda naređenje da ga se 
ukloni, »da počine«. 

Komentari ove vrste nisu baš naj- 
sretniji i svakako ima nešto u tome 
kad se kaže da se svakoj, pa i naj- 
beznačajnijoj rečenici može namet- 

nuti neki vajni »prikriveni smisao«. 
Istina je, ipak, da je to ponekad bes- 
misleno, ali da ima djela — a Bulga- 
kovljeva proza se može ubrojiti u 
takva — koja već svojom strukturom 
i načinom na koji se izlažu osnovne 
teze navode na primisao kako je au- 
tor ostavio čitaocu da sam krči put 
između brojnih natuknica, od kojih 
su neke sigurno i stranputice, ali za- 
to druge objašnjavaju i ono što nije 
izrijekom spomenuto u djelu. Zato 
»Majstora i Margaritu« valja čitati 
pažljivo i nastojati da se u bogatstvu 
autorove imaginacije i u stilističkom 
poigravanju pronađe što je moguće vi- 
še pravih rješenja. Takva knjiga bijela 
je vrana u suvremenoj sovjetskoj 
književnosti i odjednom otkriva ne- 
slućenu vitalnost i zapretane sposob- 
nosti nekad prve literature u svijetu. 


Bulgakov i Hesse? 


| 4 | Reče mi jedan poznanik koji je 
oduvijek ljubio u književnosti 


»ideju vodilju autorovu«, često i na - 


uštrb ostalih vrlina ili mana u dje- 
lu, kako je šteta što je Bulgakov vje- 
rojatno poznavao Igru staklenih per- 
li Hermana Hessea i kako je njegov 
Majstor umnogome sličan Hesseovom 
Magistru Igre Jozefu Knechtu. Izme- 
đu dvije nesanice provjerio sam či- 
njenice i one se nisu uklopile u za- 
mišljenu shemu: Hesse je roman na- 
pisao tri godine poslije Bulgakovlje- 
ve smrti i prema tome... 

Međutim, ostala je buhica da vrta: 
a da je zaista bilo tako? Da se zaista 
dogodi da nastanu dva podudarna 
djela, a jedno od njih »prvorođeno« 
dugo vremena gnjije u nekom podru- 
mu, u nekoj ćeliji zatvorskoj ili jed- 
nostavno u nekoj ostavštini... a, sje- 
timo se (ili bar provjerimo u nekom 
priručniku) — kažu da je Hesse za 
Igru staklenih perli dobio Nobelovu 
nagradu (i za druga djela dakako, ali 
spomenuti roman bio je posljednji što 
ga je autor _ objavio prije dobivanja 
nagrade). I što sad? Tko je taj koji 
može voljom svojom, »postanovleni- 
jem« ili nekim drugim dekretom 
mijenjati tokove čovjekove misli, tko 
to smije, iko? Iz ne tako davnih vre- 
nema ostale su nam u sjećanju neke 
zgodne uzrečice, poput one o »štetnoj 
literaturi« i slične. I kako sad to tre- 
ba tumačiti: tu korisnost ili štetnost 
književnosti. I kako se za djelo 
umjetničko može ustvrditi da je 
»štetno«?! Povijest nas uči, Bulgakov 
nikako nije »prvi slučaj«, da se tak- 
ve ocjene najčešće razbijaju njiho- 
vim tvorcima o glavu, ali nas uči i 
to da se stvarna šteta na taj način 


nikada još nije mogla nadoknaditi, A 
stvarna šteta je samo jedna: dobra 
knjiga dospijeva u književnost s ve- 
ćim ili manjim zakašnjenjem (ili 
uopće ne dospijeva). 
| E Magistar igre Jozef Knecht 
ipak se u mnogo čemu razliku- 
je od Majstora iz Bulgakovljeva ro- 
mana. Osnovna je razlika u načinu 
pisanja dvojice pisaca, ili bolje u nji- 
hovu htijenju. Bulgakov je razbaru- 
šen, u njega ima slavenske mekoćut- 
nosti, on protestira bez sustavnosti, 
njegovi junaci u vrlo složenim situ- 
acijama reagiraju impulsivno, a do- 
jam što ga ostavlja cjelina proze pri- 
je je zbroj niza pojedinačnih zapa- 
žanja nego cjelovito uvjerenje. Hes- 
seov je junak mnogo dorečeniji, nje- 
gov je životopis slika sustava. Ne- 
umoljiva vlast u Hessea izrasta kao 
neki autohtoni organizam koji pro- 
ždire svoje službenike i pretvara ih 
u poslušne robote. Pobuna graniči sa 
skandaloznim činom, besmislena je i 
ne vodi nikakvom rješenju. Hesse je 
skloniji uopćenju: on stvara sustav 
koji nastoji obesmisliti iako mu pri- 
znaje i vrline. Zato je njegov junak 
aktivniji u svojoj prividnoj pokorno- 
sti, a njegov protest rezultira iz za- 
ključivanja uma, a ne u trenutnoj 
ekspanziji emocija. 

Zanimljivo je, međutim, kako bi se 
mogla pronaći i neka sličnost u na- 
stajanju ta dva djela. Sličnost u po- 
ložaju što su ga sebi izborili autori 
iu njihovu stavu spram društva. 
Očito je, naime, da se Mihail Bulga- 
kov poslije »kritike« njegovih rani- 
jih djela — udvojio. Jedno bijaše 
Bulgakov »za sovjetsku javnost«: dra- 
maturg u MHAT-u, pisac manje po- 
znatih dramskih djela, povremeno 
čak i glumac. »Drugi život« provodio 
je u svojoj radnoj sobi (ili u bilo ka- 
kvoj svojoj osami, svejedno), sa svo- 
Jim prozama i junacima što ih je 
maštovito stvarao. Isključivši se ta- 
ko iz života (a za konačni rezultat je 
irelevantno da li je na to bio prisi- 
ljen ili je taj korak učinio dobrovolj- 
no), on je pisao kritiku nekih mani- 
festacija vlasti u društvu u kojem je 
živio. Hesse se isto tako isključuje i 
poslije relativnog angažiranja, anti- 
militarističkog, još u prvom svjet- 
skom ratu, živi »pasivno« — ali to 
mu ne smeta da zapaža što se oko 
njega zbiva i da u tišini svoje neuz- 
nemirenosti ne stvori depriminantnu 
sliku o savršenom  mehaniziranju 
robota-vlasti koja svojom zastrašuju- 
ćom i  nepogrešivom = preciznošću 
zgromljuje sve ljudsko u čovjeku. 
Oba su pisca, znači, tek u miru svo- 
je izoliranosti pronašla one pokreta- 


čke impulse da se suprotstave gro- 
motu stroja što tutnji u svakidašnji- 
ci. Zanimljivo je to prije svega kad 
se nastoji pronaći ono neuhvatljivo 
»mjesto pisca u društvo u kojem ži- 
vi«. Isforsiran možda, ali ipak do- 
kaz kako umjetnikovo nije da s dru- 
štvom srlja u avanturu, nego prije 
svega da sudi i ocjenjuje! 


Digresija o »ideološkoj ocjeni« 


6 | Kohisa Svete Lukića: Savre- 

mena  jugoslovenska literatura 
izazivat će zbog nekih svojih stavova 
sigurno mnogo polemičkih ocjena i 
vrlo različitih tumačenja. 

Između ostaloga Lukić piše: 

Bez stvarne analize, bez sintetičnih 
ideja, improvizovane, hirovite — sa- 
dašnje ideološke odredbe nemaju ni- 
kakvu vrednost. Prividno se suprot- 
stavljajući jedna drugoj, pomenute 
dve struje — ždanovci i antiždanovci 
— kao da se prijateljski mačuju ne- 
gde na periferiji stvarnosti. Ili sve te 
rasprave podsjećaju na staračko gun- 
đanje. Ono nije bezopasno, ali nije 
Ni preterano opasno. 


I sad, ako eliminiramo autorovu op- 
sjednutost diobom na moderne i »one 
druge« koji se kao neka trauma jav- 
ljaju u svim njegovim napisima, ostaje 
kako je ideološko određenje, bilo s 
koje strane da je izrečeno, zapravo 
poludorečeno ili progunđano. U kas- 
nijem tekstu (str. 126) autor traži da 
se nikada više ne ponovi ono što je 
bilo u »vreme staljinizma«: »da ideo- 
loške ocene i intervencije ne udare u 
sam koren stvaralaštva« i tako na ne- 
ki način otvara vrata, ali ne ulazi i 
svoje istraživanje završava pred zgra- 
dom, zahtijevajući sociološku »zasno- 
vanost« ideološke ocjene. 


Nije međutim spomenuo mnogo za- 
nimljiviju činjenicu — kako je ta 
ideološka ocjena, bez obzira na njenu 
»zasnovanost« u nas prisutna skoro is- 
ključivo kad se spram problema odre- 
đuje negativno i tvrdi, uzvikuje ili pri- 
jeti: »ovo nije dobro!«, »ovako se ne 
smije!«, »to nije socijalistički!«. Afir- 
mativno određenje koje se podrazumi- 
jeva samim činom izricanja neke ocje- 
ne u bilo kojoj aktivnosti kao da 
uvijek mimoiđe probleme što se ra- 
đaju u umjetnosti i oko umjetnosti. 
U nas se često, u ime ove ili one 
odrednice, tvrdi kako to što je učinje- 
no nije učinjeno kako valja, ali se 
skoro nikada ne kaže kako zapravo 
valja. Stari je to problem, mijenjaju 
se samo nazivi. I tako smo se našli 
u apsurdnoj situaciji da u nas zapra- 
vo nikada i nije afirmirana politič- 
nost neke umjetničke manifestacije, 

nekog djela ili nekog pokreta. Ocije- 
njena je samo apolitičnost, a sve ono 
drugo se — bit će — inercijom valjr 
da, smatra političnim, dakle ideolo- 
ški »pravilno usmjerenim«. I kad je 
već tako, čemu onda ideološka ocje- 
na? Bolje neka bude »estetizujušća«, 
I svi zadovoljni. 


Slučaj Solženicin 


| 7 Zadovoljan nije, to je sasvim 
' jasno,  Solženicin — njegov 
Prvi krug, čita se u Sovjetskom Save- 
zu u strojopisnom prijepisu, a evo i 
u nas, u »Vjesniku« (a i u nekim dru- 
gim dnevnicima) iz nekog zapadno- 
evropskog izvora. Pa iako već i sa- 
ma pomisao kako je to što čitamo 
prevedeno s francuskog (ili engles- 
kog ili talijanskog) prijevoda s rus- 
kog jezika unaprijed onemogućuje 
da se o Prvom krugu govori kao o 
književnom djelu, ipak nije nezanim- 
ljivo — poslije niza godina — opet 
jednom susresti Josifa Visarionoviča 
u književnom djelu. Istina, prošle su 
godine od ranijih susreta i Josif Vi- 
sarionovič izgubio je mnogo, pa i sve 
»odlike«, a umjesto toga pobrojao mu 
autor bogme poprilično mana, pa 
ipak, nekako se ne mogu oteti dojmu 
da je i ovaj sadašnji isto tako knji- 
ški lik kao i onaj prijašnji »nepogre- 
šivi«. I tada bijaše kabinet i »radna 
atmosfera«, samo što je onda munje- 
vito donosio genijalne odluke na sre- 
ću i blagodat čitava čovječanstva, a 
sada jednakom brzinom ruši, mrvi i 
razara. 

Sad, da ne budemo sitničavi: kad 
čovjek zato što je u privatnom pi- 
smu napisao kako baš nije uvjeren 
u nepogrešivost nepogrešivog odsjedi 
osam godina, onda se i ne može oče- 
kivati da će nepogrešivog opisati 
drukčije. Samo to još ne znači da će 
ga opisati i dobro. I tako smo u ne- 
koliko odsječaka veće proze opet jed- 
nom upoznali Solženicina i utvrdiv- 
ši kako su stranice što ih je »daro- 
vao« uspomeni na Staljina osjetno 
slabije od onih drugih, ne preostaje 
nam ništa drugo nego zažaliti što se 
taj značajni pisac, eto, pretvorio u 
u neko valutno sredstvo: jedni ga 
onemogućuju, a drugi ga baš zbog 
toga potkradaju i objavljuju bez nje- 
gova pristanka. A da je Prvi krug 
kojim slučajem objavljen u Sovjet- 
skom Savezu — tko zna kako bi ga 
primili »na Zapadu«. Objavljen bi 
bio, to je nesumnjivo, ali uvjeren 
sam, ne tako glasno, tako slavodobit- 
no (i vjerojatno u boljem prijevodu). 
Mi? Mi smo se samo pridružili pli- 
mi zbivanja i to je u svakom slučaju 
dobro jer je i polovična obaviješte- 

nost bolja od neobaviještenosti. A o 
Prvom krugu će još biti riječi, uvje- 
ren sam. 


| 8 | Zanimljivo je to sa Solženici- 
nom: poslije romana o Ivanu 
Denisoviču: njemu u Sovjetskom Sa- 
vezu nije objavljeno ni jedno djelo 
(pripovijesti u časopisu »Novi mir« 
nikada nisu tiskane u knjizi), a nje- 
gova se djela ipak čitaju, kruže po 
Moskvi pa i izvan Moskve, »putuju« 
izvan Sovjetskog Saveza — žive, re- 
klo bi se, normalnim životom svake 
knjige. Posebni je to entuzijazam: 
prepisati tuđi roman od ne znam 
koliko stranica na pisaćem stroju, 
u slobodno vrijeme, da li zato da se 
pomogne prijatelju piscu, da se omo- 
gući nekom drugom prijatelju da 
pročita roman ili jednostavno da se 
protestira — svejedno, ali prepisati 
ga doslovce i omogućiti mu život u 
književnosti! Za podvige te vrste čuli 
smo i ranije, ali obično se radilo o 
pjesmama, i više je čovjek razmišljao 
o smionosti prepisivača a manje o 
prepisivanju. Sad je međutim, »sam- 
izdat«, kako su Rusi nazvali taj svoj 
najnoviji hobi, stariji od Guttenber- 
ga, ogromnim koracima kročio u li- 
teraturu. Ne znam da li u Sovjet- 
skom Savezu postoji stotinu ili dvije 
stotine prijepisa djela, činjenica da 
postoje, da se čitaju i da se i dalje 
umnožavaju najveća je, iako na ža- 
lost i jedina, satisfakcija piscu. Jer 
kad bismo zanemarili tu pomoć mo- 
rali bismo i mi reći, zajedno sa Sol- 
ženicinom, kako je on »sam protiv 
svih«. A to mora biti strašan osjećaj. 
Čak i kad je čovjek uvjeren da je u 
pravu. 


Sudbina istinoljubiva pisca 
9 | Sranje »Borba«  Solženici- 

nove zapise pod naslovom Moja 
sudbina — djelomice smo ih već mo- 
gli vidjeti u drugim dnevnicima. Sol- 
ženicin je zabilježio i diskusiju na Ple- 
numu Saveza književnika kad se ras- 
pravljalo o »slučaju« Solženicin. Ta- 
mo je i rekao: Ja sam sam. Mojih je 
klevetnika stotina. Naravno, ne mogu 
se od njih odbraniti i ne mogu una- 
prijed znati za što će me sve optu- 
žiti. Ako budu rekli da podržavam 
geocentrički sistem i da sam potpalio 
vatru na lomači na koju su vezali 
Giordana Bruna, ništa se ne bih za- 
čudio. 

Najtragičnije je u toj monsiruoz- 
noj situaciji to, što je pisanoj riječi 
oduzeta javnost. Plenum: to je gru- 
pa prvosvećenika, posvećenih u sve 
tajne jedinoispravnog načina da se 
stvori »bolja sutrašnjica«, koja će 


pravorijekom ustvrditi stupanj Solže- 
nicinove krivice. Krivice u čemu? 
Njihova će osuda biti neopoziva, bit 
će izrečena u javnosti, umnožena, na- 
turena, ozakonjena, a osuđena pisa- 
na riječ bit će bačena u smeće, ugu- 
šena, . zgromljena. »Javnost« će biti 
obaviještena! Pa to i nisu prvosveće- 
nici, pogriješio sam, to su stolorav- 
natelji zgranuti zdravicom što je go- 
vori Solženicin i jedino što mogu to 
je da svojom galamom 'nadglasaju 
njegovo kazivanje. 

Mogu li zaglušiti Solženicinove ri- 
ječi: Ruska literatura se oduvijek 
obraćala onima koji pate. U nas če- 
sto izražavaju ideju da treba pisati 
uljepšano o sutrašnjici. Ali to je po- 
grešno, ovakvo gledište opravdava 
laž, t literatura koja iz toga proizla- 
zi je kozmetička. Nesreća je, istina, u 
tome što je to Solženicin izgovorio u 
lice — kozmetičarima, a nije dakako 
imao na umu da su oni, baš zato što 
jesu kozmetičari, svim mastima pre- 
mazani. On tamo i nije vidio lica, 
govorio je maskama: Poznato mi je 
da je najjednostavnije pisati o sa- 
mome sebi, ali sam vjerovao da je 
mnogo značajnije i mnogo zanimlji- 
vije pisati o sudbini Rusije. Od svih 
tragedija koje je ona morala da pod- 
nese, najdublja je ona Ivana Deniso- 
viča. I tako je došao na rub prova- 
lije: on je govorio o dužnosti knji- 
ževnika u vremenu u kojem živi, a 
njegovi sugovornici o sredstvima za 
uljepšavanje. I što je veća bila opas- 
nost da se njihova sredstva potcije- 
ne, to su bili glasniji, a njihovi »ar- 
no vidjeti kako je strašno sam bio 
Aleksandar Solženicin. 


| 10| Naš poznanik »tovariš«  Sur- 

kov natovario je Solženicinu 
otprilike ovo: »I ja sam čitao Banket 
pobjednika čija je poruka: 'prokleti 
da ste svi! U Odjelu za rak odjeku- 
je ista nota. Od svih ličnosti ovoga 
romana, koja je ušla u svijet prota- 
gonista?« I točka. Daljnja je raspra- 
va nepotrebna, Solženicinovi junaci 
»nisu ušli u svijet protagonista« i to 
je ocjena, to je osuda, to je, kratko, 
sve. Kozmetika. Koževnikov (njega 
smo i prevodili) je dorečeniji: »Odjel 
za rak izaziva gađenje svojim natu- 
Talizmom, namjerom da se čitaocu 
Nakaleme svi mogući strahovi koji se 
mogu zamisliti; pri svemu tome nje- 
Sova osnova nije fiziološka već druš- 
tvena i baš zbog toga neprihvatljiva.« 
Javio se i Kornejčuk: »Ne znam da 
li vodite računa da se bije planetar- 
na, kolosalna bitka i u vrlo kompli- 
Ciranim uvjetima. Mi ne možemo 
stajati po strani: našim djelima mi 


branimo našu vladu, našu partiju, 
naš narod... Zar možemo mi, sovjet- 
ski pisci, da ne budemo vojnici?« Za- 
tim, meni nepoznati Abdomomunov: 
»U romanu su sami Rusanovi, veliki 
logorski mučenici, ali gdje su drugi? 
Gdje je sovjetsko društvo? Ne može 
se pustiti da tinta teče bilo kako. 
Ne može se pisati roman bez ijednog 
tračka svjetlosti« I na kraju (ovih 
»bisera« što sam ih izdvojio) Karaba- 
jev: »Čitao sam Odjel za rak s velikim 
gađenjem. Sve ličnosti su bivši zatvo- 
renici, sve je mračno, nema ni jed- 
ne tople riječi. Dođe ti da povraćaš 
dok čitaš... Zašto pisac vidi samo 
crno? Zašto ja ne pišem crno? Tru- 
dim se da uvijek pišem samo o lije- 
pim stvarima.« 

Da to nije žalosno, čovjek bi se mo- 
rao smijati. Namjerno sam objavio 
dio recepture učenih kozmetičara. Či- 
ni se da poslije toga više nema što 
ni da se doda ni da se oduzme. Sa- 
mouvjereni, glupi, umišljene veliči- 
ne, koje se »trude da pišu samo lije- 
po« i osporavaju istinskom piscu dje- 
lo zato što njegovi junaci ne ulaze u 
svijet protagonista, koje se gade nad 
naturalizmom isto tako samouvjere- 
no (tugo, to su oni najdobronamjer- 
niji) govore kako bi valjalo »izbaci- 
ti«, »preraditi«, »prepraviti«, »skra- 
titi«, skrojiti, prekrojiti, podšišati, za- 
češljati, uljepšati, dodati ili oduzeti: 
svaki pismeniji gimnazijalac imao bi 
puno pravo da se uvrijedi na svoga 
profesora koji bi tako cijenio njegov 
školski zadatak — pogotovo ako bi 
profesorov sud bio izrečen tako ne- 
dotupavno kako je govorilo nekoliko 
mudraca na Plenumu. 


Postoji znači pisac i njegovo djelo 
i postoji sud. I sud zasjeda, sudi i 
odlučuje. Pa... nije to novo, drugo- 
vi sekretari Saveza književnika. Bi- 
valo je već i takvih stvari. Valja sa- 
mo da se prisjetite: Točno se zna i 
tko je sudio i tko bijaše optužen. 

Ima tu nešto drugo što iritira, što 
je zapravo nedoraslo i što, iako smi- 
ješno i neodrživo, ponekad zapljus- 
ne i obale naše književnosti. To je 
ono mudroslovno: šta će svijet reći. 
Neshvatljivo je kako skupina ozbilj- 
nih ljudi može raspravljati na takav 
način, ali eto raspravlja: šta će svijet 
reći o svim tim logorašima, despera- 
dosima i živim mrtvacima. I poen- 
ta: »Mi moramo pokazati svijetu sa- 
mo najljepše osobine našega čovje- 
ka.« Svijet će reći, a što bi drugo, da 
je budala onaj tko lažima hoće biti 
istinoljubiv i, uostalom, sačekat će 
da se mudroslovna »tumačenja« osve- 
te onima koji su ih izmislili. I to ni- 
je neka naročito nova mudrost. Na- 
pisao je Nušić još poodavno na tu 

temu komedijicu u kojoj je protago- 
nist za ljubav »sveta« izgubio sve 
što je cijenio, a od nemilosrdnog 
»sveta« dobio je u ime nagrade samo 
podsmijeh. Što ću, moram se povesti 
za vrsnim komediografom. 


Enjiževnici u nas — nikada tako 
zanemareni... 


\11] U »Vjesniku u srijedu« Dušan 
| Hamšik piše o zbivanjima u 
Čehoslovačkoj. On piše gotovo isklju- 
čivo o zbivanjima u 1967, ali kako 
je danas sve što se o Čehoslovačkoj 
piše odmah u fokusu aktualnosti, to 
je i njegov napis dobio značenje i 
prostor kakva književnost još nije 
dobila u VUS-u. Hajde, makar i po- 
sredno, reći ćemo. Hamšik bijaše 
glavni urednik »Literarnih novina« i 
o zbivanjima se obavještavao »na iz- 
voru«. Zanimljivo je kako tumači 
odnos između književnika i političa- 
ra: ... kongres će biti sasvim do- 
maća stvar, bez sudjelovanja inozem- 
nih delegata i gostiju, a njegov će 
karakter biti sasvim radne prirode. 
»Izrazito radne prirode« — to je oči- 
to svatko razumio drugačije: jedni 
su iza tih riječi zamišljali stručno- 
-literarnu problematiku,  kabinetski 
udaljenu od javnog društvenog živo- 
ta, drugi uvjete i mogućnosti litera- 
ture kao aktivne komponente koja 
odražava stav društva i surađuje na 
stvaranju društvene svijesti. 


O »radu« književnika govori se u 
nas vrlo rijetko pa i tada ne mnogo 
drukčije od ovog prvog mišljenja. 
Neprimjetno i mi smo taj rad zatvo- 
rili u radnu sobu — književnik »ra- 
di« kad piše svoju literaturu i to je 
njegov »javni život«. Taj stav koji se 
rodio u prvim danima poslije oslo- 
bođenja možda je tada i imao svoje 
opravdanje: značio je u stvari povra- 
tak pisaca svom iskonskom poslu i 
oslobođenje od »sastančarenja«, »mi- 
tingašenja« i drugih »enja« što mu 
oduzimahu vrijeme, a nisu bili od ne- 
ke vidnije koristi. Godine što su pro- 
lazile kao da su unijele stanovitu ko- 
rekturu u shvaćanje: ono što je prije 
bio način da se pisca oslobodi neko- 
risna gubljenja vremena, pretvorilo 
se u sredstvo da ga se udalji od naj- 
aktualnijih zbivanja u društvu. »On 
treba da piše«, a ne da gubi vrijeme 
raspravljajući, neizrečena je, ali pri- 
suitna parola i mislim da je njen udio 
u današnjem perifernom položaju 
književnika u društvu ogroman. Za- 
pravo, ma koliko to zazvučalo here- 
tički, čini se da u našoj zemlji knji- 
ževnost i književnici nikad nisu bili 
neutjecajniji i da društvo nikada ni- 

je o njihovu pisanju, njihovim sta- 
vovima i sugestijama vodilo manje 
računa nego danas. Nesumnjivo da 
je tome mnogo pripomogla i zlatna 
izolacija koju su književnici sami. 
godinama podržavali i »njegovali« 
kao neku svoju indiviđualnu slobo- 
du, ali — je li to i jedini razlog? 


Pokradeni Solženicin 


|12| Solženicin nikako s naslovnih. 
stranica. U vrlo malom vremen- 
skom razdoblju pojavila se u nas nje- 
gova proza Odjel za rak i objavljena 
je jedna talijanska reakcija na način 
kako se autor koristi u sve moguće: 
svrhe propagandne, reklamne i u sva- 
kom slučaju neliterarne. Autor, Viito- 
rio Strada, piše o »izuzetno nesretnom 
i nedoštojnom načinu« pojavljivanja 
Odjela za rak u talijanskom izdanju i 
kaže: Činjenica je da je neozbiljno: 
objavljivati jednu knjigu bez imena. 
autora, bez drugog bitnog dijela ro- 
mana, najzad, bez izdavačevog ko- 
mentara kojim bi se objasnilo to iz- 
danje koje iz objektivnih razloga ni- 
je moglo da bude dogovoreno s auto- 
rom, Kako se i u nas dogodilo nešto 
slično, tema nije nezanimljiva, to vi- 
še što je skoro i nemoguće pronaći 
»pravo rješenje«. Poznato je, naime, 
da se Solženicin odriče tih prijevoda 
iz neredigiranih rukopisa i da ih sma- 
tra, više ili manje s pravom, ukrade- 
nima. Sto je dakle korektnije: obja- 
viti tekst bez imena autora (pa neka 
se ljudi »sami« dovijaju i gonetaju 
tko bi mogao biti pisac) kao što su s 
»Odjelom za rak« učinili Talijani ili 
objaviti da je tu prozu napisao Alek- 
sandar Solženicin iako je to samo di- 
jelom točno? Da baš nije »najmoral- 
nije« objaviti samo dio romana, a ni- 
gdje ne naznačiti kako to nije prozna 
cjelina — o tome ne treba trošiti ri- 
ječi, to se uopće i ne može kvalifici- 
rati kao književni prekršaj i da nije 
kako je — takav bi postupak zaslu- 
šio krivično gonjenje. Jedino što se »s 
naše strane« može reći u obranu iz- 
davača jest da je prevodilački rad 
povjerio dobrom znalcu ruskoga jezi- 
ka i vrsnom i savjesnom prevodiocu 
Ivanu Kušanu: to nas dakako ne mo- 
že uvjeriti da je ruski rukopis što ga 
je prevodilac imao »bezgrešan«, ali će 
nas umiriti barem u toliko što znamo 
da proza nije u prevođenju s origina- 
la izgubila više nego što je to uobi- 
čajeno kad se radi o dobru prijevodu. 
(U svakom slučaju prema još nedav- 
nim prijevodima prijevoda to je veliki 
napredak.) Čini se, da se — na kraju 
— možemo u potpunosti suglasiti s 
autorom talijanskog napisa kad kaže: 


»Ova izdanja, iako ih autor nije odo- 
brio, imala su barem tu zaslugu, što 
su ponovno iznijela na svjetlost dana 
u Sovjetskom Savezu 'slučaj Solženi- 
cin'.« 


»Odjel za rak« 


| 13| I tako smo se upoznali s Kosto- 

gutovim i svim drugim junacima 
Solženicinove proze o kojima smo još 
do nedavno znali samo ono što su o nji- 
ma govorili na svom famoznom Ple- 
numu autorovi ne-drugovi u poslu i 
apsurdnost nekih njihovih stavova za- 
sjala je u svoj svojoj gluposti. Odista: 
pisati o odjelu za rak i pisati optimi- 
stički — takva ideja može se roditi 
samo u glavi nekog kozmetičara. Te- 
ško je, u stvari, progovoriti o djelu 
kojemu nedostaju vjerojatno ključna 
poglavlja, ona u kojima se rješava 
sudbina junaka i čovjek se ne bi mo- 
gao suglasiti s kritičarem iz »Corriere 
della sera« kako mu za drugi dio nije 
ni stalo. Čitao sam roman o Ivanu 
Denisoviču u originalu i prva impre- 
sija, usprkos svim opiranjima da bude 
tako kako je, Odjel za rak zrelije je 
djelo. Ne jezički zrelije, jer o tome ne 
mogu suditi, nego zanatski zrelije. Je- 
dan dan Ivana Denisoviča ostavljao 
je, možda, snažniji dojam: bijaše to 
ispovijed u dahu izgovorena, tako šo- 
kantna i tako neuobičajena. da su 
pred podacima što ih je pisac navo- 
dio padali svi »literarizirajući« obras- 
ci. To je djelo iz dubine iskona pro- 
govorilo o najakutnijim problemima 
ljudskosti u modernom društvu i doi- 
malo se u prvom redu kao obračun 
sa sustavom, bijaše ponajprije pros- 
vjed i politička osuda, a tek zatim 
književnost. Odjel za rak pojavljuje 
se u drugoj situaciji: njemu je tek di- 
skusija na Plenumu sovjetskih pisa- 
ca nametnula političku isključivost 
iako bi čovjek, čitajući tu prozu, bio 
mnogo manje sklon da meditira o po- 
dacima što ih autor iznosi na vidje- 
lo, a prije o junacima u prozi. U 
svakom slučaju — za definitivniju 
ocjenu djela valja počekati da se po- 
javi i drugi dio romana. To je ono 
minimalno što dugujemo autoru, a 
Vrlo je vjerojatno da njegovo dopu- 
štenje za objavljivanje tako skoro do- 
čekati nećemo. Sve dotle preostaje 
nam da govorimo samo o nekim as- 
pektima te proze, a ne o romanu u 
Cjelini. 


[14 | Ruska je književnost kao malo 
—_ koja u svijetu od Evgenija Onje- 
gina do Ane Karenjine bogata književ- 
nim junacima koji su na neki način 
Prototipovi i predstavnici određena na- 
čina mišljenja ne samo u književnosti 
nego svojevrsni obrasci tipova ljudi za 


neku buduću tek povijest čovječans- 
tva u posljednjih stotinjak godina. 
Bez junaka iz Dostojevskoga nemo- 
guće je i zamisliti modernu evropsku 
literaturu, a od Gogolja do Šolohova 
pred čitaocem defilira cijeli niz lič- 
nosti koje se pamte, koje su na neki 
način postale svojina cijele književno- 
sti, ali i svakog ljubitelja literature 
posebno. Da li će se »u kolonu« uvr- 
stiti i Kostogutov, junak Odjela za 
rak, moći će se reći tek kad se roman 
pročita u cjelini, međutim da je on 
dvojnik Solženicinov — o tome ne 
može biti dvojbe. Možda je i zato 
stav čitaoca prema njemu (pogotovo 
onog čitaoca koji zna da su autor i 
njegov junak dvojnici) od prve druk- 
čiji nego prema drugim »literarnim« 
junacima: nastojim uspostaviti neki 
prisniji kontakt s Kostogutovim i ra- 
dujem se što se u tom junaku još 
može obnoviti »dah proljeća«. Već i 
u romanu o Ivanu Denisoviču Solže- 
nicin nam je pokazao kako nema tako 
tmurne teme koju ne bi mogao oba- 
sjati sunčev odsjaj, kako nema tako 
opore proze u koju ne bi mogla ka- 
nuti kap lirike: drago mi je kad osje- 
tim kako tih elemenata ima i u no- 
vom tkanju Solženicinovom (biograf- 
ski podaci što ih kazuje Kostogutov u 
osnovnim su crtama identični s auto- 
rovim: rat, tehnička jedinica, logor, 
bolest, život u izgnanstvu, »vječnom«, 
a ne »doživotnom«). Očito -je: piscu 
uspijeva da progovori o sudbonosnim 
zbivanjima, a da istodobno pripovije- 
da o životu »običnih ljudi«, ili makar 
uvjetno običnih: njegov logoraš jedan 
je od mnogobrojnih njemu sličnih — 
ni u čemu se ne izdvaja od drugih, ni 
talentom, ni znanjem, ni nekom rijet- 
kom sposobnošću. Zato je svaka Ko- 
stogutovljeva misao »teža«: junak je 
do nje dopro poslije mukotrpnog pro- 
bijanja kroz neprohodne predjele, a 
nije išao unaprijed zacrtanim staza- 
ma... 


Kocbekov povratak u prošlost 


115 Televizijska emisija: partizanski 

dnevnici. Poslije dugo vremena 
Kocbek. Jedan od najsnažnijih slo- 
venskih živih književnika, vjerojatno 
najoriginalniji, kojem nikako da se 
zaboravi knjiga pripovijedaka Strah in 
pogum (Strah i hrabrost) i češće ga 
se može pronaći na stranicama »Es- 
prita« nego u hrvatskim i srpskim 
prijevodima. Vratio se u prošlost, u 
vrijeme kad je sjedeći u nekoj baraci 
na oslobođenom partizanskom podru- 
čju, razmišljao o trenucima — sudbo- 
noshim u životu pjesnika — preispi- 
tivanja donesene odluke i o isprav- 

nosti svojih postupaka. U pročitanom je bivši — bivši borac, bivši rat- 
odlomku postavio je dva pitanja: nik, bivši dječak, pa pomalo i »bivši. 
s ra ika čovjek«. Njegova je rezignacija pot- 

ima li smisla pisati Dnevnik, i puna: ruga se svojim ranijim nazo- 


je li na pravoj strani. rima i htijenjima neposrednošću koja 
je impresionantna. On je uvjereni an- 
timilitarist, ali i uvjereni protivnik 
zla uopće. Neće da se miri s »objek- 
tivnim teškoćama« i napada sve: vje- 
ru, zastavu, uvjerenja »vo imja cint- 
raljnovo komiteta«, a katarza nastupa. 
u trenutku kad spozna kako je njegov 
samoprijegor — njegovanje onemoćale: 
polulude bivše kontese i prve dame 
na Otoku — što ga je on htio tuma- 
čiti kao »iskupljenje«, zapravo jedini 


I da to potvrdi premjestio se: do tada iii smisao i jedino što mu još 
je sjedio u baraci, za velikim stolom, PTP958Je. ' 3 ' 
i odjednom je pronašao da će mu biti U Novakovoj prozi prvi su puta u 
ugodnije ako sjedne za maleni stolić našoj novijoj literaturi jasno deter- 
pred barakom jer — »tamo je svjetli- minirani neki raniji nagovještaji, to je 
je, sve je raspjevano i htio bih da roman koji se zario u srZ odnosa u 
sudjelujem. . .< (Uzdam se u svoju me- suvremenom društvu i koji je progo- 
moriju, citat možda i nije najpreci- vorio rijetko angažirano o nekim as- 
zniji: Kocbek je naime »nepoznat pi- pektima suvremenosti, kako bismo mi 
sac« u dvije ugledne zagrebačke bi- to lijepo rekli: s druge strane. On ne- 
blioteke — »Bogdan Ogrizović« i »Đu- ma riječi utjehe za .stjecaj okolnosti 
ro Salaj«, a u Sveučilišnu se baš ne koji njegova junaka guraju iz razoča- 
mora uvijek ići...) Ispada: ljudi što ranja u razočaranje, piše sugestivno 
su darivali svoja imena bibliotekama i tjera nas da se razbolimo prateći 
više su cijenili čovjeka i ratnog dru- bolest njegova junaka. Otpor u nama 
ga Edvarda Kocbeka, nego što njihove gasne i odjednom se nalazimo na vje- 
biblioteke-imenjaci cijene pisca! trometini: u preispitivanju odnosa 

Taj Kocbekov zapis, ta njegova od- Novakovog junaka i društva u kojem 
luka da bude na pravoj strani i da u živi, ali u kojem i mi živimo. Kako 
književnosti svjedoči o svom sudjelo- je besmisleno reći da je u toj prozi 
vanju mogu se nekako shvatiti i kao »sve crno«. Ne, Novak zaista nije Ka- 
anticipacija prave riječi u diskusiji o rabajev, on se ne trudi da piše samo 
Solženicinu — umjesto onih koje smo 0 lijepim stvarima. I — da ponovimo 
čuli od sovjetskih književnika — sek- Sa Solženicinom: »U nas često izra- 
retara saveza pisaca. žavaju ideju da treba pisati uljepša- 
no o sutrašnjici. Ali to je pogrešno, 
ovakvo gledište opravdava laž, i lite- 
ratura koja iz toga proizlazi je koz- 
metička.« 


I odgovorio je na oba pitanja: prvo 
— da, jer kasnije će memoare i uspo- 
mene pisati i zvani i nezvani (više 
ovi drugi) i njihovo će pisanje biti 
najvjerojatnije nešto drugo, a ne kao 
ovo što on piše: TRENUTAK ISTI- 
NE; i drugo — da, zato što je smiren, 
i što nije važno da li piše, čita, nosi 
vodu u kuhinju ili govori borcima na 
nekom skupu. Još je napisao: »Osje- 
ćam da samo ovdje mogu biti sretan.« 


»Mirisi, zlato i tamjan« 


116 | Prvi susret s romanom Sloboda- 
aa Novaka: Mirisi, zlato i tamjan. Na Zo ola 
Novakova je proza i ranije bila na svoj »Književnost književnicima« 
način »neuralgična«: nikad pisac nije a 
bježao od suvremenosti, od društva u [17 U posljednjem nastavku podosta 
kojem živi i od njegovih problema. U razvučenog i ne uvijek najbolje 
novom romanu ponajmanje. Možda i pisanog napisa Književnici protiv sile 
zato što sam u posljednje vrijeme Dušan Hamšik objašnjava zgražanje 
zaokupljen etičkim stavom književni- što ga je u partijskom rukovodstvu 
ka spram društva u kojem stvara (pa izazvao istup Ludvika Vaculika, a ko- 
iu ovim nesanicama su prisutna raz- ji je neuobičajen zato što nije .pošto- 
mišljanja o  Solženicinu,  Kocbeku, vao konvencije i kanone i šokirao je 
Hamšikovu tumačenju reakcije čeho- sve prisutne time »što je formulirao 
slovačkih književnika, a sve s istim i javno rekao ono što su svi znali, 0s- 
ciljem), Novakova se proza uklopila jećali ili naslućivali«. Zanimljiva je 1 
u ta razmatranja kao ni jedna što je mislim suštinski važnija nova istina 
u posljednje vrijeme napisana u na- koju mi doduše svi »znamo, osjećamo 
šoj književnosti. ili naslućujemo«, a koja glasi doslov- 
Tmuran je to roman. Junak je naš no: 

stari poznanik, to je onaj zarobljenik Vaculik zapravo nije rekao ništa 
iz Tvrdog grada, junak koji se pojav- više — razmišljali smo — nego što je 
ljuje i u mnogim drugim Novakovim rekao u svom romanu Sjekira. Šta- 
prozama. Zatičemo ga slomljena: on više, rekao je manje. U romanu je za- 

pravo više toga nego što je rekao u ko dobro u tekućoj kritici, rasproda- 
referatu na kongresu. No roman ni iz- na je u posljednjih sedam gladnih 
daleka nije izazvao takav senzaciona- godina domaće književnosti — u sto- 
lan i skandalozni odjek kao referat tinu i dvadesetak primjeraka! Ili 
na kongresu. Tu i tamo netko se o drukčije: u prošlogodišnjoj anketi 
knjigu u štampi bio očešao, kao na beogradskih Nedeljnih informativnih 
primjer recenzent »Rudega prava«, ko- novina (NIN) nekih dvije tisuće čita- 
ji joj je predbacio političku neizgra- laca biralo je tri najpopularnija um- 
đenost, ali nitko u njoj nije vidio na- jetnika. Kad su se zbrojili svi glasovi 
pad na socijalizam. ispalo je da je više od DESET gla- 
Nije li to, razmišljam, nije li to Sova dobilo samo devet književnika! 
potvrda onih misli o »književnosti Tri slovenska pisca bijahu Prešeren, 
književnicima«: u »literaturi« (to po Cankar i Finžgar! (Jedini hrvatski 
mogućnosti izgovoriti pogrdno) neka književnik u tom glasovanju Miroslav 
pišu svoja mudrovanja, ali valja zna- Krleža dobio je upola manje glasova 
ti: jedno je literatura, a sasvim drugo od Ive Robića.) Tri slovenska pisca. 
naša politička stvarnost. To moguće od kojih je »najmlađi« rođen 1876. 
odjekuje pomalo i kao karikatura, ali najbolje će nam poslužiti u istraživa- 
nećemo mnogo pogriješiti ako kažemo nju. Oni su »školski pisci«, što će 
da i u nas ima sličnih situacija. Po- reći obavezna lektira gimnazijalaca, 
stoje neke, no, recimo, »opasne teme« i zato se njihova djela i danas tiska- 
i kad se pojave u suvremenoj knji- ju u većim nakladama od djela. 
ževnosti, recenzenti kao po dogovoru suvremenih pisaca, pa eto čak stižu i 
pišu o stilskim vrlinama autorovim, na ljestvicu popularnosti na kojoj ne- 
o utjecajima sa svih mogućih strana ma ni jednog suvremenog slovenskog: 
(ili obratno, o autorovoj samoniklosti) pisca. Da je to tako uvjerio sam se i 
i o svemu što im usput padne na pa- na predavanjima o suvremenom hr- 
met, samo ne pišu o autorovom htije- vatskom romanu: »školski pisci« iza- 
nju da o svom vremenu progovori zvali su i veći interes i brojniju po- 
kritički, da ukaže i na patnju, i na Sjetu. A to znači samo ono što može: 
nepravdu, da pronađe korijene razo- značiti: utjecaj naše suvremene knji- 
čaranja što su se uvukli pod junako- ževnosti mora biti neznatan u društvu 
vu kožu, ukratko da autorova junaka koje ne poznaje svoje suvremene pis-- 
uvedu u svijet. Knjiga najčešće pro- ce, koje se ne zanima za njihovo dje- 
lazi nezapaženo, protječe pored nas 1o, ili: kojem se oni nisu znali pri- 
kao neka sporohodna ravničarska ri- bližiti. Jer i pored svih riječi u obra- 
jeka iako je to zapravo nabujali pla- nu pisaca, pored svih konstatacija. 
ninski potok koji se razlijeva preko kako se »u nas ne čita ništa osim no- 
svojih obala i plavi sve što mu se vina i šunda«, ipak ostaje da u tom 
ispriječi na putu. Neću reći da su nesporazumu između pisaca i čitala- 
takve knjige učestale u našoj suvre- Ca sva krivnja ne može biti na čitao- 
menoj književnosti, prije — rjeđe su cima. 
nego što bi to smjelo biti, a tragedija 
baš i jest u tome da i kad se, rijetke, 
pojave, ostanu nezapažene. »Govor na 


javnom skupu«? E, to j ć što —— : e iš : 
E iaaol pu«? E, to je već nešto 19.| U tom svjetlu bit će zanimljivo. 


pratiti reagiranje čitalaca na 

novi roman Slobodana Novaka. U do-: 

Tko čita knjige naših pisaca? broj vjeri da se kritika neće oglušiti 

o evidentne »prisutnosti« toga djela 

[18] Povremeno se zapitamo: dokle u našoj suvremenosti i da će znati 
1L— sežu granice utjecaja suvremene progovoriti i o problemima što ih 
književnosti? Drugim riječima moglo Novak pokreće, a ne samo o tome 
bi se to izreći svakidašnjim, profani- kako ih stilski besprijekorno rješava, 
ranim pitanjem: iko čita knjige, do- preostaje mi samo da čekam: hoće li 
maćih pisaca? Jer eto kako, razbrblja se ipak dogoditi da jedno djelo koje i 
se čovjek ponekad o suvremenoj do- pored vješto pisanog dijaloga i iz- 
maćoj književnosti, iznosi »probleme«, vjesnih »neuobičajenosti« u izboru te- 
»teme«, »teze«, »nastojanja«, »prodore« me pripovijedanja ipak moramo ubro-- 
1... Podatak iz jedne izdavačke ku- jiti u ona »ne-lagana«, zainteresira 
će: djelo domaćeg autora nagrađeno rijetke naše čitače ili će ostati na tr- 
u toku godine s dvije nagrade, zasu- pezi samo kao poslastica za najuži 
to pohvalnim recenzijama, eto, u go- krug sladokusaca. Neosporno je nai- 
dinu dana kupljeno je nešto manje me, da je Novakov roman, bez obzira 
od tisuću i pet stotina primjeraka. I na crne, a ne ružičaste tonove koji su 
to je, da znate, puno! Jedna druga predominantni u djelu, najkompleks-- 
knjiga istoga izdavača, koja nije do- niji roman o našoj suvremenosti, a. 
bila nagrade i koja nije »prošla« ta- da je njegov junak najcjelovitija lič 


Novakov »crni junak« 

nost“ u našoj poslijeratnoj prozi, lik 
koji, prvi puta, nije samo anti-heroj 
ili samo borac, lik koji je i to (i je- 
dno i drugo), ali i nešto više: svjedok 
zbivanja. Subjektivan dakako, isklju- 
čiv, ogorčen i deprimiran, zarobljenik 
u tvrdom gradu koji je, poslije mno- 
go odupiranja, spoznao kako nema te 
cijene kojom bi se on mogao iskupiti 
iz zarobljeništva i koji, brojeći svo- 
je poraze, rezignirano konstatira: kad 
umrem stavite mi crvenu zvijezdu na 
crni križ! 

Neprestano mi je na umu ona ne- 
sretna diskusija na plenumu sovjet- 
skih književnika: što znači to — pi- 
sati »crno« ili pisati »o lijepim stva- 
rima«? Da li će te lijepe stvari ostati 
lijepe kad ih se svojim grubim ručer- 
dama dočepa neki Karabajev? Ili će 
»crna slika« biti ljepša ako preko nje 
prospemo ružičastu boju? Istina u 
književnosti ne može se, srećom, is- 
jeckati na komadiće i gutati sa zalo- 
gajima kruha, kao slanina. Ona to 
jest ili nije, svejedno kako je obojena. 
Novakov junak crni je junak. On nije 
»negativni junak« i ni u jednom tre- 
nutku nas ne izaziva da mu se suprot- 
stavimo. On je tako sugestivan u 
svom razočaranju da nas uspijeva za- 
raziti. Osjećamo da nas boli grlo, ali 
i dalje gutamo gorke pilule što nam 
ih junak romana daje i kako on u 
romanu postaje dorečeniji tako nas 
sve više zaokuplja; spremni smo sau- 
čestvovati s njim, podržati ga i odo- 
briti njegov izbor. Ne misleći, dakako, 

da li je put kojim je krenuo posut 
ružama ili trnjem. 


Tužna je zagrebačka jesen 


120 Književna jesen zagrebačka tu- 

žna je kao kišni jesenji dan. Ako 
se nešto i događa, to je nekako »izvan 
igre«, na periferiji zbivanja. Eto, mo- 
rali smo sačekati da prođe SAJAM 
KNJIGA pa da se u knjižarama po- 
jave nove knjige. Da nas utješe za 
dugočasno čekanje izdavači su »izba- 
cili na tržište« (kao kroz prozor) od- 
jednom desetak i više knjiga pjesama, 
mogao bih ih redom pobrojati (i poi- 
mence), ali neću: to je poetska žetva 
za cijelu sezonu: jednostavnije je da 
bude sve na okupu, pa neka biraju 
oni malobrojni, bar neće moći reći da 
im je uskraćeno to njihovo nepriko- 
snoveno pravo: da biraju (i da budu 
birani, reći će zlobnici: jer ljubitelja 
poezije tako je malo da će uskoro 
doći vrijeme da poete njih biraju, a 
ne oni pjesnike). 

Druge manifestacije jedva da su 
spomena vrijedne. Izuzeti bi se još 
mogla dva naučna skupa: o Hektoro- 
viću i o Ivani Brlić-Mažuranić koji 
su, da nam ne bude dosadno, organi- 
zirani istoga dana. A kako bi i moglo 
biti drukčije kad su oba skupa pri- 
premale iste institucije — a na »ras- 
polaganju« im bijaše samo nekih sto- 
tinjak dana, ovih jesenjih dana što 
nesanice izazivaju... 


Duško Car 


osvrti i prikazi 


SINTEZE IZ CRNOGORSKE 
KNJIŽEVNOSTI 


Milorad Stojović, NADMOĆ LJUD- 
SKOSTI, Grafički zavod, Titograd, 
1968. 


Književni kritičar i istoričar knji- 
ževnosti Milorad Stojović objavio je 
u svojoj prvoj knjizi osam eseja koji 
su nastali tokom nekoliko posljednjih 
godina kao rezultat proučavanja cr- 
nogorske književnosti. Ta je književ- 
nost, ako je o njoj uopće bilo pomena, 
u svim dosadašnjim literarno-istorij- 
skim publikacijama, zbornicima, enci- 
klopedijama, osim u pojedinim prilo- 
zima iz posljednjih godina, kojih je 
svakim danom sve više, smatrana in- 
tegralnim dijelom srpske književno- 
sti. I onda kad su se pojedini autori, 
kao na primjer Trifun Đukić u Pre- 
gledu književnog rada Crne Gore od 
Vasilija Petrovića Njegošu do 1918. 
godine  (»Narodna  knjiga«, Cetinje, 
1951), zanimali isključivo crnogorskim 
literarnim pojavama, po jednom usta- 
ljenom, nedopustivom šablonu nijesu 
priznavali — autonomiju = crnogorske 
književnosti.  Opterećeni  vjekovnim 
zabludama, recidivima  unitarističkih 
pogleda, koji su u naučnoj i društ- 
venoj praksi već prevaziđeni, odraža- 
vali su anahroni, romantičarski, ne- 
naučni način mišljenja po kome cr- 
nogorska književnost u okviru srpske 
literature ima regionalno, nipošto na- 
cionalno obilježje. Uporni u takvim 
svojim nastojanjima, ne samo u obla- 
sti literature nego i u nauci o jeziku, 
raznim  domišljanjima, nivelacijama, 
terminološkim špekulacijama sugeri- 
rali su naučnoj javnosti uvjerenje po 
kome crnogorska književna i jezička 
jučerašnjica, osim u nekoliko davno 


utvrđenih vrijednosti, ima provinci- 
jalni, efemerni značaj. 

U ličnosti Milorada Stojovića cr- 
nogorska književnost je prvi put do- 
bila svog vjernog tumača. S jasnim 
predstavama da je ta literatura, kao 
uostalom i ostale književnosti naših 
naroda, imala autonoman, specifičan 
put svog razvoja, Stojović se u svo- 
joj knjizi, osim eseja Nadmoć ljud- 
skosti (o djelu Marka Miljanova), za- 
nimao međuratnim i poratnim lite- 
rarnim pojavama: Moralno-psihološke 
sinteze (o crnogorskoj prozi od 1918), 
Naš prvi moderni pripovjedač (o pro- 
zi Nikole Lopičića), Otpor kao utoči- 
šte (o crnogorskoj poeziji od 1918), 
Pjesnik i zavičaj (o poeziji Janka Đo- 
novića), Bezdani čovjeka i svijeta (o 
poeziji Mirka Banjevića), Dostojan- 
stvo bola (o poeziji Aleksandra Iva- 
novića) i Lirski manifest (marginalije 
o Mihailu Vukoviću). 

Baveći se crnogorskom književnom 
prošlošću već duže vremena Stojović 
je došao do uvjerenja da međuratna 
i poratna književnost u Crnoj Go- 
ri, do sada gotovo neproučena i ne- 
poznata, poslije perioda sjajnih poet- 
skih uzleta Petra I. Petrovića i Nje- 
goša i visokih proznih dometa Stje- 
pana Mitrova Ljubiše i Marka Milja- 
nova predstavlja trijumfalan prodor 
crnogorske literature u moderne knji- 
ževne sfere. Uvjeren da je klasična 
književna Crna Gora iz 19. vijeka 
svoj dostojan produžetak imala u me- 
đuratnoj i poratnoj literaturi on je 
književnom fenomenu pristupao slu- 
žeći se istovremeno i postupkom isto- 
ričara književnosti i književnog kri- 
tičara. Kroz jedinstvo različitih postu- 
paka tragao je za pojavama koje su 
se u književnom životu trajno obilje- 
žile s namjerom da dođe do određe- 
nih sinteza i pouzdanih ocjena o pis- 
cima. Kako se književna istorija tim 
periodom uopšte nije bavila, bez pret- 
hodnika, pa čak i bez osnovnih, ele- 
mentarnih, vjerodostojnih podataka i 

obavještenja o piscima i njihovim dje- 
lima, Stojović je plodnu, složenu me- 
đuratnu i poratnu književnu djelat- 
nost morao prvo sagledati u njenom 
istorijskom kontinuitetu. To u prvom 
redu vrijedi za oglede Moralno-psiho- 
loške sinteze i Otpor kao utočište, u 
kojima se na bazi raščlanjivanja pra- 
tećih literarnih faktora i samog toka 
literature dolazi do sintetizovanih za- 
ključaka i nužnih književno-istorij- 
skih okvira. Uvjeren da svako kom- 
pleksno naučno osvjetljavanje literar- 
nih pojava mora imati kao pretpo- 
stavku periodizaciju i sistematičnost, 
on je proces razvoja literature sagle- 
davao u kontekstu društveno-politič- 
ke uslovljenosti, uticaja tradicije, pi- 
sane i usmene, i duhovne klime vre- 
mena. Tim putem je dolazio do gene- 
ze literarnih pojava, do njihovih naj- 
bitnijih književnih obilježja. 

U onim pak ogledima u kojima se 
ponaosob bavio piscima i njihovim 
djelima Stojović se služio pretežno 
postupkom književnog kritičara. Kako 
se ni književna kritika međuratnim 
i poratnim zbivanjima nije zanimala 
na široj osnovi, s pravom se može re- 
ći da Stojović i u toj oblasti književ- 
nog života nije imao prethodnika. Bi- 
lo je pojedinih odziva i recenzija na 
djela nekih pisaca, ali su nedostajali 
ogledi i studije koje se temelje na 
cjelokupnom opusu čak i onih pisaca 
koji su se u svome vremenu najtraj- 
nije obilježili. Izuzetak čini samo dje- 
lo Mihaila Lalića. Stoga je Stojoviće- 
va knjiga i došla da zadovolji jednu 
takvu potrebu. I u oblasti književne 
kritike on je nastojao da dođe do od- 
ređenih sinteza. Stojović nije od onih 
kritičara koji analitički minuciozno 
rekreiraju proces nastanka umjetnič- 
kih djela. Uspostavljajući intiman od- 
nos s piscima i njihovim djelima, 
tragao je za onim što je u njima 
umjetnički živo, što je sposobno da se 
održi i ostane pri čemu je njegova 
pažnja uvijek skoncentrisana na glav- 
ne probleme koje djelo pokreće. Naj- 
važnije komponente u djelu, psiholo- 
ške, moralne, misaone, sociološke, Sto- 
jović je sagledavao kao nerazdvojni, 
neotuđivi dio autentičnog umjetnič- 
kog doživljaja samo onda kada su iz- 
ražene adekvatnim, ekspresivno cje- 
lishodnim potezima. Prema tome, on 
je do ocjena o estetskim dometima 
djela, do rezultata koje je pisac ost- 
vario u djelu, dolazio preko jedinstva 
sadržajno-ispovjednih i stilsko-izra- 
žajnih komponenata. Da bi došao do 
sinteze, da bi pronikao u suštinu dje- 
la i odredio piscu mjesto koje mu 
pripada u crnogorskom književnom 
nasljeđu, Stojović se ponekad služio 
karakterističnim, ilustrativnim poda- 

cima iz njegova života, pismima i do- 
kumentima koji imaju društveni, jav- 
ni karakter. 

Pišući o drugim piscima Stojović 
se i sam ispoljio kao stvaralac s 
potpuno formiranom  fizionomijom. 
lako je Nadmoć ljudskosti njegova 
prva knjiga, došla je kao rezultat 
autorovog posebno izgrađenog odnosa 
prema literaturi. Posebnost njegova 
djela ogleda se u pristupu književ- 
nom djelu, postupku, stilu i izrazu. 
Njegovo obraćanje piscima karakteri- 
še suzdržano, oprezno izricanje za- 
ključaka i ocjena o njihovim djeli- 
ma. Cijeneći više od svega riječ, i tu- 
đu i svoju, što je sasvim opravdano, 
stvarao je kritiku koja djeluje auto- 
ritativno, odmjereno. Čak i onda kad 
je pojedine pisce prikazivao afirma- 
tivno, osjeća se da je to radio s mje- 
rom. Ponekad, njegovo estetsko mje- 
rilo, izgrađeno u prvom redu na kultu 
riječi, znalo ga je zavesti da pojedine 
tekstove, kao na primjer Banjevićevu 
pjesmu Razgovor kostiju, samo zbog 
nekog neologizma, kovanice ili ne- 
znatne  stilsko-jezične  nepreciznosti 
ocjeni kao manje uspjele umjetničke 
tvorevine. U takvim slučajevima pre- 
viđao je činjenicu da jedno djelo 
može u potpunosti zadovoljiti zahtje- 
ve koje propisuju stilistika i estetika 
a da pri tom nije doseglo izrazit 
umjetnički nivo. Mnogo je primjera 
i u najvećih pisaca da se visokim 
intenzitetom poetske evokacije kom- 
penziraju neznatne  stilsko-izražajne 
neravnine. Uostalom, u oblasti ]i- 
terature gotovo je nemoguće ostvariti 
ideal konačne forme, napraviti sre- 
ćan spoj intuicije, imaginacije i zgus- 
nute poetske izražajnosti, jer pisac 
ma koliko posjedovao sposobnost sup- 
tilnog, = iznijansiranog  saopštavanja 
svijeta misli i doživljaja nije u sta- 
nju da u potpunosti, dokraja saobrazi 
svoj doživljaj s onim koji transponuje 
u djelo. U književnostima naših na- 
roda tom idealu se više od drugih pri- 
bližio Ivan Mažuranić u svome pozna- 
tom spjevu. 


Stojović je svojom knjigom stvorio 
šolidan temelj za dalje proučavanje 
crnogorske književnosti. Ona služi i 
kao podsticaj za novi, naučni tret- 
man te literature. Svojim književno- 
-istorijskim razmatranjima, ogledima 
i iscrpnim bio-bibliografskim podaci- 
ma o piscima i njihovim djelima Sto- 
jović je omogućio da buduća istraži- 
vanja krenu suprotnim smjerom od 
njegovih. Novo analitičko sagledava- 
nje mnoge će njegove sudove i ocjene 
potvrditi, ali će neke i pomjeriti. Po- 
mjeranja će biti ponajviše u ocjeni 
poezije Mirka Banjevića. 


Iako nije imao namjeru da svojom 
knjigom obuhvati cjelokupnu među- 
ratnu i poratnu književnu djelatnost, 
ipak je bilo nužno da u posebnim 
ogledima čitalačkoj publici i naučnoj 
javnosti predstavi i književno djelo 
Mihaila Lalića i Radovana Zogovića. 
U tom slučaju slika o crnogorskoj 
književnosti bi bila potpunija, pogo- 
tovo što i jedan i drugi zajedno s Ba- 
njevićem,  Đonovićem i Lopičićem 
znače u prvoj polovini 20. vijeka nje- 
ne najveće umjetničke vrijednosti, 


Vojislav Nikčević 


RATNICI BEZ BIOGRAFIJA 


Tomislav Slavica, KUNARA, »Matica 
hrvatska«, Zagreb 1968. 


Kunara Tomislava Slavice vraća 
ponovo u središte naše pažnje dva 
važna ali već davno riješena proble- 
ma: važnost izbora građe za djelo, 
a zatim odnos pisca prema građi ko- 
ju je izabrao. Prvi problem, ako se 
motri zasebno, s pravim problemom 
u stvari nije ni u kakvom užem srod- 
stvu, jer stvarač, kada bira građu za 
svoje djelo ima apsolutnu slobodu: ne 
mora opisivati i oblikovati život i ži- 
votne preokupacije seljaka — može 
građana, ne mora činovnika — može 
ratnika. A ipak u stvari nije tako. 
Pisac nikada ne prelazi granice vlas- 
titih iskustava niti od priča, ili do- 
gađaja, koje je negdje čuo a nije zbog 
pomanjkanja dubljeg interesa shva- 
tio, stvara djelo. On je vezan za do- 
življaje, koji moraju biti samo njego- 
va svojina, i ne upušta se u suvišna 
opisivanja, jer zna da gipkost i suge- 
Stivnost stilu i mislima ne mogu da- 
ti nikakva, pa čak ni najdramatični- 
ja izvanjska zbivanja, već otkrića te- 
ško uočljivih odnosa između ljudi i 
stvari. Krećući se duhovno u sferama 
stvarnosti, koje savršeno poznaje, on 
zamišljenim likovima, u obliku mo- 
nologa i dijaloga, daje iskustva do 
kojih je došao nakon dugog razmiš- 


ljanja, i od njih stvara karaktere čije 
sudbine moraju biti strogo podređene 
ustrojstvu djela. 


Pisac je ukratko, sličan je bogu iz 
Biblije: stvarač jedne nove stvarnosti. 
A to Slavica, kada je razmišljao o 
ustrojstvu i osnovnoj ideji Kunare, 
nije, zacijelo, imao na umu. Nekriti- 
čan prema vlastitim iskustvima i mo- 
gućnostima, a uz to i brzoplet kada 
donosi odluke, on se uhvatio u koštac 
s građom o kojoj je mogao nešto do- 
znati iz pričanja, memoara, imagina- 
tivne literature s ratnom tematikom 
a ne iz vlastitog iskustva, i od nje, 
unatoč tome, počeo stvarati ljudske 
likove. Ali kako? Onako kao što može 
i zna darovit ali neiskusan pripovje- 
dač: s mnogo volje i malo »iskustva 
u riječi«, bez dubljeg poniranja u 
ljudske psihe, površno, shematski i u 
crno-bijeloj tehnici, ne ulazeći ni na 
trenutak u prošlost fiksiranih likova 
da pomoću nje, bar donekle, objasni 
njihove strasti i postupke. Naprotiv! 
Zanesen fabulom, on uporno i sustav- 
no izbjegava biografske momente ak- 
tera svog romana, i kao da se tu ne 
radi o ratu, nego o dječjoj igri, svr- 
stava ih u dva dušmanska tabora. Pr- 
vi tabor — to su članovi Mačekove 
zaštite, jedan pop i jedan ustaša-emi- 
grant; a drugi — vojnici stare Jugo- 
slavije koji se vraćaju kamionima i 
pod punom ratnom spremom u Pot- 
kunarje. Zaštita, na čelu s emigran- 
tom Despotom i don Franjom Orli- 
ćem, ima zadatak da dočeka i razo- 
ruža i ove vojnike, ali se oni tome 
stadoše protiviti, pa dođe naglo do 
pravog kreševa i prve konfrontacije, 
koja je u stvari prividna, jer se i u 
prvom i u drugom taboru nalazi po 
nekoliko politički pozitivnih likova. 
Zato je Slavica ponovo konfrontirao 
i podijelio junake svog romana: neke 
vojnike kraljevske Jugoslavije (Tadi- 
ju, Vukadina, Gavrana) i članove Za- 
štite (Karika) pretvorio u partizane, 
dok je preostalim sudionicima bitke 
ispred pećine dodijelio uloge ustaša 
(Kučaincu, don Orliću, Tali) ili četni- 
ka (Vuku Strahinji). 

I šta je na kraju ispalo? U stvari 
ništa. Unatoč svim Slavičinim domi- 
šljanjima i gegovima, od kojih neki 
kao da su pozajmljeni iz kaubojskih 
romana (onaj s partizankom koja pase 
ovce ispred ustaškog bunkera je tipi- 
čan) i akcionih filmova, ljudi Potku- 
narja ostali su što su bili na samom 
početku romana: nosioci određenih 
političkih ideja, nekakvi imaginarni 
revolucionari ili reakcionari, što 1i? 
Kolebljivcima i neutralcima, koji se 
nastoje ukloniti s poprišta ratnih zbi- 
vanja i živjeti po strani, ovdje nema 
ni traga, a ako se ipak nađe netko 

tko je takav, od njega Slavica začas 
napravi čovjeka sklona pravdi i ljuta 
neprijatelja kvislinga i okupatora. 

Ali to nije sve. 

Slavica, nadalje, ljude Potkunarja 
svrstava u dvije čvrste dušmanske 
formacije, i oni, naviknuti otprije na 
nož, krv i miris baruta, počeše do 
iznemoglosti juriti jedan drugoga po 
do6cima, urvinama, kosama, plandišti- 
ma, močvarama, vrtačama, oko kuća, 
potoka, rijeka i ostalih voda, pa ka- 
ko nitko nikoga nije mogao dostići, 
počeše se baviti postavljanjem zam- 
ki ne bi li na taj način zaskočili ne- 
prijatelja. Ali ni zamke ne pomogoše. 
Zato se okupatori i njihovi pomagači 
sve češće survavahu u nezaštićena se- 
la Potkunarja da svoj bijes iskale na 
nedužnom stanovništvu i zakolju sve 
što im dođe pod nož: žene, starce, 
djecu, stoku, pa Kunara, unatoč sta- 
novitom broju uspjelih i nerazbaruše- 
nih opisa i snatrenja, djeluje u cje- 
lili kao promašaj talentiranog auto- 
ra. 
To je knjiga velikih zamisli ali 
skromnih domašaja, a njezin je au- 
tor kroničar koji najprije razmatra 
zločine Talijana: 

Skarpo, zatežući kožu na vilicama, 
zovne ukočnog Domenika koji ih gle- 
dao odozgo, naredi mu neka objasni 
tim stvorovima da se utrkuju i nad- 
meću preko ravni i uz brdo, jer će 
onaj koji bude brže trčao ostati na 
životu... 

— Mali, moraš biti brži! Ne osvrći 
se na mene. Samo da te ne prevare, 
< talijanske — govori starac isti- 

a. 

— Avanti! — krikne Skarpo, vidjev- 
ši to ljubljenje i čuvši šaputanje. 

Obojica jurnuše kao iz puške. Dje- 
čak je trčao lijevo, k usponu kolovra- 
ta, nadajući se da će se dokopati na- 
nosa i jarkova, a starac usporio na 
gluhačama pred niskim zidom. Nisu 
pretrčali ni dvađeset metara kad 
Skarpo poče histerično pucati za nji- 
ma iz mašinke. Rafali ih  sustigoše 
obojicu. 

Pa ustaša: 

Kučainac priskoči Iliji, strelovitim 
kratkim zamahom noža prešao je oš- 
tricom preko kucavice ispod lijevog 
uha, pa gotovo u istom pokretu, prije 
nego je krv i šiknula iz žile prskajući 
uokolo, probio mu hrskavicu u sredi- 
štu prsnog koša i munjevito, čineći 
krug, presjekao nekoliko rebara... 
Mijat se zadivio brzini i tačnosti, a i 
Tale je sa zavišću tkao pogledom od 
žrtve ka Kučaincu, pa od Kučainca k 
žrtvi. 

Ina koncu četnika: 

Miris gara i paljevine rasprostirao 

se i plijenio okolicu. Zapomažući i le- 

lečući, žene i djeca sumanuto su bje- 
žali iz potpaljenih kuća. Četnici ih 
dočekivali, vijali puškama i noževima, 
opet ih ubacivali natrag u zapaljene 
kuće. 

Kuknjave, mirisi paljevine, zuj ta- 
nadi, noževi, klanja, već su davno po- 
znati suvremenoj hrvatskoj prozi. To 
su rekviziti, koje je stanovit broj na- 
ših pisaca upotrebljavao u trenucima 
stvaralačke nemoći — kada nisu ima- 
li šta kazati. Kritiku danas ne privla- 
či faktografija i fabula, već pisac: 
njegova osobna shvaćanja pojava u 
stvarnosti, iskustva, originalnost do- 
življaja te način na koji organizira 
usvojenu građu, i stil. A to kod Sla- 
vice ne može naći. S romanom Ku- 
nara on se predstavlja kao pisac koji 
nije ni u čemu svoj, originalan. Nje- 
gova su zapažanja banalna, a način 
raspoređivanja građe proviđan, ne- 
proračunat, i zato neprihvatljiv. On 
je pripovjedač koji izbjegava pripovi- 
jedanje i gomilanjem suvišnih opisa 
sam sebe potiskuje duboko u pozadi- 
nu. Za njega ne postoje ponori, koje 
rastvaraju ratna zbivanja. On zna sa- 
mo za gole činjenice, a njih Slavica, 
zbog pomanjkanja iskustva bez kojih 
se nitko ne može upustiti u ovakvu 
građu, nije uspio duhovno nadvladati, 
pa Kunara predstavlja tek još jedan 
neuspjeli pokušaj oblikovanja roma- 
na s temom iz rata. 

Mirko Rogošić 


ČOVJEK I PORAZ 


Miodrag Bulatović, HEROJ NA MA- 
GARCU, »Otokar Keršovani«, Rijeka 
1967. 


Danas poslije četiri knjige proze 
Miodraga Bulatovića (Đavoli dolaze, 
Vuk i zvono, Crveni petao leti prema 
nebu i Heroj na magarcu) možemo go- 
voriti o njegovu autentičnom stilu ko- 
ji je u svakom pogledu mješavina 
raznorodnih stilova. Kada kažemo da 
se njegov stil odvaja od mnogih sti- 


lova naše poslijeratne proze, želimo 
time prije svega istaknuti kako on 
združuje priču i dramu; namjerno 
izbjegava esej, odnosi se parodično 
na herojski način pripovijedanja i 
izražava svagda svoj ironičan stav 
prema obrađivanoj građi. 

Po strukturi su mnoge njegove pro- 
ze, pa i najnoviji roman Heroj na 
magarcu, epizodične, po metodi grad- 
nje približavaju se filmu i njegovim 
zakonitostima. Bulatović se u svom 
»Heroju« najviše dotiče filma u sed- 
moj glavi četvrtog dijela, kada se u 
pozadini govora talijanskog generala 
Besta izmjenjuju scene ljubavnih uži- 
taka sa scenama grotesknog, apsurd- 
nog, patetičnog mitinga. Ovdje se vje- 
rojatno mogu naslutiti neorealistični 
elementi u Bulatićevu pisanju: on po- 
moću detalja i vanjskih elemenata 
erotične igre izražava duševna raspo- 
loženja svojih junaka (Grubana Mali- 
ća, na primjer) prikazujući istodobno 
atmosferu i ambijent iz kojeg izlaze 
ličnosti, kao sastavni dijelovi tih at- 
mosfera i ambijenata. 


Premda bi se moglo reći da je Bu- 
latović težio svrhovitom organiziranju 
romaneskne građe, valja istaknuti sli- 
jedeće: organizaciona struktura i kom- 
pozicija »Heroja« oslobođena je bilo 
kakvih unaprijed postavljenih zakona. 
Bulatović priča, kako najbolje zna i 
umije, priču o Grubanu Maliću, no- 
vom heroju i liku naše poslijeratne 
književnosti, našem autohtonom Don 
Kihotu, našem nacionalnom Švejku. 
Kroz ne baš kompleksnu radnju ro- 
mana Bulatović ide instinktom pravog 
elementarnog pripovjedača. Već smo 
u ranijim njegovim djelima mogli za- 
paziti ponesenost osobnog stila, neo- 
bičnost likova i rasplamtjelu maštu. 
Što će nam veći dokaz o maštovitosti 
jednog pisca nego fantazmagoričan 
događaj s tenkom koji odjednom na- 
kon dugo vremena sam od sebe polazi 
u čudesnu ophodnju: 


Nalakćen i očiju punih suza i praz- 
nine, Salvatore Paolone zadrhta: jer 
njegov tenk krenu. Zarđale gusenice 
pomače nevidljiva snaga, te sitnom 
zemljom ti trunjem sakrivene Augu- 
Sstove stvarčice poleteše na sve strane. 
Tenk još jednom strese sa sebe pr- 
ljavštinu i, ne pogledavši svog zapre- 
pašćenog čuvara, zaobiđe najprašnja- 
Viju četu koja je marširala; propusti 
t sledeću desetinu, pa skrenu ule- 
BO... 

... A tenk zapliva kroz vojnikovu 
suzu: s lakoćom sivog tvrdokrilca išao 
je preko zida. Lomio je prozorska kri- 
la, krcao i gutao staklo; od vrućine 
iskrivljenom topovskom cevi kidao je 


telefonske žice, a onda ih žvakao, ce- 
pao trulo platno zastava i transpare- 
nata, češljao krune lipa i borova... 

Pokušamo li dokučiti smisao Bula- 
tovićeve proze, a posebno njegova naj- 
novijeg romana Heroj na magarcu, 
bit ćemo često u nedoumici. Jer ovaj 
nas pisac uvijek iznenađuje snagom 
svog talenta, poletnošću pjesničke 
imaginacije, preciznim osjećajem za 
prostor i vrijeme, paroksizmom slika 
i simbolike koja nađahnjuje svaku 
njegovu rečenicu. Ipak poslužit ćemo 
se njegovim tekstom iz romana o ko- 
jemu je riječ: 


...Je li u pitanju proza ili poezija? 

— Neka vrsta romana, reče stidlji- 
vo major. 

— S temom? 

— Čovek i njegova sudbina. Čovek 
i poraz. 

— A što ne bi bilo: naš čovek i nji- 
hov poraz? 

— Čovek i poraz uopšte, reče major 
i uzbudi se. Čovek pred nemogućnoš- 
ću izbora. 


— Znači da se ponovno postavlja 
pitanje slobode? — tobož naivno će 
general. 


— Sa slobodom je konačno gotovo, 
reče iskreno major Peduto. Više je 
nema niti će je biti. 


— Šta nam, dakle, po vašem mi- 
šljenju, preostaje. 

— Rat i pornografija, reče s tihom 
setom u glasu bradati major. U stva- 
ri, to je jedno te isto, i meni je veo- 
ma žao što postoje dve reči za jedan 
pojam. 


Ovaj kratki dijalog između genera- 
la Besta i majora Peduta može se 
smatrati predloškom za roman o ratu, 
odnosno za antiratni roman. U »Hero- 
ju«, svojevrsnoj parodiji rata i heroi- 
zma, središnja lica postaju obični, ug- 
njeteni, bespravni, mali ljudi, anti- 
heroji koji žive u iluziji da će se, po- 
put Grubana Malića, suprotstaviti ne- 
pravdi, zlu i porazu i izmijeniti posto- 
jeći poredak u svijetu. U svojim don- 
Kkihotskim snoviđenjima, Gruban Ma- 
lić želi uništiti dvije talijanske divi- 
zije, pa čak i čitav talijanski narod. 
On danima luta tražeći crnogorsku, 
partizansku Petsto prvu diviziju, uvje- 
ren da ona postoji i da će zajedno 
s njom osloboditi zemlju od nakaznog 
fašizma. 

U dijalogu koji smo citirali podvla- 
čimo neke riječi, koje su za ovaj ro- 
man i Bulatovićevu književnost naro- 
čito značajne: čovjek i poraz, čovjek i 
njegova sudbina, čovjek i poraz uop- 
će, rat i pornografija. Bit će mnogo 
onih koji će roman Heroj na magarcu 

spretno omalovažiti zato što on mož- 
da povlađuje rastućem erotizmu na- 
ših dana. Mnogima je upravo zbog 
erotizma roman »Heroj« šokantan. No, 
prisjetimo se kako su u povijesti knji- 
ževnosti osjetljivosti prema šokantnim 
književnim tvorevinama bile različite, 
čak neobjašnjivo manje ili više inten- 
zivne. Bilo je mnogo romana koji su 
šokirali čitaoce vremena u kojem su 
bili objelodanjeni, dok nam danas ti 
romani izgledaju kao naivne natukni- 
ce za sjemeništarce i poklonike sek- 
sualne čistoće. Ali vjerojatno nam je 
poznato i to, da je Hamlet nekada bio 
šokantan, a da danas nije, dok je Ari- 
stofan Grcima bio »nevin«, a kasnijim 
Civilizacijama i generacijama »skare- 
dan«. Bulatovićeva erotika je jedina 
mogućnost da se parodija rata dovede 
do apsurdnosti, da se pokaže sav bes- 
misao rata i ljudi u njemu, da se uki- 
nu pozitivni i negativni junaci, da se 
demaskiraju militaristički mitovi, da 
se odbaci crno-bijela tehnika naši i 
neprijatelji, da se ismije rat i otpor, 
svaka ljudska akcija koja je vezana 
uz rat, bio on zavojevački ili oslobo- 
dilački. Bulatović kroz usta majora 
Peduta, pandana Grubanu Maliću, ob- 
jašnjava smisao svog romana:... Čo- 
vjek, slava i pornografija. 


Ličnosti »Heroja« žive između pu- 
šaka i ženskih bedara, između obuze- 
tosti pobjedom i neurotične žudnje za 
tjelesnim užicima i opuštanjem. Mno- 
gi su siti rata, herojstva: 


Sit sam heroja i herojstva! Više vo- 
lim kukavice. Dok žive bar znaju za- 
što to čine. A heroji samo trabunjaju 
o krvi od koje mi se diže kosa na gla- 
vi. Eto, već se ježim... molim te, lju- 
bavi, pomiluj me i poljubi jer ću po- 
četi da drhtim. 


General Besta koji je došao u mali 
crnogorski gradić u inspekciju, bavi 
se svim i svačim, samo ne vojnim 
stvarima. Nakon što je govorio s ma- 
jorom Pedutom o njegovu romanu, 
pa gomili izbrbljao nekoliko utješnih 
ali posve besmislenih riječi, odmah 
mu je oko zapelo za Mariku s kojom 
je pobjegao — ravno u krevet. Sam 
dolazak komičan je na svoj način. Ge- 
nerala je Bulatović opisao ukratko, 
ali vrlo plastično: 


General hitro, kao lutak, izađe i za- 
uze pozu. Kamere ovekovečiše dugi 
smešak gumenih usana, bljesak veš- 
tačkim zuba i belu rukavicu koja je 
otpozdravljala. Svo naličje svoje gro- 
teske Bulatović je pokazao u opisu 
dočeka generala Besta. Dočekali su 
da podvodači, lopovi, denuncijanti, 

trudnice, prostitutke, svježe obojeni 
grad u bijelom kreču i u suludoj 
euforiji zbilje i komike. Dok sudje- 
lujemo u tako pompoznom, svečanom 
dočeku poneseni manijakalnošću lica i 
situacija, dotle nam u drugom planu 
radnje pisac otkriva svu bijedu ova- 
kve jedne svečanosti, i dok general 
uvikuje parole o bratstvu crnogorskog 
i talijanskog naroda, dotle vojnici 
povaljuju žene i šapću erotske riječi. 
U dijalog ljubavne igre upliće se rat: 


— Pišam ti se na generala i na svu 
njegovu vojsku! 
— Zar i na našeg, ljubavi? 


— Ima vašeg i na generale celog 
sveta, reče načeti ženski glas. 


— U redu, pišaj, reče Umberto... 


Spominjući efekt detalja i filmsku 
tehniku, htjeli bismo opravdati novo 
mjesto koje ovom romanu pripada u 
današnjem proznom pisanju. Prisjeti- 
mo se svega što podrazumijevamo pod 
riječi »flasch«. U »Heroju« dominira 
anegdota, kratka vijest, izdvojeni de- 
talj, a sve je to u neku ruku izraz sve 
prisutnije personalnosti pripovjedača. 
Novi roman često zanemaruje objek- 
tivnost da bi pružio novu dimenziju 
realnosti. Ta objektivnost potisnuta je 
piščevim agresivnim raspoloženjem i 
zanosom koji su u modernim romani- 
ma uvijek tako prisutni. Možda je za- 
to romanopisac sve manje analitičan, 
a sve više predstavljač. On izabira 
scene iz života, on stvara vješte za- 
plete, on se bavi montažom onih od- 
lomaka realnosti koji će najbolje dje- 
lovati na čitaočevu imaginaciju. Iz 
svega toga proizlazi pikareskna um- 
jetnost romana, gdje nam se nameće 
nestalni cinični junak s uvijek novim 
i iznenađujućim avanturama, nasu- 
prot dostojanstvu herojskih likova. Pi- 
kareska Heroja na magarcu više je 
nego očigledna, od samog naslova koji 
je sasvim sigurno nadahnut Kristovim 
povratkom na magarcu, pa sve do 
somnambulnog vjerovanja  Grubana 
Malića u postojanje spasilačke Petsto 
prve divizije i parodičnog, do suza 
smiješnog, njegova jahanja na magar- 
cu do konačne pobjede kako on misli, 
a u stvari, do neminovnog poraza. 
Pikareska je uvijek pa i ovog puta 
bila divan izgovor za oštru satiru 
društva i ljudi u njemu. Sve je po- 
kvareno u malom crnogorskom oku- 
piranom gradiću i Bulatović ismijava 
upravo tu pokvarenost, oštro, bolno, 
zajedljivo, gotovo sadistički. Zbog to- 
ga ćemo, kada god govorimo o »He- 
roju«, najčešće upotrebljavati riječi 
humor, lakrđija, groteska. Nema sret- 
nih, nema svetih. Sve je na rubu vi- 


ca, groznog crnog humora, tragične 
farse, egzistencijalnog ništavila. Eto, i 
taj dugo očekivani i dugo spremani 
doček generalu prošao je smiješno, a 
jedan od junaka te slavne vojske ko- 
joj se general Besta obraća, želio bi 
da odjednom napuni i zatvori sve 
ženske rupe koje postoje. 


Po svom sjajnom humoru i oštroj 
satiri Bulatović je blizak Gogolju, po 
svojim pronicavim poniranjima u taj- 
novite predjele ljudske podsvijesti on 
je blizak Dostojevskom, po svom cini- 
zmu blizak je Henry Milleru. U nje- 
govoj je prozi svijet ponižen, bačen 
na koljena, obnažen, kukavan, rastro- 
jen, opsjednut seksom, te mnogi nje- 
govi likovi podsjećaju na čudovišta iz 
srednjovjekovnog slikarstva, na halu- 
cinacijom stvorene tipove jednog Bo- 
scha, Breughela ili pak Chagalla. 


Rađa li se u njih razočaranje, u 
svih tih ljudi sumanutih, iracionalnih 
u postupcima, a ipak tako čvrsto ve- 
zanih uz zemlju, uz postojeću realnost 
života? Osjećaju li ona pokatkad griž- 
nju savjesti, žele li se iščupati iz bes- 
mislenog kruga nalik najstrašnijem 
Danteovu krugu iz Pakla, da li bi oni 
ponekad htjeli biti hrabri, dobri, ple- 
meniti? Ne bi se moglo reći da Bu- 
latovićevi likovi osjećaju svoju su- 
višnost u životu; oni jednostavno po- 
stoje, a neki od njih svoje besmisleno 
postojanje i svoje još besmislenije po- 
stupke smatraju najozbiljnijim nači- 
nom otpora protiv rata. Gruban Malić 
ni jednog trena nije svjestan situaci- 
je u kojoj se nalazi; on poput Don 
Kihota juriša na vjetrenjače, videći u 
njima čitav pokvareni svijet, čitav 
truli globus, koji on može izmijeniti 
samo zajedno sa svojim borcima iz 
imaginarne Petsto prve divizije. Da bi 
bio što uspješniji u svojoj parodiji, 
Bulatović se neprestano služi poreme- 
ćenim, prostačkim svijestima, niskim 
fiziološkim  nagonima, izjednačujući 
heroizam s kukavičlukom, parole i 
transparente s koprolalijama. Bulato- 
vić je uspio stvoriti tip antiheroja, ci- 
ničnog »junaka«, slobodnog od bilo 
kakvih konvencija i duhovno nadmoć- 
nog svakoj situaciji. Karikatura mu je 
često sredstvo ismijavanja i prezira. 
Da bi postigao što jači efekt parodije 
Bulatović je morao pojednostaviti re- 
čenicu i izraz uopće, odbacujući rani- 
JU alegoriju, šumu metafora i kom- 
Pleksnu simboliku, mnogo puta prika- 
zujući se kao pravi majstor »tvrdoku- 
hane« proze. Svijet je u njegovu »He- 
Toju« postao smiješna komedija, a li- 
kovi marionete u nekom bizarnom ka- 
zalištu lutaka. 


Bulatović je prije svega podrugljivi 
Predstavljač, te je njegov »roman o 


romanu« (jedan sloj u romanu je au- 
torov, a drugi majora, koji je tako- 
đer romanopisac) zbiljska predstava s 
glumcima koji glume svoj vlastiti ži- 
vot. »Heroj« je, još više od komedije, 
pravi zoološki vrt, cirkus, karnevalska 
igra u kojoj se demaskiraju mitovi na 
način kako je to u modernoj književ- 
nosti uradio Malaparte u »Koži« i 
»Kapuitu«, gdje je »tragika autentič- 
na ljudska sudbina«, a čovjek vječna 
žrtva. Gruban Malić u »Heroju« pred- 
stavlja tipičan primjer »konfuzije ra- 
strojene egzistencije«; on se ruga dru- 
štvu, ljuđima, ratu, svijetu, ali on je 
istodobno samo igračka jedne okrut- 
ne, cinične, apsurdne avanture koja. 
se zove rat. U želji da Malića napravi 
što besmislenijim oličenjem besmisla 
rata, Bulatović ga je tokom čitava ro- 
mana vodio kao clowna kroz primjer- 
no tragične okolnosti. Ta njegova tra- 
gičnost naročito je podvučena u dru- 
gom dijelu romana, a posebno poslije 
njegove odluke da ode tražiti Petsto 
prvu diviziju. 

U početku romana mi još nismo 
svjesni sve tragičnosti poraženog Gru- 
bana. On je prodavao prezervative i 
pornografiju talijanskim vojnicima, a 
Talijani su opet mislili da ga u nje- 
govim poslovima kreditiraju komuni- 
sti, Njegova krčma bijaše mjesto pr- 
vih zapleta u romanu, zapravo izvori- 
šte svih sporednih priča, koje se sli- 
jevaju u jednu jedinu storiju o Gru- 
banu Maliću. Pokušao je biti dobar 
trgovac i oblijepio je zidove krčme 
pornografskim slikama, Malo-pomalo 
Malić postaje središnja ličnost jednog 
suludog karnevala rata i toplog žen- 
skog mesa, ideala o bratstvu, mašta- 
rija o pobjedi i gonoreja, i što se 
priča sve više odvija, što događaji 
dalje odmiču, to Gruban postaje sve 
tragičniji, sve izgubljeniji, sve više 
nalik na clowna, a sve manje na čo- 
vjeka zdravih pogleda. On izgovara 
patriotske riječi, izvikuje parole pu- 
ne mržnje prema neprijatelju, psuje 
fašiste, pljuje na talijanske oficire, 
busa se u prsa da je komunista, ali 
što sve to vrijedi, kada ga nitko ne 
shvaća ozbiljno: on je u igri clown 
koji treba da nasmije, a ne da pota- 
kne plemenite, rodoljubive ideje. Gru- 
ban čak govori: 


Svaki čovjek mora biti rodoljub. I 
spreman da za nešto važno i sveto 
pogine. 


Zaista, Malić je spreman da pogine 
za svoju zemlju, traži oslobodioce ko- 
jima se želi pridružiti, ali kao što ga 
Talijani nisu shvatili, tako ga i par- 

tizani odbacuju kao ludu. I na koncu, 
umjesto u rovu s puškom u ruci, on 
završava — u kokošinjcu. 

Makar su Bulatovića proglasili »pes- 
nikom narativnog, epskog tipa, blista- 
ve mašte, snažnog temperamenta, ve- 
likog rečničkog potencijala«, čini nam 
se da će se nekadašnji stavovi o ovom 
piscu morati, nakon »Heroja«, mije- 
njati. Uspoređujući neka njegova ra- 
nija djela, kao na primjer Đavoli do- 
laze ili Crveni petao leti prema nebu, 
uvidjet ćemo izvorište »Heroju« u pri- 
či Crn, zatim njegovu »programatsku 
morbidnost«, ali više od svega upast 
će nam u oči Bulatovićevo približa- 
vanje »tvrdokuhanoj« prozi, koja iz- 
bjegava analizu, a insistira na izrica- 
nju najelementarnije ljudske svijesti, 
namjerno birajući, kao mnogi ameri- 
čki »objektivni realisti«, primitivna 
bića kod kojih je razmišljanje vezano 
uz najosnovnije svakodnevne radnje. 
Podrobnija analiza Heroja na magar- 
cu bit će odgovor na osnovno pitanje 
Bulatovićeve književnosti. Prilazi li on 
sve više objektivnom realizmu, ili 
stvara jednu mješavinu stilova, koju 
smo već u samom početku ovog na- 
pisa spomenuli? Činjenica je da Bula- 
tović još nije napustio rascvjetani 
simbolizam rečenične fraze, da ne pre- 
staje začuđeno gledati u nadrealiste, 
da se divi bujici riječi, hiperbolama i 
raznolikim pjesničkim figurama, ali s 
druge strane on je, osjetivši opasnost 
od metaforičkog jezika, nastojao neo- 
realistički progovoriti o ljudskim sud- 
binama: morbidnim, bolesnim, izopa- 
čenim, sumanutim, perverznim, here- 
ditarno opterećenim, opsjednutim, psi- 
hopatskim. Daljnji domet Bulatovića 
je »objektivni realizam« oplođen nje- 
govom  fascinantnom  maštovitošću i 
čudesno snažnom imaginativnošću. I 
dalje će, kao i u Heroju na magarcu 
biti vješto izbjegnuta analiza, a na- 
doći će kao poplava »montaža« vanj- 
skih reakcija ličnosti, gestovi i iz ži- 
vota istrgnute scene, a sve u nasto- 
janju da se stvori nova realnost ma- 
šte znatno karikaturalnija, komičnija 
i tragičnija od ove u Heroju na ma- 
garcu, grotesknoj predstavi o ratu i 
njegovim antiherojima. Upravo takav 
jedan nastavak bijaše neophodan, te 
nas zato nimalo ne začuđuje njegov 
najnoviji roman tiskan 1968. godine 
na njemačkom jeziku pod naslovom 
Rat je bio bolji, koji produžuje život 
licima iz Heroja na magarcu dajući 
svom djelu novu pesimističnu dimen- 
ziju, koja graniči s najcrnjim humo- 
rom i nihilizmom. 


Tomislav Sabljak 

TALENTIRANI POČETNIK 


Marijan Ivan Čagalj, PILI SMO MA- 
TERINSKO MLIJEKO, vlastita na- 
klada, Nova Sela 1967. 


Iako naslov prve zbirke mladog 
pjesnika Marijana Ivana Čaglja ne 
obećava ništa dobro, u ovoj knjizi ima 
nekoliko pjesama koje nam daju osje- 
titi poseban i autentičan pjesnički 
svijet. Autor se očito odgojio daleko 
i odvojeno od matice književnog ži- 
vota i od pjesničke generacije kojoj 
po godinama pripada, što je urodilo 
pozitivnim i negativnim posljedicama. 
Ove potonje velikim dijelom indicira 
već i sam naslov a potvrđuju ih broj- 
ne pjesme, koje nam govore o nepre- 
vladanom utjecaju međuratne senti- 
mentalne i pseudosocijalne literature. 
Grad kao Moloh, oplakivanje bijede 
po kolodvorima i u gradskoj vrevi, 
naivna čežnja za očišćenjem u nepa- 
tvorenoj, iskonskoj prirodi, sve su to 
teme iz kojih je golem broj pjesama 
nastalih između dva rata crpao soko- 
ve, pa je pitanje je li u njima još ne- 
što od tih sokova preostalo, Pjesme 
kao što su Mi u kolodvoru ili Encikli- 
ka ne daju nam na to pitanje pozi- 
tivan odgovor. Ali da ne duljimo: pje- 
snik, naravno, može odabirati teme 
po miloj volja ali ne može se po miloj 
volji odnositi prema nečemu što je 
objektivno, tj. prema povijesnom raz- 
vitku problematike poezije. Prema 
ovom razvitku pjesnik se može odno- 
siti na bilo koji način, osim na jedan: 
da ga ignorira. A upravo taj način 
prisutan je u dobrom dijelu Čagalje- 
vih pjesama. 


No, kao što smo u početku rekli, 
autorova izoliranost od matice knji- 
ževnog života urodila je i dobrim po- 
sljedicima. Čagalj nije u svojoj poe- 
ziji pozer, ne glumi interes za nešto 
što ga zaista ne interesira, ne opona- 

od rječnika koji upotrebljavaju i mno- 
gi pripadnici njegove generacije koji 
su već stekli stanoviti književni ugled 
varirajući u svojim pjesmama neko- 
liko voljno odabranih i manje ili više 
pažljivo proučenih misaonih shema iz 
sklopa problematike koja je danas u 
modi. Ovaj mladi pjesnik ima bogat i 
rafiniran osjećaj za semantičke i sin- 
taktičke strukture, dok mu u oblasti 
idejnih struktura nedostaje ne samo 
gibljivost nego, što je još važnije, pod- 
loga iz koje one niču: šira erudicija 


i kompleksnije osobno obrazovanje i 
kultura. 

Ipak, dosta toga utješnog za ovog 
pjesnika ima u činjenici da je put do 
osvajanja bogatih i originalnih idejnih 
struktura ipak možda lakši nego put 
prema bogatim i originalnim seman- 
*tičkim sintaktičkim strukturama, koje 
je Čagalj u nekim svojim pjesmama 
kao što su Kornati ili Negdje u Ma- 
Kkedoniji svladao na zaista zadovolja- 
vajući način, 


Dalibor Cvitan 


GOSPODARSKA POVIJEST — 
POUKA ZA SADAŠNJOST 


\ 
PRILOZI ZA EKONOMSKU POVI- 
JEST HRVATSKE, izdanje »Instituta 
za historiju radničkog pokreta Hrvat- 
ske«, Zagreb 1967, str. 526. 


Zbornik Prilozi za ekonomsku po- 
vijest Hrvatske sadrži sedam studija 
grupiranih po kronološkom redoslije- 
du obrađenih tema i dvije rasprave o 
tiskanim izvorima i arhivskoj građi. 
Autori ovih radova su: Igor Kara- 
man, Miroslava Despot, Jože Šorn, 
Rudolf Bićanić, Ivo Vinski, Tomislav 
Timet i Josip Butorac. 


Po svojoj vrijednosti, problemima 
koje tretiraju i vremenskom razdoblju 
što ga zahvaćaju, radovi u ovom 
Zborniku su vrlo raznoliki, a razlike 
lako uočljive, pa je gotovo suvišno 
praviti između njih bilo kakvu uspo- 
redbu u smislu komparativnog vred- 
Novanja i određivanja veličine dopri- 
nosa historiografiji radničkog pokreta 
i povijesti Hrvatske i Jugoslavije u- 
opće. 


Relativno najveći dio ovog Zborni- 
ka, koji ima preko pet stotina strani- 
ca velikog formata, zauzimaju dvije 
studije Tomislava Timeta. Prva nosi 
naslov: Razvitak hipotekarnih i ko- 
munalnih zajmova klauziranih za iz- 
dane hipotekarne založnice # komu- 


nalne zadužnice kod novčanih zavoda 
u Hrvatskoj i Slavoniji, a druga: Mi- 
rovinske zaklade novčanih zavoda u 
Hrvatskoj i Slavoniji do 1940. Ove 
dvije studije Tomislava Timeta u 
stvari su još uvijek sirov materijal 
skupljen iz izvještaja različnih nov- 
čarskih zavoda i ustanova. Podatke i 
činjenice koje se iznose treba tek ob- 
raditi i dovesti u smislenu vezu sa či- 
tavim nizom  društveno-ekonomskih 
problema, koje ovako gotovo i ne 
osjećamo. Ipak, za nekog budućeg sin- 
tetičara podaci kojima obiluju obje 
ove studije mogu biti od velike vri- 
jednosti. To isto se može reći za Os- 
vrt na rad zagrebačke Trgovačke ko- 
more i Gospodarskog društva u Za- 
grebu u vrijeme Bachova apsolutizma, 
kojega je autorica Miroslava Despot 
propustila priliku da dublje osmisli 
jedno mračno i kobno razdoblje naše 
povijesti. Veću sintetsku vrijednost 
ima studija Privredni položaj hrvat- 
sko-slavonskog područja u Habsburš- 
koj Monarhiji nakon ukidanja feu- 
dalnih odnosa (1849—1873) od Igora 
Karamana, te studija Jože Šorna Eko- 
nomske zveze Slovencev in Hrvatov 
v novoj dobi. Posebnu, i što više, izu- 
zetnu vrijednost imaju radovi Rudol- 
fa Bićanića i Ive Vinskoga. Ova su 
dva autora shvatila da ekonomska po- 
vijest nije tek uočavanje niza činje- 
nica unutar određenog vremenskog 
razdoblja i njihovo mehaničko pre- 
zentiranje povezano s određenom pro- 
blematikom. Činjenice same po sebi 
nisu ništa ako nismo između njih 
utvrdili organsku povezanost i dina- 
miku uzajamnog djelovanja. Naime, 
od niza činjenica koje možemo uočiti 
listajući po arhivima i knjižnicama 
postoje neke koje imaju vrlo malu 
dinamiku ili je uopće nemaju; to su 
tek uočene slučajnosti bez ikakvog 
stvarnog značenja i domašaja. Ukla- 
pati njih u dinamiku određene sinte- 
ze znači vršiti nasilje nad povijesnim 
saznanjem, te u nepostojećim situaci- 
jama iz prošlosti tražiti korijene sa- 
dašnjih vrijednosti. Naprotiv, osmiš- 
ljavanjem određenih uzajamnosti koje 
su doista postojale, iskustvo prošlosti 
približavamo našem iskustvu i činimo 
ga jasnim i prisutnim u našim sađaš- 
njim nakanama. Studija Rudolfa Bi- 
ćanića Ekonomske promjene u Hrvat- 
skoj izazvane stvaranjem Jugoslavije 
1918 sadrži sve te i druge odlike znan- 
stvene historiografije. Uz pomoć auto- 
ra lako razaznajemo bitne komponen- 
te koje su — bilo izravno, bilo po- 
sredno — utjecale na karakter i fizio- 
nomiju političkih pokreta u našoj ze- 
mlji. 

Polazeći od tvrdnje da su političke 
promjene izazvane događajima 1918. 
godine imale za posljedicu čitav niz 
gospodarskih promjena ne samo u Hr- 
vatskoj nego i u cijeloj Jugoslaviji 
i u srednjoj Evropi, autor pobliže na- 
značava i dalje razrađuje one bitne 
činjenice i suprotnosti koje su bile 
korijen dugogodišnjih napetosti u no- 
voj državi: 

1. Nakon stvaranja Jugoslavije u 
kojoj je bila zanijekana povijesna po- 
sebnost njezinih naroda, hrvatska bur- 
žoazija ubrzo spoznaje da je tržište 
za njene proizvode mnogo uže nego 
prije. Dotadašnje trgovačke veze se 
nasilno prekidaju i Bićanić tvrdi, da 
je povezanost Hrvatske sa svjetskim 
tržištem bila 1913. godine veća nego 
ikada poslije. Naprotiv, Srbija je do- 
bila mnogo šire tržište u odnosu na 
ono predratno. 


2. Za Hrvatsku je novo tržište ne 
samo mnogo manje, nego i mnogo si- 
romašnije. 

3. Ono ima potpuno drugačiji ka- 
rakter i ne može apsorbirati viškove 
agrarne proizvodnje Hrvatske. 


4. Hrvatska je od najmanje razvije- 
ne zemlje u okviru Austro-Ugarske 
promjenom granica preko noći posta- 
la relativno najrazvijenije područje 
nove državne tvorevine, »Zagreb je 
bio najjače financijsko središte (pot- 
crtao R. B.), najveći industrijski i naj- 
veći trgovački centar. Beograd je pri- 
vukao sebi koncentraciju političke 
vlasti i postao središte političke moći, 
a Zagreb je postao središte ekonom- 
ske moći, tj. središte najjače koncen- 
tracije kapitala u Jugoslaviji.« Koliki 
je bio taj kapital i njegovo značenje 
najbolje se vidi iz izlaganja samog 
Bićanića. On piše: »U periodu od 1920. 
do 1924. u Hrvatskoj i Slavoniji bilo 
je koncentrirano 50 posto svega kapi- 
tala banaka Jugoslavije, dok je bilan- 
čna svota iznosila 1921. godine 2.453 
milijuna dinara, a 1924. godine 4.391 
milijun dinara ili 46,5 posto svih ba- 
naka Jugoslavije.« Međutim, koncen- 
trirana politička vlast permanentno se 
koristi za akumulaciju kapitala van- 
ekonomskim sredstvima, »ekonomska 
nemoć  prevladavana je političkom 
premoći« tako da već poslije 1930. go- 
dine dolazi do prijenosa ekonomske 
moći i koncentracije kapitala iz Za- 
greba u Beograd, tj. iz Hrvatske u Sr- 
biju. Usput da napomenemo, da od- 
nos bankarskih novčanih sredstava iz- 
među Zagreba i Beograda iznosi sada 
1:11, odnosno u Beogradu je kon- 
centrirano dvije trećine ukupnih ban- 
karskih sredstava Jugoslavije. U vezi 
s tim mora se naglasiti da je u 
prvom poslijeratnom periodu kod nas 


348 


izvršena velika administrativna cen- 
tralizacija sredstava radi stvaranja 
materijalnih uvjeta za brzu industri- 
jalizaciju i gospodarski razvoj. Me- 
đutim, centralizacija koja je tek do- 
nekle bila privremena neophodnost 
pretvorila se u načelo i sustav, te 
uporno odolijeva pritisku radnih lju- 
di koji hoće da svoj neposredni inte- 
res izraze u okviru samoupravljanja, 
koje ima čvrstu materijalnu bazu i 
čija je veličina određena rezultatima 
njihova rada. 


Bićanić posebno izlaže značenje ag- 
rarne reforme koja je likvidirala ve- 
leposjed, a on je bio u rukama stra- 
ne, nehrvatske, neslovenske, nesrpske 
aristokracije. Na žalost, i agrarna je 
reforma putem kolonijalizacije isko- 
rišćena za protuhrvatsku politiku u 
Hrvatskoj i protumakedonsku politi- 
ku u Makedoniji. 


Sustavno  potčinjavanje  gospodar- 
skih zakona grubim i sebesvjesnim 
zakonima koncentrirane političke vla- 
sti i sile izazivalo je određeno re- 
agiranje buržoazije u Hrvatskoj, ali 
njen otpor velikorspskoj vladajućoj 
kliki nikad nije bio toliko jak da bi 
doveo u pitanju čvrstu centralističku 
strukturu države, a time i sam ka- 
pitalistički poredak, Dodamo li k 
tome, da je krupna i srednja burža- 
azija u Hrvatskoj bila u većini ne- 
hrvatskog porijekla i  nehrvatskih 
osjećaja, iako je možda i nosila hr- 
vatsko ime na liniji katolicizma, i to 
onog austrijskog, nije teško shvatiti 
zašto je ta buržoazija nacionalne in- 
terese uvijek podređivala političkim, 
ideološkim i vlasničkim interesima. 

U razbijanju takve strukture države 
najveću ulogu imala je radnička klasa 
čija je mobilnost sve jače dolazila do 
izražaja. Bićanić posebno ističe i na- 
glašava pozitivnu ulogu što su je imali 
povratnici iz zarobljeništva u Rusi- 
ji, od kojih je većina sudjelovala u 
oktobarskoj revoluciji i bila upoznata 
s njenim ciljevima. Broj tih zarob- 
ljenika povratnika premašivao je sto 
tisuća. 

Svestranom analizom  monopolno- 
-kapitalističkih formacija u Jugosla- 
viji Bićanić je jasno ocrtao strukturu 
i moral vladajućeg sloja i njegovu 
ustrajnost u zatajivanju svih ljudskih 
i nacionalnih vrijednosti za položaj 
u društvu, jadnom i groznom u nje- 
govoj stalnoj pohlepi, nezasitnosti i 
uvijek prisutnom osjećaju manje vri- 
jednosti. . 

Ekonomist F. Simiand je 1930. go- 
dine jedno svoje predavanje završio 
riječima: »Ne recite: činjenice su ne- 
razumljive. Činjenice postoje, to su 
sva njihova svojstva. Nesuvislo je na- 

še znanje o onima... Tako dugo dok 
nije formirana ekonomska znanost, 
plašite se da vas teorije, hipoteze ili 
tradicionalna shvaćanja ne udalje od 
stvarnosti: izučavajte činjenice.« Pro- 
učavajući postojeće činjenice Ivo Vin- 
ski, jedan od najboljih stručnjaka za 
analizu i procjenu fiksnog kapitala i 
nacionalnog dohotka, potvrdio je na 
indirektan način Bićanićeve navode i 
zaključke. Ivo Vinski u svojoj studiji 
Procjena kapitala na području Hrvat- 
ske između dva svjetska rata dao je 
sveobuhvatni pregled veličine fiksnih 
fondova, tj. osnovnih sredstava u pri- 
vredi (strojevi, uređaji i ostala opre- 
ma, zgrade, putovi i ostale građevine 
itd.) i osnovnih sredstava u neprivre- 
di (stambene zgrade, komunalna iz- 
gradnja, škole, bolnice, upravne zgra- 
de i dr), u Hrvatskoj između dva 
svjetska rata, a također i veličinu no- 
vih investicija po pojedinim oblasti- 
ma i granama privrede. 


Iz njegova je izlaganja vidljivo da 
su nove investicije između 1920. i 1940. 
godine niže u svim oblastima narod- 
ne privrede u Hrvatskoj nego što je 
bila veličina fiksnih fondova 1919. g. 
Iznenađuje, da je najviše uloženo u 
oblast saobraćaja i veza. Investicije 
u ovu oblast dostižu četvrtinu svih 
investicija, koje su uloženu u privre- 
du Hrvatske između dva rata. Me- 
đčutim, »nove investicije u oblasti pro- 
svjete i kulture u toku cijelog među- 
ratnog razdoblja ne iznose ni pola 
milijarde dinara. To znači da u pe- 
riodu 1920—1940. nove investicije u 
prosvjetu i kulturu u prosjeku iznose 
u Hrvatskoj tek 7 dinara godišnje po 
stanovniku«. S druge strane, zahva- 
ljujući velikim novčanim ulaganjima, 
u Beogradu su se naglo razvile viso- 
ke znanstvene institucije i kulturne 
ustanove. Geneza je bila očita, poli- 
tičkom premoći osvojena je ekonom- 
ska nadmoć, a uz pomoć ekonomske 
premoći nastupala je kulturna pre- 
moć. Pred tom činjenicom pozivanje 
na tisućugodišnju bogatu hrvatsku 
kulturnu baštinu i petstoljetnu knji- 
ževnost jalovo je, u nedovoljnosti ma- 
terijalnih sredstava nasilno se kidaju 
veze sa postojećom kulturnom bašti- 
nom i ona je izložena samovoljnom 
prisvajanju od drugih naroda. Radi 
usporedbe sa sadašnjim stanjem na- 
podatke iz najnovijeg 
»Statističkog godišnjaka Jugoslavije« 
o sadašnjem stanju na ovom području 
(i Vinski neprestano vrši usporedbe 
između Hrvatske i Jugoslavije u raz- 
doblju između dva rata i nakon po- 
bjede socijalističke revolucije): 


Broj 
Broj za-| Ukupan . 
poslenih | tiraž Kio 
u znan- |knjiga i| umjet- 
SR stvenoj | brošura | hičkim 
djelat- x. S (U| akade- 
nosti isu- | mijama 
1966. €. | ćama) ona 
Bosna i 
Hercegovina 1.409 6.954 131 
Crna Gora 128 186 — 
Hrvatska 4.685 13.971 357 
Makedonija 444 4.335 — 
Slovenija 4.651 7.002 273 
Srbija 12.027 35,740 1.292 
Uže 
područje 10.110 32.337 1.219 
Vojvodina 1.696 3.110 73 
Kosovo i 
Metohija 221 293 = 
SFRJ 23.334 69.001 2.053 


Nužno je zabilježiti da je 1964. go- 
dine (podaci za naredne godine ne po- 
stoje) u SR Srbiji bilo 1.074 narodne 
biblioteke sa 4,191.000 knjiga a u SR 
Hrvatskoj 485 narodnih biblioteka sa 
1,746.000 knjiga. Ovi bi podaci iznena- 
đivali kad ne bismo znali da je cen- 
tralizacija akumulacije vrlo visoka i 
da je njezina razdioba često izrazito 
subjektivna i suviše podložna različi- 
tim negospodarskim i nesocijalistič- 
kim utjecajima. Da se ta dispro- 
porcija ukloni,moramo i na 
odnose među narodima i re- 
publikama primijeniti isto 
načelo koje važi za socija- 
lističke ekonomske odnose 
među ljudima, tj. da svatko ima 
pravo da stječe materijalna sredstva 
za svoj ekonomski i kulturni razvoj u 
skladu s rezultatima svoga rada i da 
samostalno raspolaže plodovima svoga 
rada. 


Kad je napravio usporedbu između 
Hrvatske i Jugoslavije u cjelini, Ivo 
Vinski je morao zaključiti da je po- 
rast fiksnih fondova Jugoslavije od 
1919. do 1940. godine bio znatniji od 
porasta u Hrvatskoj za isto vremen- 
sko razdoblje. Naime, dok su fiksni 
fondovi Hrvatske u toku promatranog 
dvadđesetogodišnjeg razdoblja porasli 
za 42%, fiksni fondovi Jugoslavije su 
porasli za 50%, Razlika je očita, i pre- 
ma pokazateljima Ive Vinskoga ta se 
negativna tendencija upri- 
rastu fiksnih fondovaizme- 
đu Hrvaiske i Jugoslavije 
nastavila i nakon 1945, za- 
pravo, postala je još izra- 
zitija. 

Izložene činjenice jasno govore o sa- 
dašnjoj aktualnosti razmatranih stu- 
dija. One na jedan indirektan ali do- 
voljno jasan način ukazuju na potre- 

bu daljnje, neodgodive razgradnje za- 
ostalih etatističkih modela, kako bi 
republike i narodi socijalističke Jugo- 
slavije ostvarili svoje pravo i prak- 
tičnu mogućnost, da žive i da se raz- 
vijaju u skladu sa rezultatima svoga 
rada i da nikakva snaga izvan njih 
ne može raspolagati plodovima njiho- 
va rada. 


Bruno Bušić 


RAZDIOBA NARODNOG 
DOHOTKA — POKAZATELJ 
RAZVOJA SAMOUPRAVNIH 
ODNOSA 


Ivo Vinski, UVOD U ANALIZU NA- 
CIONALNOG DOHOTKA I BOGAT- 
STVA, »Naprijed«, Zagreb 1967, str. 
406. 


Izdavačko poduzeće »Naprijed« u 
nizu zanimljivih knjiga objavilo je je- 
dno naročito važno djelo koje obra- 
đuje aktualne društveno-gospodarske 
probleme suvremenog svijeta: Uvod u 
analizu nacionalnog dohotka i bogat- 
stva od Ive Vinskoga, našeg najpo- 
znatijeg stručnjaka s ovog područja. 

Naučni savjetnik Ekonomskog insti- 
tuta u Zagrebu dr Ivo Vinski ide u 
red onih autora kojih je ime široj 
javnosti često manje poznato od ime- 
na onih, koji za svoje studije i napise 
obilno koriste rezultate njegovih du- 
gogodišnjih istraživanja, na kojima se 
gotovo redovito zasnivaju sve znan- 
stvene analize naših dosadašnjih pri- 
vrednih dostignuća i projiciranje bu- 
dućih napora. Između tridesetak op- 
širnih studija i knjiga, koje je Ivo 
Vinski objavio kod nas i u inozem- 
stvu, svakako valja istaknuti studiju 
Nacionalni dohodak Hrvatske od 
1947—1951. To je jedan od prvih ra- 
dova koji je ukazao na deformacije 
što proizlaze iz etatističke raspodjele 
nacionalnog dohotka. U vrijeme kad 
se još uvijek pomalo sumnjalo u ko- 

risnost razvijanja samoupravnih od- 
nosa i njihove materijalne baze, on je 
svojom poznatom  rigoroznošću, dr- 
žeći se strogo znanstvenih načela is- 
traživanja, utvrdio da razdioba dohot- 
ka izmiče kontroli neposrednih proiz- 
vođača. Naime, analiza proizvodnje i 
potrošnje u SR Hrvatskoj je pokazala 
da se više od 8% hrvatskog nacional- 
nog dohotka odlijeva u druge republi- 
ke (i nakon što se u potrošnju SR 
Hrvatske uračunaju pripadajući troš- 
kovi za zajedničke društvene fondove 
Jugoslavije, kao što je narodna obra- 
na, centralni savezni organi i vanjska 
predstavništva!). O veličini ovog po- 
stotka nacionalnog dohotka admini- 
strativnim putem otuđenog od SR Hr- 
vatske najbolje govori činjenica, da 
neke zemlje svijeta u svoju privredu 
uspijevaju investirati tek 7% svog na- 
cionalnog dohotka. U organima UN 
već se godinama vodi bezuspješno na- 
stojanje, kako bi se razvijene zemlje 
privolile da ustupe 1% svog nacional- 
nog dohotka za nerazvijene zemlje, 
što bi osjetno umanjilo razliku izme- 
đu razvijenih i nerazvijenih zemalja. 
Iako vrijednost rada Ive Vinskoga ni- 
tko nije osporio, nitko nije povukao 
odgovarajuću pouku. On je objavljen, 
pohvaljen i odmah zaboravljen od 
strane onih koji su bili najpozvaniji 
da ga pamte. 


Najveće priznanje za svoj rad dobio 
je Ivo Vinski 1966. godine kada mu je 
dodijeljena nagrada »Božidara Adži- 
je« za knjigu Procjena rasta fiksnih 
fondova po jugoslavenskim republika- 
ma od 1946. do 1960. Uviđajući da 
zbog dinamičnog privrednog razvoja 
u Jugoslaviji nije dovoljno poznavati 
veličinu i strukturu bogatstva cijele 
zemlje i njezinih područja samo u 
jednoj godini, on je napravio procje- 
nu rasta fiksnih fondova (»Fiksni fon- 
dovi obuhvaćaju osnovna sredstva u 
privredi — strojevi, uređaji i ostala 
oprema, zgrade, putovi i ostale gra- 
đevine itd. i neproizvodne fiksne fon- 
dove — stambene zgrade, škole, bol- 
nice itd.«) za duže vremensko razdob- 
lje. Iz njegovih proračuna izloženih u 
toj nagrađenoj knjizi, kao i ovoj naj- 
novijoj, proizlazi da su se tijekom 
promatranog vremenskog razdoblja 
dogodile važne strukturalne promjene 
u privredi Jugoslavije zbog nejedna- 
kog rasta fiksnih fondova po pojedi- 
nim privrednim oblastima i republi- 
kama. Najviši porast nove vrijednosti 
fiksnih fondova u skupnosti imala je 
SR Crna Gora, a najmanji SR Hr- 
vatska, čiji se udio u strukturi fiksnih 
fondova Jugoslavije osjetno smanjio 
uz istodobno povećanje istrošenosti iz- 
nad općeg prosjeka. 


Najnovija knjiga Ive Vinskog pred- 
stavlja stanovitu sintezu svih dosa- 
dašnjih njegovih radova. Autor na 
razmjerno pristupačan način razmatra 
probleme nacionalnog dohotka i bo- 
gatstva i srodnih skupina s aspekta 
privrede u cjelini. S obzirom da se 
veličini i tempu rasta nacionalnog do- 
'hotka i bogatstva pridaje izuzetna po- 
zornost u čitavom svijetu — kako u 
teoretskoj, tako i u primijenjenoj go- 
spodarskoj znanosti — ne treba po- 
sebno naglašavati aktualnost ove knji- 
ge. 


Povijesnim pristupom u proučava- 
nju različitih gospodarskih pojava au- 
tor uočava i temeljito razlaže ona 
:gospodarsko-društvena pitanja današ- 
njeg vremena, koja više ili manje 
obuzimaju sve nacije bez obzira na 
društveno uređenje i stupanj gospo- 
darskog razvoja. 


Knjiga sadrži četiri dijela: (1) Pri- 
vredni rast, (2) Nacionalni dohodak, 
(3) Nacionalno bogatstvo, (4) Mjerenje 
produktivnosti, 


U prvom dijelu posvećenom  pri- 
vrednom rastu autor razmatra feno- 
men privrednog, odnosno gospodar- 
skog rasta s koncepijskog i metodo- 
loškog stanovišta, te naglašava da 
je to središnji problem suvremenog 
svijeta, ne samo u gospodarskom nego 
i u društveno-političkom pogledu. 
Upozoravajući na to da je privredni 
rast višedimenzionalni proces, Vinski 
upozorava na nedostatnost ekonom- 
skih indikatora kod osvjetljavanja ove 
pojave, naročito onda kad se gospo- 
darski rast mjeri jednim jedinim in- 
dikatorom, kako se to u praksi često 
čini. Radi toga on razmatra privredni 
Tast iz više aspekata, zbog njegove 
uvjetovanosti gospodarskom i društ- 
venom strukturom pojedinih zemalja, 
te zaključuje da su nacionalni doho- 
dak i bogatstvo najpodesniji indika- 
tori za mjerenje gospodarskog rasta, 
jer oni predstavljaju sintetske poka- 
zatelje koji rezultiraju iz svih eko- 
nomskih djelatnosti u narodnom go- 
spodarstvu. Iz tog razloga on privre- 
dni rast shvaća i definira kao »dugo- 
ročni porast realnog dohotka po sta- 
novniku«. Obrazlažući temeljito ovu 
definiciju, autor znatan dio prostora 
posvećuje analizi stanovništva, kao 
bitnog čimbenika koji na tempo pri- 
vrednog rasta djeluje dvostruko, tj. 
kao proizvođač i potrošač upotrebnih 
dobara. Naravno, i tempo privrednog 
rasta djeluje na demografski razvoj 
pojedinih zemalja i naroda. 

Svoja opažanja autor potkrepljuje 
čitavim nizom primjera. Uzajamnost 
između privrednog i demografskog 


rasta došla je do izražaja i kod nas, 
Rezultati istraživanja Ive  Vinskoga 
pokazuju da je SR Hrvatska imala 
ujedno najslabiji porast fiksnih fon- 
dova i pučanstva. Iz ovoga se može 
zaključiti da je usporeni gospodarski 
razvoj Hrvatske u jugoslavenskim 
okvirima jedan od osnovnih uzroka 
što se među 360 tisuća privremeno za- 
poslenih građana Jugoslavije u ino- 
zemstvu nalazi više od 180 tisuća rad- 
nika iz SR Hrvatske, odnosno, što na 
100 zaposlenih u SR Hrvatskoj dolazi 
20 zaposlenih u inozemstvu. Za SR 
Crnu Goru taj je odnos 100:1, a za 
SR Srbiju 100 :3. 


U povijesnom osvrtu na pojavu pri- 
vrednog rasta autor iskorišćuje opsež- 
nu dokumentaciju radi međunarodnih 
usporedbi kretanja stope rasta u po- 
jedinim vremenskim razdobljima, te 
upozorava da je svaki osjetniji pri- 
vredni rast povezan s korjenitim pro- 
mjenama u tehnologiji proizvodnje i 
društvenoj organizaciji. Ovako cjelo- 
vito povijesno osvjetljavanje privred- 
nog rasta od velikog je značenja za 
bolje poznavanje ne samo ove slože- 
ne pojave, već i ostalih društvenih 
procesa suvremenog svijeta. Autor 
naglašava, da zemlje u razvoju, unatoč 
međunarodnom financiranju i krediti- 
ranju te korišćenju efekta imitacije 
i ogromnim domaćim naporima, ipak 
imaju usporeniji privredni rast nego 
razvijene zemlje. Iz datih komparaci- 
ja je vidljivo da je u poslijeratnom 
razdoblju stopa rasta znatno brža ne- 
go u ranijim razdobljima. Najbrži po- 
rast realnog nacionalnog dohotka po- 
slije rata imale su Italija, Austrija i 
Jugoslavija, a od evropskih zemalja 
najslabiji porast zabilježen je u En- 
gleskoj. 


Na kraju prvog dijela dat je prikaz 
temeljnih pitanja planiranja gospodar- 
skog razvoja, sintetski je izložena ge- 
neza, te uvjeti i oblici planiranja. Ivo 
Vinski posebno ističe potrebu plani- 
ranja ali istodobno i upozorava na 
nesigurnost dugoročnih planova, radi 
brzog razvoja nauke i tehnike, te isto 
tako brzih promjena u navikama 
ljudi. 

U drugom dijelu knjige autor obra- 
đuje različite teoretske i metodološke 
aspekte nacionalnog dohotka. Razma- 
trajući problem koncepcije i definicije 
on ističe da se nacionalni dohodak 
može razmatrati i definirati sa stano- 
višta proizvodnje, raspodjele i potroš- 
nje, čemu odgovaraju tri metode iz- 
računavanja narodnog dohotka, i to: 
realna, personalna i rashodna metoda. 
Nadalje u knjizi uočavamo, da je sre- 
dišnji metodološki problem pitanje 

valorizacije, odnosno obračuna nacio- 
nalnog dohotka u vrijednosnom izra- 
zu. Autor objašnjava zašto je potrebno 
sve komponente nacionalnog dohotka 
pravilno valorizirati, te daje kritički 
prikaz različitih alternativa i metoda 
obračuna nacionalnog dohotka. 


Sadržajnim povijesnim pregledom 
autor nas iscrpno upoznaje s razvo- 
jem statistike nacionalnog dohotka u 
različitim zemljama počevši od engle- 
skog ekonomiste iz druge polovice 
XVII stoljeća Williama Pettya, koji 
se smatra tvorcem kategorije nazva- 
ne nacionalni dohodak, do suvreme- 
nih koncepcija o nacionalnom dohot- 
ku. Prvi koji su bili kažnjeni radi 
analize potrošnje nacionalnog dohotka 
bili su Francuzi Pierre Boisquille, uče- 
njak, i maršal Sebastien Vauban. Oni 
su u drugoj polovici XVII stoljeća 
istjerani iz službe i protjerani, jer su 
njihove analize pokazale kako rasip- 
no i olako troše nacionalni dohodak 
oni koji ga ne stvaraju. 


Razmatrajući stvaranje, razdiobu i 
upotrebu nacionalnog dohotka u Ju- 
goslaviji, Ivo Vinski pokazuje da su 
nastupile velike strukturalne promje- 
ne u jugoslavenskoj privredi u posli- 
jeratnom razdoblju. Najmarkantnija je 
promjena — porast udjela industrije 
i rudarstva u sveukupnom nacional- 
nom dohotku. Nadasve je zanimljiva 
usporedba o načinu formiranja nacio- 
nalnog dohotka i upotrebi društvenog 
proizvoda niza evropskih i vanevrop- 
skih država. 


U glavi posvećenoj rastu nacional- 
nog dohotka Jugoslavije autor poka- 
zuje da je u odnosu prema 1909. 
godini nacionalni dohodak na današ- 
njem području Jugoslavije porastao 
u 1959. godini za 24,8% ili 146% po 
jednom stanovniku. 

Razmatrajući problem investicija i 
privrednog rasta u njihovu međuod- 
nosu, Vinski investicije definira kao 
sva dobra proizvedena u 
promatranom razdoblju ko- 
ja su namijenjena proiz- 
vodnom procesu u buduć- 
nosti. Prema tome, stopa investira- 
nja u određenom smislu odražava na- 
por nacije za ostvarenje željenog tem- 
pa privrednog rasta. Međutim, kod 
centralističko-etatističkog financiranja 
investicija stvaralački napori nacija 
i republika i njihovo samoodricanje 
nisu nikakva garancija za njihov go- 
spodarski razvoj. Podaci što ih do- 
nosi »Statistički bilten« Službe društ- 
venog knjigovodstva SFRJ u Beogra- 
du najbolje to pokazuju. Prema tim 
podacima raspodjela investicija iz 
sredstava Federacije i regresa iz sa- 
veznog budžeta bili su slijedeći: 

Investicije Regresi iz 
iz sredstava saveznog 
sR Federacije budžeta 
TIK TI TETE 
1966. 1967.| mj. 1966.| 1967.! mj. 
1968. _1968. 
Bosna : 
i Herceg. 223| 463 466| 33,4 30,6! 34,3 
Crna 
Gora 103; 214/156 15,2/ 12,6 6,4 
Hrvatska 86 49 21| 53,5; 41,4 36,0 
Make- " 
donija 151, 459! 265! 52,0 58,8: 50,4 
Srbija 14 12 7, 38,3/ 39,5) 25,5 


Slovenija | 673/641! 554| 502,1| 457,0| 270,0 


SFRJ 1250| 1838| 1469 694,5| 639,4] 422,6 


& 

Kao što je poznato, centralizirana 
bankarska sredstva predstavljaju po- 
seban problem i primjer neravno- 
mjerne raspodjele i nerentabilnog in- 
vestiranja. Banke su 1965. godine in- 
vestirale 1.424 milijuna ND manje u 
SR Hrvatskoj nego u SR Srbiji, 1966. 
godine 1.480 milijuna ND manje, 1967. 
g. 1.429 milijuna manje, a od I—IX. 
mjeseca 1968. g. 1.426 milijuna manje. 
Poznato je, da je SR Srbija godina- 
ma dobivala investiciona sredstva na 
ime Kosova i Metohije, međutim, po- 
daci ovih biltena pokazuju, da su u 
samoj AP Vojvodini investicije bile 
od 3—6 puta veće nego u Kosovu i 
Metohiji. Radi razumijevanja veliči- 
ne datih brojeva navest ćemo, da je 
čitava budžetska potrošnja za znan- 
stvenu i kulturno-prosvjetnu djelat- 
nost 1967. godine u SR Hrvatskoj iz- 
nosila tek 165,1 milijun novih dinara 


'i da se sa 450 milijuna ND može otvo- 


riti 10.000 novih radnih mjesta. 


Treći dio ove nadasve zanimljive 
knjige posvećen je nacionalnom bo- 
gatstvu, koje se definira kao sveukup- 
nost materijalnih dobara kojima ras- 
polaže neka društvena zajednica na 
ođređeni dan promatranja. Analitički 
pristup ovoj veličini omogućen je na 
temelju brojčanih razrada kako za 
Jugoslaviju u cjelini, tako i za svaku 
republiku posebno, kao i za niz dru- 
gih mjesta. Dat je i usporedni pregled 
bogatstva Beograda i Zagreba. Za ovu 
usporedbu Vinski je tek djelomično 
koristio svoje dvije studije o bogat- 
stvu ovih gradova objavljene 1960. g. 
u »Ekonomskom pregledu«. Analizira- 
jući bogatstvo i investicije u ova dva 
grada Vinski je morao konstatirati da 
su u razdoblju od 1947—1958. godine 
investicije u Beogradu bile za tri i pol 
puta veće nego u Zagrebu, te da su 
netto investicije u stambene zgrade u 
Zagrebu bile manje od amortizacije, 
zbog čega je upotrebna vrijednost 
stambenog fonda bila u Zagrebu ma- 
nja 1958. godine nego krajem 1946. go- 


dine. Zbog takvog načina investiranja 
godišnja stopa rasta fiksnih fondova 
u ovom razdoblju bila je u Zagrebu 
2,9% ili 0,9% po stanovniku, u Beo- 


ZAVIJEŠTENE RIJEČI 


Nikola Martić, ZNAMEN, »Svjetlost«, 
Sarajevo 1968. 


gradu 4,7%, u Jugoslaviji 4,2% ili 2,8% 


po stanovniku. Istodobno su investi- 
cije u Zagrebu bile za više od dva 
puta efikasnije nego investicije u Ju- 
goslaviji kao cjelini. 


U posljednjem dijelu knjige obraz- 
laže se pojam produktivnosti, te se 
naglašava da je produktivnost u pra- 
vilu osnovni izvor privrednog rasta. S 
obzirom na takvu koncepciju produk- 
tivnosti, autoru se opravdano može 
zamjeriti što nije dao usporedni pre- 
gled veličine produktivnosti i privred- 
nog rasta po pojedinim republikama 
i gradovima naše socijalističke zajed- 
nice. Isto tako bio je obavezan da ob- 
jasni zašto republike koje imaju naj- 
veću produktivnost ne postižu sraz- 
mjerno povoljan privredni rast. Ima- 
jući u vidu našu sadašnju privrednu 
i društvenu reformu, takva bi uspo- 
redba bila bez sumnje korisnija od 
međunarodne usporedbe kretanja pro- 
duktivnosti, odnosno međunarodna bi 
usporedba dobila još veću vrijednost. 

Ipak ova zamjerka ne umanjuje izu- 
zetnu vrijednost ove knjige, koja je 
pisana sa već poznatom pažnjom i ri- 
goroznošću uz iscrpno, sustavno koriš- 
ćenje sve relevantne literature i do- 
stupnih izvora, zbog čega nitko neće 
moći osporiti vrijednost  autorovih 
pokazatelja i zaključaka. Povijesni 
pristup = problemima, dokumentiran 
obiljem statističkih i ostalih podataka, 
čini ovu knjigu još aktualnijom u na- 
šoj suvremenoj zbilji, to više što još 
nitko nije na osnovi ovih važnih znan- 
stvenih rezultata Ive Vinskoga dovolj- 
no jasno ukazao na zastrašujuću ne- 
humanost centralističko-etatističke ra- 
spodjele nacionalnog dohotka. 


Bruno Bušić 


Neuobičajena po svojim poetičkim 
pretpostavkama i fakturi, poezija Ni- 
kole Martića jest novi glas suvremene 
hrvatske lirike, jedan od najpouzda- 
nijih što smo ih u posljednje vrijeme 
imali prilike čuti. Bez obzira, među- 
tim, na fakturu toga glasa (iako sama 
zacijelo vrijedna najozbiljnije pozor- 
nosti) i bez obzira na ljudski sudioni- 
čku uvjetovanost njegove misaonosti 
(iako zacijelo »humana« do romantič- 
ki pojmljenog unanimizma), ta poezi- 
ja najveću svoju vrijednost nosi upra- 
vo ontologijskom utemeljenošću svo- 
jih premisa. Stoga neka nam bude do- 
pušteno iznijeti upravo njih, tj. izni- 
jeti premise koje oblikuju razlog nas- 
tanka, postojanja i perspektiva te li- 
rike. 


Situacija moderna pjesnika jest si- 
tuacija nokturalnog zaborava pitanja 
o bitku. Intuirajući tu situaciju ili je 
racionalizirajući, moderni pjesnik ri- 
ječima iskušava životom  potvrđenu 
nemogućnost njena vraćanja u istinu 
primordijalne istovetnosti riječi i bit- 
ka. Tu će nemogućnost suvremeno 
pjesništvo, u širokoj panorami od po- 
klonstva stvarima i pukoj osobnosti 
pa do ontologijski utemeljene vlastite 
upitnosti, strukturirati kroz nekoliko 
vrlo različitih tipova lirike. Ponajpri- 
je je tu imaginativna lirika, lirika 
otuđenosti u svakodnevici; zatim 
»osjećajna lirika« životne promašeno- 


osti ili pak »životne radosti«; nadalje, 


lirika koja se temelji na metafizici 
povijesti; lirika naivne transcendenci- 
je u privremenost ljepote ili buduć- 
nosti; ili, da ne nabrajamo dalje, li- 
rika transcendiranja svojih vlastitih, 
racionalno zadanih uvjeta kazivanja, 
transcendiranja u obliku bajke, davne 
neke istine, razorene riječi koja, tako 
ogoljela, ponovno stiče svoj prvotni 
smisao. 


Nije nam nakana profinjenu Mar- 
tićevu liriku »smjestiti« u neki od o- 
vako strukturiranih tipova pjesništva, 
još nam je manje nakana samu struk- 
turiranost nekojeg od tih tipova uzeti 
kao »poetičku paradigmu« jedne no- 
ve poezije, već nam je nakana to, da 
rečenu situaciju nokturalnog zabora- 
va pitanja o bitku za trenutak prepo- 
znamo u svekolikom — uz to: tek 
naknadno tako tipiziranom — evrop- 

skom i hrvatskom pjesništvu. I to, na- 
ravno, u njegovim kvalitativnim vr- 
huncima, bili to Eliot, Saint-John 
Perse, Pound, Bonnefoy, Auden, Mi- 
chaux, Benn, Char, ili — si licet par- 
va — Dragojević, Mihalić, Gotovac, 
Horvatić, Kaštelan, Slamnig. 


Jer, iz te situacije očito pjeva i 
Martić, i nije potrebno potkrepljiva- 
nje nikakvim izvodom da bi se uvi- 
djela nokturalnost toga njegovog pje- 
va. Ona je u svakoj pjesmi, ona je 
imaginativno polazište »Znamena«, po- 
lazište koje precizno odgovara pojm- 
ljenoj situaciji. (Na primjer: »A pjes- 
nik ugleda svoje doba u tamnu od- 
jeću odjeveno.«) Noć jest, dakle, prva 
ključna riječ, noć jest povijesni čas 
u kojemu se zbivaju sve ostale riječi. 

Ali što onda hoće ona druga ključ- 
na riječ, što hoće to još neugledano a 
već raspjevano novo svjetlo, to him- 
ničko gonjenje tame, to pohvalničko 
pozdravljanje jutra, zore, svanuća, po- 
zdrav rumenilu na istoku? Što hoće to 
klicanje čovjeka koji je stao na »gra- 
nicu kojom se koristi a potom ime- 
nuje biće« — klicanje gušeno pretpo- 
stavkama povijesnim no ponovno raz- 
buđeno svojom dionizijskom razigra- 
nošću? Odakle ta sigurnost u nove ri- 
ječi, to buđenje čovjeka iz pepela nje- 
gove mračne povijesti? 


Na tom mjestu, na mjestu gdje se 
za Martića objavljuje svanuće i nje- 
govo znamenovanje, potrebno je za- 
stati da bi se vidjelo, kakve izglede 
ova lirika pruža stvarima i stvarnosti 
a kakve pak sebi samoj. Jer, ovi su 
izgledi — prema sveukupnom isku- 
stvu poviješću nam dosuđene zbilje 
— očito u suprotnosti. Teži li, naime, 
lirika stvarima, tada će je stvari ugu- 
šiti; teži li da ih zaboravi, ova će, ja- 
ča, zaboraviti nju, ali na propast li- 
rike; teži li lirika, konačno, da u stva- 
rima »gleda užas a vidi mogućnost« 
(potcrtao A. S.) — tj. vidi svoju vla- 
stitu mogućnost — tada je to lirika 
koja dostojanstveno plovi samo sebi 
svojstvenim ništavilom. 


Promatramo li Martićevu liriku iz 
takvog, »ratnog« odnosa, tada ćemo 
uvidjeti da ona stvarima daje smisao 
nadolazećega ali samo njihovim poste- 
penim isključivanjem, pa one stoga 
sudjeluju u obećanju. One ne bivaju 
do kraja ukinute (na način radikalni- 
jih simbolista i neosimbolista), već 
potvrđene u jednoj te istoj usmjere- 
nosti lirike prema prevladavanju njoj 
zadanoga vremenskog časa, posljed- 
njeg časa što ga je još moguće odije- 
liti. Ova lirika, dakle, s mjesta svoje 
nokturalne statičnosti ustaje u istinu 
vremena nedjeljivoga, te se toj istini 

približuje zanosom svoga pjeva; ako 
je znanje o toj istini i može učiniti. 
samo nasljednicom znanstvenih pred- 
viđanja ili društvenih utopija. Da bi, 
dakle, lirika bila prevladavanje toga 
znanja, da bi bila ono što po svojoj 
biti jest, razaranje vlastitih racional- 
nih pretpostavaka, ona te racionalne 
pretpostavke, usvojivši ih no ne pre- 
dajući im se, mora nadomjestiti ne- 
kim drugim oblikom, nekom drugom 
riječju, nekim drugim odnosom izme-. 
đu riječi i zbilje. Ovdje, naravno, ne: 
mislimo na nadrealizam, i odviše pri- 
mitivan i plitak, no mislimo na ono: 
pjesništvo, koje otklanjanjem svega 
zbiljskoga gradi mogućnost transcen- 
dencije, pa bila ona i »prazna« (H. 
Friedrich), bila ona u smjeru »trans- 
cendensa naprosto« (Heidegger). Ovo 
pak građenje više je negativum čvr- 
stih veza koje spajaju racionalno 
pojmljene stvari nego građenje novih 
stvari. Taj negativum uvjetuje gra- 
nicu; »sestra moga života«, »svanu- 
će«, »zora«, sve su to indeksi granice: 
na kojoj se, kako Martić veli, izno- 
va »imenuje biće«. 


Reklo bi se, da Martić to drugo bi- 
će ne može imenovati; on mu može: 
dati samo druge uvjete boravka me- 
đu zanijekanim stvarima. Pa ipak, 
kao da prepoznajemo nešto od Mal- 
larmćovog imenovanja, u putu duše 


u lutnju preko obale stvari, 


i to u čitavom pothvatu ove lirike, 
koji se sastoji u onome 


Dozivati a ne imenovati 
jednim novim govorom 


što uvijek stremi mimo živih usta 
govornika i u strađanju traži objaš- 
njenje. 


Prolazeći tako slojevima realnosti, 
koje jednoga za drugim ukida, Martić 
intendira čistoti govora samog, pri- 
premajući je gotovo programatski: 


Oduzimanje, oduzimanje od vode t 
kopna, prisvajanje sve većih povlasti- 
ca u neznanju 


kako bi se vratile »riječi prvotne i 
moćne, njihov tajni smisao za životom. 
onog što se imenuje.« 


Te tek slućene riječi jesu Martiće- 
vo zaviještanje, i on ih, u čistu i 1li- 
jepu jeziku, udaljenu od tekuće sivo- 
sti imaginiranja stvarnosti, svojim 
djelom želi posve iskupiti, onako ka- 
ko pjesniku »usred govora ugušenog«, 
usred pada među stvari, ponovno ima 
biti »povjerena riječ«. 

Na stranici 349 u tabeli, gdje se navodi ukupna naklada knjiga i 
brošura, umjesto 1957. treba da stoji 1967. godina. 


Na stranici 352 u tabeli, gdje se navodi raspodjela investicija iz sred- 
Stava Federacije i regresa iz saveznog budžeta, došlo je do pogreške 

obratno, oni koji su pripisani Srbiji pripadaju Sloveniji. Dvije pret- 

Investicije iz sredstava Regresi iz saveznog 
Federacije budžeta 
SR LIX |P I>IX 
1966. 1967. mjes. 1966. 1967. mjes. 
1968. | . a. 1968. 

Srbija 673 641 554 502,1 457,0 270,0 

KRITIKA — časopis za kritiku umjetnosti i kulturno-politička pitanja. Urednici: 


Dalibor Cvitan, Branimir Donat, Vlatko Pavletić (glavni i odgovorni urednik), Danilo 
Pejović i Petar Selem. s : m 
KRITIKA izlazi šest puta godišnje, a svako godište sačinjava jednu knjigu. Izu- 
zetno, u toku 1968. izlaze svega tri broja koji također sačinjavaju knjigu-komplet 
1968. Cijena pojedinog primjerka je 5 ND za tuzemstvo i 1$ za inozemstvo. Pretplata 
za 1968. je 15 ND (odnosno 3$), a šalje se Nakladnom zavodu Matice hrvatske, Za- 
greb. Ulica Matice hrvatske 2; za tuzemstvo na žiro-račun broj 301—1—7097, a za ino- 
zemstvo na broj 301/620—1001—32002—10—149. 


ČITAOCIMA »KRITIKE« 


Budući da su dosadašnji brojevi rasprodani za svega nekoliko dana 
nakon izlaska iz tiska, preporučamo svojim stalnim čitaocima da odmah 
uplate pretplatu za čitavu godinu 1969. i na taj način osiguraju una- 
prijed sebi redovito primanje svakog broja. 


Budući da, iz objektivnih razloga, naklada mora biti na početku 
godine predviđena i nakon toga strogo ograničena, jedino uplatom pret- 
plate možete sigurno i redovito pratiti časopis KRITIKA. 


U redovitih 6 brojeva iduće godine objavit ćemo brojne zanimljive 
priloge naših i stranih pisaca. 


Pojedini će brojevi, kao i dosada, biti djelomično posvećeni odre- 

hrvatskosrpskoga književnog jezika. 

